
Pirmas skyrius 


Ką turite žinoti apie 
depresiją 


Kai žinosite depresijos poveikį, ji nebegalės 
jūsų nusitempti į kapus. 


Vieną kartą depresija galutinai mane parklupdė. Tai buvo 
viso gyvenimo kova, ir aš ją laimėjau. Taigi galite ir jūs! 
Daugelis žmonių, trokštančių įveikti depresiją, nori žinoti 
du dalykus: kaip nutraukti šias kančias ir ar tai įmanoma be 
vaistų? Atsakymas — taip. Visos kančios, įskaitant depresiją, 
gali ir turi būti suprantamos ne tik kaip paprasta smegenų 
patologija, bet ir kaip tam tikras sveikų smegenų funkcijų 
sutrikimas. 

Turbūt šią knygą atsivertėte dėl to, kad jūs pats arba 
jums artimas žmogus grumiasi su depresija. Pasirinkote tei- 
singai. Aš esu pripažinta psichoterapeutė, naudojanti kogni- 
tyvinę elgesio terapiją*, ir atestuota hipnotizuotoja. Prieš ati- 


darydama privatų kabinetą, septynerius metus dirbau moterų 


* Kognityvinės elgesio terapijos terminas vartojamas psichoterapijos priemo- 
nėms, kurių tikslas — keičiant mąstyseną sumažinti psichologinį stresą, apibu- 
dinti. (Cia ir toliau — red. past.) 

paramos centre. Vienas svarbiausių dalykų mano gyvenime 
nutiko einant trisdešimtuosius metus — man buvo diagno- 
zuota maniakinė depresija (kaip ir tėčiui bei broliui). Dabar 
tai vadinama bipoliniu sutrikimu*, bet aš teikiu pirmenybę 
pirminiam apibrėžimui, nes jis daug vaizdingesnis. 

Nors dabar ir esu laiminga, bet beveik trisdešimt metų 
tokia nesijaučiau. Chroniška depresija gadino man gyvenimą 
ir beveik sugriovė santuoką. Bet per paskutiniuosius penkio- 
lika metų depresija mane vargino taip retai, kad pradėjau ją 
laikyti daugiau sielos mokytoja nei priešu. 

Tačiau depresija vis dar mane užklumpa. Tiek laiko 
praleidau jos gniaužtuose, kad toks elgsenos modelis jau be- 
veik įaugęs į mano smegenis. Kai tik jis suaktyvėja, nesvarbu 
dėl kokios priežasties, aš per kelias minutes iš to išsivaduoju. 
Nereikia dienų, savaičių ar mėnesių kaip anksčiau. Depresija 
nebetrukdo man gyventi pilnavertį gyvenimą, nes jau Žinau, 


kaip elgtis jai užklupus. 


Depresija gali užklupti kiekvieną 


Visiškai normalūs žmonės gali jausti nerimą, juos gali apimti 
depresija ar panikos priepuoliai. Šie pojūčiai užklumpa arba 
netikėtai, arba jie gali būti nuolatiniai jūsų palydovai savaites, 
mėnesius ar net metus. Skausmas gali būti toks nepakeliamas, 
kad kai kurie žmonės net ima svarstyti galimybę pasitraukti iš 
gyvenimo, kad tik ištrūktų iš to skausmo gniaužtų. 

Kartais depresija užklumpa, kai iš pažiūros viskas klos- 
tosi gerai ir nėra jokios aiškios staiga atsiradusio nepasiten- 


* Bipolinis sutrikimas — tai sutrikimas, kuriam būdingi pasikartojantys mani- 
jos ir depresijos epizodai. 

kinimo priežasties. Būna atvejų, kad depresija ir problemos 
taip susimaišo, jog mes manome kenčiantys dėl rūpesčių, o iš 
tikrųjų mus kankina depresija. 

Simptomai savaime greitai tikrai neišnyks. Depresija 
neabejotinai yra ciklinė, bet nereikia tikėtis, kad dėl to ji iš- 
nyks savaime. Naujoji kognityvinė elgesio terapija, vadinama 
minčių kaitymu, paremta principais, padedančiais išsivaduo- 
ti iš depresijos būtent dėl ciklinės jos prigimties. Depresija 
yra lyg gyvenimas skausmo kambaryje, ir jūs galite išmokti 
išeiti iš jo. 

Neįmanoma ištraukti savęs iš gilios depresijos, nes 
skausmą sukelia cheminis sutrikimas. Bet, pasitelkę šią min- 
čių nukreipimo terapiją, suvokimą apie jus apėmusią de- 
presiją galite perkelti į kitą smegenų dalį. Taip atgausite ir 
cheminę pusiausvyrą. Perjungus smegenis akimirksniu su- 
sidorojama su fiziniu depresijos sukeliamu skausmu. Tuo 
tarpu kognityvinė elgesio terapija ir psichoterapija to negali 
padaryti. Vaistų poveikio gali tekti laukti savaites ar net mė- 
nesius. 

Norint išmokti kaityti mintis, nereikės daug laiko. 
Depresijos užklupti žmonės žino, kaip greitai ji gali palauž- 
ti. Bet dabar yra procesas, galintis gana greitai išvaduoti iš 
depresijos. Pats laikas! Iki šiol depresija milijonams žmonių 


buvo neišsprendžiama problema. 


Du skirtingi požiūriai į depresiją 


Prie visos šios painiavos dar reikėtų pridėti, kad per pasta- 
ruosius kelerius metus požiūris į depresiją tapo dvejopas. Psi- 


choterapeutai pagal tai pasiskirstė į dvi grupes. Tiems, kas 

bando laikytis aukso vidurio ir vis dar tikisi saugaus bei tikrai 
veiksmingo gydymo, iš tikrųjų lieka mažai vilties pasveikti. 
Kyla klausimas: kas turi nuspręsti, kai gydytojų nuomonės iš- 
siskiria? Juk tuo metu kai kurie ligoniai jau balansuoja ant 
gyvenimo ir mirties ribos. 

Pagal vieną požiūrį depresija yra asmenybės sutrikimas, 
arba psichologinė mūsų galvose tūnanti problema. Šios teo- 
rijos šalininkų siūlomi sprendimai dažniausiai yra neaiškūs, 
atsitiktiniai ir nekonkretūs. Taip pat, remiantis šia teorija, 
žmogui siūloma vertinti gerąsias savo savybes ir būti dėkin- 
gam už tai, ką turi, mokytis išlaikyti emocinę savitvardą, tei- 
giamai mąstyti, išmokti priimti ne tik gerus, bet ir blogus da- 
lykus, susiplanuoti malonumus visai savaitei, pradėti bėgioti, 
savanoriškai padėti tiems, kam mažiau pasisekė, susitaikyti su 
skausmu — taip neva jis išnyks savaime. 

Kito požiūrio šalininkai teigia priešingai: depresija, be 
jokios abejonės, nėra tik mūsų galvose. Remiantis šia teorija, 
depresija yra nepagydoma, genetiškai paveldima protinė liga, 
kurios visiškai negalima valdyti. Siūloma psichoterapija ir visą 
likusį gyvenimą vartoti vaistus. 

Šie skirtingi požiūriai sukėlė sunkumų ne tik sergan- 
tiems depresija, bet ir profesionalams, kurie stengiasi jiems 
pagelbėti. Remdamiesi sveiku protu turėtume atsiriboti nuo 
šito psichoterapeutų karo. Yra geresnis būdas kovoti su liga! 


„Depresijos receptorių centras“ 


Turime suprasti, kad depresija yra daugiau nei tik psicho- 
loginis simptomų reiškinys (geštaltas*). Depresijos gydymas 


* Vientisas psichinis darinys. 

neturi būti paviršutiniškas. Su depresija reikia kovoti pasi- 
telkiant neurologinį gydymą, nes depresija yra biocheminis 
procesas. Tai suderinama su abiem požiūriais, tad galima sė- 
kmingai išspręsti abiejų grupių iškeltas problemas. 

Kalifornijos šeimos santykių paramos centre šia tema 
buvau surengusi keletą seminarų. Juose daugiausia dalyvavo 
studentai, patarėjai, psichologai, kurių darbas — padėti žmo- 
nėms išbristi iš emocinių nesėkmių. 

Į savo paskaitas įtraukiau psichologinius jausmų sude- 
damųjų dalių paaiškinimus — kaip mes jaučiame, kad jau- 
čiame? Aptariau procesą, kurio metu iš emocijas valdančios 
smegenų dalies (požievio) signalai keliauja aukštyn, kur juos 
atpažįsta mąstančioji smegenų dalis (žievė). Procesas vyksta 
žmogui dar nepajutus jokio skausmo ir neišgyvenus jokios 
emocijos. 

Man nesuvokiama, kad galima žinoti, kaip gydyti de- 
presiją, nesuprantant, jog mąstančioje smegenų dalyje yra 
maža sritis, vadinama „depresijos receptorių centru“. Nors 
didžiąją dalį auditorijos sudarė profesionalai, paklausus, ar jie 
yra girdėję apie šį nervinį skausmo suvokimo procesą, salėje 
nepakilo nė viena ranka. 

Žinoma, tai labai nežymus reiškinys, vykstantis už 
mūsų supratimo ribos, bet būtent šis momentinis procesas 
paaiškina, kodėl depresija yra ciklinė. O tai žinoti labai svar- 
bu. Depresija, kaip ir visi cikliniai reiškiniai, pasiekusi tam 
tikrą ribą, baigiasi bet kuriuo atveju. Tad kodėl gi patiems 
nepaspartinus šio proceso? Būtent toks ir yra minčių kaity- 
mo tikslas. 

Kartą pažinę skausmo suvokimo procesą smegenų žie- 


vėje, galime tuo pasinaudoti, norėdami greitai išbristi iš de- 

presijos. Tada ji praeina daug greičiau, nei truktų paprastai. 
Galite taip įgusti perjunginėti smegenis, kad depresija nebe- 
bus didžiausias jūsų gyvenimo rūpestis. Depresijos įmanoma 


atsikratyti vos tik jai apėmus. 


Pirmiausia jums reikia suprasti, kaip veikia 
smegenys 


Minčių kaitymas nėra stebuklingas vaistas. Jums reikės šiek 
tiek pasistengti, kol suprasite, kaip vyksta šis procesas. Kaip 
cukralige sergantys žmonės gali suvaldyti ligą šiek tiek pa- 
keisdami mitybą ir sportuodami, taip ir sergantieji depresi- 
ja gali apversti gyvenimą aukštyn kojomis, keisdami įprastą 
savo mąstymą. Jeigu nesupratote šio sakinio — nesijaudinkite. 
Perskaičius pirmuosius skyrius, viskas turėtų tapti aišku. 

Norint suprasti minčių kaitymo procesą, reikės susipa- 
žinti su smegenų veikimo pagrindais, kuriuos rasite pirmuo- 
siuose knygos skyriuose. Neišsigąskite. Net aštuntokas gali 
suprasti tai, ką jums reikia žinoti apie smegenis. Pasistengę 
tapsite protingesni ir ramesni. 

Perpratę šią informaciją, galėsite pasinaudoti naujau- 
siais tyrimais, kurie rodo, kad depresija, nerimas ir net obse- 
sinis kompulsinis sindromas* gali būti pašalinti pakeitus vie- 
ną ar du mąstymo būdus. Išmokę slegiančias mintis pakeisti 
naudingomis, laikui bėgant tai galėsite daryti automatiškai. 
Plačiau apie tai — tolesniuose knygos skyriuose. 

Pati būdama psichoterapeutė, aš dešimtmečius kenčiau 
ilgus depresijos priepuolius, kurie mano gyvenimą pavertė 


nykiu ir monotonišku. Daugiau to nebebus! Stengiausi pa- 


* Pasikartojančios, įkyrios mintys. 

dėti ištrūkti iš sielvarto tiems, kas ateidavo į mano paramos 
centrą, tad pasitelkdavau minčių kaitymą, kuris remiasi nau- 
jausiais neurologijos ir smegenų kartografijos laimėjimais. 
Šis procesas padėjo man ištrūkti iš kamuojančios chroniškos 
depresijos, manijos, nerimo ir panikos priepuolių, su kuriais 


taip ilgai kovojau. 


Galite užbėgti depresijai už akių 


Savo tyrimo išvadas sėkmingai pristačiau Nacionalinei ko- 
gnityvinio elgesio psichoterapeutų tarybai, o vėliau vedžiau 
seminarus profesionalų organizacijoms ir holistinėms svei- 
katos mokykloms. Šios technikos dabar mokosi tūkstančiai 
žmonių. 

Minčių kaitymas — labai greitas procesas. Kai depre- 
sinės mintys iš emocinės smegenų dalies (požievio) laikinai 
persikelia į mąstančiąją smegenų dalį (žievę), kurioje nieka- 
da nebūna depresijos, galima greitai atsikratyti šios ligos. Taip 
perjungus smegenis įmanoma greitai susidoroti su stresu, ne- 
rimu, kurie atsiranda mąstančiosios smegenų dalies jausmų 
receptorių srityje. 

Šis procesas leidžia sąmoningai perkelti smegenų vei- 
klą iš požievio, kuriame visada tūno depresija, į žievę, kur 
depresijai nėra vietos. Jūs galite išmokti tai padaryti. 

Minčių kaitymas padės, jeigu jus kamuoja bet kurios 
rūšies pasikartojanti depresija ar nerimas, jeigu jaučiatės 
šiek tiek atitrūkęs nuo realybės ir per daug prislėgtas, kad 
galėtumėte gyventi pilnavertį gyvenimą ir juo mėgautis. 
Arba jeigu savęs klausiate: „Ar dar kada nors būsiu tikrai lai- 


mingas?“ 

Minčių kaitymas greičiau atkuria 
sutrikdytą mąstymą 


Nėra abejonių, kad depresija ar kitas rimtas emocinis su- 
trikimas gali laikinai sutrikdyti mąstymą. Staiga mus apima 
stresas, tampame sunerimę arba prislėgti ir negalime blaiviai 
mąstyti. Susidaro įspūdis, kad mūsų protas aptemsta, o nor- 
malus mąstymas išsijungia. 

Tam yra svari priežastis. Emocinė smegenų dalis — vi- 
sos sistemos branduolys. Aplink šį branduolį ilgainiui išsivys- 
tė kitos smegenų dalys. Taigi emocinę smegenų dalį galime 
prilyginti pirminiam instinktui; o mūsų genuose užkoduota 
automatiškai juo vadovautis. 

Kartą „iš paukščio skrydžio“ pamatę, kaip veikia visa 
sistema, tapsite apdairesni, bus lengviau neįkliūti į depresijos 
gniaužtus. Išvengsite emocinių trukdžių ir vėl pasikliausite 
mąstančiąja smegenų dalimi. Pagrindinis knygos tikslas ir yra 
šito išmokyti. 

Depresija yra tikra, galime ją pajausti, nuskenavus sme- 
genis — pamatyti, išmatuoti prarastomis gyvenimo akimir- 
komis, išreikšti chemiškai, biologiškai ir neurologiškai, pa- 
tikrinti fiziškai ir psichologiškai. O dabar, laimei, galime ją 


sustabdyti pasitelkę minčių kaitymą. 


Antras skyrius 


Yra būdas ištrūkti iš 


kankinimų kambario 


Dažniausiai sudėtingiausios problemos 
sprendžiamos paprastai. 


Kartais protas nubloškia mane į kankinimų kambarį, kuris vis 
dar egzistuoja giliai pasąmonėje. Aš skęstu tamsoje, grimztu 
vis gilyn. Už savęs išgirstu, kaip bjauriai spragteli rakinama 
spyna. Baimė apima visą kūną. Nėra jokių prošvaisčių iš- 
vengti šio skausmo. Aš įkalinta, sutrikusi! Kas gali man padė- 
ti? Pagalba neprieinama, esu netekusi vilties. Agonija! Baisi 
kančia! Negaliu pakęsti skausmo. 

Bet tada man topteli! Kišenėje turiu raktą, kuris padės 
ištrūkti iš šios siaubingos vietos. Tai yra minčių kaitymas. 
Neprivalau čia pasilikti, galiu tučtuojau išsilaisvinti. Žinoma, 
negalėjau to padaryti pačioje pradžioje, taip kaip jūs ar jums 
brangūs žmonės to negali padaryti dabar. Bet užtikrinu jus, 


jog kiekvienas gali to išmokti. 

Ieškojau būdų, kaip ištrūkti iš depresijos 


Man, jaunai moteriai, sekėsi daugelyje gyvenimo sričių. Tai- 
gi negalėjau suprasti, kodėl mane taip dažnai užliedavo toks 
sekinantis beviltiškumo jausmas, kad per dienas nepajėgda- 
vau išsiropšti iš lovos. Valandų valandas verkdavau, o apsupta 
mylinčių namiškių vis tiek jausdavausi vieniša. 

Žmonės, kurių niekada nekankino depresija ir kurie 
mano, kad jos galima atsikratyti spragtelėjus pirštais, net ne- 
įsivaizduoja, kokia tai nepakeliama kančia. Apsilankiau pas 
daugelį gydytojų — tikėjausi rasti geriausią sprendimą. Ga- 
liausiai lioviausi vaikščioti pas psichoterapeutus ir pati tapau 
viena iš jų. 

Grįžau mokytis į aukštąją mokyklą. Ten pagaliau su- 
pratau, kas man buvo negerai. Visiškai nežinojau, kaip veikia 
mano smegenys ir nervų sistema. Paslaptis ta, kad jeigu mūsų 
smegenys veikia blogai, vadinasi, patys to nesuprasdami, lie- 
pėme joms blogai jaustis. 

Mes tiesiog nesuprantame, kaip tas nelemtas daiktas 
(smegenys) veikia. Jei nežinome, kaip veikia prietaisas, o 
spaudome bet kokius mygtukus, galime visiškai jį sugadinti. 
Taip yra ir su smegenimis. Neteisingai elgdamiesi galime su- 


trikdyti jų veiklą, sukelti cheminį sutrikimą. 


Nepadės tai, apie ką net nenutuokiame 


Turėdami šiek tiek patirties, galime paspausti tinkamus mygtu- 
kus. Bet jei esame gilioje depresijoje ir neturime tam tikrų žinių, 
negalėsime pažvelgti giliai į savo vidų, iš tamsaus urvo išvaduoti 


širdies. Aš per daug laiko praleidau šiame baisiame urve. 

Nors kartais ir vėl būnu ten nublokšta, bet išmokau 
kiek įmanoma sutrumpinti šiuos vizitus. Daugiau nebeužsi- 
būnu tame skausmingame minčių chaose. Kaip man tai pa- 
vyksta? Aš tiksliai žinau, kaip smegenys sukuria depresiją, 
tad puikiai išmanau, kaip ją sustabdyti. 

Depresinis skausmas — tai vienintelis skausmas, kurį 
dar ilgai atsimename. Jis ne tik išlieka atmintyje, bet ir pasi- 
kartoja daug kartų. Tai kažkiek panašu į pirminį potraumi- 
nio streso sindromą. Fizinis skausmas, psichologinė baimė, 
menkavertiškumo jausmas ir neviltis — visi šie dalykai tar- 
pusavyje susiję. Jie įsikuria mūsų nervų dariniuose ir pra- 
deda savarankišką gyvenimą, rodos, visiškai nepriklausantį 
nuo mūsų valios. Sakau rodos todėl, kad dažniausiai mes nė 
nepastebime, kaip tuo metu nukreipiame dėmesį nuo valios. 
Atkreipiame dėmesį tik į slogias mintis. Tačiau galime iš- 


mokti elgtis kitaip. 


Atsakymas — naujas mąstymo būdas 


Geriausia strategija kovojant su šia klastinga liga — išmok- 
ti užbėgti depresijai už akių. Kadangi depresijos sukeliamas 
skausmas yra pasikartojantis ir nekintantis, galime nujausti 
tai, kas įvyks, ir iš anksto pakoreguoti savo elgesį. Tokiu būdu 
galite nuolat miklinti protą ir atremti bet kokią depresiją. Kad 
ir kokia galinga ji būtų, ilgainiui suprasite, jog tai tik senas, 
negyvas sindromas, nesugebantis sukurti nieko nauja. Bet jūs 
galite — pasitelkdami minčių kaitymą. 

Minčių kaitymas leidžia atsiriboti nuo slegiančios ner- 
vinės struktūros ir sukurti naują. Taip tarsi nutiesiamas tiltas 


į protinius jūsų gebėjimus. Beveik akimirksniu galite grįžti 

į normalų gyvenimą. Tai, kad valios pastangomis įmanoma 
sukurti naują nervinę struktūra, jums gali pasirodyti nauja. 
Bet būtent tai darome įgiję šį naują gebėjimą, kuris pamažu 
tampa įpročiu. 

Dabar suvokiu, kad depresija manęs nekamuodavo dėl 
to, kad sirgau. Depresija kankindavo todėl, kad buvau neteisi. 
Depresija, pasitelkusi didžiulę baimę ir fizines kančias, labai 
lengvai suklaidina ir priverčia tikėti, kad nebegalime nieko 
padaryti. Mūsų būsena tampa panaši į lėtą mirtį. Negalime 
susikaupti. Dalykai, kuriais anksčiau mėgaudavomės, dabar 
atrodo beprasmiai. Tikime, kad praradome gebėjimą jausti, 
mąstyti ir mėgautis taip, kaip anksčiau. 

Tai netiesa. Nė viena mūsų nepaprastai sudėtingo pro- 
to dalelė nedingsta dėl nuotaikų kaitos. Kaip tik atvirkščiai: 
įsiplieskia ir pranyksta mūsų nuotaikos. Protas išlieka visiškai 
sveikas — su visu savo kūrybiškumu, intelektu, gebėjimu to- 
bulėti. Ir netgi apimti gilios depresijos akimirksniu galime 
pažadinti visus savo proto gebėjimus. Šiuo sunkiu momentu 


tiesiog turime išmokti tinkamai elgtis. 


Neištrūkstame iš depresijos, nes esame išmokę 
klaidingai reaguoti 


Išsivaduoti iš depresijos galima išmokti, ir šį įgūdį turi mili- 
jonai žmonių visame pasaulyje. Greičiausiai tuos gebėjimus 
ir minčių techniką jie įgijo jau vaikystėje ir apie tai net ne- 
nutuokia. Tik daugelis jų yra įsitikinę, kad niekada nesusirgs 
depresija „kaip kiti žmonės“. 

Tuo tarpu milijonai žmonių, kuriuos kamuoja depresi- 


ja, neturi šių paprastų, bet labai svarbių įgūdžių. Suaugusiam 

žmogui, norinčiam išlavinti šiuos įgūdžius, reikia šiek tiek 
pakeisti mąstymo įpročius. Prireiks nemažai sąmoningų proto 
pastangų. Bet nesijaudinkite — pratimai tikrai nesudėtingi. 

Jie padės suprasti skirtumą tarp atsakomybės savo protui 
ir atsakomybės už savo protą. Atsakomybę savo protui galime 
palyginti su atsakomybe tėvams, mokytojams ar viršininkui. 
Turime jiems paklusti ir daryti tai, kas liepiama. Ir visai ne- 
svarbu, kad mums tai gali atrodyti kvaila. 

Lygiai taip pat yra su protu. Kai esame atsakingi protui, 
galvojame, kad turime sutikti su bet kokiu liūdesiu, neviltimi ar 
nerimu, kurį nervų ląstelės sukelia smegenyse. Užuot tai darę, 
galime išmokti patys būti atsakingi už savo protą. Galime išmo- 
kyti neuronus mąstyti ne mums žalinga, o naudinga linkme. 

Neįmanoma atsikratyti depresijos pasitelkus tik viltį ir 
pasitenkinimo jausmą. Mūsų smegenys tokiu būdu neveikia. 
Depresija yra biocheminis reiškinys, taigi ir sprendimas turi 
būti biocheminis. Bet tai nebūtinai reiškia, kad depresija iš- 


gydoma tik vaistais. 


Depresija netenka galios 


Pasitelkus minčių kaitymą beviltiškas sielvartas, kuris kadaise 
užėmė didelę mano gyvenimo dalį, nebegali manęs valdyti. 
Dabar depresiją įsivaizduoju tokią, kokia ji yra, — tai laikina 
proto struktūra, kurią sukelia cheminis smegenų sutrikimas. 
Žinau, kaip jos greitai atsikratyti naudojant tas pačias prie- 
mones, kurios ją ir sukėlė. 

Man prireikė kelerių metų, kol visiškai išlavinau šį įgū- 
dį. Jis išugdomas kartojant. Aš galiu jus to išmokyti. Minčių 


kaitymas gali būti naudojamas kartu su jūsų jau pasitelktais 

depresijos gydymo metodais. Tai neturi jokio šalutinio po- 
veikio. Minčių kaitymas gali ištraukti iš bet kokio depresijos 
tarpsnio. Reikia imtis skubių veiksmų, norint suardyti tą bio- 
cheminį sutrikimą, kuris ir sukelia skausmą. 

Norint perjungti smegenis, jums nereikia būti psicho- 
terapeutu ar turėti ypatingų gabumų. Jūs, kaip ir aš kadaise, 
galite būti tik sutrikęs ir išsigandęs žmogus, praradęs viltį dar 
kada nors džiaugtis gyvenimu. Užtikrinu — galite vėl būti 


laimingas! 


Tai gali padaryti kiekvienas 


Kartais mano kritikai pareikšdavo: „Na taip, tu gali ištrūkti 
iš depresijos, nes esi psichoterapeutė.“ Atsakydavau: galbūt 
reikia specialiai pasiruošti norint išnagrinėti ir susisteminti 
informaciją, kuri vėliau būtų panaudota darbo procese. Bet 
kai procesas jau sukurtas, juo gali pasinaudoti kiekvienas. 
Šiuo atžvilgiu minčių kaitymas yra lyg žaidimas šaškėmis. 
Galbūt reikia specialių žinių norint jį sukurti, bet kai tai jau 
padaryta, net vaikas gali išmokti šio žaidimo. 

Apie pirmąją savo kelionę iš depresijos papasakojau 
knygoje Depresija yra pasirinkimas: laimėti kovą be vaistų. Ši 
knyga labiau filosofinė, trumpa autobiografija apie tai, kaip 
išsivadavau iš maniakinės depresijos be įprasto ir visuotinai 
priimtino gydymo vaistais. Tiesa, pavadinimą sugalvojo lei- 
dėja. Aš knygą būčiau pavadinusi Moteris, kuri savo protą iš- 
keitė į žalią varlę. „Žalia varle“ pavadinau pirmąjį kažkada 
išbandytą minčių kaitymo pratimą. 

Minčių kaitymas ir tiesioginis mąstymas padėjo tūks- 


tančiams žmonių, kurie perskaitė pirmąją mano knygą ir ap- 

silankė mano puslapyje www.depressionisachoice.com. Minčių 
kaitymas yra specifinis tiesioginio mąstymo būdas. Vienas 
vyras elektroniniu paštu prisipažino: „Prieš susipažindamas su 
tiesioginiu mąstymu, niekada iki galo nesupratau proto pil- 
natvės, meditacijos, nesuvokiau, ką reiškia iš tikrųjų gyven- 
ti DABAR.“ Kitas parašė: „Geriausias dalykas, kurį išmokau 
skaitydamas jūsų knygą, — supratau savo sąmoningumą.“ 
Psichologijos profesorius Dr. Al Infande pagyrė: „De- 
presija yra pasirinkimas — viena iš geriausių mano skaitytų 
knygų apie depresiją. Ir aš tikrai taip galvoju! Jūsų knyga, 
kitaip nei kiti mano skaityti veikalai, padėjo suprasti tikrąją 


depresijos esmę.“ 


Kodėl parašiau antrąją knygą? 


Didelė dalis ankstesniosios mano knygos skaitytojų manė, 
kad protinių pratimų knyga būtų labai naudingas autobio- 
grafijos priedas. Taip pat nuolat gaunu laiškų iš žmonių, ku- 
riems žūtbūt reikia knygos, kurioje žingsnis po žingsnio būtų 
aprašyta, kaip jiems patiems ar jiems brangiems žmonėms 
ištrūkti iš depresijos gniaužtų. 

Mūsų dvidešimt trejų metų dukrai diagnozuotas bipolinis 

sutrikimas. Gydytojai teigia, kad liga nepagydoma ir ji visą 

likusį gyvenimą turės lankytis pas psichoterapeutą bei varto- 

ti vaistus. Nebežinome, ką daryti. Galiausiai atradome jūsų 

interneto puslapį. Viskas, ką jame siūlote, prieštarauja tam, 

ką daro mūsų dukra. 

Ji turi nedarbingumo lapelį, taigi neina į darbą. Neuž- 
siima jokia naudinga veikla, visiškai nesimankština. Turi 


begalę laiko susigyventi su ją užklupusia depresija, ir, kaip 

matome, jai vis blogiau. Ji labai egocentriška, o psichotera- 
pijos seansai vis nukelia ją į praeitį, verčia galvoti apie tai, ką 
išgyveno anksčiau, o ne apie tai, ką galėtų padaryti šiandien. 
Ar galėtumėte rekomenduoti mūsų apylinkėse gyvenan- 
tį psichoterapeutą, kuris praktikuotų tiesioginio mąstymo 
metodą? Manome, kad jis turi prasmės, ir tai suteikė mums 


truputėlį vilties. 


Be depresijos 


Kai man pirmą kartą diagnozavo depresiją, buvau užtikrinta, 
jog nepadariau nieko, kas sukeltų tą beviltišką nusivylimą, ku- 
ris periodiškai paguldydavo mane ant menčių. Taip pat galvo- 
jau, kad niekaip negaliu to pakeisti. Dabar jau žinau daugiau. 
Kai depresija smogia, paimu valdžią į savo rankas. Ne siautė- 
jančios emocijos, o aš pati esu atsakinga už save. Žinoma, no- 
rint tai padaryti labai pravartu žinoti, kaip veikia smegenys. 

Visi depresija sergantys žmonės galvoja, kad jų smege- 
nyse sutrikusi serotonino* apykaita. Tiesa. Bet daug svarbes- 
nė problema yra mūsų mąstymas apie savo jausmus. Didžiąją 
dalį skausmo sukelia tai, ką mes darome ir apie ką mąstome, 
o juk visada galime daryti kitką ir mąstyti apie ką nors kitą. 

Didžiausias rūpestis yra tas, kad apimti streso esame 
linkę perdėtai reaguoti į savo jausmus. Depresija yra labiau 
geometrinė, o ne aritmetinė progresija. Tai reakcija į stresą, 
kurį sukelia reakcija į stresą, o jį sukelia reakcija į stresą... ir 
taip iki begalybės. Kiekvienas žingsnis lemia vis didesnį che- 
minį nestabilumą, o kartu — intensyvesnį skausmą. 


* Smegenyse sintetinamas hormonas, reguliuojantis psichinius procesus: nuo- 
taiką, miegą, seksualumą, apetitą ir kt. 

Depresija pranyksta pradėjus save vertinti 


Depresija yra tam tikra vieta smegenyse, kurioje atsiduriame 
mes patys. Tačiau neprivalome ten pasilikti. Ten patenkame 
todėl, kad pasirenkame tam tikrą mąstymo būdą, kuris ir su- 
kelia cheminį sutrikimą. 

Sakydama, kad depresija yra mąstymo problema, netu- 
riu omenyje, jog šis siaubingas jausmas yra įsivaizduojamas. 
Anaiptol! Tai tiesiog cheminės mūsų kūno savybės. Tai fiziš- 
kai taip nepakeliama, kad kai kurie žmonės net galvoja apie 
savižudybę arba jau yra bandę pasitraukti iš gyvenimo. Deja, 
tokia auka būtų beprasmė. Yra geresnė išeitis. 

Jeigu anksčiau būčiau žinojusi tai, ką žinau dabar, mano 
gyvenimas būtų buvęs daug geresnis. Tačiau tada nebūčiau 
tapusi psichoterapeute, ir galbūt mano gyvenime taip pat 
trūktų gilesnės prasmės. Tikriausiai geriau iškęsti ir nugalėti 
tam tikras negandas, nei niekada nepatirti kančios. Žinoma, 
be asmeninės patirties kovojant su depresija nebūčiau galėju- 
si parašyti šios knygos. 

Minčių kaitymas yra veiksmingas sergant bet kokia de- 
presijos forma. Depresijos esmė nėra kiekybė — tai kokybinė, 
nerimą kelianti būsena. Daugelis žmonių apie depresiją gal- 
voja kaip apie nuotaiką, bet, anot neurologų, ją sukelia nervi- 
nis mąstymo būdas. Taigi netgi tie žmonės, kuriuos kamuoja 
labai gili depresija, gali pasveikti lygiai taip pat, kaip ir tie, 
kurių atvejis daug švelnesnis. Kai pakeičiate mąstymo būdą, 
kuris sukėlė depresiją, nebekankina cheminis sutrikimas, ne- 


viltis, kad ir kokia gili būtų, dingsta. 

Pirmiausia turite išmokti biologijos pagrindų 


Kituose skyriuose aptarsiu visą jums reikalingą informaciją 
apie tai, kaip veikia smegenys, tiksliau, dvi pagrindinės jų 
dalys; kaip pereinate nuo vienos minties prie kitos; kokie yra 
du skirtingi mąstymo būdai (iš kurių vienas sukelia depre- 
siją); koks psichologinės gynybos sistemos vaidmuo; kokie 
cheminiai viso to padariniai. Tai būtina norint suprasti proto 
mankštos pratimus, kuriuos pateiksiu vėliau. 

Visi šie pratimai labai lengvi, juos gali atlikti kiekvie- 
nas. Nereikia jokio pasiruošimo ar išankstinių žinių — užteks 
to, ką perskaitysite čia. Pratimai skatina gerą savijautą ir ra- 
mybės jausmą. Juos darant bent jau nekankins kaltės jausmas 
dėl to, kad sergate depresija. Tai, kad nusprendėte kažką pa- 
daryti dėl savęs, dėl savo sveikatos, jau gali būti radikalaus 
jausmų pokyčio pradžia. 

Šie pratimai skirti ne tik pradedantiesiems, bet ir su- 
sipažinusiems su naujuoju žmogiškųjų galimybių ugdymu, 
neurolingvistiniu programavimu ir pripažinimo bei įsiparei- 
gojimų terapija. Čia ir jie suras daug naujovių. Taip pat šie 
pratimai puikiai tinka vaikams. Kaip mes duodame vaikams 
žaislų, kad jie išmoktų skirti spalvas, pajustų atstumą, pu- 
siausvyrą, taip pasitelkę šiuos pratimus žmonės išmoks mąs- 


tančiąja smegenų dalimi nuraminti emocinę dalį. 


Pratimai moko atsipalaiduoti, kad 
būtumėte ramūs 


Jūs negalite sukelti tam tikros (fenomenaliosios) smegenų 


būklės vien tik kažką žinodami ar kažko norėdami, sukurda- 

mi kokias nors išorines gyvenimo aplinkybes. Nors atrodo, 
kad tai ir turėtų būti pirmasis žingsnis. Daugelis žmonių gal- 
voja, kad laimę sukelia ne jų mąstymas, o kitos aplinkybės. 
Bet tai netiesa. Loterijos laimėtojai, kurie būtų pražuvę, jei 
ne likimo deivė, retai jaučiasi gerai. O normalūs žmonės, 
priblokšti staigios tragedijos, nepaisant skausmingų netekčių 
vėl gali susigrąžinti vidinį džiaugsmą. 

Mūsų nuotaikų nelemia besikeičiantis likimas — jos 
yra nusistovėjusios dėl senų mąstymo įpročių. Kaip sakoma, 
„nuodėmės kaina yra mirtis“. Įpročio kaina — dar didesnis 
įprotis. Kokį gyvenimą gyvename, tokiu tampame žmogumi. 

Kad vietoj depresinio atsirastų ramesnis mąstymas, pa- 
sitelkdami pratimus turime pakeisti smegenų darbą. Lygiai 
taip pat, kaip, norėdami pasiekti reikiamą fizinę formą, lavi- 
name silpną kūną. 

Jeigu lavinsite raumenis, jie taps stiprūs. Jeigu lavinsite 
mintį, ji taps dominuojanti. Smegenys visada vadovaujasi daž- 
niausiai naudojama ir vyraujančia mintimi. Deja, daug metų 
sirgdami depresija, daugelis iš mūsų leidome neigiamų min- 
čių dariniams užimti pirmaujančias pozicijas. O paskui stebi- 
mės, kodėl depresija mus taip lengvai „užkabina“. Svarstome, 
kodėl esame nelaimingi. 

Dominuojančias mintis reikia keisti ramiai. Tai daryti 
galite labai lengvai, nes pratimai yra trumpi ir paprasti, kai 


kurie trunka mažiau nei 30 sekundžių. 


Žinoti nėra daryti 


Protiniai pratimai labai svarbūs. Neužsiauginsime stiprių 


raumenų vien žinodami, kaip kilnoti svarmenis. Turime iš 

tikrųjų juos kilnoti. Negrosime gitara ar pianinu, neišmoksi- 
me spausdinti tiesiog žinodami, kad vienas pirštas turi daryti 
tą, o kitas — aną. Būtina praktikuotis, kol smegenyse fiziškai 
susiformuos nervinė struktūra. Norint ištrūkti iš depresijos, 
pratimų reikia mokytis taip pat, kaip ir groti pianinu. 
Neužtenka vien tik protu suvokti idėją. Jūs turite ją pa- 
tirti darydami protinį arba fizinį veiksmą, kuris naudojamoje 
smegenų dalyje paliktų žymę. Nesijaudinkite, jeigu depre- 
sinis jūsų mąstymo būdas jau paliko gilias žymes, nes jau 
seniai sergate depresija. Lavindami naujus mąstymo būdus 
galite suformuoti naujus smegenų vingius, kuriuose nebebus 


senosios depresijos. 


Minčių kaitymo pratimai 


Minčių kaitymo pratimai yra veiksminga pirmoji pagalba 
nuo depresijos ar streso. Galite juos daryti kankinami ne- 
rimo, baimės ar kaltės jausmo; kai grimztate giliai į neviltį, 
negalite nei dirbti, nei miegoti. Yra dar keletas tiesioginio 
mąstymo pratimų, kurie paruoš jūsų smegenis mąstymo po- 
kyčiams, padėsiantiems gyventi be streso ir nerimo. 

Protas kiekvieną dieną turi padėti mąstyti, išgyventi. 
Kiekviena kūno dalis turi būti tinkamai prižiūrima, kad ga- 
lėtų gerai atlikti savo funkcijas. Taip ir protas turi būti pamai- 
tintas, nuramintas, pailsėjęs ir stiprus, kad galėtų tinkamai 
sureaguoti, kai mes į jį kreipsimės. 

Kartais kančia yra būtina norint išsaugoti žmogiškumą. 
Tačiau per didelė kančia gali nuo jo ir atskirti. Pereiti nuo 
neigiamo prie teigiamo, nuo kančių prie tikrojo gyvenimo 
nėra lengva. Tikriausiai jau bandėte tai padaryti. Nepraraski- 


te vilties — ši knyga nurodys teisingą kelią. 


Trečias skyrius 


Žmogaus smegenys 


Galime išmokyti smegenis mąstyti taip, 
kaip mes norime, arba leisti joms įtraukti 
mus į depresiją. 


Pirmiausia turite atsikratyti įpročio visaip save pravardžiuoti! 
Turite nusiklijuoti nuo kaktos smerkiančias etiketes apie savo 
proto būseną, kurias ilgą laiką klijavote, ir liautis gilintis į 
savo protą. Kitiems žmonėms taip pat neleiskite klijuoti jums 
etikečių. Problema yra ta, kad jūs negalite liautis darę kažką, 
ko net nesuvokiate darą. Pradėkite stebėti save. Galbūt ne- 
supratote, kad vadinate save įvairiausiais vardais, tačiau nu- 
sprendęs paklausyti savęs iš šalies tikrai išgirstumėte. 

Kaip jau galėjome pasimokyti iš nugalėjusiųjų vėžį, 
pralaimėtojo mąstymas ir drąsą atimantys ligos pavadinimai 
tikrai nepadeda geriau jaustis. Vėžiu sergantys žmonės, ku- 
rie apie save galvoja tik kaip apie ligonius, sveiksta kur kas 
lėčiau už tuos, kurie sau nuolat primena: „aš sveikstu“, „aš 
jaučiuosi geriau“. 

Tikslas yra ne sulaukti diagnozės — „depresija“, bet pa- 


sveikti. Greičiausias būdas susirgti depresija yra nuolat sau 

kartoti, kad ja sergate! Naujausi tyrimai rodo tai, ką jau de- 
šimtmečius mums įrodinėja holistinės medicinos* šalinin- 
kai, — tarp kūno ir proto yra labai gilus ryšys. Kūnas tiki 
kiekvienu žodžiu, kurį sau sakote. Galvokite, kad sergate, ir iš 
tikrųjų susirgsite. Galvokite apie depresiją ir ja susirgsite. 

Tikriausiai jau anksčiau esate girdėję apie visus šiuos 
kūno ir proto ryšius. Ankstesnė pastraipa atrodo akivaizdi. 
Čia ir glūdi visa problema. Yra daug tiesų, kurios atrodo 
savaime suprantamos, tačiau kai esame nepakankamai atidūs, 
tiesiog jas pamirštame. Niekas negali jų užpatentuoti, išgal- 
voti arba bandyti iš jų užsidirbti. Taigi kas lieps jomis vado- 
vautis? Depresijos gydymo sąraše šios visiems žinomos tiesos 
pasitaiko retai. Akivaizdžioms tiesoms suteikiama taip mažai 
reikšmės, kad kartais jos gali nebebūti akivaizdžios tik dėl to, 
kad mums nebėra tokios svarbios. 

Viena svarbiausių visiems žinomų tiesų — turime liau- 
tis galvoję, kad esame prislėgti, ir visiems laikams pamiršti 
tą nenaudingą mintį. Kaip tai padaryti? Štai labai lengvas 
pratimas. Galite pagalvoti, kad jis beprasmis. Bet tai nėra taip 
kvaila, kaip vadinti save įvairiais menkinančiais vardais. Ir 
neleiskite paprastumui jūsų suklaidinti. Labai sunku padaryti 
net paprasčiausią protinį pratimą, jeigu tiesioginis mąstymas 
ir tikslingai pasirinktos mintys jums yra nauja. Jeigu tai pa- 
prasta, dar nereiškia, kad lengva. 

Kai mus slegia depresija, susitaikyti su ja yra tas pats, 
kaip ir galvoti, jog sergate vėžiu. Bet tai visiškai nepagerina 
situacijos. Mes galime išmokti liautis taip mąstę. Šis nedidelis 
pratimas gali sumažinti tą didžiulį skausmą, kurį dažniausiai 
sukelia depresija. 


* Holistinė medicina gydo ne ligos simptomus, o visas žmogaus sistemas. 

PRATIMAS, PADĖSIANTIS ATSIKRATYTI 
MENKINANČIŲ ETIKEČIŲ 


Išsirinkite kokį nors beprasmį Žodį, pavyzdžiui, „valio va- 
lio“, „lialialia“ arba kokią nors frazę iš vaikiško eilėraštuko, 
tarkim, „au au, šunys loja jau!“ Kaskart, kai pagausite save 
sakant „aš prislėgtas“, ,,„mane vėl kamuoja manija ir depre- 
sija“, „aš nelaimingas“ arba vadinsite save kitais depresiją 
sukeliančiais epitetais, nedelsdami juos pakeiskite vienu 
iš pasirinktų žodžių ar fraze iš eilėraštuko. Iš pradžių gali 
skambėti labai keistai. ,Aš prislėgtas“. „Lialialia“. ,Aš pris- 
lėgtas“. „Lialialia“. ,,Aš prislėgtas“. „Lialialia“. Bet nepasiduo- 
kite: ilgainiui iš įpročio galvosite „lialialia“ ir tai pakeis senąjį 
Įprotį visaip save vadinti. „Lialialia“ ar bet kokia frazė yra 
neutrali mintis, todėl neturės tokio kenksmingo emocinio 
ir biocheminio poveikio smegenims. Bet kuriuo metu galite 
liautis galvoję apie šias nereikšmingas frazes, jeigu jaučiate, 
kad jų vietą nori užimti produktyvesnės mintys. Bet kai vėl 
kyla noras save pravardžiuoti, griaunančią mintį pakeiskite 
nesąmoninga, siekdami sukurti Minčių laviną (kamštį), ku- 
ria galėtumėte apsaugoti savo mintis ar kūną ir nukreipti 
dėmesį nuo neigiamų emocijų. Pirmą kartą išbandžius šis 
pratimas gali pasirodyti niekam tikęs. Taigi kamuos ne tik 
depresija ir be perstojo kartojamos nereikšmingos frazės, 
bet dar ir pasitenkinimą teikianti pranašystė: „tai visiškai 
nepadeda“. Šią neigiamą mintį ignoruokite lygiai taip pat, 
kaip Ignoruojate slegiančias mintis, ir visą dėmes; sutelkite į 
nereikšmingas frazes. Vėliau nukreipkite savo mintis į kokią 
nors nežymią veiklą ir pradėkite galvoti apie tai, ką darote, 


o ne apie tai, ką jaučiate. 

Žmonėms, kuriems jau diagnozuotas vėžys, visiškai 
nepadeda žinojimas, kad jų liga nepagydoma. Mums taip pat 
visiškai nenaudinga, kai apie depresiją galvojame kaip apie 
nepagydomą smegenų ligą. Daug žmonių įveikia vėžį ir net 
milijonai visame pasaulyje nugali depresiją. Geriau galvoti, 
kad, dėkui Dievui, mano smegenys yra sveikos, negu mąstyti 
apie tai, kad sergi psichikos liga. Tiesiog turime išmokti, kaip 
tai geriau panaudoti, o tam turime šiek tiek išmanyti apie 


savo smegenis. 


Žmogaus smegenys 


Nebūtina išvardyti ir apibūdinti visas smegenų dalis norint 
jas valdyti, o ne joms vergauti. Ar nemanote, kad mes ver- 
gaujame savo smegenims, kai dienas, savaites, mėnesius ar 
net metus kenčiame siaubingas depresijos kančias? Patikėki- 
te manimi — šios kančios nebūtinos. Jūs galite išmokti ištrūkti 
iš depresijos gniaužtų. 

Yra daug būdų, kaip simboliškai padalyti smegenis, 
kad galėtume jas plačiau patyrinėti. Menininkai geriau 
save supranta stebėdami skirtumus tarp dešiniojo ir kairio- 
jo pusrutulių. Filosofai kalba apie amžiną proto ir jausmų 
valdomų smegenų dalių kovą. Frazės „aukštesnysis protas“ 
ir „Žemesnysis protas“ jau glaudžiai susijusios su tokiais 
moksliniais terminais kaip „smegenų žievė“ ir „smegenų 
požievis“. 

Mūsų nedomina architektūrinė ir funkcinė smegenų 
pusės. Labai naudinga suvokti skirtumą tarp smegenų kogni- 
tyvinių ir emocinių požymių, kurie atitinkamai yra išsidėstę 


apatinėje ir viršutinėje smegenų dalyse. Man patinka neu- 

rologo Antonio Damasio apibūdinimas: „Senasis smegenų 
branduolys prižiūri svarbiausius biologinius vyksmus smege- 
nų apačioje, kol viršuje smegenų žievė tariasi su sveiku protu 
ir sumanumu. Viršuje, smegenų žievėje, yra supratimas ir 
valios stiprybė, o apačioje, smegenų požievyje, yra emocijos 


ir viskas, kas neryžtinga ir lėkšta.“ 


Dvi pagrindinės smegenų dalys 


Knygoje terminas „smegenų žievė“ bus siejamas su viršu- 
tine, kognityvine, mąstančiąja mūsų smegenų dalimi. Tuo 
tarpu terminas „smegenų požievis“ bus vartojamas siekiant 
apibūdinti apatinę, jausminę, emocinę mūsų smegenų dalį. 
Smegenų požievis yra seniausia mūsų smegenų dalis. 
Ji taip pat vadinama pagrindiniu protu, roplių smegenimis. 
Gerokai anksčiau, vykstant evoliucijai, mūsų gynybos siste- 
ma buvo tik „stok, neik, priekyje pavojus“ instinktas. Ši sis- 
tema tapo daug sudėtingesnė, kai išsiugdėme smegenų žievę 
(naująsias smegenis), kuri buvo prisitvirtinusi pačiame sme- 
genų požievyje ir aplink jį. Depresija yra sudėtingas prisitai- 
kymas prie „stok, neik, priekyje pavojus“ instinkto. Ir, tiesą 
sakant, depresija stabdymo funkciją mūsų gyvenime atlieka 


labai sėkmingai. 


Kiti svarbiausi knygoje vartojami terminai 


Apie terminus „protas“ ir „smegenys“: nors protas gali būti 
suvokiamas kaip smegenų darbo vaisius, tam tikrose situaci- 
jose terminai sukeičiami; knygoje į terminą „mintis“ įtrau- 


kiami bet kokie vaizdai, žodžiai, frazės ar idėjos. 

Kalbėdami apie adrenaliną (epinefriną), noradrenaliną 
ir kitus hormonus, kurie susiję su tuo, kaip kūnas reaguoja į 
stresą, vartosime bendrą terminą — „stresą sukeliantys hor- 


monai“ 


Pagal evoliuciją protas yra sudėtingas gynybos 
mechanizmas 


Muziką, meną, matematiką ir literatūrą kuriame protu, bet 
tai nėra vienintelė ir pagrindinė-jo funkcija. Kai nesame ak- 
tyviai įsitraukę į tam tikrą veiklą, pavyzdžiui, į pyrago kepimą 
ar straipsnio rašymą, mūsų protas natūraliai linkęs grįžti prie 
pirminio instinktyvaus gynybos mechanizmo. 

Kai savo proto nenaudojame tam tikram tikslui pasiekti, 
šis instinktyvus gynybos mąstymas slapčia iškyla savarankiš- 
kai. Nežinodami apie šią nepastebimą „numatytojo režimo“ 
gynybinę galią, nesuprasime, kodėl kartais mus užklumpa 
nerimas ar visiškai be priežasties atsiranda paranoja. 

Šis evoliucinis proto polinkis į negatyvizmą ir paranoją 
nėra toks jau blogas. Juk mums reikia stipraus psichologinio 
gynybos mechanizmo, o tvirtas sergėtojas ir turėtų būti šiek 
tiek linkęs į paranoją. Juk niekad neteko matyti, kad, tarkim, 
slaptųjų tarnybų darbuotojas, saugantis Jungtinių Amerikos 
Valstijų prezidentą, būtų atsipalaidavęs, linksmas ir gerai nu- 
siteikęs. Ne. Dirbdamas jis yra nuolatos susirūpinęs, viskam 
pasirengęs, paniuręs, šnairuojantis aplinkui tykodamas pavo- 
jaus, ieškodamas tos vienintelės tikimybės iš milijono, kad 
atsitiks kas nors bloga. 

Mūsų protui mes ir esame tas prezidentas, kurį bet ko- 


kia kaina reikia apsaugoti. Norėdamas mus apsaugoti, protas 

nuolatos žvalgosi pavojaus, bando susekti kiekvieną negandą, 
įdėmiai tyrinėja kiekvieną neaiškumą ar tamsų nervų užkam- 
pį. Toks ir yra mūsų proto darbas: jis visą laiką budi, netgi kai 
miegame ar nė nesusimąstome, apie ką galvojame. 

Ką tai turi bendra su depresija? Kai mūsų protas tam- 
pa pernelyg sunerimęs ar paranojiškas, smegenys reaguoja į 
tokio pobūdžio mąstymą, ir jose vyksta cheminės reakcijos, 
galinčios sutrikdyti cheminę pusiausvyrą, kuri ir sukelia de- 


presiją. 


Ketvirtas skyrius 


Kas iš tikrųjų sukelia 
depresiją? 


Depresiją sukelia mūsų smegenyse pakitusi cheminė 
pusiausvyra. 


Jeigu sergate depresija, cheminė pusiausvyra jūsų smege- 
nyse jau yra pakitusi. Depresija yra šalutinis žmogaus psi- 
chologinės gynybos sistemos veiksnys. Mūsų gynybos sis- 
temą aktyvuoja baugios ir neramios mintys, kurios ir sukelia 
„kovok ar bėk“ reakciją. O tai lemia streso hormonų, bio- 
chemiškai mus paruošiančių neatidėliojamiems veiksmams, 
išsiskyrimą. 

Cheminio sutrikimo priežastis — netyčia sukeliama 
„kovok ar bėk“ reakcija, kuri mūsų smegenyse palieka stre- 
so sukeliamų hormonų, tokių kaip adrenalinas, epinefrinas, 
noradrenalinas ir kt. Labai naudinga šį procesą suvokti nuo 
pat evoliucijos šaknų. 

Urviniam žmogui, panorusiam imtis tam tikrų veiks- 
mų, nebūtų užtekę tik pamatyti tigrą. Jis turėjo jo bijoti, kad 
kūnas galėtų pagaminti būtinų stresą sukeliančių cheminių 


medžiagų, kurios biologiškai paskatintų imtis veiksmų. Šiuo- 

laikinio žmogaus sistema iš esmės tokia pati. Bauginančios 
mintys pradeda gaminti stresą sukeliančias medžiagas, kad 
nedelsiant biochemiškai suteiktų energijos ir jėgų kovai su 
negandomis. Ši instinktyvi automatinė sistema puikiai tiko 
urviniam žmogui, bet šiais laikais ji dažnai tik lemia slegian- 
čias nuotaikas. 

Modernus gyvenimas yra daug sudėtingesnis nei anks- 
tesnis — „matai tigrą — paleidi strėlę“. Dėl to mūsų „kovok 
ar bėk“ reakciją gali sukelti simboliniai tigrai — stresą suke- 
liančios mintys apie dalykinius pietus, kompiuterio gedimą, 
darbo netekimą, barnį su buvusiuoju(-iąja), verkiantį vaiką 
arba tiesiog šūsnį ant stalo gulinčių popierių, kurie, kaip ži- 
nia, yra sąskaitos. Mus persmelkia baimės jausmas, ir pradeda 


gamintis stresą sukeliantys hormonai. 


Gyvenimas ČIA IR DABAR 


Urvinis žmogus visą savo gyvenimą tikriausiai nugyveno 
DABARTYJE, tuo metu buvusioje tikrovėje. Tuo tarpu mes 
didžiąją kasdienio gyvenimo dalį nugyvename praeityje arba 
planuodami ateitį jaudinamės dėl praeities. Pavyzdžiui, jau 
prieš kelis mėnesius žinome, kad tigras mūsų kelyje pasi- 
rodys mokesčių už sąskaitas ar sudėtingo ilgalaikio projekto 
pavidalu. 

Pažangios technologijos apie mirtiną uraganą ar sniego 
audrą leidžia sužinoti gerokai anksčiau, nei jie įvyksta. Taigi 
kai negalime nieko pakeisti, įstringame tam tikrame nerimo 
pasaulyje. O pasiekus tam tikrą ribą, mūsų nuogąstavimai 
dar labiau padidėja, kyla „kovok ar bėk“ reakcija, į smegenis 


priplūsta stresą sukeliančių cheminių medžiagų. „,„Kovok ar 

bėk“ reakcijos nesukelia tikrovė, o tik mūsų mintys apie rea- 
lybę ar net vaizduotė. 

Kad ir kaip skaudu tai sakyti, šiuolaikinis žmogus be 
didžiulių pastangų visą suaugusiojo gyvenimą gali nugyven- 
ti perkeltine, o ne tiesiogine prasme — reaguodamas į savo 
fantazijos vaisius, o ne aktyviai kontroliuodamas save ir ryšį 
su tikrove. Tai neabejotinai tinka depresija sergantiems žmo- 
nėms. Kodėl taip yra? 

„Kovok ar bėk“ sistema pradeda veikti ne todėl, kad 
patenkame į pavojingą situaciją, o dėl to, jog manome esantys 
pavojuje. NE REALYBĖ, o mūsų MINTYS sukelia emocijas. 
Jeigu domitės nekilnojamuoju turtu, turite labai gerai išma- 
nyti vietą, tuo tarpu kalbant apie depresiją reikia labai gerai 
suprasti žodį — suvokimas. Mes galime patekti į gyvenimo ir 
mirties situaciją ir to net nesuprasti, o tada net nepradės veik- 
ti „kovok ar bėk“ sistema. Arba galime būti visiškai saugūs ir 
pajusti nerimą. Ir štai jis jau mus užvaldo! 

Taigi visiškai nenuostabu, kad depresija gali apim- 
ti ir tada, kai nėra jokios konkrečios priežasties. Depresija 
yra psichologinė problema: nerimą kelianti mintis susijusi 
su siaubinga mintimi, kuri sukelia bauginančią mintį, o ši 
perauga į du baisius prisiminimus, sukeliančius „kovok ar 
bėk“ reakciją, o ši paskatina cheminį sutrikimą, kuris ir le- 
mia depresiją. 

Kituose skyriuose rasite dar daugiau informacijos apie 
„nesąmoningą“ ir žalingą mąstymą, kuris ir yra pagrindinė 
depresijos priežastis. Be tokios informacijos, šios apie depre- 
siją signalizuojančios mintys viduje gali nepastebimai šėlti, o 
jūs nė nejtarsite, kad jos egzistuoja. Pradedate suvokti, kad 


jaučiate nerimą, 0 tuomet staiga prasideda depresija. 

Kai nėra cheminės pusiausvyros 


Kaip sutrikusi cheminė pusiausvyra gali sukelti depresiją? 
Kai „kovok ar bėk“ reakcija jau būna prasidėjusi, o nėra jokio 
veiksmo, kurį reikėtų nedelsiant atlikti, nebegalime tinkamai 
panaudoti jau išsiskyrusių stresą sukeliančių cheminių me- 
džiagų. Cheminis sutrikimas, kuris urviniam žmogui išnyks- 
ta kovojant su tigru, dabar plūsta į įvairius organus, taip pat ir 
į smegenis, ir sukelia dar didesnį nerimą. 

Šios nepanaudotos stresą sukeliančios cheminės me- 
džiagos labai apsunkina mūsų kūną ir sunaudoja medžiagų 
apykaitai skirtą energiją. O galiausiai susergame kankinančia 
ir nevaldoma depresija. Žinoma, būtų visai kitaip, jeigu jūsų 
svetainėje tikrai pasirodytų tigras, — tokiu atveju cheminis 
sutrikimas būtinas. Tačiau jei tigro nėra, vos tik atpažinus 
tokias situacijas reikia ypač stengtis nugalėti šį sindromą. 

Perjungdami smegenis laikinai išvengiame depresijos, 
o mąstymo procesas, kuris ir sukėlė „kovok ar bėk“ reakciją, 
nuslūgsta, atkuriama cheminė pusiausvyra. Stresą sukelian- 
čių cheminių medžiagų perteklius labai greitai išeikvojamas 
užsiimant fizine veikla, pavyzdžiui, sportuojant sporto salėje, 
bėgiojant, praktikuojant jogą ar darant protinius pratimus bei 
minant minkles. 

Psichologiniai „kovok ar bėk“ pratimai gali sureguliuo- 
ti cheminę pusiausvyrą, nes protui suteikia lygiai tokį patį 
emocinį palengvėjimą, kaip ir urvinio žmogaus atlikti fiziniai 
„kovok ar bėk“ veiksmai. Taip yra todėl, kad, nors mes ir 
suprantame skirtumą, mūsų smegenyse esanti atminties sis- 


tema nesuvokia skirtumo tarp tikro ir įsivaizduojamo praeities 


įvykio. 

Būtent taip yra iš anksto prieš veidrodį repetuojant kal- 
bą. Nors priešais tikrąją auditoriją kalbėsime tik praėjus tam 
tikram laiko tarpui, tačiau iš anksto pasiruošę įgysite šiek tiek 
praktikos ir pasitikėjimo savimi. Mūsų atmintyje tai išlieka 
lyg tikra, o ne įsivaizduojama, patirtis. Dėl tos pačios priežas- 
ties ir depresija mums panasi į tikrą gyvenimą, o ne į atsitik- 
tinai sukeltą cheminį sutrikimą. Toliau pateikiamas pratimas, 


padėsiantis simboliškai kovoti su stresu. 


TAPKITE MATADORU 


Šį puikų pratimą man pasiūlė dukra. Įsivaizduokite, kad jūsų 
baimės, kaltės jausmas, jūsų mintys ,,aš tokia kvaila“, „aš tokia 
stora“, „aš niekada to neturėsiu“ arba „aš niekada to nepada- 
rysiu“ yra didžiuliai, įniršę, šnopuojantys ir pasirengę pulti bu- 
liai. Kiekvienam buliui suteikite jus kamuojančios problemos 
pavadinimą. Dabar įsivaizduokite, kad šie siaubingi mintyse 
Ir valzdiniuose esantys buliai artinasi prie jūsų ir kelia labai 
didelę grėsmę. Kai tik pamatysite šias mintis-bulius artinantis, 
ištieskite raudoną matadoro skraistę ir tiesiog leiskite buliams 
praskuosti šalia. Ir taip kaskart artinantis buliams. Leiskite 
jiems siautėti, prunkšti ir pralėkti visiškai šalia savęs! Išbandy- 
kite tai dabar: užsimerkite ir įsivaizduokite vieną ar dvi grės- 


mingai artėjančias ir visiškai šalia prašvilpiančias savo baimes. 


Protas negali atskirti įsivaizduojamo įvykio nuo realaus, nes 
mūsų prisiminimai nesudedami į saugojimo ir paieškos siste- 
mas, kurias galėtume peržiūrėti lyg popierių segtuvą. Mūsų 
atmintis kur kas paprastesnė. Visada egzistuoja nedideli skir- 


tumai tarp kibirkščiuojančių neuronų. 

Tam tikros ląstelės užfiksuoja konkrečias spalvas, gar- 
sus ir t. t. Tačiau kai nėra aiškios paskatos, jos gali užfiksuoti 
ne tai, ką reikia, o ką nors labai panašaus, pavyzdžiui, oran- 
žinę spalvą vietoj rožinės. Būtent patirtis ir suformuoja mūsų 
atminties schemas, o jos nėra linkusios fiksuoti pirmuosius 
patyrimus. Vėliau įgyta patirtis jas gali visiškai pakeisti. Šis 
procesas tęsiasi visą gyvenimą. Mūsų protas gana lankstus, 
tad žinodami, kaip, remiantis jo prigimtimi, jį formuoti, jis 


„galvos“ tik pagal mūsų norus. 


Rūpesčių gausybėje nubrėžkite ribą 


Žmogus iš prigimties yra linkęs jaudintis, rūpintis ir neri- 
mauti. Visi mes taip elgiamės, tačiau visai nebūtina jaudin- 
tis taip, kad mus sukaustytų save smerkiantis ir žeidžiantis 
mąstymas. Žinodami, kaip veikia smegenys, galime išmokti 
liautis jaudinęsi dar iki kylant „kovok ar bėk“ reakcijai, dėl 
kurios ir atsiranda stresą sukeliančių medžiagų. 

Turime sutelkti visas jėgas, narsiai bei tvirtai nubrėžti 
ribas rūpesčių jūroje ir pasakyti: „Leisiu tiek ir ne daugiau. 
Daugiau ten nebepateksiu.“ Nustebtumėte sužinoję, kiek 
puikiai besijaučiančių Žmonių, išgyvenusių, atrodo, neįvei- 
kiamas tragedijas, sau sako būtent tai: „Daugiau fen nebepa- 
teksiu!“ Ir tada iš tikrųjų nebepatenka! O norint ten nepatek- 
ti, reikia keliauti į kitą proto vietą. Tokiu būdu jūsų protas 
nebegali valdyti dviejų minčių eigos, o tada jau jūs pradedate 
valdyti skirtingomis kryptimis keliaujančius „traukinius“. 

Ar sunku pakeisti minčių kryptį, kai esate įsitempę? Ga- 
lite kirsti lažybų, kad sunku, bet tai tikrai įmanoma. Sunkiau- 


siomis akimirkomis sakydavau sau: „Aš galiu tai padaryti. Aš 

sukaupsiu visas jėgas ir padarysiu viską, kas įmanoma. Aš gal- 


vosiu apie tai, ką darau, ir visiškai ignoruosiu savo pojūčius.“ 


Simpatinė būsena (stresas) ir parasimpatinė 
būsena (be streso) 


„Kovok ar bėk“ reakcija dar vadinama simpatine būsena (dėl 
simpatinių nervų, kurie atsakingi už „kovok ar bėk“ reakcijos 
sukeliamų streso hormonų gamybą). Simpatinė būsena nėra 
kasdienė — ji atsiranda tik kilus pavojui. O vėliau, kai mūsų 
mintys nurimsta, pavojaus sistema išsijungia, pamažu išnyksta 
stresą sukeliantys hormonai, mūsų kūnas grįžta į parasimpatinę 
būseną. Ji ir yra kasdienė, joje kūnas gali pailsėti ir atsinaujinti. 

Todėl stresas ir sukelia ligą. Tik parasimpatinėje (be 
streso) būsenoje kūnas gamina imuninei sistemai stiprinti 
reikalingus limfocitus. Jeigu mus ilgą laiką kankins slegian- 
čios mintys, kūnas didelę laiko dalį bus simpatinės būsenos, 


vadinasi, gerokai susilpnės mūsų imuninė sistema. 


Kitos „kovok ar bėk“ reakcijos problemos 


Depresijos kankinami žmonės patiria ir nemažai kitų ne- 
malonių fizinių pojūčių, pavyzdžiui, greičiau plaka širdis, 
prakaituoja rankos ar paviršutiniškai kvėpuojama. Krūtinėje 
galite jausti nepakeliamą skausmą. Jūsų kūnas gali pradėti tir- 
tėti, galva ir rankos drebėti, burna džiūti, o gerklėje susidarys 
gumulas, neleisiantis laisvai kvėpuoti. Taip pat gali būti su- 
dėtinga ryti ir atgauti kvapą. 

Daugeliui puikiai žinomi depresijos simptomai — ne- 


miga ir sumažėjęs apetitas. Taip pat galite pastebėti, kad neju- 

čia ilgam sukandate dantis ar sugniaužiate kumščius. O jeigu 
ištaikysite minutėlę poilsiui, pajusite, kad nugara įsitempusi. 

Kartais širdis pradeda plakti taip greitai, taip spaudžia 
krūtinę ir pasunkėja kvėpavimas, kad žmonės net pagalvoja, 
jog juos ištiko širdies smūgis. Tokiais atvejais jie skuba į li- 
goninę, o ten sužino tiesiog kenčiantys nuo siaubingo streso 
arba netgi labai stipraus panikos priepuolio. Prieš kelerius 
metus du kartus taip nutiko ir man. 

Visus šiuos nerimo simptomus sukelia nevalingi nervai, 
dar vadinami simpatiniais (taip vadinami todėl, kad yra palankūs 
nerimui), nes, įvykus „kovok ar bėk“ reakcijai, jie į viso kūno 
organus paskleidžia stresą sukeliančias chemines medžiagas. 

Negalime niekaip paveikti šių simpatinių nervų, kai che- 
minės medžiagos jau pasklinda po organizmą. Kiekviename 
žmoguje jos veikia vienodai. Dar daugiau — stresą sukelian- 
čios cheminės medžiagos, jau pasibaigus nerimą keliančiam 
įvykiui ar pirminiam slegiančiam mąstymui, dar ilgai veikia 
mūsų kūną ir sukelia tuos erzinančius, gėdingus bei skaus- 
mingus simptomus, kurie dažniausiai ir pasibaigia depresija. 

Galime netiesiogiai valdyti „kovok ar bėk“ reakciją ir 
tolesnę stresą sukeliančių cheminių medžiagų gamybą, taigi 
galime pakeisti ir stresą sukeliantį mąstymą, kuris ir yra pa- 
grindinė simpatinės reakcijos priežastis. Kai kūnas liausis ga- 
minęs stresą sukeliančius hormonus, simptomai patys išnyks. 


Nerimas dings, o depresija gerokai aprims. 


Ar kova tikrai vyksta su depresija? 


Supratę, kad depresija yra ciklinė, pamatome daugybę gali- 


mybių iš jos ištrūkti. Svarbu atsiminti, kad ji grįžta cikliškai, 

nes tai yra psichologinio gynybos mechanizmo, kuris nėra 
visą laiką įjungtas, dalis. Gynybos sistema įsijungia ir išsijun- 
gia priklausomai nuo to, kokios neramios mintys mus kan- 
kina. Tai pasakytina ir apie žinomas mintis, ir apie tas, apie 
kurias nė nenutuokiame. 

Atsidūrus rimtame pavojuje mūsų mintys nusiunčia 
smegenims signalą, ir tada automatiškai pasileidžia gynybos 
mechanizmas. Mes nebegalime jo sustabdyti. Negalime ne- 
rimauti, galvoti apie tai, kaip, tarkim, vaikinas mus išdavė, ir 
sakyti: „Smegenys, paklausykite, aš nenoriu, kad jūs paruoš- 
tumėte mane veiklai, nes tada mano cheminė pusiausvyra 
pasikeis, jausiu stresą, o galiausiai užklups depresija. Aš tie- 
siog negaliu sustabdyti tų neigiamų ir stresą keliančių min- 
čių, kurias sukelia tas bjaurybė.“ 

Per vėlu! Kai stresą sukeliančios mintys aktyvuoja psi- 
chologinį gynybos mechanizmą, „kovok ar bėk“ reakcija 
mus biochemiškai paruošia kovai. Nužudyk tigrą! Nužudyk 
vaikiną! Žinoma, negalime iš tikrųjų nužudyti to vaikino. 
Šiuolaikiniame pasaulyje ne visada įmanoma imtis betarpiš- 
kų veiksmų, kurių reikalauja jau aktyvuotas mūsų gynybos 
instinktas. Taigi ir kovojame dažniausiai su savimi. 

Bet mes to nežinome. Manome, kad kovojame su savo 
problemomis, su sutrikusia chemine pusiausvyra ar depresija. 
Tiesą sakant, kovojame su savo mąstymu, taigi būtent todėl 
mums reikia geriau jį suprasti. Negalime mąstyti už savo pa- 
čių uždarytų durų. Mums reikia ištraukti savo mąstymą į die- 
nos šviesą, kur galėtume jį matyti, pakeisti ir dalį to mąstymo 


tarsi pakabinti, kad išdžiūtų (išsisklaidytų). 


Penktas skyrius 


Kaip iš tikrųjų mąstome? 


Jeigu nežinote, kaip mąstote, nesuprasite, 
kodėl susergate depresija. 


Norint tiksliai suprasti, kaip mes mąstome, naudinga žinoti 
skirtumą tarp mąstymo ir jutimo. Jausmai ir kognityvusis mąs- 
tymas prasideda dviejose visiškai skirtingose smegenų dalyse. 
Tačiau daugelis žmonių sąvokas „jausti“ ir „mąstyti“ vartoja 
pakaitomis, ir tai sukelia didžiulę sumaištį. Taigi kol painiosi- 
me emocijas ir protą, tol mūsų gyvenime nebus ramybės. 

Pavyzdžiui, „aš jaučiu, kad tu neteisus“ yra mintis, o ne 
jausmas. „Jaučiu, kad norėčiau eiti į kiną“ — taip pat mintis. 
Jeigu pasakius „aš jaučiu“ jausmui apibūdinti jums prireikia 
daugiau nei vieno žodžio, vadinasi, tai irgi yra mintis. Jausmus 
reiškiame šiais žodžiais: pavargęs, piktas, įskaudintas, sutrikęs, 
laimingas, susijaudinęs, žvalus, suvaržytas, prislėgtas, apimtas 
manijos, alkanas, ištroškęs, įžeistas. „Aš jaučiuosi įžeistas“ yra 
jausmas, bet pridėjus „nes tu mane įžeidei', tai tampa stresą 
keliančia mintimi, kuri provokuoja pykčio jausmą. 

Kodėl nesuvokiame skirtumo tarp mąstymo ir jutimo? 


Nes dažnai jausmus painiojame su realybe. Būtent todėl, kai 

mus kankina depresija, galvojame, kad mūsų gyvenimas yra 
siaubingas, o tuo tarpu tik jaučiamės siaubingai. 

Painiojant mąstymą su jausmais kyla pavojus pernelyg 
įsijausti į slegiančius, neigiamus ir nerimą keliančius jaus- 
mus. Tiksliai nesuprasdami, kas tuos jausmus sukelia, jiems 
suteikiame per daug reikšmės, nors galėtume juos ignoruoti 
ir gyventi normalų kasdienį gyvenimą. O kai kreipiame dė- 
mesį į šiuos jausmus, tai patys skatiname juos tęstis, plėtotis 
ir tironiškai valdyti mūsų gyvenimą. Kai kreipiame dėmesį į 
mintis ar jausmus, automatiškai liepiame protui daryti tą patį. 
O jausmų ar minčių ignoravimas siunčia smegenims signalą 
nekreipti į juos dėmesio. 

Depresija sergantys pacientai dažnai sako kiekvieną 
akimirką kovojantys su neigiamomis mintimis ir jausmais, 
tačiau jie nesuvokia, kad pats kovojimas ir yra didžiausia pro- 
blema. Norint kovoti su tokiomis mintimis, pirmiausia reikia 
jų turėti, nes kitaip nebūtų su kuo kovoti. Vienintelis būdas 
pašalinti slegiančias mintis — ne kovoti su jomis, o ignoruo- 
ti. Vietoj stresą keliančių minčių turite mąstyti apie ką nors 
teigiamo ir malonaus. Šis būdas tinka ir vėžiu sergantiems 
žmonėms: „Aš jaučiuosi vis geriau.“ Tai lygiai taip pat gerai 
veikia ir depresija sergančius žmones. Mąstymas iš tikrųjų 
yra labai sudėtingas, kartą išmokę proto gudrybių, jam vado- 


vausite patys, o ne depresija ir nerimas. 


Smegenų neuronai 


Neuronai smegenims perduoda visas mūsų mintis ir jausmus, 
nes būtent neuronuose jie atsiranda. Normalias smegenis su- 


daro maždaug šimto milijardų ląsteles jungiančių nervų sis- 

tema. Neuronai sąveikauja tarpusavyje naudodami chemines 
medžiagas — mediatorius, kurie per sinapses* priima, apdoro- 
ja ir perduoda informaciją. Minčių procesą galime palyginti 
su kompiuteriu: neuronai — „kompiuterinė įranga“, o mūsų 
mintys ir jausmai — „operacinė sistema“. Mechanizmas, su- 
kuriantis pažintines ir kūrybiškas mintis, yra viršutinėje sme- 
genų dalyje, žievėje. O jausmai ir emocijos kyla apatinėje 
smegenų dalyje, požievyje. 

Mes nuolatos keičiame santykį tarp minčių ir jausmų. 
Kitaip nei kompiuteris, mūsų smegenys yra gyvos, taigi, 
keisdami „operacinę sistemą“, taip pat sukeliame pakitimų 
savo „kompiuterinėje įrangoje“. Štai kodėl galime pakeisti 
senus įpročius naujais ir išmokti naujų įgūdžių. Tuo tarpu 
mūsų elgesys ir mąstymas nuolat sukelia pakitimų nervinėse 
smegenų ląstelėse. 

Kad dar geriau suvoktumėte, kokia galia iš tikrųjų 
slypi smegenyse, pateiksiu kelis faktus iš psichologo Joh- 
no Horgano straipsnio apie smegenų struktūrą (Discover, 
2004 m. spalis): smegenys yra tūkstančius kartų greitesnės 
už bet kurį superkompiuterį; tai pats sudėtingiausias me- 
chanizmas žemėje; sinapsės sujungia kiekvieną iš mūsų 
šimto milijardų smegenų ląstelių su šimtu tūkstančių kitų; 
hormonai ir mediatoriai moduliuoja signalus tarp ląstelių; 
priklausomai nuo patyrimo, šie tarpląsteliniai ryšiai išnyksta 
arba sustiprėja. 

Smegenyse sinapsės gali atlikti kvadrilijoną operacijų 
per sekundę. Kita dalis informacijos skaičiavimų gali būti at- 
likta už sinapsių ribų. Kai dirgiklių intensyvumas didėja, taip 
pat didėja ir neuronų kibirkščiavimo greitis — jis pasiekia 200 


* Sinapsė — jungtis tarp dviejų neuronų. 

neuronų per sekundę. Kai kurie neurologai mano, kad infor- 
macija gali būti perduota per nepastovius tarpus tarp pačių 
pagreitėjimų. 

Dauguma smegenų funkcijų veikia be mūsų žinios, 
taigi mums nereikia kištis į jų darbą. Protas nėra toks grei- 
tas kaip smegenys. Mūsų dėmesio vienu metu pakanka tik 
vienai minčiai. Todėl didelė darbo dalis vyksta smegenyse, 
ir protas apie tai nė nenutuokia, o šios funkcijos paprastai 
apibūdinamos kaip „nesąmoningos“. 

Nors smegenys yra labai sudėtingos ir greitos, tačiau 
savo mąstymu ir elgesiu galime daryti įtaką beveik visoms 
jų funkcijoms. Jau plačiai žinoma ir aprašyta per svarbias 
chirurgines operacijas vietoj nejautros naudojama hipnozė. 
Daugelis žmonių, pasitelkdami įsivaizduojamus vaizdinius, 
mintyse sugeba susiaurinti savo smegenų kraujagysles ir to- 
kiu būdu į rankas nusiųsti papildomą kraujo srautą. Tai gero- 
kai sumažina migreninius galvos skausmus, kurių pagrindinė 
priežastis ir yra išsiplėtusios kraujagyslės. Taip pat tūkstančiai 
žmonių išmoko vaikščioti per iki raudonumo įkaitusias an- 
glis ir nenudegti basų pėdų, nes visą dėmesį sutelkia į mintį 


„šaltos samanos“. 


Kaip mes iš tikrųjų vieną mintį pakeičiame kita? 


Smegenys dirba pagal išmoktas asociacijas (galvokite „juoda“ 
ir kils mintis „balta“; galvokite „druska“ ir kils mintis „pipi- 
rai“). Kiekviena mintis, sukeliama viename neurone, suža- 
dins panašią susijusią mintį panašiame neurone, tarsi panašūs 
neuronai trauktų vienas kitą, taip skatindami dalyvauti vis 


daugiau neuronų. 

Anksčiau patirtos asociacijos nulemia mūsų jausmus ir 
kitas biochemines reakcijas, tokias kaip seilių išsiskyrimas ir 
„kovok ar bėk“ reakcija, naudodamos klasikines priemones, 
kad išlaikytų gerą būklę. Vien mintis „citrina“ nepriverstų 
jūsų burnoje kauptis seilių, jeigu neturėtumėte ankstesnės 
patirties (asociacijos) apie šį sultingą ir rūgštų skonį. 

Mintys, žodžiai ir vaizdai sukelia tam tikras anksčiau 
patirtas asociacijas. Šie žodžiai ir vaizdai smegenyse nule- 
mia chemines reakcijas kaskart apie juos pagalvojus. Taigi 
šių reakcijų arba jausmų negalima pakeisti tiesioginėmis 
valios pastangomis. Tačiau jie išnyksta nustojus mąstyti 
apie tai, kas tas mintis stimuliuoja, arba, kai, norėdami su- 
mažinti skausmingų asociacijų poveikį, pasirenkame nau- 
jas mintis. 

Klasikinį poveikio procesą, kuris sukelia anksčiau pa- 
tirtas asociacijas, galima iliustruoti garsiuoju rusų mokslinin- 
ko Ivano Pavlovo eksperimentu su šunimis. Pasiūlius ėdalo 
šunys iš karto pradėdavo seilėtis. Vėliau kurį laiką tuo pa- 
čiu metu suskambėdavo varpelis, ir jie gaudavo ėsti. Dar po 
kiek laiko šunys imdavo seilėtis tik suskambus varpeliui, nors 
maisto ir negaudavo. Šunims buvo suformuotas įprotis susieti 
mintį apie varpelį su mintimi apie maistą, kuri ir sukeldavo 


biocheminę reakciją — išsiskirdavo seilių. 


Ankstesnio patyrimo asociacijos ir depresija 


Kaip anksčiau patirtos asociacijos susijusios su depresija? 
Ryšį tarp šių dviejų dalykų suprasite perskaitę kitus keturis 
skyrius. Anksčiau patirtos asociacijos, naudodamos atmin- 


ties saugyklas, palengvina smegenų darbą. Neuronas, ku- 

riame jau yra tam tikra mintis, perduoda ją kitam neuronui, 
kuriame saugomos panašios mintys, ir t. t. Taip formuo- 
jama neuronų struktūra, arba minčių eiga. Jeigu galėtume 
nufotografuoti smegenis, kai mąstome tam tikra eiga, tai 
atrodytų lyg žaibiškas neuronų blyksnis, besišakojantis ir 
nuvilnijantis per smegenų dangų. Taip yra todėl, kad pavie- 
niai neuronai tarpusavyje bendrauja per savo sinapses ir jų 
mediatorius. 

Protas negirdi visų šių smegenų „pašnekesių“. Jis girdi 
tik tai, ką pats „įsijungia“. Ir, kitaip nei įsijungus kurią nors 
radijo stotį, įsijausdami į ką nors, kas vyksta mūsų smegeny- 
se, nedelsdami pradedame daryti įtaką tam reiškiniui. Kad ir 
į ką mes atkreiptume dėmesį, smegenys pradeda daryti tą patį. 
Tai pasakytina ir apie depresiją. Kai pradedame galvoti apie 
ką nors kitą, smegenys taip pat pasikeičia, dėmesys nukrei- 
piamas kitur. 

Neuroninis bendradarbiavimas pasikeis tik dėl to, kad 
mes nukreipiame dėmesį kitur. Pavyzdžiui, jeigu jūsų vaiki- 
nas sukėlė skausmą jus išduodamas, tereikia tik vienos min- 
ties apie jį, ir jūsų smegenys, naudodamos neuronuose esančias 
anksčiau patirtas asociacijas, šviesos greičiu suves jus su neu- 
ronų atminties saugyklose esančiomis mintimis apie visus ki- 
tus neištikimus vaikinus, išdavystes ir nusivylimus. 

Kai tik mums kyla pirmoji depresinė mintis, būtent 
anksčiau patirtos asociacijos ir priverčia smegenis susisiekti 
su kitomis panašiomis slegiančiomis mintimis, kurios ramiai 
tūno tamsiuose neuronų užkampiuose. Kai viena neigiama 
mintis įžiebia kitą, mus įtraukia nerimą keliančių minčių vir- 
tinė. Taigi tokiu būdu labai greitai patenkame į depresiją Ie- 


miančią nervų sistemą. 

Pripažinus depresijos sukeliamą skausmą ji 
dar ilgiau tęsiasi 


Prisiminkite, kad depresiją sukelia mūsų smegenyse pakitusi 
cheminė pusiausvyra. Tai labai svarbu, nes kiekviena mums 
kilusi mintis smegenyse turi tam tikrų cheminių padarinių. Tai- 
gi mes stengiamės išvengti tokio mąstymo ir anksčiau patirtų 
asociacijų, dėl kurių kyla „kovok ar bėk“ reakcija, iškreipian- 
ti cheminę pusiausvyrą bei sukelianti depresiją. 

Kai jau sergame depresija, mūsų dėmesys yra „užbeto- 
nuotas“ požievyje ir nebeturi jokio ryšio su žieve, išskyrus (tai 
labai svarbus akcentas) skausmo, kurį jaučiame, pripažinimą. Šis 
pripažinimas yra mažas tiltas tarp smegenų požievio ir žievės, 
kuris tampa persiuntimo kanalu ir leidžia depresijai tęstis. 

Depresija tęsiasi, nes kai jūs susitelkiate ties jos sukel- 
tu skausmu, šis per anksčiau patirtas asociacijas jus sujungia 
su bet kuriuo kitu atminties saugyklose esančiu skausmu, 
stresu, neigiamomis mintimis, nerimu, baime ir t. t. Būtent 
tai ir skatina „kovok ar bėk“ reakciją tęstis ir gaminti stresą 
sukeliančias chemines medžiagas. O dėl to smegenų žievė 
nulemia dar daugiau skausmą keliančių jausmų — tikras už- 


burtas ratas. 


Kaip ištrūkti iš depresijos gniaužtų užuot 
ją pripažinus 


Štai ir geros žinios. Minčių kaitymas šį mažą skausmo per- 
siuntimo kanalą gali paversti tiltu, kuris padės jums ištrūkti iš 
depresijos, užuot vertęs kamuotis. Kaip to pasiekti? Vėlgi — 


per anksčiau patirtas asociacijas. 

Smegenys sukurtos tam, kad būtų nuolankiausias jūsų 
tarnas. Kaip joms vadovauti? Kadangi smegenys veikia pa- 
gal anksčiau patirtas asociacijas, bet kokia mintis akimirksniu 
tampa specifiniu nurodymu smegenims. Jos labai greitai — 
kaip futbolo kamuolį — pasigaus mintį ir pradės ją sieti su 
visomis panašiomis mintimis, kurios saugomos smegenų at- 
minties saugyklose. 

Jeigu staiga persigalvosite ir pradėsite galvoti visiškai 
kitaip, smegenys pakeis prieš tai buvusios minčių eigos kryp- 
tį ir susies jas su kitais saugomais prisiminimais, kurie bus 
panašūs į naująją mintį. Taigi taip pradės formuotis nauja 
minčių eiga. 

Kai tik jums kyla pirmoji depresinė mintis, nuolan- 
kios smegenys iš karto peržvelgia savo atminties saugyklas, 
kad galėtų jus sujungti su kitomis mintimis, kurios panašios 
į skausmą, nerimą, baimę ir t. t. 

Minčių kaitymas priverčia pasirinkti naują — neutralią 
ar beprasmę mintį, kurioje nėra emocinių asociacijų. Minčių 
kaitymas perkelia smegenis į laukimo režimą. Neutrali mintis 
nestimuliuos jokios nerimą keliančios minties, kuri sukelia 
„kovok ar bėk“ reakciją. Nebesigamins cheminės medžiagos, 
smegenų požievis nebekels skausmo ir liausis siųsti skausmo 
signalus į smegenų žievę. 

Anksčiau patirtos asociacijos gali sukelti depresiją, 
nes kylanti kokia nors savarankiška mintis lemia ankstesnius 
depresijos skausmo prisiminimus. Taigi, pasitelkus minčių 
kaitymą, anksčiau patirtos asociacijos gali padėti ištrūkti iš 
depresijos. Anksčiau išmoktos asociacijos taip pat veikia ir 


maniją. 

Manija 


Manija yra kita nervinė kelio į depresiją atšaka. Į ją patenka- 
me taip pat kaip ir į depresiją — per nerimo kupinas mintis, 
sukeliančias „kovok ar bėk“ reakciją, dėl kurios stresą lemian- 
čios cheminės medžiagos užlieja visą mūsų kūną. Jeigu kelios 
anksčiau patirtos asociacijos verčia elgtis ir mąstyti taip, kad 
nuo visko ir visų atsiribojame, nuolat gulime lovoje ir užsi- 
traukiame ant galvos antklodę, tai viskas baigiasi depresija. 
Tačiau anksčiau patirtos asociacijos galėtų formuoti po- 
žiūrį, kuris paskatintų imtis veiksmų. Štai taip pasukame manijos 
keliu. Įsitveriame kokios nors minties apie veiksmus ar projek- 
tus, dėl kurių pametame galvą ir kuriuos pernelyg garbiname. 
Tada mus gali užklupti tai, kas vadinama manija. Veiksmai, 
kurių imamės naudodami tikslingą mąstymą, yra visai kas ki- 
tai. Apėmus manijai bet kokie veiksmai, kurių imamės, yra tik 
atsitiktinio, emocijomis paremto mąstymo rezultatas. Palyginti 
su depresija, manija atrodo tokia nekenksminga, kad daugelis 
žmonių net nesistengia jos gydyti. Tiesą sakant, kai kuriems 
žmonėms manija yra vaistas nuo depresijos. Bet sirgdami ma- 
nija, kaip ir depresija, galvojame tik apie save, tampame egois- 
tai, atsiribojame nuo aplinkinių ir visiškai nebegalvojame apie 
dabartį. Kartais, visiškai atsitiktinai, maniakiškos mintys gali 


turėti poveikį, bet dažniausiai viskas baigiasi nesėkmingai. 
Minčių kaitymas yra alternatyvus kelias iš 
depresijos ir manijos 


Galime gydytis antidepresantais, bet nerimą keliančias mintis 


įmanoma pakeisti ir valios pastangomis. Šis faktas — minčių 

kaitymo pagrindas — jums gali pasirodyti naujas ir negirdė- 
tas. Tačiau perskaičius šią knygą tai taps savaime suprantama. 
Depresija mus baugina dėl to, kad puikiai suvokiame, kaip 
lengva įbristi į tą liūną. Bet ji netenka bauginančios galios 
sužinojus paprastą būdą, kaip iš jos ištrūkti. 

Nepamirškite, kad depresija yra ciklinė. Kartą užklu- 
pusi, depresija nesiliauja mūsų kankinusi tol, kol nelauktai 
iškyla kokia nors atsitiktinė, priešinga depresijai anksčiau pa- 
tirta asociacija. Tada nuolankios mūsų smegenys nusigręžia 
nuo depresijos ir pasuka kita kryptimi, kuri labiau atitinka 
naująją mintį. Šis atsitiktinis savarankiškos anksčiau patirtos 
asociacijos įsikišimas yra galingesnis nei ciklinė depresija. 

Anksčiau patirtos asociacijos kartu su visais atsitiktiniais 
trukdžiais taip pat parodo, kodėl „kovok ar bėk“ reakcija yra 
ciklinė, kodėl ji įsijungia ir išsijungia. Tai būtų savaime su- 
prantama, nes mintys pačios nusprendžia, ar įjungti „kovok 
ar bėk“ reakciją, o anksčiau patirtos asociacijos yra procesas, 
kurį pasitelkiame mąstydami. 

Daug kūrybingų ir talentingų žmonių, tokių kaip Be- 
ethovenas, Van Goghas, rašytojas Henry Jamesas ir jo brolis 
„psichologijos tėvas“ daktaras Wiliamas Jamesas visą gyveni- 
mą kentėjo nuo dažnų ir ilgų depresijos priepuolių. Galbūt 
jie būtų užkirtę tam kelią, jeigu būtų supratę ciklinę depre- 
sijos prigimtį. 

Galbūt jie galėjo iš anksto tam pasiruošti, jeigu būtų 
žinoję apie instinktyvų atsargoje laikomą proto polinkį su- 
grįžti prie gynybos būdo, iš kurio kyla neigiamos, stresą 
keliančios ir nerimo kupinos mintys. Jeigu, užpuolus de- 
presijai, jie būtų pasinaudoję smegenų žievėje esančiu skaus- 


mo receptorių centru, pasitelkę protinius gebėjimus galėjo 

ištrūkti iš depresijos. Jie būtų turėję galimybę valdyti savo 
nuotaikas, jeigu, prieš atsirandant „kovok ar bėk“ reakcijai, 
dėl kurios smegenis užlieja streso hormonai, būtų mąstę apie 


ką nors kita. 


Anksčiau patirtos asociacijos ir mediatoriai 


Mūsų smegenys veikia naudodamos mediatorius, tokius kaip 
serotoninas. Tai yra biocheminės reakcijos, kurios leidžia 
neuronams bendrauti tarpusavyje. Deja, mediatoriai yra tik 
cheminiai laivai, kurie plukdo anksčiau patirtas asociacijas 
iš vieno neurono į kitą. Kai neuronus aktyvuoja kokia nors 
mintis, jie iškviečia tuos laivus, kad galėtų bendrauti su kitais 
panašių minčių turinčiais neuronais. Smegenys yra varomos 
minčių taip pat, kaip automobilis varomas variklio. Smegenų 
nevaldo mediatoriai — jie atlieka tokią pat funkciją kaip ben- 


zinas mašinoje. 


Iš kur žinome, kad mintys priverčia smegenis dirbti? 


Tyrimai rodo, kad, elektroninį zondą prijungus prie gyvo 
žmogaus smegenų, galima sukelti tam tikrą mintį. O kai 
zondą jungiame prie skirtingų smegenų dalių, išgauname 
skirtingas mintis. 

Mokslinėje laboratorijoje prie smegenų prijungę zondą 
ir tiekdami elektros srovę galime priversti smegenis veikti. Ži- 
nome, kad mūsų smegenyse nėra nė menkiausio elektros zon- 
do, taigi kas gamina elektros energiją normaliame gyvenime? 

Atsakymas yra toks: mūsų mintys tiekia energiją sme- 


genims. Smegenų skenografijos rodo, kad kai asmuo galvoja 

apie tam tikrą dalyką, nervinis aktyvumas pastebimas tik tam 
tikroje, o ne visose smegenų dalyse. Kai kurios mintys sukelia 
nervinį aktyvumą smegenų požievyje — smegenų dalyje, kuri 
valdo jausmus. Kitokios mintys sukelia nervinį aktyvumą 
smegenų žievėje — mąstančiojoje smegenų dalyje. 

Smegenų darbas yra elektrocheminis. Mintys stimuliuo- 
ja neuronus, o tada jos chemiškai mediatoriais perduodamos 
tarp neuronų. Mintys priverčia veikti smegenis ir valdo protą. 

Jeigu Žmogus, pamatęs ant žemės šešėlį, pagalvoja — 
„gyvatė“, tai ši mintis akimirksniu pradeda stimuliuoti tam ti- 
krą smegenų dalį, skatina tam tikrą minčių eigą (per anksčiau 
patirtas asociacijas), 0 tos mintys privers jį mąstyti tam tikra 
linkme ir paskatins tam tikrų cheminių medžiagų gamybą. 

Jeigu jis, pamatęs ant žemės šešėlį, pagalvos — „vir- 
vė“, ši mintis aktyvuos jau visai kitą smegenų dalį. O jeigu 
jis, pažiūrėjęs į Playboy žurnalą, pagalvos — „mažutė“, mintis 
pasieks dar kitą smegenų dalį ir paskatins sukibirkščiuoti dar 
kitus nervinius centrus. Šie centrai privers jį mąstyti dar kita 


linkme ir paskatins visai kitų cheminių medžiagų gamybą. 


Depresija taip pat yra tam tikra mąstymo kryptis 


Slegiantis mąstymas mus įtraukia taip pat, kaip mąstymas 
apie bet ką kita. Mūsų pačių mintys į jį nuveda. Taigi kaip 
mąstydami susergame depresija per anksčiau patirtas asoci- 
acijas, taip pat galime ją išsigydyti. Viena mintis lemia kitą 
panašią mintį ir t. t. 

Dėl šios priežasties depresija yra ciklinė. Slegiantį 
mąstymą gali laikinai nutraukti netikėtai kilusi savarankiška, 


anksčiau patirta asociacija. Arba kokios nors išorinės aplin- 

kybės gali paskatinti kitokias mintis ir nukreipti protą kita 
linkme, tolyn nuo depresijos. Nepamirškite, kad smegenys 
visada vadovaujasi tuo metu vyraujančia mintimi. 

Net ir sirgdami labai sunkia depresijos forma jūs ga- 
lite laimėti loterijoje arba jums prieš pat nosį gali kilti gais- 
ras. Tada slegiantį mąstymą nutrauktų kitos mintys, paska- 
tindamos nervinius centrus trauktis nuo depresiją keliančio 
mastymo į priešingą mąstymo būdą — planuoti už loterijoje 
laimėtus pinigus įsigyti automobilį arba bandyti gelbėtis iš 
ugnies. 

Bet, norėdami pakeisti savo mąstymą, neturime laukti, 
kol pasikeis mus supančios aplinkybės. Savo mąstymą galime 
pakeisti kada tik panorėję ir taip nutraukti slegiančias ir de- 
presines mintis. Tiesiog turime nepamiršti, kad galime pasi- 


rinkti ir kitokią išeitį. Tai ir yra minčių kaitymo esmė. 


Šeštas skyrius 


Tiesioginis ir pasyvusis 
mąstymas 


Smegenys visą laiką dirba nepriklausomai nuo 

mūsų suvokimo apie jų funkcionavimą. Yra dvi 
pagrindinės mąstymo rūšys, kuriomis mąsto žmonės, — 
tai tiesioginis ir pasyvusis mąstymas. 


Pernai per ispanų televizijos kanalą išgirdau istoriją apie vieną 
poną. Kartą jis pasibeldė į sūnaus kambario duris. „Jaime! — 
sušuko jis. — Laikas keltis.“ Jaime atsakė: „Tėti, aš nenoriu.“ 
Tėvas vėl sušuko: „Kelkis! Tau reikia į mokyklą.“ Jaime pa- 
reiškė: „Aš nenoriu į mokyklą.“ „O kodėl?“ — paklausė tėvas. 
„Dėl trijų priežasčių, — atsakė Jaime. — Pirma, ten labai nuo- 
bodu; antra, vaikai vėl iš manęs tyčiosis ir tampys už plaukų; 
ir trečia, aš nekenčiu mokyklos.“ Tada tėvas pasakė: „Gerai, 
aš tau išvardysiu tris priežastis, kodėl privalai eiti į mokyklą. 
Pirma, tai yra tavo pareiga; antra, tau keturiasdešimt penkeri; 
trečia, tu esi tos mokyklos direktorius. Kelkis! Kelkis! Tu esi 
suaugęs. Tu per didelis, kad dar miegotum. Kelkis! Užteks 
žaisti su žaislais“ (Anthony de Mello). 

Smegenys dirba visą laiką, su mumis ar be mūsų, tačiau 


tik tol, kol esame sukaupę dėmesį. Visi žmonės mąsto dviem 

pagrindiniais mąstymo būdais: tiesioginiu ir pasyviuoju. Tie- 
sioginis mąstymas — kai atkreipiame dėmesį į tai, apie ką 
mąstome. Dažniausiai tai produktyvus, objektyvus ir labiau 
su kasdieniu pasauliu susijęs mąstymas. Minčių kaitymas yra 
specifinė tiesioginio mąstymo rūšis. 

Mąstydami tiesiogiai, arba tikslingai, išmoktą asociaciją 
nukreipiame tam tikra kryptimi: paruošti vakarienę, parašy- 
ti ataskaitą, padėkoti ar išsivirti puodelį kavos. Mūsų protas 
visą dėmesį sutelkia į tokį mąstymo modelį, kuris padeda iš 
karto atlikti užduotį: paimame kavos, tada cukraus, jei reikia, 
grietinėlės ir t. t. Anksčiau patirtos asociacijos formuoja mąs- 


tyseną, kuri ir valdo mūsų elgesį. 


Pasyvusis mąstymas 


Pasyviai mąstant mums nereikia specialiai įjungti kokios nors 
mąstymo linijos. Dėl galimų ryšių mūsų mintys atsitiktine 
tvarka kyla automatiškai ir juda greta jau žinomų asociacijų. 
Anksčiau patirtos asociacijos pasyviai mąstant kyla bet kuria 
sena kryptimi: kaip nedorai elgdavosi buvę vaikinai, kaip tin- 
gime rytais keltis ir eiti į darbą, kaip niekas mūsų nemėgsta 
arba kaip blogai jaučiamės. Tai protas žaidžia su savo žaislais 
(mintimis). Pasyvusis mąstymas gali būti produktyvus, tačiau 
taip pat gali būti ir visa griaunantis. 

Bėdos prasideda tada, kai kokia nors nauja nerimo pil- 
na mintis susijungia su būriu kitų, panašių į save ir baimės 
kupinų minčių. Tokios mintys paskatina vienos kitas ir susi- 
jungia į minčių šabloną, nukreipiantį mūsų mąstymą žemyn, 
taip sukeldamos „kovok ar bėk“ reakciją, kuri paskatina streso 


hormonų gamybą, o tai galiausiai mus pastūmėja į depresiją. 

Kai tik suvokiame, kad važiuojame purvinu keliu, tu- 
rime pateikti savo protui alternatyvius nurodymus, kad jis ga- 
lėtų išvairuoti iš to purvo. Neturėtume leisti savo mintims 
klaidžioti tokiame tamsiame proto sąvartyne ir nusviesti mus 


į neviltį; turėtume pasitelkti minčių kaitymą. 


Kas nusprendžia, kokias mintis pasirenkame? 


Pasirinkti konkrečias mintis visada yra išimtinė mūsų teisė, 
jeigu jas pasirenkame naudodami tiesioginį, tikslingąjį, mąs- 
tymą. Nesvarbu, nusprendžiame taip mąstyti ar ne, protas 
vis tiek toliau mąsto. Smegenys visada pasiruošusios veikti, 
netgi kai miegame. Neuronai visada bendrauja tarpusavyje. 
Giliausio miego fazėje yra tik labai trumpas laiko tarpas, ku- 
rio metu neuronai nebendrauja. Jeigu nepasirenkame jokios 
minties, kuri galėtų nukreipti mąstymą kuria nors kryptimi, 


mintys klaidžios taip pat, kaip klaidžioja mąstant pasyviai. 


Tiesioginis ir pasyvusis mąstymas 


Didžiausias skirtumas tarp tikslingojo ir pasyviojo mąsty- 
mo — pasyvusis mąstymas vyksta automatiškai. Jis ateina ne- 
kviestas ir yra instinktyvus. Tikslingai mąstant specialiu mūsų 
prašymu smegenys priverčiamos dirbti mūsų naudai. Norint 
tai pasiekti, reikalingas konkretus tikslas ir šiek tiek pastangų. 
Sutelkę visas valios pastangas privalome mąstyti racionaliai, 
nes tik patys formuojame savo mintis. 

Pasyvusis mąstymas veda depresijos link. Jis dažniau- 
siai yra įsivaizduojamas, orientuotas į save, atsiribojęs nuo 


žmonių ir mus supančios aplinkos. Prisiminkite: kai smege- 

nys ir protas yra palikti veikti patys, be išorinio įsikišimo, 
jie natūraliai linkę įsijungti numatytąjį režimą. Jie sugrįžta į 
instinktyvų, paranojišką, ieškantį neigiamų dalykų, gynybinį 
ir globėjišką vaidmenį. 

Pasyvųjį mąstymą vadiname „leidimu protui klaidžio- 
ti“. Klaidžiodamas protas gali nuklysti į kokią nors siaubingą 
vietą. Matyt, iš to ir kilo sentencija „Laisvas protas yra velnio 
dirbtuvės“. „Laisvas protas“ — kai mes aktyviai nenukreipia- 
me minčių į jokį tikslą ar vertingą ieškojimą. 

Priklausomai nuo to, kokiu būdu mąstote, galite gy- 
venti subjektyviai arba objektyviai — gyventi bet kaip arba 
siekdami kokio nors tikslo. Galite leisti, kad jūsų protą for- 
muotų įprastos, nei iš šio, nei iš to atsirandančios savarankiš- 
kos mintys, kurios nuves jus į nerimą ir depresiją dėl gyny- 
binės proto prigimties. Arba galite suformuoti tokias sme- 
genis, kokių norite: ramesnes, priimančias įvairius požiūrius, 
susijusias su realybe, nes savo mąstymą nukreipėte būtent ta 
kryptimi. Prisiminkite: jūsų galvoje nuolat besisukanti tam 
tikra mintis tampa dominuojančia. Protas mąstys ta kryptimi, 


kurią nurodys tuo metu vyraujanti mintis. 


Saugokitės pasyviojo, į save sutelkto mąstymo 


Kadangi pasyvusis, į save sutelktas mąstymas atskiria jus nuo 
kitų Žmonių, jis jau savaime gali sukelti stresą. Įsivaizduokite 
evoliucijos principą: išliko tik tie, kas geriausiai prisitaikė prie 
kintančių sąlygų. Akivaizdu, jog geriausiai prisitaikęs žmo- 
gus yra tas, kuris linkęs bendrauti, suteikti ir gauti pagalbą iš 
kitų. Mes esame gyvūnų banda, kuri per amžius išsivystė į 


tokios rūšies būtybes, kurios negali pilnavertiškai egzistuoti 

kaip vienišas, plaukiantis pasroviui, nuo visuomenės atsisky- 
ręs (taip gyvena pandų patinai) individas. 

Kuo labiau į save sutelktas ir subjektyvus mūsų mąsty- 
mas, tuo labiau atsiskiriame nuo objektyvios mus supančios 
realybės. Jeigu mūsų sąmonėje nekilo klausimų apie mąsty- 
mą, galbūt fizinė ir psichologinė izoliacija nuo kasdienio pa- 
saulio laikinai verčia tikėti kokia nors nesąmone ir elgtis labai 
keistai. Dėl šios priežasties tai, kaip jaučiamės, negali būti 
mūsų tikslas. Mūsų tikslas turėtų būti — ką turėtume daryti. 

Jeigu tai, kaip jaučiamės, mus pernelyg stipriai veikia, 
pradedame mąstyti tik apie save, o tada tampame neatsparūs 
net mažiausioms kliūtims, tad bendrauti pagal abipusį „gauti 
ir duoti“ modelį tampa ypač sudėtinga. 

Fiziškai, psichologiškai ir socialiai atsiskyrę nuo savo 
draugų, tampame labai vieniši ir uždari. Jaučiamės išsiblaškę, 
neypatingi, patiriame neigiamus keistumo ir nerimo jaus- 
mus. Tai seniai žinomas sindromas — „svetimšalis nepažįsta- 
moje šalyje“. Mūsų kūnas patiria stresą, pažadinama „kovok 
ar bėk“ reakcija, ir mūsų smegenyse pradeda keistis jautri 


cheminė pusiausvyra. Tada tampame neramūs. 


Įsitraukdami į kitus dalykus nukreipiame dėmesį 
nuo savęs 


Kai suvokiame, kad esame per daug užsisklendę savyje, tu- 
rime pradėti judėti į priekį, žengti mažą žingsnelį į išorę, 
net jeigu nesame tikri, kad tai bus geras žingsnis. Žmonės 
visada kalba apie teigiamo mąstymo galią. Tačiau tokia pat 
didelė yra teigiamo darymo jėga. Kitaip tariant, kai jus apima 


depresija, neturėtumėte tik gulėti lovoje ir slėptis po antklo- 

de. Jums reikia aktyviai veikti fiziškai ir protiškai, kad galė- 
tumėte nukreipti anksčiau patirtas asociacijas produktyvesne 
kryptimi. 

Kaip depresija pasisavina mus, taip ir netgi mažiausi 
dalykai, kuriuos darome norėdami išsivaduoti iš jos, dažniau- 
siai mus vėl sujungia su kitais žmonėmis — tiek fiziškai, tiek 
emociškai. Jeigu artimiausi ir brangiausi žmonės būna šalia, 
kai jus užklumpa depresija, stenkitės su jais užmegzti kuo 
glaudesnį fizinį kontaktą. Patapšnokite kam nors per petį, 
švelniai palieskite alkūnę, paspauskite ranką ar netikėtai ap- 
kabinkite. Prisiminkite, kad jūs negalite ko nors paliesti ir 
pats likti nepaliestas. 

Kad išsigelbėtumėte, nepakanka tik mąstyti apie išsi- 
gelbėjimą. Jūs neieškote artumo todėl, kad gerai jaučiatės. Ieš- 
kote artumo, nes tai jums naudinga. Gyvenimas nėra vieno 
žmogaus vaidinimas. Kaip sakoma, „gyvenimas yra estafe- 
tė“, o jūs vienas juk negalite jos bėgti. Bendravimas pade- 
da pasprukti nuo uždaro ir subjektyvaus mąstymo. Kai bent 
truputėlį pasitikime kitais žmonėmis, nebesijaučiame tokie 
neramus ir vieniši. 

Dr. Davidas Servanas Schreiberis savo knygoje „Po- 


traukis gydyti“ šią idėją dar labiau išplečia. 


Mintis, kad darnūs santykiai jau savaime yra fiziologinis 
vaistas, net lyginamas su medikamentais, remiasi pagrįstais 
moksliniais tyrimais, tačiau šio metodo dar nepropaguoja 


jokia rimta gydymo įstaiga. 


Be jokios abejonės, darnūs santykiai reikalauja daug laiko ir 


pastangų. Labai paprasta galvoti tik apie save. Pasyvusis mąs- 

tymas, verčiantis mus galvoti tik apie save, dažniausiai vyks- 
ta automatiškai, kai nėra tiesioginio mąstymo. Taip pat labai 
sunku liautis galvojus tik apie save, ypač kai tai jau peraugę 
į depresiją. Yra priežastis, dėl kurios nenorime daryti nieko 
kito, tik pasinerti į depresiją. Taip, jūs gerai supratote, mes 
patys į ją pasineriame. 

Pasiduodame, nes mus sieja daug stipresnis genetinis 
ir prigimtinis ryšys su savo jausmais nei su objektyviai eg- 
zistuojančia aplinka, įskaitant net mylimus žmones. Tačiau 
tai aiškiai matoma tik smurtaujančiose šeimose. Kaip ir pa- 
syvusis mąstymas, jausmai kyla automatiškai. Mes jaučiame 
instinktyviai, nereikia stengtis norint kažką pajausti. Tačiau, 
norint užmegzti tam tikrą ryšį su aplinka ar mus supančiais 
žmonėmis, reikia nemažai pastangų. Mes patys turime to 
trokšti. Tuo tarpu jausmų galime ir nenorėti, jie kyla patys — 


tai automatinė smegenų funkcija. 


Vienu metu — viena mintis 


Kai liaujamės galvoti tik apie save ir pradedame mąstyti apie 
išorinį pasaulį, vienu metu galime turėti tik vieną mintį, 
taip pat mažiau dėmesio kreipiame į kankinančius jausmus. 
Bet kas tai gali padaryti akimirksniu ir be didelių pastan- 
gų — tereikia šiek tiek praktikos, kad pajustumėte skirtumą. 
Praktikuojantis nebegalvoti apie save, o mąstyti apie išorinį 
pasaulį, jums seksis vis geriau. Ilgainiui sugebėsite vis ilgiau 
išlaikyti objektyvų dėmesį, kol cheminė pusiausvyra grįš į 
įprastą padėtį. 

Net neabejoju, kad daugelis iš jūsų pagalvos, jog spren- 


dimas sutelkti dėmesį į sofos audinio raštą yra gana kvailas 


76 A. B. Curtiss 


depresijos atsikratymo būdas. Bet išmėginkite tai, kai jus už- 
klups depresija, ir pastebėsite: sutelkdami dėmesį į medžiagą 
iš tikrųjų į ją žiūrite, tad depresija po truputį traukiasi. Ar se- 
nose psichologijos knygose esate matę paveikslėlių, kuriuose 
galima išvysti du skirtingus vaizdus? Iš pradžių vienas pa- 
veikslėlis atrodo kaip vaza, bet, pasižiūrėjus kiek kitu kampu, 
galima pamatyti du vienas į kitą žiūrinčius veidus. Kitame 
paveikslėlyje iš pradžių matome seną raganą su skara, o iš 
kitos pusės galime išvysti jauną gražią moterį. 

Galite greitai peržvelgti paveikslėlį iš priekio ir iš galo, 
iš vienos pusės ir iš kitos. Tačiau niekada negalite pamatyti 
abiejų vienu metu! Taip yra todėl, kad vienu metu galime 
turėti tik vieną mintį. 

Lygiai taip pat yra ir su depresija bei sprendimu žiūrėti 
į sofos audinio raštą. Jūsų galvoje keisis mintys — depresija, 
sofos audinio raštas, depresija, sofos audinio raštas. Bet vienu 
metu negalėsite galvoti apie abu dalykus. 

Mano nuomone, žodiniai minčių kaitymo pratimai vei- 
kia daug geriau nei dėmesio sutelkimas į sofos audinio raštą. 
„Sofos audinio raštą“ naudoju tik ankstyviesiems depresijos 
signalams numalšinti, o ne rimtai depresijai gydyti. 

Paradoksalu, bet net sprendimas pamėginti dar labiau 
sustiprinti depresiją gali ją tik susilpninti. Nustebsite sužino- 
ję, kad net valios pastangomis negalite dar labiau pabloginti 
padėties. Taip yra todėl, kad bet koks tikslingas tiesioginis 
mąstymas nugali pasyvųjį mąstymą, sukelia nervinį aktyvu- 
mą smegenų žievėje, paimdamas energiją iš požievio. Net 
bandymas dar labiau pasunkinti depresiją jau yra tiesioginis, o 


ne pasyvusis mąstymas. 


Septintas skyrius 


Kurioje smegenų dalyje 
yra depresija! 


Kai tiksliai žinome, kas yra depresija ir kur ji slepiasi 
mūsų kūne, nebūname tokie priblokšti jai apėmus. 


Winstonas Churchillis savo chronišką depresiją buvo pavadi- 
nęs „juoduoju šunimi“ Žinomi žmonės, kentėję nuo papras- 
tos ar maniakinės depresijos, ją vadino „mėnesienos demo- 
nu“, „tamsos pakraščiu“, „matoma tamsa“, „ugnies paliesta“. 

Jeigu nežinome, kas neurologų požiūriu yra depresi- 
ja, esame linkę jai suteikti nežemiškų ir bauginančių galių. 
Mes ją įsivaizduojame kaip nepaprastai nutolusią nuo kas- 
dienybės, lyg atskirtą nuo kasdienio sveikų smegenų darbo. 
Klaidingai tikime, kad mus užvaldė kažkas nepaprasto, — lyg 
koks psichologinis virusas, lyg įgimta proto anomalija, pri- 
bloškianti jėga ar netgi kokia nors smegenų liga. Kažkas, kas 
tikrai „mes nesame“. 

Pats blogiausias dalykas yra galvoti, jog depresija galin- 
gesnė už mus; galvoti, kad tai yra kažkas, kas gali mus užval- 
dyti, terorizuoti, sukelti siaubingą skausmą, priversti atsiri- 


boti nuo kasdienio gyvenimo ir nukreipti į ją visą dėmesį. 

Tokią save menkinančią iliuziją sukelia tikslios ir prak- 
tiškos informacijos trūkumas. Vėliau viską dar labiau kom- 
plikuoja dezinformacijos perteklius — neva esame bejėgiai 
prieš depresiją, ir nėra jokios kitos išeities, tik vaistai. Yra 
labai daug dalykų, kuriuos galime padaryti kovodami su de- 
presija. Tiesą sakant, per daug žmonių, kartais net patys to 
nežinodami, daro daug dalykų, kurie padeda depresijai pro- 
gresuoti. Taigi lygiai taip pat galime nemažai padaryti, kad 
ją sustabdytume. 


Depresija yra tik smegenų sritis 


Kai pirmą kartą suvoki, kad protas yra gynybinis mechaniz- 
mas, tai gali sukelti nerimą. Tačiau kai vis daugiau susipažin- 
site su smegenų darbu, su emociniais pakilimais ir nuosmu- 
kiais, kurie anksčiau buvo paslaptis, viskas pradės įgauti pras- 
mę. Ir ne tik tai: pastebėsite, kad galėsite vis geriau valdyti 
tuos emocinius nuosmukius ir pakilimus. Supratimas — jau 
pusė darbo. 

Depresija yra sritis, esanti smegenyse, jų požievyje. Tai 
smegenų vieta, kurioje „įsižiebia“ visa mūsų nervinė veikla, 
o kai būname prislėgti, smegenų žievė pasižymi labai mažu 
nerviniu aktyvumu. 

Depresija vyksta tik smegenų požievyje; ji niekada ne- 
atsiranda žievėje. Dėl šios priežasties tuo metu, kai būname 
prislėgti, pastebime didelį atotrūkį tarp naujos informacijos 
suvokimo ir emocijų. Svarbu prisiminti, kad tą atotrūkį galima 
sumažinti pasitelkus minčių kaitymą ir tiesioginį mąstymą. 

Kai esame prislėgti, patys jaučiame, kaip sunku susi- 


telkti net pačiai mažiausiai veiklai. Bet luktelkit! Mes nesu- 

vokiame, kad jau esame kuo puikiausiai sukoncentravę savo 
dėmesį, — į depresiją, kuri veikia mūsų smegenų požievyje. 
Būtent dėl šios priežasties smegenų žievėje jaučiamas akty- 
vumas! Galime išmokti perjungti savo susitelkimą netgi ap- 
ėmus giliai depresijai — iš depresijos į pabėgimą iš depresijos! 

Kai depresijos procesas vyksta požievyje, negalime ten 
pasilikti. Sakydama „ten pasilikti“ turiu omenyje, kad rei- 
kia nustoti visą savo dėmesį skirti požieviui. Tai labai vilioja, 
tačiau mūsų niekas neverčia susitelkti į depresiją. Vietoj to 
galime pasirinkti, apie ką mąstyti, ir tos specifinės mintys 
perkels nervinę veiklą į smegenų žievę. Tada iš jos sklindan- 
čiais signalais galime apgauti savo smegenis, kad jos nurimtų 
ir nustotų gaminti streso nuodus. 

Visada galime pabėgti iš depresijos, vykstančios po- 
žievyje, laikinai apsilankydami smegenų žievėje, kurioje de- 
presijos nėra. Tam reikia daryti paprastus minčių kaitymo 
pratimus, panašius į du jau aptartus. Prisiminkite: vienokios 
mintys stimuliuoja nervinę veiklą smegenų požievyje, o ki- 


tokios — žievėje. 


Iš kur žinome, kad depresijos nebūna 
smegenų žievėje? 


Neurologai pagrindė šią teoriją fiksuodami žmonių, kurie 
išgyveno nelaimingus atsitikimus ir patyrė stiprų smege- 
nų audinio pažeidimą, nervinę veiklą ir elgseną. Žmonės, 
kuriems nebuvo pažeista smegenų žievės sritis, bet patyrė 
rimtus požievio audinių pažeidimus, gali visiškai prarasti ge- 
bėjimą reikšti bet kokias emocijas. Jie išsaugo tik pažintinius 


gebėjimus. Žino viską, ką žinojo prieš patirdami traumą, gali 


80 A. B. Curtiss 


spręsti sudėtingus kryžiažodžius ar aukštosios matematikos 
uždavinius, įsiminti ir papasakoti anekdotą, bet yra praradę 
gebėjimą manyti, kad tai gali būti juokinga. Taip pat jų ne- 
gali kankinti depresija. 

Tikriausiai šis mokslinis atradimas lėmė tragišką 10- 
botomijos* pradžią šeštajame dešimtmetyje, kai ši kritinė 
emocinių smegenų dalis buvo chirurgiškai pašalinta vienam 
sunkiai depresija sergančiam pacientui. Dabar, savaime aišku, 
mes žinome, kad emocijos žmonėms reikalingos tam, kad jie 
galėtų priimti sprendimus, taip pat be emocijų jie negalėtų 


gyventi nepriklausomo gyvenimo. 


Stulbinantis neurologijos faktas apie jausmus 


Štai vienas tikrai nepaprastas neurologinis atradimas, apie 
kurį nesu skaičiusi jokioje psichologijos knygoje apie depre- 
siją. Tai viena svarbiausių priežasčių, kodėl sergant depresija 
taip padeda minčių kaitymas. 

Mes labai stipriai jaučiame emocijų ir supančios aplin- 
kos poveikį. Tačiau kad pajustume bet kokią emociją ar fizinį 
skausmą (visa tai kyla požievyje), žievėje privalome padaryti 
pažintinį sprendimą apie tai, ką jaučiame! Jeigu įsipjauname, 
signalai iš rankoje esančių nervų galūnių ar signalai iš smegenų 
požievio, kuriame susikuria emocijos, privalo keliauti į žievę, 
kur jie bus priimti ir atpažinti dar prieš pajuntant skausmą! 

Tokie atvejai buvo užfiksuoti tiriant sportininkus — 
rungtynių įkarštyje jie susilaužė kaulus, bet nepajuto jokio 
skausmo iki pat rungtynių pabaigos. Į žaidimą sutelktos „Žie- 


* Smegenų operacija, kurios metu pažeidžiamos kaktinės smegenų sritys. Dėl 
to sutrinka abstraktusis mąstymas, susilpnėja ilgalaikė atmintis. 

vinės“ mintys neleido skausmo signalams patekti į smegenų 
žievę, kuri turėtų pranešti apie traumos sukeltą skausmą. 

Turime nuspręsti, kad skaudės dar prieš pajaučiant 
skausmą? Nejaugi tai neskamba kaip paprasčiausia teorija? 
Ne. Tai yra neurologinis faktas, kurį patyrė žmonės po sme- 
genų žievės traumos. 

Yra žmonių, kurių požievis visiškai sveikas, tačiau jų 
smegenų žievė buvo stipriai pažeista toje vietoje, kur priima- 
mi signalai iš požievio. Žmonės, kurių smegenų žievė buvo 
pažeista, negali patirti skausmo ar jausti emocijų, kurios su- 
sikuria požievyje, — kitaip nei minėtos požievinių pažeidimų 


aukos, negalinčios sukurti požievinių jausmų. 


Valdydami mąstymą valdome ir savo jausmus 


Dar vienas įrodymas, kad privalome atpažinti jausmus sme- 
genų žievėje prieš juos pajausdami, skamba taip: hipnozė gali 
būti nuskausminamųjų vaistų pakaitalas per svarbias opera- 
cijas. Žmonės nejaučia skausmo, kai jų smegenų žievė yra 
įtikinama (užhipnotizuojama), kad nėra jokio skausminio 
dirgiklio, nors chirurginis peilis pjauna jų kūną ir sukelia 
požievinius jausmus. 

Jums nereikia įsiminti visos informacijos apie jausmų 
atpažinimą smegenų žievėje. Kalbant apie depresiją, tai reiš- 
kia, jog galime valdyti skausmą ir emocijas, kylančias požie- 
vyje, kontroliuodami mintis, kylančias žievėje. 

Čia nėra nieko naujo. Žmonės, kuriems sekasi, visada 
vadovaujasi ne jausmais, o gyvena siekdami tam tikro tikslo. 
Vis dėlto tokia „proto vadyba“ niekada nebuvo tvirtai taiko- 


ma būtent depresijai gydyti. 

Gydytojai bandė kitokius būdus, jie gydo ADD (atten- 
tion deficit disorder, susikaupimo trūkumo sutrikimas) ir IBS 
(irritable bowel syndrome, jautrių, dirglių vidurių sindromas) 
naudodami hipnozę ir vaizdines priemones (Sandra Bla- 
keslee, „Hipnozė užsitarnauja pagarbą, padeda atskleisti, kaip 
veikia smegenys“, The New York Times, 2005 11 23). 

Svarbu paminėti, kad nervinėse ląstelėse, kurios per- 
kelia jutimo informaciją, yra dešimt kartų daugiau nervinių 
skaidulų, kurios perneša informaciją iš viršaus į apačią, nei tų, 
kurios perneša iš apačios į viršų; iš žievės į požievį nei atvirkš- 
čiai. Tai parodo, su kokia galia mąstančioji smegenų dalis gali 
valdyti emocinę smegenų dalį, kai išmokstame ją pasiekti. 

Kai šią viršaus ir apačios idėją pritaikome depresijai 
gydyti, galime pastebėti, jog įmanoma priimti asmeninius 
sprendimus. Tada mus menkinantis mąstymas, kaip ir ne- 
rimas, vedantis depresijos link, tampa nebepriimtinas. Kas- 
kart pastebėję, kad tuoj užklups slegiančios mintys, galime 
iš karto pasirinkti kitas, specifines, mintis, kurios stimuliuos 
smegenų žievėje esančias nervines ląsteles. Tai atitrauks ner- 
vinę energiją iš požievio, ir skausmingos emocijos po truputį 
„Išsijungs“. Tai taip pat sustabdys problemines mintis, kad jos 


daugiau nesitęstų. 


Valios laisvė 


Emocijas lemia mūsų mąstymas. Kai jis tampa neramus, jaus- 
mai taip pat pasidaro neramūs. Kai neramios mintys pavirsta 
ramiomis, jausmai taip pat pasikeičia iš neramių į ramius. 
Mūsų protas žino, kad esame atsakingi už savo jausmus, netgi 


kai iš tikrųjų mes nesame. 

Kadangi mintys kaip koziris nugali jausmus, protas vi- 
sada nugali emocijas. Viršaus ir apačios jutimo informacijos 
kanalai yra būtent taip išsivystę. Tačiau, norėdamiint laimėti, 
kozirio kortą turime išmesti ant stalo. Privalome išmokti išsi- 
kviesti protą, priversti dirbti savo smegenų žievę, kai emo- 
cijos, pasitelkdamos visų skausmingų minčių agoniją, kuri 
vyksta požievyje, atitraukia mūsų dėmesį. 

Beje, galima neurologiškai paaiškinti sąvoką „valios 
laisvė“: nesame verčiami gyventi vadovaudamiesi instink- 
tais — mes galime vadovautis protu. Žmogus šį sprendimą 
padaro pasirinkdamas konkrečias mintis, o jos sužadina neu- 
ronų aktyvumą tam tikroje smegenų dalyje, kuria remda- 
mosi pageidauja funkcionuoti, — žievės intelektu ar požievio 
emocijomis. 

Visuomet galime pasirinkti, kurią smegenų dalį nau- 
doti, — žievę ar požievį. Taip pat neurologiškai galima paaiš- 
kinti filosofo Spinozos teiginį: „Valia ir intelektas yra vienas 


ir tas pats.“ 


Aštuntas skyrius 


Minčių kaitymas keliais 
žodžiais: kodėl kai kurie 
žmonės nebūna prislėgti 


Biologija nieko nelemia; viską lemia valia. 


Prisiminkite, kad protas mąsto tai, ką jūs jam nurodote. Kaip 
mąstyti, nurodote galvodami apie tam tikrus dalykus. Jei no- 
rite, kad jūsų protą apimtų depresija, tereikia pradėti galvo- 
ti apie slegiančius dalykus. O jei norite, kad protą apimtų 
džiaugsmas, mąstykite apie džiugius dalykus. 

Štai kur stebuklingas mąstymas tampa naudingas. 
Smegenys nesugeba atskirti tikros laimės nuo apsimestinės. 
Laimingos mintys galiausiai stimuliuoja laimingus jausmus. 
Jausmai būna tikri, net jeigu mintys, kurios paskatino šiuos 
jausmus, buvo netikros. Dėl šios priežasties grupės žmonių 
visoje šalyje reguliariai susitinka kiekvieną rytą, kad trisde- 
šimt minučių garsiai pasijuoktų. 

Toliau tiksliai apibūdinsiu, kas yra minčių kaitymas. 
Tačiau jums vis tiek gali prireikti papildomos informacijos 
ir įrodymų, kuriuos rasite tolesniuose skyriuose, kad visiškai 


suvoktumėte, kas tai yra, ir galėtumėte tinkamai tai išnau- 

doti. Minčių kaitymas yra psichoterapinis metodas, kilęs iš 
neurologinių tyrimų bei hipnozės. Jis valdo stresą, nerimą ir 
depresiją iš „depresijos receptorių centro“ — smegenų žievė- 
je esančios mažos ypatingos srities. Tai toji smegenų žievės 
dalis, kuriai reikalinga mūsų nuomonė apie jausmą, kad ga- 


lėtume jį patirti. 


Minčių kaitymas skiriasi nuo psichoterapijos 


Dauguma psichoterapijos ar streso valdymo metodų visą dė- 
mesį skatina sutelkti į smegenų požievį: kad laikinai nuslo- 
pintų ar panaikintų jausmus elektrošoku; kad nuslopintų juos 
vaistais; ar kad pabandytų pakeisti neigiamą mąstymą pasitel- 
kus kalbos terapiją. 

Minčių kaitymas tiesiogiai neveikia pačių jausmų ar 
mąstymo, kuris sukelia jausmus. Jo veikimą galima paaiškin- 
ti neurologiškai. Nors jausmai susikuria smegenų požievyje, 
mes jų negalime pajausti, kol informacija apie jų susikūri- 
mą nebūna priimta ir patvirtinta smegenų žievėje. Darant 
paprastus pratimus galima netiesiogiai valdyti požievinius 
jausmus. Kartojant mąstymą apkraunančius žodžius, frazes 
ar netgi lopšines galima atitraukti šios mažos smegenų žievės 
srities, kurios vienintelė pareiga yra atpažinti ir patvirtinti jaus- 
mus, kad galėtume juos pajusti, dėmesį. 

Ką daryti, jeigu protas apipila nuolatinės depresijos ar 
nerimo atakomis, bet mes nenorime to pajusti? Minčių kai- 
tymas ir yra atsakymas į šį klausimą. Paprasti pratimai ir mąs- 
tymą apkraunančios proto gudrybės, tokios kaip frazės „žalia 


varlė, žalia varlė“ kartojimas, lopšinės dainavimas ar „taip, 

taip, taip“ sakymas, atitraukia dėmesį nuo jausmų smegenų 
žievėje. Taip liaujamasi galvoti apie streso kupinus, depresiją 
ir skausmą keliančius jausmus, nes jie nuolat pakeičiami ne- 
stresinėmis mintimis. Kadangi stresinės mintys nustumiamos 
į antrąjį planą, „kovok ar bėk“ reakcija nebesukeliama, che- 


minė pusiausvyra normalizuojasi. 


Mus visus apima depresija 


Dažniausiai galvojama, kad vienus žmones apima depresija, o 
kitų ne. Kadangi depresija yra neatskiriama mūsų psicholo- 
ginės gynybos sistemos dalis, vadinasi, visus žmones ji apima. 
Greitai ištrūkstantieji iš depresijos dažniausiai save vadina 
„Žmonėmis, kurių neapima depresija“. 

Jų nekankina depresija, nes jie greičiausiai dar vaikys- 
tėje išmoko proto technikos, kuri leidžia išsilaisvinti nuo 
stresinio mąstymo prieš įsijungiant „kovok ar bėk“ reakcijai 
(instinktui). Prisiminkite, kad „kovok ar bėk“ streso nuodai 
lemia cheminį sutrikimą, kuris vėliau sukelia depresiją. 

Žmonės, tvirtinantys, kad jų niekada nepuola depre- 
sija, jau moka perjungti savo smegenis, nors dažniausiai pa- 
tys to net nepastebi. Nebijokite, jeigu jums nepavyksta tokiu 
būdu natūraliai pabėgti nuo depresijos, nes jūs galite išmokti 
tai padaryti. Kai kurie žmonės jau pastebi skirtumą tarp pasy- 
viojo ir tyčinio mąstymo, nors galbūt taip to ir nevadina. Kai 
protu suvokiame, kad galime pasirinkti iš skirtingų mąstymo 
būdų, tai kaskart, kai kyla emocinis sąmyšis, daug lengviau 
priimame protingus sprendimus. Tokiu būdu turime daugiau 


pasirinkimo galimybių. 

Ne visos smegenys yra vienodos 


Žmonių, kurie geba greitai pabėgti nuo depresijos, mąstymo 
įpročiai skiriasi nuo tų, kurie dar neišmokę šios technikos, jie 
visiškai kitaip reaguoja į pirmuosius jos požymius. Ir tam yra 
svari priežastis. 

Žmonių, kurie gali pasprukti nuo depresijos, smege- 
nys yra kitokios nei tų, kurie nemoka to padaryti. Tačiau 
sergantiems depresija dėl to neturėtų kilti sunkumų. Šioje 
knygoje pateikti mąstymo pratimai gali pakeisti jūsų smege- 
nis. Jie tarsi nuties „nervinius kelius“, kuriais galėsite pabėgti 
nuo depresijos. 

Atrodo neįmanoma? Netiesa. Tai tiesiog paprasčiausia 
biologija. Žmonių smegenys gali atrodyti labai panašios la- 
boratorijų stiklainiuose, bet iš tikrųjų gyvos smegenys labai 
skiriasi, nes yra nuolat pertvarkomos ir perkuriamos priklau- 
somai nuo to, kaip mes jomis naudojamės. 

Mąstymas ir elgesys nuolat formuoja smegenų fiziolo- 
giją. Nauji minčių modeliai, nauji „nerviniai keliai“ diena iš 
dienos, veiksmas po veiksmo, neuronas po neurono susikuria 
iš kasdienės mūsų patirties. Jeigu tai nevyktų, negalėtume 
išmokti naujo žodžio, naujo įgūdžio, tokio kaip čiuožti pa- 
čiūžomis ar groti pianinu. Negalėtų susiformuoti joks naujas 
įprotis — nei geras, nei blogas. Taip pat neišmoktume pabėgti 


nuo depresijos. 


Skirtingi žmonės skirtingai elgiasi apimti depresijos 


Viena iš reakcijų, vos tik prasidėjus depresijai, — pasiduoti 


savo emocijoms. Kai tai pradedi daryti nuolat, tampa nebej- 

manoma suvaldyti simptomų. Daugeliu atvejų depresija yra 
visiškas nukrypimas nuo tikslo, nes elgesys pasikeičia, kad 
duotų kelią jausmams. Tai, kas prasideda mažakalbyste ir ne- 
reagavimu, gali baigtis visaverte katatonija*, visišku neben- 
dravimu. 

Kita reakcija į prasidedančią depresiją — greitai atlik- 
ti kelis proto mankštos pratimus ar mąstymą apkraunančias 
proto gudrybes, kad nebegalvotumėte, kaip blogai jaučiatės. 
Depresija sergantys žmonės atsiriboja nuo kasdienio gyveni- 
mo, nebeatlieka kasdienių darbų, elgiasi neaktyviai ir jaučiasi 
bejėgiai. 

Šie sindromai nėra geras pasirinkimas žmonėms, kurie 
nuo jų kenčia. Tačiau tiems, kas tiksliai suvokia skirtumą tarp 
pasyviojo ir tiesioginio mąstymo, tokie depresijos simptomai 
atrodys geras pasirinkimas. Nesijaudinkite, jeigu dar negalite 
atskirti, kurie depresijos simptomai yra geras pasirinkimas, o 
kurie ne. Ši knyga aiškiai parodys, kokie yra tie simptomai. 

Nesirūpinkite, jeigu būdamas vaikas neįgijote tų emo- 
cinių gebėjimų, kurie leistų išvengti depresijos. To galite iš- 
mokti suaugęs. Jeigu sergate depresija, dar nereiškia, jog tai 
rimta protinė liga. Paprasčiausiai tai gali reikšti, kad jūs dar 
neįgijote tos svarbios informacijos, „kaip tvarkyti reikalus“ 
užklupus depresijai. Dabar, skaitydami šią knygą, gaunate 
reikiamų žinių. 

Kadangi esu viena iš žmonių, kurie savo pastangomis 
išmoko ištrūkti iš depresijos gniaužtų, patikėkite manimi — 
aš puikiai suprantu jūsų skepticizmą. Ne tik turėjau išmokti 


šios technikos, bet pirmiausia gana nemaloniu būdu dar ją ir 


* Sizofrenijos forma. 

sukurti. Tačiau po metų ar dvejų ištobulinau minčių kaitymo 
ir mąstymą apkraunančius procesus, kurie nuostabiai padeda 
man ir tūkstančiams kitų žmonių, anksčiau kentėjusių nuo 


depresijos. 


Bet kas gali išmokti ištrūkti iš depresijos 


Vienu metu maniau, kad turiu nuolankiai pasiduoti depresi- 
jai. Kaip ir maniau, kai kurie žmonės, tokie kaip mano vyras, 
jų laimei, yra atsparūs depresijai. Bet po vienos mano skai- 
tytos paskaitos vyras pasakė irgi kažkada taip galvojęs, tik, 
išklausęs mano paaiškinimo apie minčių kaitymo pratimus, 
pakeitė savo nuomonę: „Prisimenu, kad nuo tada, kai dar 
buvau vaikas, kaskart pasijutęs blogai ir apimtas nevilties iš 
karto imdavau įsivaizduoti kokias nors matytas futbolo ar 
beisbolo rungtynes. Mintyse vis kartodavau mėgstamiausius 
derinius, o pats visada būdavau tas žaidėjas, kuris rankose 
laikydavo kamuolį.“ 

Dėl šios priežasties mano vyro niekada neužklumpa 
depresija, nes jis, dar būdamas vaikas, savo smegenyse sukūrė 
mažą, bet labai svarbų nervinį ryšį tarp depresijos ir racio- 
nalaus mąstymo. Ir visą gyvenimą jis naudojosi šiuo ryšiu. 
Vėliau pradėjo įsivaizduoti nebe futbolo derinius, o kitokius 
dėmesį atitraukiančius dalykus. Taip jis gali pabėgti iš savo 
neramaus smegenų požievio ir prisiglausti smegenų žievėje 
kaskart užklupus depresijai. 

Kiti žmonės taip pat pasakojo panašias istorijas. Keli 
teigė niekada nesergantys depresija kaip jų pažįstami, nes, 
kaskart pasijutę blogai, atitraukdavo dėmesį dainuodami dai- 


nas ar kartodami mėgstamiausius eilėraščius. 

Viena moteris pasakojo, kad dažnai aplankydavo var- 
gingai atokioje fermoje gyvenančią savo tetą. Ji prisimena 
daug kartų užtikusi ją valandų valandas dainuojančią ir dir- 
bančią virtuvėje. „Teta mokėjo daug senų liaudies dainų, ku- 
rias sudarydavo bent trisdešimt posmelių. Esu tikra, jog teta 
tokiu būdu neleisdavo sau pasinerti į depresiją.“ Ši moteris 
teisi, ir tam yra svari neurologinė priežastis. Dainavimas ska- 
tina nervinę veiklą smegenų žievėje, taip išsiurbdamas ener- 


giją iš požievio. 


Dainavimas gali padėti ištrūkti iš depresijos? 
Jūs turbūt juokaujate! 


Nenustebčiau, jeigu šiuo metu negalėtumėte suvokti, kaip 
lopšinių dainavimas gali padėti ištrūkti iš depresijos. Juk dai- 
nuoti taip paprasta. Sunkiausia pateikti neurologinių įrody- 
mų, jog tai iš tikrųjų padeda. Vertėtų to neatmesti kaip per 
daug paprasto problemos sprendimo būdo. 

Dainavimas, kaip problemos sprendimo būdas, nėra 
toks jau lengvas, kaip iš pradžių gali pasirodyti. Suaugusiems 
sunku išmokti daryti tai, ką vaikai atliktų be jokio vargo. Vai- 
kai neklausinėja, kam to reikia; jie ką mato, tą daro. Tai viena 
iš priežasčių, kodėl trejų metų sulaukusius vaikus rekomen- 
duojama pradėti mokyti groti smuiku. 

Mes, suaugusieji, daug ką atliekame sunkiai. Prieš ką 
nors darydami viską turime suvokti protu. Kita problema 
ta, kad šeštajame dešimtmetyje psichiatrijoje dominavo psi- 
choanalizė. Visa mūsų karta buvo mokoma perdėtai garbin- 
ti jausmus, perdėtai bijoti mąstyti ir elgtis taip, kaip liepia 


jausmai. 

Kitame skyriuje papasakosiu apie savo pirmąją patirtį, 
susijusią su tiesioginiu mąstymu, ir apie tai, kaip netikėtai 
kilo idėja, jog minčių kaitymas gali padėti. Šioje istorijoje 
svarbu tai, kad pirmasis nemokšiškas mano bandymas kuo 
puikiausiai suveikė! Ir jums tai turėtų suteikti šiek tiek pa- 
sitikėjimo. Netgi pirmasis mėginimas išbandyti minčių kai- 
tymą iš karto turėtų padėti, o toji pagalba greitai didės tre- 


niruojantis. 


Minčių kaitymas padeda 


Štai tokį raštelį neseniai gavau iš žmogaus, kuris daugelį metų 
sirgo sunkia depresijos forma: ,„Metodika, kurios jūs mokote, 
veiksminga beveik visą laiką. Tai padėjo man išgyventi šiuos 
metus. Turiu pastovų darbą, niekada nevėluoju ir nepralei- 
džiu nė vienos darbo dienos. Galiu savarankiškai gyventi, tu- 
rėti draugų, rūpintis savimi, mokėti mokesčius ir t. t.“ 

Kita moteris rašo: „Didžiausia kliūtis — kreipti dėmesį 
į slegiančias mintis. Paskutiniu metu, kaskart užklupus nei- 
giamoms mintims (nesvarbu kokioms), mano „proto įrankis“ 
yra „ŠALIN!“ Tai man nepaprastai padeda, netgi kai turiu tai 
kartoti daug kartų. Dienų, kai mane slegia depresija, yra kur 
kas mažiau, ir jas skiria didesni laiko tarpai. Žinojimas verčia 
mane rinktis — kaip nors keisti tą situaciją arba pasilikti toje 
būsenoje, tačiau nustoti verkšlenti.“ 

Kita moteris teigia: „Nuo tada, kai prieš porą metų 
pirmą kartą perskaičiau jūsų knygą, daug geriau jaučiuosi. 
Dabar, kai virš galvos pradeda telktis juodas depresijos de- 
besis, stengiuosi pabėgti nuo jo. Kartais užtrunku ilgiau, 


kol suvokiu, kad esu po tuo debesiu. Tačiau aš mokausi 

atpažinti pirmuosius depresijos požymius ir galvoti ar daryti 


ką nors kita.“ 


Ši ištrauka buvo paskelbta „Amazon.com“ 
puslapyje 


Ne visada gaunu tiesioginių atsiliepimų iš žmonių, kurie 
naudojosi mano metodais. Kartais atsiliepimus išgirstu ne- 
tiesiogiai. Šis atsiliepimas, žinoma, man teikia didelį pasi- 
tenkinimą (visą recenziją galite perskaityti „Amazon.com“ 
puslapyje), tačiau į knygą jį įtraukiau (su autorės leidimu) 
ne tam, kad galėčiau tiesiog save pagirti. Kai ką gali labai 
paguosti žinojimas, jog moteris, būdama beviltiškoje situa- 
cijoje, galbūt tokioje, kokioje yra ir jūsų mylimas žmogus, 


sugebėjo pati, be jokių vaistų, ją įveikti. 


2001 metų lapkritį parašiau savo pirmąjį atsiliepimą apie šią 
knygą ir vėliau norėjau jį papildyti, bet kadangi čia galiu 
pateikti tik vieną pasakojimą, teks juos sujungti. Jau praėjo 
treji metai nuo tada, kai pirmą kartą perskaičiau knygą „De- 
presija yra pasirinkimas“ ir ištrūkau iš depresijos. Ji daugiau 
nebedaro įtakos mano gyvenimo kokybei. Ši knyga man su- 
teikė reikalingų priemonių, o po kurio laiko jau nebereikė- 
jo jų aktyviai naudoti. Tai tapo natūralia gyvenimo dalimi. 
Kartais dar nubundu jausdama artėjančią depresiją, tačiau 
tai būna labai retai, ir aš galiu padaryti taip, kad ji greitai 
išnyktų. Taip pat išmokau gyventi su jausmais, kurie, pri- 
klausomai nuo gyvenimo aplinkybių, gali būti skausmingi, 
bet aš nepasineriu į juos. Aš NESU mano depresija. Mano 


depresija yra jausmas, kuris daugiau nebegali manęs sustab- 

dyti. To išmokau iš šios nuostabios knygos. Didžiausios sė- 


kmės kelionėje į geresnę savijautą! 


O štai pirmasis šios moters pasakojimas prieš trejus metus: 


Į psichiatrijos ligoninę atsiguliau dvidešimties metų. Ten 
praleidau tris mėnesius. Nuo tada kenčiau gilią depresiją 
net dvylika metų, o ir iki tol mane ji kankindavo, tik ne taip 
skausmingai. Dabar man trisdešimt dveji. Negaliu dirbti jo- 
kio darbo, nes kaskart jaučiuosi labai nelaiminga ir palūž- 
tu. Dažniausiai apskritai negaliu nieko daryti. Mano šeima 
tvirtina, kad man reikia vartoti vaistus; tą anksčiau sakydavo 
gydytojai. Gėriau vaistus keletą kartų, kai buvau jaunesnė, 
bet visada žinojau, jog vaistai negali būti vienintelė išeitis. 
Terapijai nebuvo galo... Nebuvau tikra, ar kada nors galėsiu 
pamiršti depresiją ir gyventi normalesnį gyvenimą. Ir tada 
netikėtai atradau šią knygą. 

„Depresija yra pasirinkimas“ — knyga su nurodymais, 
skirta tokiems žmonėms kaip aš. Žinojau tik vieną elgesio 
būdą — jausti fizinį ir emocinį skausmą ir pasiduoti jam. 
Nors tai nebuvo mano kaltė, tačiau turėjau tai iškęsti, o de- 
presija apimdavo kada tik panorėjusi ir kartais, kai viskas 
klostydavosi puikiai, užklupdavo iš niekur. 

Ši knyga mane išmokė keleto praktiškų pratimų, ku- 
riuos galiu pasitelkti vos tik pajutusi artėjantį skausmą. Tai 
reikalauja trupučio pastangų, bet yra įvykdoma. Pradėjusi 
skaityti knygą pastebėjau, kad kartais geriau jau leisiu sau 
būti prislėgtai, nei bandysiu nukreipti mintis. Kartais de- 
presija atrodydavo tokia jauki, pažįstama. Išskyrus kančią, 


beviltiškumą ir bejėgiškumą, kuriuos depresija atsineša su 


KELIAS IŠ DEPRESIJOS 95 


savimi, ji nereikalauja nieko daugiau, tik kentėti. Dabar ne- 
beleidžiu depresijai manęs užvaldyti, nors kartais ir jaučiu 
jos sukeltą skausmą. Nuo tada, kai pradėjau skaityti šią kny- 
gą, vadovavausi ja kasdien, nes depresija mane aplankydavo 
bent kartą per dieną. Ši knyga labai padėjo! 

Suprantu, kad žmonės, kaip ir aš kentėję nuo depre- 
sijos, gali pykti ant knygos autorės. Skaudu, kai supranti, 
kad viskas, ko išmokai terapijos metu ir priėmei tai kaip 
savą, teisingą sistemą, iš tikrųjų gali būti neteisinga (kad mes 
esame aukos, kad yra tik keli labai riboti problemos spren- 
dimo būdai, jeigu iš viso yra tokių, kurie gali padėti kovoti 
su šia liga). Aš pradėjau tikėti, kad visą savo likusį gyvenimą 
būsiu depresijos auka kaskart, kai ji bandys mane užvaldyti. 
Perskaičiusi šią knygą jau žinau daugiau. Ačiū jums, ponia 
Curtis! Jūs išgelbėjote mane nuo gyvenimo, kurį jau per 


ilgai gyvenau. 


Mes galime kontroliuoti tik tai, ką suprantame, ir galime iš- 
mokti suprasti daugiau. Neprivalome gyventi su nevalingo- 
mis mintimis, pasikartojančiomis emocijomis ir mechaninė- 
mis reakcijomis, kurios sutrikdo cheminę smegenų pusiaus- 


vyrą. Galime išmokti suprasti, kaip dirba mūsų smegenys. 


Nukreipkite savo protą nuo depresinių minčių 


Išmokti sustabdyti depresiją yra ne ką sunkiau, nei sustabdyti 
automobilį. Tačiau mes, norėdami gauti vairuotojo pažymė- 
jimą, esame priversti mokytis vairuoti automobilį, bet niekas 
niekada mūsų nevertė išmokti valdyti savo protą. Taigi kol 


nežinome, kaip veikia protas, daug dažniau norime būti savo 

proto keleiviai, o ne vairuotojai. Mums reikalingas geresnis 
proto valdymo vadovas nei krūva nuvalkiotų frazių, tokių 
kaip „„mąstyk teigiamai“, „būk dėkingas“, „atsikratyk to“ ar 
„aukščiau nosį“. Mums reikalinga vartotojo instrukcija. 

Tik ją išmokus banalios frazės pradės įgauti prasmę. 
Kam mums reikia išmokti valdyti savo protą? Juk nevairuo- 
tume automobilio nežinodami, kaip jį suvaldyti. Pirmiausia 
išmokstame užvesti ir užgesinti variklį. Sužinome, kuri pa- 
mina yra greičio, o kuri — stabdymo, mokomės kelių eis- 
mo taisyklių ir tik įgiję šiek tiek vairavimo tuščiose gatve- 
lėse patirties išvažiuojame į greitkelį. Tačiau daugelis neturi 
net menkiausio supratimo, kur greičio ir stabdymo paminos yra 
mūsų pačių galvose. Net nežinome, kaip sustoti užsidegus 
raudonam mūsų emocijų šviesoforo signalui. 

Chroniškas nerimas ir depresija nebūtini. Smegenys yra 
tik maža mūsų kūno dalis. Mes, visuma, esame daug galin- 
gesni, nei farmacijos pramonė verčia mus tikėti. Esame ga- 
lingesni nei mūsų jausmai. Jausmai yra tik duomenys, o ne 
imperatyvas. Leisti jausmams vadovauti mūsų gyvenimui — 
tai tas pats, kas užvesti automobilį, atleisti stabdžio paminą, 
paspausti greičio paminą ir atsisakyti vairuoti. PROTO KA- 
TASTROFA! Mes galime geriau. 

Kai suprantame, kad mūsų gyvenimą kontroliuoja že- 
mesniųjų smegenų jausmai, pasitelkę minčių kaitymą pri- 
valome „atimti automobilio raktelius“ Tai mums suteiks 
smegenų žievės pažinimo galią. Bet turime suvokti, kur slypi 


mūsų galia, jei norime ja pasinaudoti. 


Devintas skyrius 


Depresija - Minčių 
kaitymo motina 


Sėkmė renkasi pasirengusį protą. 


Louis Pasteras 


Kadangi depresija apie save galvoti negali, tai turime pada- 
ryti patys. Mūsų protas — lyg kompaktinių diskų grotuvas, o 
mintys — tai kompaktiniai diskai. Vienu metu grotuvas gali 
groti tik vieną diską. Kol viename sukasi tokios slegiančios 
mintys kaip „man depresija“, kiti diskai lentynoje turi laukti 
savo eilės. Jeigu nenorime slegiančių minčių disko, galime 
pasirinkti kitą, gerųjų minčių. Mūsų protas ne iš karto leis 
klausytis naujojo disko, atmes jį, tačiau jei, nepaisydami to, 
diską vis leisime, galiausiai jis „prilips“, ir senąjį teks padėti 
į lentyną. Tiesa, skausmas, kaip fizinis pojūtis, kurį laiką dar 
gali išlikti, bet dingus stresui, sukeltam senojo disko, pamažu 
išnyks ir skausmas. 

Taip savo slegiančią nuotaiką, blogas mintis galime pa- 
keisti, sąmoningai pasirinkdami kitokias, teigiamas arba visiš- 
kai neutralias, mintis, kartu nukreipdami dėmesį iš smegenų 


požievio į mąstančiąją smegenų dalį (žievę). Šioje smegenų 

dalyje, kaip žinome, nėra nei streso, nei depresijos. Tai ir yra 
minčių kaitymo pagrindas. 

Esu psichoterapeutė, tačiau ir be manęs aplinkui yra 
begalė psichoterapeutų. Kodėl apie tai pagalvojau? 

Man patinka lyginti minčių kaitymą su sąvaržėle po- 
pieriams susegti. Šis praktiškas daiktas nebuvo naudojamas 
iki XX amžiaus, kol 1901 metais Johanas Vaaleris išradimą 
užpatentavo Amerikos patentų biure. Juk tai tokia puiki idė- 
ja — kodėl jos taip ilgai reikėjo laukti? Anksčiau žmonės svar- 
biems dokumentams surišti naudodavo siūlą. 1835-aisiais 
buvo išrastas tiesus smeigtukas, pradėtas naudoti dokumen- 
tams susegti. Johnas Vaaleris buvo mokslininkas, bet jų buvo 
daugybė. Kodėl būtent jam tai šovė į galvą? Aš tiesiog įsivaiz- 
duoju jį krapštinėjantis su gabalėliu vielos ir popieriaus lapais. 
Ir staiga pavyko! Pagaminta sąvaržėlė, be abejonės, yra puikus 
pavyzdys, kad bet kas galėjo ją padaryti atsitiktinai. 

Kitas įvykis buvo pirmasis gėdingas ir nemokšiškas 
mano minčių kaitymo bandymas. Žinoma, tuo metu to taip 
nevadinau, pavadinimą sugalvojau daug vėliau. Tą dieną net 


nebandžiau išrasti sistemos, o tik išgelbėti savo gyvybę. 


Buvau labai nelaiminga 


Tomis dienomis jausdavausi prislėgta, kupina panikos ir rū- 
pesčių. Tai tęsdavosi kelias dienas ar net mėnesius. Aš tiesiog 
plaukdavau pasroviui, gyvenau nuobodžiame pilkame pasau- 
lyje, medinėmis rankomis apkabindavau vaikus, valgydavau 
maistą, kurio skonis priminė kartoną. Širdis dažniausiai bū- 
davo įstrigusi kažkur gerklės viduryje, o neramus ir neregu- 


liarus miegas suteikdavo mažai poilsio. 

Pamenu, kaip klausdavau savęs, ar kada nors būsiu 
tokia laiminga, kaip kiti žmonės. Niekada nesijaučiau sau- 
gi, nes panika apimdavo bet kada. Net tomis dienomis, kai 
nuotaika būdavo puiki, baimindavausi, jog depresija tūno 
kažkur šalia. Žmonėms, kuriuos kankina sunki depresija, 
gyventi yra tas pats, kas vaikščioti plonu ledu. O po juo — 
pragaras, kur tik ir laukiama, kada gyvenimo pagrindas išslys 
iš po kojų. 

Žinoma, galėjau laikytis įsikibusi į savo gyvenimą, bet 
tada dar nežinojau, kaip tai padaryti. Sėdėjau ir laukiau pir- 
mosios staigios depresijos bangos. Jai užliejus atrodydavo, 
kad dangus staiga tampa juodas, o aš atsiduriu užšalusiame 
ežere. Girdžiu, kaip bjauriai trūkinėja ledas, o aš toli nuo 


kranto ir žinau, kad nukrisiu ir pradingsiu amžiams. 


Dar ir panikos priepuoliai 


Kartais depresija transformuodavosi į viską šluojantį panikos 
priepuolį. Man užgniauždavo gerklę, būdavo sunku kvėpuoti 
ir ryti. Širdis pradėdavo smarkiai plakti ir daužytis. Porą kartų 
vyras mane skubiai gabeno į ligoninę, nes buvo įsitikinęs, 
kad mane ištiko širdies priepuolis. Vis pirkdavau knygas apie 
proto galią ir pagalbą sau. Visose buvo teigiama, kad pagrin- 
dinė mano problema yra ta, jog aš nemąstau teigiamai. 
Vieną dieną pagalvojau, kad ilgiau nebeištversiu. Ne- 
begalėjau viso to pakelti. Žinojau, kad man reikia pagalbos, 
ir paskambinau savo psichiatrui. Bet jis negalėjo manęs pri- 
imti anksčiau, nei buvo suplanuota. Nebuvo laisvų vietų. 
Mano vyras tą kartą visą dieną turėjo būti svarbiame susi- 


tikime. Labai bijojau. Man reikėjo pagalbos, ir aš mąsčiau: 

„ŠIANDIEN, DABAR, TUČTUOJAU!!! Dieve, padėkite man 
kas nors!“ 

Raitydamasi iš skausmo šliaužiojau ant žemės, verk- 
dama ritinėjausi pirmyn ir atgal, vis atsitrenkdama į sieną. 
Skausmas buvo nepakeliamas. Buvau pasiruošusi padaryti 
bet ką, kad tik palengvėtų. Buvau net pasirengusi pamėginti 
vieną iš kvailų patarimų, kuriuos siūlo tos knygos, ir sugal- 
voti kokią nors teigiamą mintį, tačiau, knaisiodamasi savo ap- 
gailėtiname ir menkame prote, nesugebėjau sugalvoti jokios 
teigiamos minties. Skendau skausme ir neviltyje. Geriausia, 
ką galėjau sugalvoti, buvo „žalia varlė“. Nebuvau įsitikinusi, 
kad „žalia varlė“ yra teigiama mintis, bet taip pat neatrodė 
neigiama. Be to, tai buvo vienintelė mintis, kuri atėjo į galvą 


ant pražūties slenksčio. Laikiausi jos, kad išgyvenčiau. 


Minčių kaitymo gimimas 


Kaskart, kai mane pradėdavo skandinti nauja depresijos ban- 
ga, griebdavausi tos minties kaip gyvybės sergėtojos. „ŽA- 
LIA VARLĖ. ŽALIA VARLĖ. ŽALIA VARLĖ.“ Nesakydavau 
to švelniai. Aš SURIKDAVAU tai mintyse: „ŽALIA VARLĖ. 
PO VELNIŲ. ŽALIA VARLĖ.“ 

Laikiausi įsitvėrusi tos minties kaip šuo kaulo maždaug 
dvidešimt minučių, o paskui šiek tiek „išnirau į paviršių“: At- 
rodė, kad neviltis, skausmas ir panika pranyko. Jau galėjau 
normaliai kvėpuoti. Nesijaučiau tikrai gerai, bet ir ne siau- 
bingai. Jaučiausi pavargusi, įsitempusi, nepatikli. Lyg ir jutau 
palengvėjimą po ką tik praėjusio galvos skausmo, bet kartu 
apėmė ir baimė, kad jis bet kurią akimirką gali sugrįžti. At- 


rodė, jog depresija išnyko. Nebuvau įsitikinusi, kad ji tikrai 

dingo, bet ir nesiruošiau jos ieškoti. Netgi nebuvau tikra, kad 


tai buvo „žalios varlės“ nuopelnas. 


Gal tai padėjo? 


Po keleto dienų man vėl buvo labai blogai, ir vėl griebiausi 
„žalios varlės“, tarsi tai būtų talismanas. Kas gi, po galais, žino, 
ar tai tikrai padeda? 

Vėlgi maždaug po dvidešimties minučių pasijutau ge- 
riau. Kaskart, kai kankinantį skausmą ir nerimą keliančias 
mintis pakeisdavau „žalia varle“, pasijusdavau vis geriau. Eks- 
perimentuodama su kitomis nesąmoningomis frazėmis su- 
pratau, kad „žalioje varlėje“ nėra jokios ypatingos magijos. 
Depresija mane kankindavo gana dažnai, todėl galėjau išban- 
dyti daugybę frazių, ir jos visos tiko. Minčių kaitymui svarbu 


ne turinys, ne tam tikras žodis, o pats procesas. 


Pagrindas — kartojimas 


Man net nereikia tiksliai žinoti, kokias stresą keliančias mintis 
keičiu. Jeigu kurį laiką galvoju apie ką nors neutralaus, de- 
presija visada pradingsta, ir nesvarbu, kokios mintys ją sukė- 
lė. Minčių kaitymo galia neslypi minties didybėje. Galia yra 
pastovumas, kartojimas, sugebėjimas sąmoningai pasirinkti 
savo mintis vietoj protą slegiančių apmąstymų. 

Yra skirtumas tarp minčių kaitymo ir įprastos pažin- 
tinio elgesio terapijos. Pasirinkta paprasta ar nesąmoninga 
frazė gali sukelti autohipnozę. Ji pasiekia giliai esančius auto- 
nominius proto procesus ir palengvina depresijos simptomus 


požievinėje smegenų dalyje. 

Tai padeda ir kitiems 


Viena moteris savo internetiniame dienoraštyje paskel- 
bė komentarą apie „žalios varlės“ pratimą: „Mano vyras 
pasakė: „Nesėdėk apimta depresijos, daryk ką nors!“ Tai- 
gi nusipirkau dvi knygas: „Depresija yra pasirinkimas“ ir 
„Depresijos pratimų rinkinys“. Pratimų rinkinys — tikra 
mėšlo krūva. „Kaip jūs jaaaučiatės?“ „Kodėėčėl, jūsų ma- 
nymu, taip jaaaučiatės?“ „Kada pradėjote taip jaaaustis?“ 
„Kaip kiti žmonės gali padėti jums geriau pasijuuusti?“ JIE 
GALĖTŲ LIAUTIS KLAUSINĖJĘE, KAIP AŠ JAUČIUO- 
SI!!! Viešpatie. Jeigu norėčiau galvoti apie savo jausmus, 
tai vyras nesakytų: „Tu turi papasakoti man, ką jauti.“ Ti- 
krai nenoriu sėdėti ir skęsti šiuose prakeiktuose dalykuose. 
Popieriuje! 

„Man labiau patinka kita knyga, nors ji irgi nervina... 
Toji prakeikta moteris vis kalba apie tuos pačius prakeiktus 
dalykus. GERAI. AŠ PAGAVAU MINTĮ IŠ PIRMO KAR- 
TO! Dieve brangus. Taip pat kaltina depresijos auką? Bet, 
po velnių, ji visiškai teisi. Mes patys norime jaustis prislėgti. 
Jeigu jaučiuosi prislėgta, dar nereiškia, kad į tai turiu kreipti 
dėmesį, — tikrai galiu kaip nors prasiblaškyti. (Suprantate, 
ką noriu pasakyti? Erzina, ar ne? Būčiau tikrai įsiutusi, jeigu 
tai nepadėtų.) Šiuo metu tikrai NESU PRISLĖGTA, nes (tai 
moteriai patarus) dainuoju „Frere Jacgues“ (dainuoti buvo 
jos mintis, o ši daina tiesiog pirmoji atėjo į galvą) minty- 
se kaskart, kai jaučiu, kad depresija artėja, ir tai nukreipia 
mano mintis kita linkme. Kai nenoriu keltis iš lovos, tiesiog 
prisiverčiu išsiridenti ir gyventi toliau. Galiausiai lioviausi 


verkšlenti.“ 

Iš „Amazon.com“ paskelbtos recenzijos: 


„..tai tas momentas, kai Curtiss tiesioginio mąstymo techni- 
ka gelbsti dieną. Aš galiu pabėgti nuo slegiančios nuotaikos, 
pasirinkdama skirtingas mintis, kurios ir padeda ją pakeisti. 
Vis dėlto depresija tėra laikina nuotaika, kuri mane apima, 
kai generuoju tam tikras mintis. Aš laisvai galiu nukreipti 
savo mintis taip pat, kaip nukreipiu pelės žymeklį, kad kom- 


piuteris darytų tai, ko noriu. 


Depresiją reikia suprasti ir jos išvengti, o ne gydyti 


Pacientai dažnai sako norintys atsikratyti tų siaubingų minčių 
ir skausmingų pojūčių. Geriausia naujiena ta, kad jums ne- 
reikia niekuo atsikratyti. Jūsų galvoje, kažkur atminties klo- 
duose, visada tūno visos kažkada jus bauginusios mintys, kie- 
kvienas siaubo filmas, kurį kažkada žiūrėjote, kiekvienas jus 
kažkada kankinęs pojūtis. Bet visiškai neprivalote dar kartą to 
prisiminti. Jūs patys nusprendžiate, kurios mintys turėtų likti 
tolimuose minčių archyvuose. Kai nemalonios mintys iškyla 
į paviršių, atsisakykite reaguoti į jas ilgiau nei sekundės dalį. 
Po to, kai į jas nebereaguosite, jos liausis rodytis. Jums ne- 
bereikės vėl visko išgyventi iš naujo. Skaudinančios mintys 


nebegalės trukdyti gyventi, nebent patys to norėtumėte. 


Mūsų simptomai nėra sukelti depresijos 


Iš pradžių tai suprasti gali būti sudėtinga, bet netrukus su- 
voksite klaidingai manę, jog dalykus, kuriuos darote būdami 


prislėgti, sukelia depresija: sunkūs atodūsiai, liūdnas veidas, 

sulėtėję judesiai. Iš tikrųjų depresija nesukelia jokių elgesio 
pakitimų, ir jos nereikia gydyti. Depresija yra mūsų psicho- 
loginio gynybos mechanizmo dalis. Depresija turi būti su- 
prasta, pripažinta ir galiausiai, kai tik neutralizuojama minčių 
triukais, ignoruojama. 

Nepaprastai naudinga prisiminti, kad mums nereikia 
elgtis taip, lyg būtume prislėgti. Visada galime rinktis, kaip 
elgtis. Ir visai nesvarbu, esame labai prislėgti ar ne. Tai, kad 
esame įpratę elgtis standartiškai, — verkti, eiti miegoti, neda- 
lyvauti kasdienėje veikloje, pasislėpti nuo žmonių, tikėti, jog 
esame bejėgiai, galvoti, koks beprasmis yra gyvenimas, — dar 
nereiškia, kad negalime pakeisti savo elgesio. Prisiminkite, 
kad galvojimas taip pat yra elgesys. Tik todėl, kad visada el- 
gėmės vienaip, nereiškia, jog negalime pasirinkti kitokio el- 
gesio. Apėmus depresijai tik mūsų elgesys nulems, kiek ilgai 


ji tęsis. 


Jums reikia plano 


Kai depresija smogia visa jėga, vien supratimo nepakanka. 
Reikia iš anksto turėti planą. Turite labai tiksliai žinoti, kokį 
proto pratimą, eilėraštį ar nesąmoningą frazę naudosite. Tuo 
metu, kai apima depresija, per sunku galvoti apie ką nors 
kita, išskyrus tai, kas jus slegia. Reikia turėti visada paruoštą 
atsarginę mintį, kuria pakeisite slegiančias mintis, nepriklau- 
somai nuo to, kaip jaučiatės. 

Pasiruoškite du ar tris skirtingus pratimus: lopšinę, tokią 
frazę kaip „žalia varlė“ ar kokią kvailą dainą, kurią nesunku 
kartoti. Pradėkite vienu pratimu, o jei jausite, kad tuo metu 


tai nepadeda, greitai pakeiskite kitu. Tuomet rimtai „įsika- 

binkite“ į pasirinktą frazę ar dainą ir atkakliai jos laikykitės. 
Pasirinkite ją kaskart, kai nebesutelksite dėmesio. 
Prisiminkite, kad mintys yra labai greitos, tad jums ne- 
reikia jaudintis, kad kokia nors slegianti mintis paims viršų. 
Slegianti mintis išnyksta taip pat greitai, kaip bet kuri kita. 
Tiesiog depresijos jūs bijojote jau ilgai. Baimė labai skaus- 
minga, kol jūs ją priimate ir judate į priekį. Kaip susitaikote su 
skausmu? Sakote „gerai“ ir atsipalaiduojate tuo metu, kai apie 
jį galvojate. Jums labai greitai pagerės. Kai tik kritinė skaus- 
mo riba praeina, darykite rytinę mankštą ar užsiimkite namų 
ruoša — pasinerkite į kasdienę dienotvarkę. Nepamirškite su- 


sitelkti ties tuo, ką darote, o ne ties tuo, kaip jaučiatės. 


Neleiskite depresijai jūsų apkvailinti 


Galbūt manote, kad negalite atsikratyti depresijos todėl, kad 
yra realių dalykų, dėl kurių reikėtų depresuoti? Tačiau pati 
depresija nėra reali. Tai panikos kambarys, slypintis mūsų 
sąmonėje. Mes visada norime iš jo ištrūkti į realų gyvenimą, 
kad galėtume lengviau susidoroti su savo problemomis. 
Depresija yra cheminė nerimo būsena, kurią mes kaž- 
kokiu būdu įdiegėme į savo sąmonę. Kai baimė ir nerimas 
praeina, nebeturėtume kentėti, juolab nereikėtų susitapatinti 
su pačia baime ir nuolat jausti nerimą. Grėsęs pavojus mus 
turėtų paskatinti imtis kokių nors veiksmų ir išspręsti proble- 
mas. O kai suvoksime, kad iš tikrųjų nėra jokių realių rūpes- 
čių, kitą kartą, pajutę kylantį nerimą, sugebėsime šį signalą 
„Išjungti“ ir galiausiai visiškai nebekreipti į jį dėmesio. 
Visada galime sumažinti depresiją darydami pratimus 


arba problemas spręsdami fiziškai. Jeigu tai nėra realus rū- 

pestis, proto pratimai ir gudrybės lengvai padės jų atsikratyti. 
Netgi simboliškai spręsdami problemą, galime atlikti ką nors 
labai svarbaus. Protas bus patenkintas ir nuramintas, kad kaž- 
kas buvo daroma. 

Realus fizinis veiksmas — bėgioti. Įsivaizduojamas veiks- 
mas — įsivaizduoti, kad bėgioji. Abu raminamai veikia protą. 
Kaip jau sužinojome, protas neskiria įsivaizduojamų veiksmų 
nuo realių. Tai priežastis, dėl kurios mūsų baimės, svajonės ir 


slegiančios mintys pavirsta realybe. 


Judėk į priekį su „naujomis normomis“ 


Kai proto gudrybės nukreipia mus tolyn nuo nerimo ir de- 
presijos, galime pereiti prie produktyvesnių veiksmų. Kai 
kurie žmonės gali manyti, kad bet koks veiksmas, padedantis 
ištrūkti iš depresijos, yra produktyvus. 

Kai situacija aprimsta ir tampa „nauja norma“, galime 
užsiimti savitaiga ir pasiruošti kitam paūmėjimui. Pavyzdžiui, 
galime prisiminti Marko Aurelijaus mintį: „Bet kurią akimir- 
ką aš galiu atsižadėti visko, išskyrus sveiką protą.“ Patyrę kitą 
emocinę traumą neturėtumėte pamiršti racionalių gebėjimų, 
kurie padėtų išvengti emocinių sutrikimų. 

Marko Aurelijaus frazė nėra banali. Mąstydami apie tai 
sukuriame neuroninę jungtį, naudodami išmoktą asociacijos 
metodą, smegenų žievėje sudarydami sąsają tarp emocinės 
sistemos ir racionalaus mąstymo. Tad užklupus emocinei trau- 
mai turėsime mažą, bet svarbų ryšį su racionaliu mąstymu. 

Žmonės, kurie ateina į psichoterapijos seansus norėda- 
mi atsikratyti depresijos, dažniausiai skundžiasi praradę visus 


ryšius su proto gebėjimais. Jie negali sutelkti dėmesio, skai- 

tyti, nesugeba apie nieką aiškiai galvoti. Mes galime atkurti 
šiuos ryšius naudodami savo mintis taip, kaip statybininkai 
naudoja lynus statydami tiltą. 

Aš dažnai galvoju apie Marko Aurelijaus frazę, kad 
ji taptų tarsi neuroniniu ryšiu, pasirodysiančiu kaskart, kai 
man jo prireiks. Taip pat savo smegenyse užprogramavau: 
„Aš nesu savo skausmas. Aš tik savo skausmo stebėtoja ir 
neprivalau susitapatinti su skausmu.“ Stebėtojas, žinoma, yra 
toji tavo dalis, kuri nesivadovauja emocijomis. Stebėtojas turi 


būti racionalioji tavo pusė. 


Kada aš galėsiu būti laimingas? 


Gaunu nedaug laiškų iš žmonių, kurie naudoja minčių kai- 
tymą ir tiesioginį mąstymą norėdami ištrūkti iš kankinančios 
depresijos. Kai kurie vis dar nesijaučia nuolat laimingi. Jie 
skundžiasi, kad didžioji dalis dienos vis dėlto nebūna džiaugs- 
minga, nors jie aktyviai stengiasi atsikratyti depresijos. 

Štai ką man parašė vienas vyras: „Man įdomu, ar galė- 
tumėte atsakyti, kiek laiko užtruktų, kol tiesioginis mąstymas 
taptų nuolatine reakcija, jeigu depresija trunka jau nemažai 
metų ir yra tapusi nuolatine būsena? Tai yra kiek laiko už- 
truktų nutiesti užtektinai nervinių takų, kad būtų gana len- 
gva išjungti pavojaus sistemą, o reliatyvi ramybės būsena tap- 
tų norma?“ 

Atsakiau jam, kad pagrindinė paties suformuota nervi- 
nė struktūra yra atmintis, kuri primena, kad gali naudoti proto 
gudrybes norėdama ištrūkti iš depresijos. Ši atmintis susijusi su 
visomis slegiančiomis mintimis. Dabar depresija tavęs niekad 


neužklups be minties, kad pats gali tučtuojau jos atsikratyti. 

Proto gudrybės yra darbas, valios išraiška, sunkus pasirinki- 
mas — kitaip nei lengvas pasirinkimas tiesiog pasiduoti de- 
presijai. 

Tiesioginis mąstymas niekada netaps pasyviu. Nuolat 
stengiantis gebėjimas ignoruoti depresiją vos tik jai užklupus 
tampa automatiškas. Prisiminkite: jei norite, kad depresija 
tęstųsi, turite apie ją galvoti. O bet koks mąstymas apie de- 
presiją yra pasyvus. Tuo tarpu bet koks tikslingas mąstymas 
akimirksniu pakeis pasyvųjį. Aš visada galvoju ne apie depre- 
siją, o apie kitus dalykus, ir po kurio laiko tiesiog pastebiu, 


kad depresija visiškai išnyksta. 


Nuolatinis mąstymas apie save pakiša koją 


Tas pats vyras teiravosi: „Ar kada nors depresija liausis buvusi 
dominuojančia mano gyvenime? Ar gyvenimas taps malonus 
ir gražus? Manyčiau, turi praeiti kažkiek laiko, kol depresija 
visiškai išnyks arba pasitrauks ilgesniam laikui. Tiesioginis 
mąstymas yra sunkus darbas, bet aš tai darau, ir kol kas ne- 
blogai sekasi. Bet ar kada nors palengvės?“ 

Atsakiau, kad pagrindinė problema — nuolatinis mąsty- 
mas apie save. Tai mūsų sielvarto priežastis. Žmonės, kuriuos 
ilgai kankino depresija, turi tam natūralų polinkį. Norint 
būti laimingam, reikia atsikratyti įpročio galvoti apie save. 
Vietoj to įpročiu turėtų tapti nuolat nukreipti mintis nuo to, 
ką jauti, į tai, ką darai; nuo atsitraukimo į įsitraukimą; nuo 
domėjimosi savo paties laime į domėjimąsi kitais dalykais ir 
kitų žmonių laime; nuo subjektyvaus mąstymo į objektyvų; 
nuo „ak, aš nelaimingas“ į „argi tas šviesos žaismas ant sienos 


nėra įdomus?“ 

Manome, kad mūsų jausmai yra realūs. Tačiau bet koks 
mąstymas apie tai, kaip jaučiamės, nėra dabartis, nėra tikrovė. 
Galvoti apie jausmus — vadinasi, galvoti apie kažką, kas jau 
įvyko ir ką dabar turime pakartoti. Depresija, galvojimas apie 
save yra gyvenimo ČIA IR DABAR priešingybė. Gyvenimas 
DABAR visada yra malonus. 

Praeina šiek tiek laiko, kol atsikratai įpročio susireikš- 
minti. Tai, kaip tu jautiesi, turi liautis būti pačiu svarbiausiu 
dalyku. Jeigu tu visada susitelkęs ties tuo, ką jauti, o ne ties 
tuo, ką darai, niekada nejausi visiškos laimės ir pilnatvės. 

Mąstymas tik apie save nuolat ardo jūsų gerovę. Tas 
mąstymas anksčiau ar vėliau iškyla į paviršių. Privalote iš- 
mokti susitaikyti su maža kančia kaip normaliu reiškiniu ir 
judėti pirmyn. Gyventi vadovaujantis jausmais yra beveik tas 
pats, kas bandyti sukurti realybę, užuot išmokus tiesiog joje 
gyventi. Privalote gyventi tą gyvenimą, kuris jums skirtas, o 
ne tą, kurio norėtumėte. Juokingiausia tai, kad, gyvendamas 
savo gyvenimą, tu išlieki dabartyje ir galiausiai tu vis tiek 
nori to, ką jau turi. 

Kartais, kai per daug susitelkiu ties savo jausmais, pa- 
deda mąstymas apie svarbesnius mane supančius dalykus. Pa- 
vyzdžiui, aš gyvenu planetoje, kuri erdvėje sukasi maždaug 
tūkstančio mylių per valandą greičiu. Susidariusi išcentrinė 
jėga nenumeta manęs ir mano automobilio nuo kelio, nes 
mus laiko žemės trauka. Planetoje yra išsilydęs branduolys, 
o paviršius, ant kurio stovi mano namas ir visa kita, ką myliu 
ir branginu, susideda iš tektoninių plokščių, kurios nuolat 
juda, taip sukeldamos žemės drebėjimus ir ugnikalnių išsi- 
veržimus. Mūsų gyvenimas priklauso nuo saulės, kuri vieną 


dieną praris žemę arba sudegs pati; bet kokiu atveju tai lems 

žmonijos pabaigą. Taigi kokia buvo tikroji problema, dėl ku- 


rios jaudinausi? 


Nesuplakite savo problemų ir depresijos 


Daugelį problemų įveiktume daug lengviau, jeigu su sun- 
kumais nereikėtų kovoti kankinant slegiančiam nerimui ir 
depresijai. Depresija — tai ne paprastai susidurti su rūpesčiais. 
Kai iškyla problemų, turime kentėti (panašiai kaip įsipjovus 
pirštą turi skaudėti). Pagalvokite, koks būtumėte žmogus, 
jeigu nejaustumėte skausmo? 

Tačiau depresija yra visai kas kita, nes čia didelį vai- 
dmenį vaidina stresas. Milijonams žmonių depresija yra jų 
problema. Bet daugelis iš mūsų nustebtų išgirdę, kad mūsų 
suvokiama problema gali nebūti tikroji. 

Tikrasis rūpestis yra tas, kad, iškilus sunkumams, mes 
leidžiame jiems susitapatinti su depresija lyg Siamo dvy- 
niams. Tada, užuot produktyviai sprendę savo problemas, 
visą laiką jaudinamės ir kankinamės dėl depresijos. Gavau 
laišką iš vyro, kuris perskaitė mano knygą „Depresija yra pa- 
sirinkimas“. Jis rašė, kad nors knyga labai padėjo praeityje, 
depresija vėl pasikartojo, tik šį kartą susidoroti su ja buvo 
labai sunku, nes „tas atvejis buvo ypatingas“. 

Jam buvo diagnozuota veido odos liga. „Liga yra nepa- 
gydoma, ir kadangi negaliu jos atsikratyti, labai sunku išbristi 
ir iš ją lydinčios depresijos. Anksčiau galėdavau susidoroti su 
slegiančiomis nuotaikomis naudodamasis patarimais, kuriuos 
siūlote savo knygoje, bet šiuo atveju aš ypač stengiuosi.“ 

Tai dar vienas pavyzdys, kai manai, kad kankiniesi dėl 


savo rūpesčių, bet iš tikrųjų tave tiesiog kamuoja depresija. Jūs 

visada galite pažaboti depresiją pasitelkdami minčių kaitymą 


ir tada turėsite didesnį motyvą kovoti su savo sunkumais. 


Problemų sprendimas 


Net jeigu negalime išspręsti savo problemų, vis tiek turime 
nukreipti save ta linkme, kad atsiskleistų geriausios mūsų 
savybės. Vienas iš žalingiausių mūsų kultūros reiškinių yra 
požiūris, kad visada privalome būti nugalėtojai, kad kiekvie- 
ną problemą galime ir turime išspręsti. Toks požiūris ne tik 
nebrandus, bet ir beprasmis. 

Šitoks gyvenimas atrodo susidedąs vien iš spręstinų 
problemų. Rūpesčiai ir gyvenimas yra sinonimai. Bet juk 
negali žmogaus tikslas būti „išspręsti gyvenimą“ Žmogus 
turi juo mėgautis. Lygiai taip pat svarbu ir atsikratyti rūpes- 
čių ir jų nevengti. Galutinį sprendimą atiduokime į likimo 
rankas. Iš tos kovos mums nebūtina išeiti nugalėtojais. Kai 


taip mąstome, netgi pralaimėję laimime save. 


Dešimtas skyrius 


Depresija ir emocinė 
priklausomybė 


Protas nėra toks sumanus, kaip jums atrodo. 


Protas yra labai galingas, bet ne toks sumanus kaip mes, nes 
turime daugiau pasirinkimo galimybių. Iš kur tai žinome? 
Kad ir kokia mintis kiltų mūsų smegenyse, panorėję galime 
jos atsisakyti. Mes galime nuspręsti galvoti apie ką nors kita. 

Protas šios galimybės neturi. Ir nors jis negali mūsų 
priversti puoselėti bet kokią nevalingą jo mintį, mes galime 
priversti protą generuoti bet kokią mūsų norimą mintį! Jeigu 
kyla mintis „aš šiandien liūdnas“, galime atsisakyti apie tai 
mąstyti. Vietoj to galime pasirinkti tokią mintį: „Labai ačiū, 
šiandien aš puikiai jaučiuosi! O po keleto minučių jausiuosi 
dar geriau.“ Mes galime reikalauti, kad protas puoselėtų šią 
mintį tiek, kiek to norime, be to, daug kartų pasirinkti tokią 
tikslinę mintį. Anksčiau ar vėliau protas atsisakys pasyvios 
minties „aš šiandien liūdnas“. 

Suvokę, kad neprivalote apgalvoti visų į galvą atei- 
nančių pasyvių minčių, iš karto pamatote, kad turite galią 


atmesti bet kokią instinktyvią, automatišką emocinę proto 

strategiją — mintis arba minčių sukeltus jausmus. Tai supratę 
galime atsisakyti tokių strategijų kaip pyktis, baimė, parano- 
ja, nerimas, sumaištis ir depresija. Protas negali primesti šių 
strategijų prieš mūsų valią. 

Taip, kai kurie žmonės galvoja, kad mes negalime iš- 
trūkti iš depresijos savo valios pastangomis. Nėra jokio moks- 
linio įrodymo, kad mes to negalime padaryti. Tiesiog šiuo 
metu priimtiniausia medicininė teorija yra ta, kad mes to ne- 
galime padaryti. Tūkstančiai žmonių, kurie, pasitelkę minčių 


kaitymą, gali ištrūkti iš depresijos, padeda keisti šį požiūrį. 


Nebūkime pakvaišę dėl tradicinių pažiūrų 


Mes prisidarome problemų, kai nusigręžiame nuo praktiškų, 
akivaizdžių savęs stebėjimo ir patirties įrodymų. Mes gebame 
atpažinti tiesą, kai ji pasirodo prieš akis. Tiesiog turite būti 
atsargūs, kad neužsimerktumėte prieš baimę, svetimą išmin- 
tį, politinį teisingumą ar teorija besiremiančias tradicijas. 
Norėčiau papasakoti apie mažą medicinos istorijoje 
įvykusį incidentą. Tai pavyzdys, kokie mes galime būti netei- 
sūs pasitikėdami vien „ekspertų“ nuomone ir užsimerkdami 


prieš tai, kas yra praktiška ir akivaizdu. 


Tradicinė išmintis ne visuomet yra tobula 


Pirmojoje XIX amžiaus pusėje nebuvo jokių fizinių bakteri- 
jų egzistavimo įrodymų. Nepaisant to, jos nužudė milijonus 
žmonių. Pogimdyminio karščiavimo anuomet buvo bijoma 
taip pat, kaip ir raupų, nes karštinė į kapus nusinešė milijonus 


jaunų moterų. 

1847 metais Vienoje jaunas gydytojas vardu Ignazas 
Semmelweissas pastebėjo, kad moterys, kurios gulėjo vie- 
name skyriuje, daug rečiau užsikrėsdavo pogimdymine in- 
fekcija, nei tos, kurios gulėjo kitame skyriuje. Skyriuje, kur 
nebuvo infekcijos, kūdikius priimdavo seselės arba pribuvė- 
jos. Labiau infekuotame skyriuje vaikus priimdavo paprasti 
gydytojai ar medicinos studentai. I. Semmelweissas pastebė- 
jo du dalykus: pirma, pribuvėjos reikalaudavo, kad skyriuje 
būtų absoliuti švara, antra, ligoninės patologas mirė (simp- 
tomai buvo tokie patys, kaip ir pogimdyminio karščiavimo) 


pirštą įsipjovęs krauju suteptu įrankiu. 


Teisingas atsakymas — toks paprastas 


I. Semmelweissas padarė išvadą, kad karštinę sukėlė lavonų 
dalelės, o supuvusią organinę medžiagą pacientėms perdavė 
medicinos studentai, į gimdymo palatą ateidavę tiesiai iš la- 
voninės, kur atlikdavo moterų, mirusių nuo gimdymo karš- 
tinės, skrodimus. Jis pirmasis pasaulyje pradėjo taikyti ligo- 
ninės sterilizavimo priemones. Medicinos studentams buvo 
liepta plautis rankas chloro tirpalu. Pogimdyminio karščiavi- 
mo atvejų ėmė mažėti. 

Žinoma mums, gyvenantiems XXI amžiuje, sterilios 
ligoninių patalpos yra savaime suvokiamas dalykas. O 1847 
metais žinomi gydytojai kategoriškai atmetė jaunojo I. Sem- 
melweisso pastabas. Jis nesugebėjo įtikinti gydytojų laikytis 
švaros. Negana to, kolegos pamanė, jog sužlugdytas I. Sem- 
melweissas yra tikras pamišėlis, nes jis šaukte šaukdavo ant 
jų: „Dėl Dievo meilės, plaukite rankas! Jūs juos žudote! Jūs 


esate žudikai!“ 

I. Semmelweissas kėlė grėsmę medikų įvaizdžiui, tad 
jie įtikino jo šeimą uždaryti jaunąjį specialistą į bepročių 
namus. Jis ten ir mirė, o praėjus tik keletui metų Josephas 
Listeris ir Louis Pasteuras sukūrė mikrobų sukeliamų ligų 
teoriją, kurią I. Semmelweissas teisingai nuspėjo. 

Argi ne bauginamai skamba, kad gydytojai kovojo prieš 
tokį paprastą dalyką kaip rankų plovimasis? Tačiau jiems at- 
rodė absurdiška, kad toks paprastas sprendimo būdas — plau- 
ti rankas — galėtų padėti sustabdyti ligą, į kapus nusinešusią 
milijonus gyvybių. Jie nematė jokio įmanomo ryšio tarp šių 
dviejų dalykų. 

Net po pašėlusių I. Semmelweisso raginimų elgtis 
priešingai gydytojai toliau priimdavo kūdikius nešvariomis 
rankomis, neplautomis po moterų, mirusių nuo šios baisios 
ligos, skrodimų. Bet kadangi nebuvo jokio mokslinio įrody- 
mo, kad tai bent kiek kenksminga, gydytojai neapkentė vien 
minties, jog jiems teks atsisakyti tokio garbės simbolio — kru- 
vinų rankų ir prijuosčių, kurias jie išdidžiai demonstruodavo 


vaikščiodami nuo vieno paciento prie kito. 


Kaityti mintis norint ištrūkti iš depresijos — 
tarsi plauti rankas siekiant išvengti infekcijos 


Minčių kaitymo pratimai yra tokie paprasti, kad žmonės 
dažnai jų rimtai nevertina. Tie pratimai nieku gyvu nega- 
lėtų būti vaistas nuo tokios rimtos ligos kaip depresija. Bet, 
nors ir atrodo paprasta, iš pradžių minčių kaitymo pratimus 
nėra taip lengva atlikti. Kad mūsų smegenų žievė visiškai 
funkcionuotų, privalome būti iniciatyvūs. Kitaip nei ins- 


tinktyvios smegenų požievio emocijos, visi mūsų pažinti- 

niai mąstančiosios smegenų dalies gebėjimai šiaip sau ne- 
atsiranda. 

Visiškai emocinis mąstymas gali atsirasti bet kurią akimir- 
ką. Mūsų įniršis gali prasiveržti, pyktis — įsiplieksti, o depresija 
ar manija apims labai greitai ir visu jėga. Tačiau jeigu norime 
mąstyti visiškai racionaliai, turime taip „įjungti“ mąstymą, kaip 
įjungiame kompiuterio programą. Pasitelkiame savo protą, nes 
nusprendžiame juo pasinaudoti. Tačiau jeigu nenusprendžiame 
naudotis mąstančiąja smegenų dalimi, emocinės smegenys ir 
toliau dominuos ir įsakinės, kaip jaustis ar elgtis. 

Vaikus reikia mokyti — tiesiogiai ar pasitelkus vaidy- 
bines situacijas — išlaikyti sveiką protą ir nepasiduoti emoci- 
joms. Jeigu jie praleis šią mažą, tačiau labai svarbią psicho- 
logijos pamoką, niekada netaps emocionaliai nepriklausomi. 
Žmonės, neturintys praktinės patirties, kaip, ištikus emoci- 
niams nuopuoliams, naudotis mąstančiąja smegenų dalimi, 


gali ir toliau elgtis taip, kaip dvimečiai vaikai. 


Emocinė priklausomybė 


Aptarkime smurtą šeimoje. Smurtaujantis asmuo nemato kito 
kelio, kaip tik „pavaizduoti“ savo baimę ir atkartoti emocinius 
išgyvenimus, lyg vis dar būtų bejėgis, į paniką puolęs vaikas. 
Kaip ir reikėtų tikėtis, tokie žmonės dažniausiai kaltina kitą 
asmenį, kad šis „viską pradėjo“ ar „jį supykdė“. Tiesa ta, kad 
jie visą gyvenimą yra nelaimingi, nes nežino, kad jų smege- 
nys susideda iš dviejų skirtingų dalių — jausmų ir protinės — ir 
kad jie gali vadovautis viena iš jų ir nuslopinti kitą. 

Ištikus emociniams nuopuoliams jie niekada tinkamai 


neišmoko pasitelkti protą, tad dėl to niekada nesijautė saugūs 

savo gyvenimo valdytojai. Kadangi jie niekada nevaldo emo- 
cinės savo būklės, jiems atrodo, kad dėl kiekvienos nesėkmės 
būtinai yra kaltas kitas asmuo. 

Tokie žmonės yra emocionaliai priklausomi nuo savo 
jausmų. Apėmus stresui jie negali nepaisyti savo nerimo ir 
racionaliai įvertinti savo mąstymo bei veiksmų. Taip gyven- 
ti labai skausminga ir baisu, todėl emocionaliai priklausomi 
žmonės dažnai bando „gydytis“ įklimpdami į alkoholio ir 
narkotikų liūną, kad apsvaigę numalšintų paslėptą kankinantį 
įniršį, kurį sukelia jų pačių net nesuvokiamas bejėgiškumas. 

Psichologų nestebina faktas, kad smurtas būdingas vi- 
soms socialinėms-ekonominėms grupėms. Žmogus gali būti 
finansiškai, socialiai ar net intelektualiai nepriklausomas nuo 
šabloniško mąstymo, bet vis tiek išliks emocionaliai priklau- 
somas. Toks žmogus negali elgtis nekreipdamas dėmesio į 


savo emocinį sąmyšį. 


Depresija yra kraštutinės emocinės 
priklausomybės pavyzdys 


Depresijoje „įstrigę“ Žmonės jaučia tvirtą ryšį su savo minti- 
mis, todėl negali mąstyti ar elgtis nekreipdami dėmesio į de- 
presiją. Jiems atrodo, kad depresija — tai jėga, kurios visiškai 
negalima suvaldyti. 

Supratus, kad, keičiant savo mąstymą, įmanoma per- 
jungti savo nervinį aktyvumą iš emocinės smegenų dalies 
(požievio) į mąstančiąją smegenų dalį (žievę), požiūris į de- 
presiją pasikeičia. 

Kai žmonės suvokia, kad depresiją sukėlė jų pačių mąs- 


tymas, jie tampa laisvi nuo emocinės priklausomybės, gali 

mąstyti ir elgtis nepriklausomai nuo šėlstančių jausmų, nerimo 
ir depresijos. Bet kuris žmogus gali tai pasiekti. Žinoma, de- 
presija yra kas kita nei smurtas šeimoje. Tačiau abiem atvejais 
tai yra emocinė priklausomybė, kuri gali būti išgydyta visiškai 
supratus, kaip veikia smegenys, ir treniruojantis pasiekti sme- 


genų žievę, kai smegenų požievis įmeta į emocijų pragarą. 


Manija taip pat yra emocinė priklausomybė 


Manija — irgi emocinės priklausomybės nulemtas elgesys. 
Manijos apsėstas žmogus nesupranta, kad jo mintys visiškai 
skiriasi nuo emocijų šėlsmo. Apskritai manijos apimtas žmo- 
gus nesugeba objektyviai suvokti, kad jis turi ir emocinę, ir 
mąstančiąją smegenų dalis. Todėl labai svarbu atskirti, kuri 
smegenų dalis veikia vienu ar kitu metu. 

Pavyzdžiui, manijos neapsėstas žmogus gali lošti kazino 
ir, pralošęs tam tikrą pinigų sumą, racionaliai nuspręsti, kad 
jam jau gana, ir, nekreipdamas dėmesio į raginimus atsilošti 
bent dalį pinigų, nueiti šalin. Manijos apimtas žmogus gali 
sau leisti pralošti net savo namą. 

Žmogus, nepriklausomas nuo lošimo, apėmus stresui 
bandys susisiekti su savo smegenų žieve ir pasirinks spren- 
dimą, kurio nenulems emociniai tikslai. Pavyzdžiui, važiuo- 
damas į susitikimą žmogus vėluoja. Streso kupinas mąstymas 
apie vėlavimą galėtų sukelti „kovok ar bėk“ reakciją, dėl ku- 
rios į smegenis pradėtų plūsti streso hormonai. Bet, užuot 
elgdamasis taip, kaip liepia emocijos, — viršydamas greitį, 
pavojingai lenkdamas kitus automobilius, nepraleisdamas 
pėsčiųjų ir t. t. — jis ima mąstyti protingai: „Na ir kas, kad 


vėluoju? Tai ne pasaulio pabaiga.“ 

Manija suteikia klaidingą galios jausmą 


Manijos apimtas Žmogus nenori remtis savo smegenų Žie- 
ve, kad ši „paprieštarautų“ požieviui. Jam patinka, kad vado- 
vauja požievis. Jis yra pagrindinis gynybinis instinktas, labai 
glaudžiai ir tiesiogiai susijęs su išlikimo jausmu. Požievis yra 
nepaprastai galingas, ir kai mes juo remiamės, jaučiamės ga- 
lingi. Taigi vėluojant į susitikimą mūsų protas šaukia, kad 
tai yra SVARBU. PRIVALOME TEN ATSIDURITI LAIKU. 
TAI YRA GYVYBĖS AR MIRTIES KLAUSIMAS. Veikdami 
išvien su smegenų požieviu, jaučiamės svarbūs. Šio jausmo 
manijos apimti žmonės jokiu būdu nenori atsisakyti. 

Kartais maniakinė idėja yra naudinga. Tačiau mąstymas 
ir elgesys yra priklausomi nuo emocijų, o šios — nuo streso 
hormonų, kurie labai kenksmingi mūsų kūnui, tad mani- 
ja dažniausiai „išsikvėpsta“. Tuo metu veiksmas nutrūksta, ir 
nebėra jokio tęsinio. 

Žmonės klaidingai mąsto, kad tokios laukinės emocijos 
ir nevaldoma aistra sukuria meną, muziką ir literatūrą. Sme- 
genų požievis suteikia jėgų, kurios ateina per jaudinančias ir 
baimės kupinas mintis, nuo kurių pasigaminęs adrenalinas 
leidžia tobulėti. Bet kad nuveiktume ką nors vertingo, priva- 
lome nukreipti savo mąstymą nuo smegenų požievio į žievę, 
kad galėtume naudotis strategija ir protu, kurie leidžia siekti 
užsibrėžtų tikslų, nekreipiant dėmesio į tai, kaip jaučiamės. 

Žmonės nesugeba įžvelgti juos apėmusios manijos, 
kol nesusirūpina dėl depresijos. Kai tik išmokau ją suvaldyti, 
daugiau nebegalvojau apie depresiją kaip apie galingą ir la- 


bai naudingą dalyką. Manijoje įžvelgdavau baimę ir nerimą. 

Nuo tada ji tapo beveik tokia pat skausminga, kaip ir pati 
depresija. 

Supratus, kaip veikia smegenys ir psichologiniai gyny- 
bos mechanizmai, galima sėkmingai suvaldyti nerimą, de- 


presiją, paniką ir maniją. 


Vienuoliktas skyrius 


Depresija: jūs mMąstote 
apie ją, jaučiate ją, 
elgiatės taip, kaip 

ji liepia 

Jūsų mąstymas, jausmai ir elgesys — tai ne jūs, 
o jūsų veiksmai. 


Labai naudinga palyginti depresiją ir racionalų mąstymą. 
Pastarasis reikalauja iniciatyvių sprendimų. Labai atidžiai 
panagrinėję savo veiksmus pastebėtumėte, kad sprendimai, 
priimti dėl chroniškos depresijos, yra reaktyvūs, kylantys iš 
baimės. Jeigu tokios reakcijos tampa ilgalaikiu įpročiu, po 
kurio laiko nebejaučiate, kad gyvenate savo gyvenimą. 

Veiksmai, kuriuos atliekame racionaliai mąstydami, yra 
iniciatyvūs, remiasi kokiais nors užsibrėžtais tikslais, pagrin- 
diniais principais ir pamokymais. Tačiau „meilė kažkam“ ne- 
turėtų būti painiojama su jausmais. 

Žmonės, kurie gyvena vadovaudamiesi jausmais, gali 
išprotėti bandydami pasirinkti iš dviejų dalykų, nes nežino, 
kuris iš jų bus sėkmingas ir padarys juos laimingus. Taip yra 


todėl, kad emocijos paremtos baime. Kita problema: emo- 

cijos skatina mus elgtis ne pagrįstai ir išmintingai, o nepati- 
kimai ir greitai. Priimdami sprendimus turėtume ne tikėtis 
skubių rezultatų, bet stengtis, kad tą akimirką būtų priimami 
tinkami sprendimai. „Tinkamas“ — tai ne jausmas. 

Per savo gyvenimą išmokau, kad nieko gero neišėjo iš 
to, ką padariau paskatinta baimės. Visus sprendimus pagrįsčiau 
taip: kad ir ką darytum, daryk tai ne iš baimės, o iš meilės. 

Joks sprendimas, kurį priimsite paskatinti baimės, nebus 
tinkamas, nes tai bus ne protingas sprendimas, o reakcija į 
baimę. Depresija visada yra reakcija, o ne protingas sprendi- 
mas. Ir niekas negali jums uždrausti priimti teisingus spren- 


dimus. Niekas, net depresija! 


Tikri sprendimai priimami be baimės 


Sprendimas, priimtas drąsiai ir iš meilės kažkam, visada yra 
tikras. Daugelis bijo tikrų sprendimų, nes jie visuomet rizi- 
kingi. Tikras sprendimas yra garantijos priešingybė, nes kartais 
gali ir nepasisekti. Bet apskritai nesėkmė kartais yra tinka- 
mas rezultatas. Ir priešingai — jeigu sprendimą priimi su bai- 
me ir „laimi“, tai tas laimėjimas kai kuriais atžvilgiais bus 
netinkamas. Didžiausias atlygis, kurį gauni priėmęs gerus 
sprendimus, yra ne tai, ką gauni juos priėmęs, bet tai, kuo tu 
pats tampi. 

Įsivaizduokite, kad pradėjote susitikinėti su vyru, kuris 
iš karto nori seksualinių santykių, bet jūs dar nesate pasiren- 
gusi įsipareigoti. Tad turite nuspręsti. Jeigu užsiimsite seksu 
vien iš baimės nutraukti santykius, išsaugosite vaikiną. Tačiau 
jeigu nuspręsite likti ištikima savo principams ir nesivelsite į 


seksualinius santykius, galite jį prarasti. 

Dažniausiai nelengva suvokti, ar ką nors darai iš meilės, 
ar iš baimės. Pavyzdžiui, šiame pavyzdyje labai sudėtinga išsi- 
aiškinti, ar sprendimas lytiškai santykiauti bus paremtas meile 
vaikinui, ar baime jį prarasti. Kuri priežastis svarbesnė? 

Tinkamai apsispręsti padeda tai, kad pripažįstate ir iš- 
gyvenate bet kokią apėmusią baimę kad ji netaptų užslėpta. 
Šioje situacijoje moteris turėtų jausti baimę prarasti vaikiną 
ir galbūt daugiau niekada nebesusirasti savo antrosios pusės. 
Ji turėtų bandyti fiziškai, savo kūne, pajusti baimę. Kitas su- 
dėtingas dalykas yra mėginti ne tik pajusti baimę, bet ir ją 


pripažinti. 


Jausmų jutimas ir tų pojūčių pripažinimas 


Yra didelis skirtumas tarp jausmų jutimo ir pripažinimo. Su 
pripažinimu dažniausiai susijęs ir viso kūno atsipalaidavimas. 
Gali būti, kad, tyčia atpalaidavus kūną, gali tapti lengviau 
pripažinti jausmus. Jeigu egzistuoja toks dalykas kaip šerdis, 
tikrasis „aš“, apie kurį žmonės nuolat šneka, tikriausiai tas 
„aš“ yra apsuptas nepripažintos baimės ir negali normaliai 
tobulėti. Labai įdomu viduje atrasti tą „aš“, kuris visą laiką 
buvo, tik tūnojo pasislėpęs po baime. Savo patirtą būseną 
galėčiau apibūdinti taip: „taika kaip upė mano sieloje“. 

Nuspręsti teisingai galėtų padėti ir tai, jeigu mokėtume 
atskirti patį sprendimą nuo laimėjimo ar pralaimėjimo, ku- 
rie nuo jo priklausys. Prisiminkime tą pačią situaciją: reikėtų 
atskirti būtinybę neprarasti vaikino (laimėjimas), kad ji netu- 
rėtų įtakos bandant teisingai pasirinkti. 

Todėl visi tikri sprendimai yra drąsūs ir rizikingi. Tai 


yra tikroji drąsa — laikytis savo pasirinktų principų net pati- 

riant baimę. Sunkiai priimami sprendimai gali parodyti skir- 
tumą tarp drąsos kaip tikslo ir drąsos kaip idėjos. 

Nutarus apsvarstyti savo sprendimą, visas laikas turėtų 
būti skiriamas bandant išsiaiškinti, ar tas sprendimas priima- 
mas iš drąsos, ar iš meilės kam nors, o galbūt iš baimės. Skai- 
tydami apie drąsą galite pamanyti, jog nutolome nuo depresi- 
jos. Tačiau labai svarbu įsivaizduoti, kiek daug galite sužinoti 
apie save vien bandydami suprasti, kokiu būdu mąstote. 

Stebėdami savo mąstymą suprasite, kad tai daugiau jūsų 
naudojamas mąstymo įrankis, tad jo nereikėtų sutapatinti su 
savo esybe. Jūsų mąstymas —tai ne jūs, o jūsų veiksmai. Kai tai 
suprasite, galėsite išmokti atsiriboti nuo mąstymo, kuris veda 
į depresiją, ir pradėti mąstyti taip, kad iš jos ištrūktumėte. 

Ar jums pažįstamas slegiantis jausmas, kuris leidžia su- 
prasti, kad artinasi depresija? Net jeigu nežinome, kaip reikia 
atsiriboti nuo tokių prasidedančių jausmų, mūsų prognozė 
apie juos gali užtikrinti sėkmingą sprendimą. Susirgus depre- 
sija kelionė iš „viskas yra neįmanoma“ į „viskas yra įmano- 
ma“ gali atrodyti labai sunki. Bet tai nėra labai ilga kelionė, 
nes ji vyksta mūsų proto ribose. Tai kelionė iš mažo, uždaro 
smegenų požievio į didesnę smegenų žievėje esančią tikrovę. 
Nepamirškite: jeigu jus kankina emocijos, vadinasi, nesate 
realybėje — tik smegenų požievyje. Privalote pabėgti iš jo į 
žievę, kad galėtumėte vėl įsitraukti į normalų gyvenimą. 


Išsilaisvinimas yra ir problema, ir jos 
sprendimo būdas 


Kai kurie žmonės klaidingai tiki, kad depresija verčia atsiri- 


boti nuo kasdienio gyvenimo ir normalios veiklos. Jie nesupran- 

ta, kad patys nusprendė užsisklęsti savyje ir kad gali pasirink- 
ti kitaip. Iš pradžių jiems gali atrodyti, kad nenori ką nors 
veikti. Bet šį jausmą galima įveikti prisivertus atlikti bent 
menkiausią darbelį, ir to pakaks, kad depresija imtų silpnėti. 
Labai dažnai, suvokus kai kuriuos mažus dalykus, tikrovė at- 
rodo visai kitaip. 

Pavyzdžiui, esu pastebėjusi, kad atlikdama kokią nors 
mažą užduotį maždaug dvi tris minutes negalvoju apie de- 
presiją. Iš karto galima pastebėti, kad, norint ištrūkti iš de- 
presijos, visada neišvengiamai teks kažką pasirinkti, nebent iš 
karto pats pasiduodi depresijai ir net nesistengi daryti jokių 
pokyčių. 

Pavyzdžiui, jums nereikia vilties, jeigu atsisakote gal- 
voti apie savo sielvartą. Juk vienu metu neįmanoma būti dė- 
kingam dėl ko nors ir kartu kęsti skausmą. Deja, tokia įžvalga 
nėra paprastas protinis gebėjimas — ji pagrįsta patyrimu. Kad 
įgytume patirties, turime pradėti kreipti daugiau dėmesio į 
tai, ką tuo metu mąstome. Turite tapti dalyvaujančiu stebė- 
toju ir greitai pamatysite, kad pasirinkimo kelias išsišakoja į 
keletą galimybių, tad nebereikia norom nenorom lakstyti iš 
kampo į kampą taip, kaip verčia skausmas. 

Pradėsite suvokti, kad, atsitraukdami nuo kasdienės vei- 
klos, nesąmoningai priimate depresiją ir pasiruošiate, kad ji 
galėtų įsikurti jūsų galvoje. Imsite suprasti, kad mes užsisklen- 
džiame savyje ir atsitraukiame nuo kasdienės veiklos, nes jau- 
čiamės lyg norėtume taip elgtis, o ne todėl, kad yra kokia nors 
tikra biologinė būtinybė. Be tam tikrų pastangų to nepasieksite. 
Depresija yra ne tiek proto būsena, kiek elgesio pasirinkimas. 

Tai vis primena, kad depresija kyla iš mūsų veiksmų. 


Taigi yra kai kas, ką galime nustoti daryti. Depresija nėra fi- 

zinis rimtos ligos, tokios kaip karštinė ar bėrimas, sindromas. 
Tai daugiau sunkesnė įsiteigto bejėgiškumo forma. Depresi- 
nis elgesys — tai įprastas būdas atsiriboti nuo kasdienio gyve- 
nimo, subjektyvaus, uždaro ir pasyvaus mąstymo padarinys, 
kuris sukelia „kovok ar bėk“ reakciją ir stresą lemiančių che- 
minių medžiagų gamybą. Šios medžiagos neigiamai veikia 
apetitą, miegą ir t. t., o tai sukelia didelius skausmus. 


Kasdienybės galia 


Labai įdomu stebėti, kaip sumaniai kai kurios farmacijos 
bendrovės nuolatinę depresijos būseną ir natūralią kūno re- 
akciją į streso hormonus sujungė į diagnostinius depresijos 
simptomus, kuriuos ketina gydyti vaistais. 

Piliulės gali šiek tiek palengvinti kančias, tačiau jos ne- 
suteikia jokių naujų įgūdžių. Pasitelkdami minčių kaitymo 
pratimus pradėsite formuoti tvirtus apsauginius mechanizmus, 
kurie treniruojantis padės greičiau ištrūkti iš depresijos. Ji ne- 
bebus pagrindinis jūsų dėmesio objektas ir po truputį trauksis 
į šalį. Taps vis lengviau atitraukti savo mintis nuo nerimo. 

Netgi galėsite atlikti nuobodžius rytinius ritualus ir 
visiškai negalvoti apie jus kamuojančią depresiją. Pamatysi- 
te, kad kasdieniai darbai po truputį pakeis depresiją ir vėliau 
netgi pradėsite jais mėgautis — sugrįšite į normalų gyvenimą. 
Iš tiesų normalus gyvenimas visada buvo šalia, tačiau, sirgda- 
mi depresija, negalėjote į jį įsitraukti, nes gyvenimas visada 
yra realybė, o depresija — tai, kas vyko praeityje. 

Galiausiai suprasite, koks nuostabus dalykas yra atsikel- 
ti ryte ir gyventi tokį gyvenimą, koks jis yra iš tikrųjų, ir taip, 


kaip jūs norite. Jūs esate toks, koks visada ir buvote. Tačiau 

jausitės taip, lyg būtumėte visai kitas žmogus, nes atlikote 

didelį šuolį iš praeities į dabartį, iš chaoso į tvarką, iš potenci- 

alumo į tikrumą. Netgi medžiai ir dangus atrodys ryškesni. 
Ir netgi jeigu ryte nubusite apimti depresijos, vis tiek 


galėsite imtis kasdienių darbų. 


Kad ir kaip būtų 


Atrodė lyg stebuklas pirmą kartą suvokus, jog vis tiek galiu 
gyventi normalų gyvenimą — kad ir kokia prislėgta buvau. 
Tada ėmiau galvoti apie patį gyvenimą ir supratau, kokia ga- 
linga ir pranašiška yra frazė kad ir kaip būtų. Visais atvejais. 
Ši depresijos valdymo paslaptis, lyg pamestas aukso 
grynuolis, glūdi pasislėpusi ir šviečia toje vienoje frazėje. 
Kad ir kaip būtų. Bet koks mažas darbelis, kurį nuveikiame 
užklupus depresijai, iš karto susilpnina jos simptomus, nes 
depresija yra mintis, kad mes nieko negalime veikti. Bet juk 
galime! Kad ir kokie prislėgti esame, galime nuveikti dau- 
giau, nei tik galvoti apie kamuojančią depresiją. Kaip visi ke- 


liai veda į Romą, taip bet koks kelias veda iš depresijos. 


Žinoma, tai irgi padeda nustoti graužti save! 


Visi savo smegenyse turime skausmingų vietų lygiai taip pat, 
kaip mums skauda kūną parkritus, įsipjovus ar užsigavus. Bet 
mes išmokstame neliesti tų skausmingų vietų. Suvokiame, 
kad tiesiog neprotinga tyčia spaudyti žaizdą, kad ši pradėtų 
skaudėti. Bet kai kurie žmonės dar nemoka išvengti pasyvio- 
jo mąstymo, kuris sužadina skausmingas mūsų proto vietas, 


o jos ir nustumia į depresiją. 

Kai išmokstame atpažinti tas skausmingas vietas, gali- 
me pasirinkti apie jas negalvoti. Pasirenkame galvoti apie ką 
nors kita, todėl skausmingos mintys negauna reikiamo mūsų 
dėmesio. Šios neigiamos ir save menkinančios mintys niekur 
nedingsta — jos visada slepiasi mūsų proto atminties sistemose. 
Bet užslėptos, neveiklios mintys negali sukelti skausmo, todėl 
nereikia jų naikinti vaistais. Skausmą gali sukelti tik tai, apie ką 
aktyviai mąstome. Bloga žinia: pasyviai mąstydami mes patys 
aktyvuojame tas mintis. O gera mintis yra ta, kad galime jas 


sustabdyti pasitelkdami tiesioginį mąstymą ir minčių kaitymą. 


Mes nesame aplinkybių aukos 


Tai yra mūsų nerimas, mūsų įtampa. Po to, kai įsijungia „ko- 
vok ar bėk“ reakcija ir ima kauptis streso hormonai, mes nuo 
visko atsiribojame, tampame nejautrūs, ir visa tai perauga į 
depresiją. Mes esame jos kūrėjai. Niekas kitas jos nesukelia, 
tik mes patys. Tai tikrai yra gera naujiena. Tai, ką sukūrė- 
me dėl savo nežinojimo, galime pradėti griauti pasitelkda- 
mi naujas žinias ir supratimą. Atminkite: nežinojimas tiesiog 
reiškia „nepaisyti“. 

Kai jaučiamės prislėgti, dėmesį sutelkiame į senas, nera- 
mias mintis, kurios tūno mūsų atminties saugyklose, ir leidžia- 
me joms nuolat kartotis. Jos mus suvilioja ir užhipnotizuoja. 
Leidžiame, kad mūsų protą valdytų bet kokia pasikartojanti 
atsitiktinai pasirodžiusi mintis ar jausmas. Tuomet per anks- 
čiau patirtas asociacijas susijungia vis daugiau neramių min- 
čių, kol suvokiame, kad esame giliai įstrigę savo skausmin- 
game pasyviajame mąstyme. Mūsų „kovok ar bėk“ reakcija 


skatina gamintis streso hormonus. Atsiduriame spąstuose. 

Bet yra būdas iš ten pabėgti. Tikslingos mintys gali mus 
ištraukti iš ten. Toks ir yra minčių kaitymo bei tiesioginio 
mąstymo tikslas. Pasirinkus kokią nors streso nesukeliančią 
mintį ir nuolat apie ją galvojant, protas nustoja kelti stre- 
so kupinas mintis, kurias lemia anksčiau patirtos asociacijos. 
Protas pakeičia mąstymo kryptį ir — vėlgi anksčiau patirtų 
asociacijų dėka — pradeda kelti nestresines mintis. Tikslinga 


mintis visada nugali pasyviąją. Ir tada atsivers durys į tiesą. 


Prisiminkite, kad protas vadovaujasi tuo metu 
vyraujančia mintimi 


Kai esate prislėgti, tuo metu vyrauja pasyvi mintis. Jums 
reikia tai pakeisti ir padaryti taip, kad dominuojančia min- 
timi taptų kokia nors tikslinga mintis. Kad mintis taptų do- 
minuojančia, jūs turite nuolatos apie ją galvoti. Depresiją 
sukelia į save sutelktas mąstymas, o jis yra nevalingas, lyg 
bet koks instinktas ar impulsas. Mes neturime skatinti į save 
sutelkto mąstymo, kad jis atsirastų. Kiekviena neigiama, 
streso kupina mintis kyla ir kartojasi savaime, kol nuspren- 
džiame įsiterpti. Bet kada tik panorėję galime įsiterpti į tą 
įtemptą pasikartojimą — tereikia galvoti apie kokią nors stre- 
so nesukeliančią mintį. Reikėtų nepamiršti, kad smegenys 
yra beveik visada įjungta minčių mąstymo mašina, beveik 
niekada nenustojanti mąstyti, netgi kai miegame. O kadangi 
smegenys (ir jų padarinys protas) instinktyviai yra gynybos 
mechanizmas, pagrindinė jo būsena visada yra neigiama. Pa- 
sirinkdami ir nuolatos galvodami apie kokią nors neutralią 
tikslingą mintį, protą galime atitraukti nuo nevalingo pasy- 


viojo mąstymo. 

Minties galia 


Veiksmingiausias depresijos priešnuodis yra minčių kaity- 
mas, nes niekas, išskyrus mintį, smegenims negali suteikti 
energijos. Neutrali mintis smegenų žievėje gali akimirksniu 
sužadinti neuronų aktyvumą. Vaistai tai padarytų per savaites 
ar mėnesius. Kalbos terapija taip pat užtrunka savaites ar mė- 
nesius. O minčiai tereikia akimirkos. 

Tiesiog reikia prisiminti, kad tik jūs nusprendžiate, 
kuri mintis turi vyrauji: pasyvi ar tikslinga; teigiama ar nei- 
giama; subjektyvi ar objektyvi; kylanti iš smegenų žievės 
ar požievio. Visada galite atmesti proto pasirinkimą sukelti 
atsitiktinės ir instinktyvias mintis. Jūs turite laisvą valią, ne- 
sate verčiami remtis instinktais (smegenų požieviu); galite 
remtis protu (smegenų žieve). Pasirinkdami, apie ką nori- 
te tuo metu galvoti, nusprendžiate, ar tuo metu vyrausian- 
ti nervinė veikla kils iš smegenų žievės, ar iš požievio. Tai 
jums suteikia galimybę atmesti bet kokį impulsą, kad ir koks 
stiprus jis būtų. 


Mes pasirenkame savo mintis 


Ilgalaikę depresiją sukelia klaidingas mąstymas, o ne ydingas 
temperamentas. Mes esame biocheminiai organizmai. Gali- 
me pasirinkti savo mintis, o kiekviena iš jų smegenyse sukelia 
tam tikras chemines reakcijas. Vienas dalykas yra galvoti apie 
mintį ir visai kitas — pasirinkti galvoti apie tam tikrą mintį. 
Depresija sergantys žmonės dažniausiai yra taip susita- 
patinę su savo mąstymu, kad net neįsivaizduoja savęs atskirai 


nuo jo. Todėl jie net nesusimąsto, kad galėtų valdyti savo 

mintis, nemoka analizuoti savo mąstymo, kad suvoktų, jog 
mąstymas kiekvieną minutę susideda iš tūkstančių nesulygi- 
namų, nors gal ir panašių, minčių. 

Mąstymo procesą sudaro minčių sekos. Lengva paste- 
bėti, kad jūs paprasčiausiai nesate mintis. Kadangi mąstymas 
yra daugybė tarpusavyje susijungusių minčių, taigi jūs taip 
pat nesate mąstymas. Jeigu jūsų, kaip žmogaus, negali apri- 
boti viena mintis, tai to negali netgi minčių junginys. 

Galėtumėte paprieštarauti, kad kūną sudaro atomai, o 
mes negalime nuo jų atsiskirti. Tačiau mes negalime valios 
pastangomis pakeisti atomų išsidėstymo tvarkos taip, kaip 
galime pakeisti minčių išsidėstymo tvarką. Taigi šiuo atveju 
mūsų mąstymas yra panašus į bet kurią kitą kūno dalį, kurią 
galime valdyti valios pastangomis, pavyzdžiui, pajudinti ran- 
ką ar koją. Mes susitapatiname su savo emocijomis labiau, nei 
su rankomis ar kojomis. Žinome, kad mūsų rankos ir kojos — 
tai ne mes. Taigi truputį pasistengę galime pradėti suprasti, 
kad mūsų mąstymas ir emocijos taip pat nėra „mes“ Šiuo 
atveju gali padėti 1, 5 ir 9 pratimai, aprašyti 19 skyriuje. 

Faktas, kad galite pakeisti savo mąstymą kada tik nori- 
te, turėtų būti neabejotinas įrodymas, jog mąstymas — tai ne 
jūs. Tai suvokę galite suprasti, kad tik jūs patys valdote savo 
mąstymą. Mes galime pasirinkti, ką norime mąstyti. Kad ir 
kas mumyse pasirenka, ką mąstyti, jis yra daug galingesnis 
nei pats mąstymas. Todėl mes neturėtume būti savo mąstymo 
aukos. Dėl to, kad mintys lemia jausmus, taip pat neturėtu- 


me būti savo jausmų, įskaitant depresiją, aukos. 


Dvyliktas skyrius 


Pavojingas mąstymas 


Tik tas, kas vadovauja savo mąstymui, 
vadovauja ir savo gyvenimui. 


Kai pasakau: „mes turėtume vadovauti savo mąstymui, o ne 
mūsų mąstymas turėtų vadovauti mums“, visi pritardami link- 
čioja galvomis. Žmonės, žinoma, galvoja, kad jie užtikrintai 
vadovauja savo mąstymui. Bet palaukite! Jeigu mes ilgą laiką 
esame neramūs, susirūpinę ir prislėgti, vadinasi, mūsų mąs- 
tymas mums vadovauja! 

Net jeigu tai ir tiesa, neturėtų kilti problemų. Minčių 
kaitymas gali išvesti mūsų protus iš nerimo ir depresijos. 
Bet vos tik depresija susilpnėja, turime pradėti vadovauti 
savo gyvenimui. Jeigu norime gyventi ne išsigandę, o atsi- 
palaidavę ir laimingi, turime saugotis mąstymo, kuris veda 
nerimo ir depresijos link. Tada anksti sugebėsime nusigręžti 
nuo jų ir pakreipti savo mąstymą kita linkme — į ramybę. 
Sakoma, kad depresija — kai tunelio gale nesimato šviesos. 
Mes nematome šviesos, nes žiūrime ne ta kryptimi. Turime 


pakeisti kryptį. 

Nelaimei, priežastis, dėl kurios nesuvokiame turintys 
apsigręžti, yra ta, kad daugelis iš mūsų per daug neanalizuo- 
ja savo mąstymo. Tarsi jei mūsų mąstymas yra nevalingas, 
tai jis puikiai veiks ir be mūsų įsikišimo. Mes nepakankamai 
kreipiame dėmesį į mąstymo procesą ir turinį, o tai beveik 
tas pats kas tai, ką mes mąstome, yra ne mūsų reikalas ir mes 
neturėtume kištis. Bet yra labai pavojinga mąstymo rūšis, ir 


mes turėtume į tai įsikišti. 


Saugokitės pasyviojo mąstymo 


Pasikartojantis, pasyvusis mąstymas gali perdėtai iškreip- 
ti mūsų sprendimus. Visi esame girdėję nuvalkiotą posakį: 
„kartok ką nors gana dažnai, ir žmonės pradės tikėti, jog tai 
tiesa“. Esame linkę tikėti šia apgavyste. Tokia jau Žmogaus 
prigimtis. Reklamos agentai tai naudoja metų metus. 

Savęs apgaudinėjimas dar pavojingesnis. Jeigu mąstysi- 
me apie ką nors gana dažnai, galime pradėti tikėti, jog tai yra 
tiesa. Kadangi kiti žmonės negali žinoti mūsų minčių, tad 
negali mūsų atvesti į protą. Pavyzdžiui, kaimynas paneigia 
kokią nors nuomonę, kurią išgirdo per televizorių ir kuria 
tikime, ir mes taip pat pradedame ja abejoti. 

Bet daug sunkiau imti abejoti savo pačių idėjomis. Mes 
taip pat galime taip „susiklijuoti“ su nenormaliomis savo 
mintimis, kad prarandame gebėjimą mąstyti ir elgtis atski- 
rai nuo jų — tai reiškia, kad pradedame jas ginti. Vadinasi, 
tampame užsispyrę ir išpuikę. Išpuikimas — tai tik dar vienas 


žodis, apibūdinantis gynybinę poziciją. 

Kai kurios mintys gali būti visiškai nesusijusios 
su realybe 


Nėra nieko valdingesnio ir nejautresnio nei chroniška per- 
dėto mąstymo auka. Jeigu nemokėsime valdyti savo proto, 
tapsime zuikiu, kuris patikėjo, kad ant jo dangus griūva. 

Kartais tampame tokie priklausomi nuo klaidingų 
idėjų, kad jeigu kas nors jomis suabejoja, mums klaidingai 
atrodo, jog jie abejoja mūsų egzistavimo prasme. Būdami 
užspęsti savo pačių sukurtoje iliuzijoje, prarandame pripaži- 
nimo, paklusnumo ir smalsumo galią, užstringame erzinan- 
čio nerimo gniaužtuose. Tačiau mes nesuvokiame, jog tai, 
ką mes darome, yra erzinantis nerimas. Mums atrodo, kad jis 
veikia mus. 

Pasyviai kartojama mintis „aš prislėgtas“ gali mus įka- 
linti tokioje būklėje, jog atrodys, kad skausmingas mąsty- 
mas — vienintelė realybė. Durys į tiesą visuomet yra šalia, bet 
mūsų pačių užsisklendimas savyje užtrenkia jas tiesiai mums 
prieš nosį. Kai taip nutinka, tampame izoliuoti, lyg palik- 
ti negyvenamoje saloje. Prarandame emocinį ryšį ne tik su 
mus supančiais žmonėmis, bet ir su kasdieniais savo gyveni- 
mo įvykiais. Tiesiog klaidžiojame savo pačių neapsisprendi- 
mo rūke. Jaučiame, kad mus terorizuoja kažkas, ko negali- 
me kontroliuoti. Nors, tiesą sakant, leisdami plėtotis tokiam 


mąstymui, mes tampame kūrėjais to, ką jaučiame. 


Turėtume vengti kai kurių mąstymo būdų 


Kai kurios mąstymo rūšys verčia mus atsiriboti nuo kasdienio 


gyvenimo ir laikinai apsigyventi uždarame pasaulyje, kuriuo 

nesidalijame su niekuo kitu. Pavyzdžiui, mūsų šešėliniame 
depresijos pasaulyje viskas yra nieko verta, jaučiamės bevil- 
tiški ir tušti. Mums atrodo, kad tokia yra realybė, kad tai ne- 
išvengiama. Ir tikrai nemanome, jog galime pasirinkti kitokį 
mąstymo būdą. 

Blogiausia tai, kad mes nesuabejojame savo mąstymu. 
Tiesiog pradedame tikėti tuo, ką mąstome, nes mes tai mąsto- 
me; tai privalo būti tiesa. Bet, kaip įspėjo XVI amžius filoso- 
fas Michelis de Montaigne, „žmogus yra linkęs tikėti tuo, ką 
mažiausiai supranta“. Tai ypač aktualu kalbant apie depresiją. 
Žmonės tiki ja iš visos širdies ne kaip viena iš mąstymo gali- 
mybių, bet kaip absoliučia realybe. 

Jeigu geriau suprastume, kaip veikia mūsų protas, tai 
nepadarytų didelio įspūdžio, ir mūsų taip lengvai neužvaldy- 
tų staigus, skausmingas, keistas ir baimės kupinas mąstymas. 
Mes nepašoktume ir nesveikintume jo lyg kokios negailes- 
tingos realybės, lyg kokios „būtinos“ būties, kuriai turime at- 
siduoti visu kūnu ir siela. Štai tokia yra tiesa apie depresiją. 

Vien todėl, kad depresija prasidėjo, nereiškia, jog turi- 
me kreipti į ją dėmesį. Išskyrus tai, kad nenorime į ją įkliū- 
ti ir kad IŠ KARTO reikia apsigręžti ir keliauti kita proto 
kryptimi. Apėmus depresijai nereiškia, jog privalome apie ją 
galvoti. Depresija yra labiausiai nesuprastas reiškinys visoje 


psichologijos istorijoje. 


Depresija yra nereikalingas mąstymas 


Depresija yra nereikalingas, subjektyvus, uždaras ir pasyvus 
mąstymas. Daugelis žmonių nesupranta, jog depresija pati 


negali mąstyti. Tam, kad ji tęstųsi, mes turime apie ją galvoti. 

Jeigu vietoj jos pasirinksime galvoti apie ką nors kita, depre- 
sija akimirksniu praras savo galią. Mažėjant streso hormonų, 
skausmas taip pat pradės mažėti, nes daugiau nebekils streso 
kupinų minčių, kurios skatina jų gamybą. 

Kai suprantame, kaip mąstome, ir pradedame kreipti 
dėmesį į tai, kg mąstome, galime matyti daiktus tokius, kokie 
jie iš tikrųjų yra, o ne kaip mes juos jaučiame. Tada į depresiją 
pradėsime žiūrėti ne kaip į patikimą realybę, o kaip į laikiną, 


pasirenkamą mąstymą. 


Neprivalome galvoti apie depresiją 


Prisimenate laisvą valia? Mes visada galime galvoti apie ką 
nors kita, o ne apie depresiją. Visada galime „pabėgti“ į 
smegenų žievę. Todėl ir yra labai svarbu skirti mintis nuo 
jausmų, kad nepainiotume to, ką jaučiame, su tuo, kas yra 
objektyvi tiesa. 

Iš pradžių nelengva atskirti, kas yra mąstymas, o kas 
jutimas. Turime stebėti kylančius jausmus ir mintis, kad ga- 
lėtume geriau suvokti, kas yra kas. 

Kai esame prislėgti, jaučiame, kad mūsų gyvenimas yra 
beviltiškas. Realybėje jis toks nėra. Mus supantys žmonės tai 
pastebi, tačiau mes esame atskirti nuo realybės, nes ne taip 
naudojame savo smegenis, tiksliau, jų neišnaudojame. 

Nenoriu kaltinti aukos. Tenoriu jus užtikrinti, kad 
nors ir negalite nieko padaryti, kad visiškai panaikintumėte 
depresiją, vis dėlto neprivalote ilgai užsibūti joje. Viskas nėra 
taip, kaip atrodo. Jūsų smegenų žievė neskatina beviltiškumo 
jausmo. Jums tereikia ten nusigauti, kad pamatytumėte, jog 


turite pasirinkimo galimybių, — galite vėl gyventi realybėje. 

Kaip vertiname realybę? 


Tai yra labai svarbu. Jeigu apie depresiją galvosime kaip apie 
pasirinkimo galimybę, tai galime pasirinkti ištrūkti iš jos. Bet 
jeigu galvosime kaip apie nepagydomą ligą, negalėsime to 
pasirinkti. Daiktai dažniausiai nėra tokie, kokie atrodo, nes 
mūsų protas nebūtinai yra skaidrus langas į realybę. 

Realybę matome ne per savo protą, bet savo protu. 
Mūsų protai nuolat pertvarko realybę pagal tai, ką jau žino- 
me ir suvokiame. Kiekvieną dabartinę situaciją vertiname pa- 
gal ankstesnę patirtį, kuri jau yra palikusi gilų pėdsaką mūsų 
neuronuose. Kaip sakoma: „Mes matome daiktus ne tokius, 
kokie jie yra, bet tokius, kokie mes esame.“ Todėl tik pra- 
dedantis vaikščioti kūdikis, kitaip nei mes, judrioje gatvėje 
nemato jokio pavojaus. 

Taip pat mes daiktus suvokiame pasikliaudami kitų 
nuomone. Manome, kad tai yra tiesa, jeigu pasitikime žmo- 
gumi, kuris taip teigia. Jeigu mūsų chemijos mokytojas sa- 
kytų, jog tam tikras mišinys, patekęs ant liežuvio, galėtų 
mus nužudyti, tai įsimename ir net nebandome to mišinio. 
Pavyzdžiui, mokytojas ar gydytojas gali papasakoti mums 
dalykų, kuriuos tiesiog priimame kaip faktus ir nuo to laiko 
gyvename remdamiesi jais. Jeigu gydytojas sako, kad depre- 
sija yra nepagydoma liga, ji kamuos visą likusį gyvenimą, 
mes esame linkę juo patikėti, nebent kas nors paneigtų tokią 
nuomonę. 

Gydytojas, pasakydamas tokią diagnozę, kartais ne- 
suteikia daugiau jokios paneigiančios informacijos, nors 
tokia ir gali egzistuoti. Nepaaiškina, kaip depresija veikia 


mūsų smegenis. Vienoje ligoninėje pasiėmiau lankstinuką 

apie depresiją. Jame rašoma: „Niekas tiksliai nežino, kas 
sukelia depresiją, išskyrus tai, kad jos atsiradimas siejamas 
su per mažu serotonino kiekiu.“ Tikėti, kad depresiją su- 
kelia per mažas serotonino kiekis, tai tas pats, kas tikėti, jog 
lyja vien dėl to, kad nepakankamai šviečia saulė, nes lyjant 
jos beveik nesimato. Ne visos pasiskolintos žinios yra tiesa, 
bet žmonės nugyvena visą savo gyvenimą tikėdami, jog tai 
yra tiesa. 

Mūsų suvokimas apie depresiją ir nerimą priklauso nuo 
to, ką jau esame užprogramavę savo prote, nuo mūsų patirties 
ir mokslo bei nuo pasiskolintų žinių. Štai taip kai kurie žmo- 
nės sugeba greitai ištrūkti iš depresijos. Jie ją suvokia kitaip. 
Supranta, kad tai yra pasyvusis mąstymas, į kurį neprivalo 
kreipti dėmesio, nes iš karto gali pasirinkti tiesioginį mąsty- 
mą. Kai depresija smūgiuoja, jie smūgiuoja atgal pasitelkda- 


mi minčių kaitymą. Še tau! Ir dar! 


Parengti proto pratimai 


Jeigu staiga apimtų depresija, turiu pasirengusi keturis ar 
penkis proto pratimus: kartoju „irkluok, irkluok savo valtelę 
ir t. t.“ arba „taip, taip, taip, taip...“ Jeigu kuris nors pratimas 
tuo Metu nepadeda, greitai pasitelkiu kitą ir vienodu tempu 
kartoju tą mintį, kol pajuntu, kad skausmas praėjo. Nors jam 
praėjus vis tiek nesijaučiu puikiai, bet aukščiausio laipsnio, į 
mirtį panaši agonija manęs nebeparalyžiuoja. 

Tamsa, pro kurią neprasiskverbia jokia šviesa, praranda 
savo galią. Aš toliau naudoju tiesioginį mąstymą, pasineriu 
į rytinę mankštą ar namų ruošą, tada skubiai imuosi dienos 


darbų susitelkdama į tai, ką darau, ir vengdama minčių apie 

tai, kaip jaučiuosi. Mąstau objektyviai. Tyčia pastebiu mane 
supančias smulkmenas: kaip šviesa atsispindi lange, kaip kny- 
gos sukrautos ant stalo. Vengiu subjektyvaus, uždaro mąsty- 
mo apie save. 

Pavyzdžiui, kai mane staiga apima subjektyvios, siaubą 
keliančios mintys, griebiuosi objektyvių minčių, net jeigu jos 
tokios paprastos kaip sofos audinio raštas. Objektyvus mąs- 
tymas, apimantis tam tikrą fizinę realybę, pavyzdžiui, sofą, 
sužadina regėjimą, ištraukia mane iš į save sutelkto mąstymo 
ir grąžina į realybę. 

Prisimenu, kad net apėmus giliausiai depresijai, pasy- 
vus elgesys ir atsiribojimas nuo visko valios pastangomis gali 
akimirksniu pasikeisti į tyčinį, produktyvų mąstymą. Taigi 
nedelsdama taip ir darau. Jūs galite akimirksniu atsisakyti de- 
presijos; ne jausmo, o elgesio. Kitaip elgiantis jausmai taip 
pat keičiasi. 

Tiksliau sakant, nekreipiu dėmesio į skausmingas pro- 
to vietas. Taip, aš jas puikiai žinau. Tos mintys labai nori 
užvaldyti mane! Bet aš nuo jų nusigręžiu. Kartais netgi pa- 
sakau sau: „O ne, aš jų neprisileisiu!“, tada mintyse atsuku 
nugarą ir pasirenku kitą — objektyvesnį, produktyvesnį ir ra- 
cionalesnį — mąstymo būdą. Tokiu būdu gyvenu toliau ir 
dažniausiai, įpusėjus rytinei veiklai, pastebiu, jog depresija 
visiškai išnyko. 

Kadangi bet koks racionalus elgesys nuramina emo- 
cijas, naujausi medicininiai tyrimai rodo, kad nurodymas 
depresiją gydyti fiziniais pratimais yra toks pat veikmingas 
kaip ir gydymas vaistais. Dėl tos pačios priežasties Didžiosios 
Britanijos terapeutai, esant silpnai ar vidutinei depresijos for- 


mai, vietoj vaistų skiria savikliovos knygas. 


KELIAS IŠ DEPRESIJOS 143 


Socialinis nerimas taip pat yra pasyviojo 
mąstymo rezultatas 


Kartais kokiame nors vakarėlyje pradedu jaustis svetima ir 
nepageidaujama. Žmonės atrodo ne mylintys ir suprantantys, 
o šalti. Suvokusi savo būseną pasitelkiu paskatinančią min- 
tį: „O ne, aš vėl sutelkiu dėmesį į save.“ Tada nedelsdama 
apsuku savo dėmesį 180 laipsnių ir pradedu žiūrėti į kitus 
žmones. Jeigu keli pirmieji pokalbiai nepavyksta, toliau at- 
kakliai siekiu savo tikslo. Man nesvarbu, jeigu viskas baigiasi 
tik pokalbiu su padavėju! Taip tęsiu, kol galiausiai surandu su 
kuo galiu įdomiai pasikalbėti ir susidomiu kitu žmogumi, o 
ne savimi. Kuo daugiau treniruositės, tuo geriau jums seksis 
pasitelkti tiesioginį mąstymą ir minčių kaitymą. Vis labiau 


vadovausite savo gyvenimui. 


Yra gerai aiškiai žinoti, apie ką mąstote 


Jeigu treniruositės skirstyti savo mintis ir nuoširdžiai norėsite 
suvokti, ko esate vertas, protingai mąstydami tai sužinosite. 
Supratę, kokį mąstymo būdą naudojate (nesvarbu, ar tai pa- 
syvusis ar tikslingas, subjektyvusis ar objektyvusis ir t. t.), 
taip pat galėsite paanalizuoti savo mąstymą turinio atžvilgiu 
(dėl ko aš susipainiojau?). Kitas veiksnys, leidžiantis gyventi 
realybėje, — matyti daiktus tokius, kokie jie iš tikrųjų yra. Jei- 
gu kas nors mus gąsdina, galime surasti būdą žiūrėti į kai ku- 
riuos daiktus, kurie apsaugo nuo tiesos. Aš pati mačiau, kaip 
tai padarė mano aštuonerių metų anūkė. Žiūrėjome filmą 
„Ozo miesto burtininkas“, kuriame buvo viena baisi scena. 
Staiga ji apsivertė ant sofos ir pasakė: „Aš žiūriu žemyn galva, 


kad nesuprasčiau, kas ten iš tikrųjų vyksta.“ 


144 A. B. Curtiss 


Netgi naudodami kalbą galime sumaniai iškreipti rea- 
lybę. Stengdamiesi kuo tiksliau apibūdinti daiktus, galėtume 
geriau spręsti apie juos. Jeigu sakytume „vanduo su cukrumi 
ir nuodingomis dujomis“, o ne „gaivusis gėrimas“, galbūt tiek 
daug jo negertume. Jeigu sakytume „lošimas iš pinigų“, o ne 
„Žaidimas kortomis“, galbūt mažiau apie jį galvotume. 

XIX amžiaus anglų teisininkas seras Jamesas Fitzja- 
mesas Stephenas kartą pasakė: „Visi vyrai turi nepagydomą 
polinkį iš anksto išspręsti visus juos dominančius klausimus, 
darydami įtaką savo kalba.“ Psichiatras Thomas Szaszas tai 
apibūdino taip: „Mes vartojame žodžius, kad geriau apibū- 
dintume ir suvoktume mus supantį pasaulį. Tuo pačiu metu 
daug mūsų vartojamų žodžių yra lyg vaizdą iškreipiantys lę- 
šiai: jie verčia mus neteisingai suvokti ir neįvertinti objekto, 
į kurį žiūrime.“ 

Reklamos agentūros, pasitelkdamos kalbą, apgau- 
le priverčia mus daryti tai, ko jie nori, nesvarbu, mums tai 
naudinga ar ne. Amerikoje naudoti automobiliai vadinami 
žmonėms priklausiusių mašinų vardais. Emociniai jausmai, 
kuriuos sukėlė tam tikri žodžiai, gali išardyti mūsų proto 
procesus. Niekas nenori NAUDOTO AUTOMOBILIO, bet 
visi nori TURĖTI AUTOMOBILĮ. Dvi skirtingos frazės su- 
kelia skirtingus jausmus. 

Kai kuriuose reklaminiuose skelbimuose raginama 
pirkti VISĄ vištos pusę. Žodis VISĄ sukelia emocinį pakili- 
mą — jūs tarsi ignoruojate faktą, kad gausite tik pusę vištos. 
Vienas pardavimo vadybininkas teigė niekada neprašantis 
kliento „ką nors pasirašyti“, nes: „Visų mamos yra įspėju- 
sios niekur nepasirašinėti, tad jie iš karto tampa baikštūs ir 


tam priešinasi.“ Vietoje to potencialiam pirkėjui jis pateikia 

sutartį ir paprašo: „Prašau patvirtinti dokumentą.“ Visi nori 
būti už ką nors atsakingi. Valdžia yra geras dalykas. 

Jeigu visi depresiją vadins liga, tai mus gali įtikinti, jog 
užtenka vartoti vaistus ir išgysime. Atrodys, kad mums ne- 
būtina imtis jokių veiksmų. Mes nesuaugsime ir nesubręsime 
kaip asmenybės tol, kol leisime sau kalbėti šia įtikinėjimo 
kalba. Sakau „įtikinėjimo kalba“, nes tiesa gali būti visiškai 
neįtikinama. Tiesa paprastai reikalauja, kad mes patys ko nors 


imtumėms ir padarytume ką nors sudėtingo. 


Tryliktas skyrius 


Jeigu tik yra noro — 
viskas įmanoma 


Tie, kurie nori, yra išrinktieji, 
o kurie nenori — neišrinktieji. 
Henry Wardas Beecheris 


Daugelis psichiatrų nuolatos teigė, kad mes negalime padėti 
sau, nes depresija pasiglemžia mūsų valią. Tačiau tai netiesa. 
Depresija iš mūsų neatima nei valios, nei pasirinkimo galimy- 
bės. Ji paprasčiausiai sumažina motyvaciją, nes stresą sukelian- 
čios cheminės medžiagos sutrikdo mūsų medžiagų apykaitą. 
Jeigu depresija iš tikrųjų atimtų iš mūsų valią, nesugebėtume 
padaryti daugelio dalykų, pavyzdžiui, pakelti rankos. Valia 
ne kiekybinis, o kokybinis vienetas. Tuo tarpu motyvacija yra 
kiekybinė. Tai jausmas, kai nori ką nors daryti, tik nežinia, ar 
labai to nori. 

Depresija nevaržo mūsų elgesio. Nėra nieko, ko nega- 
lėtumėte padaryti apėmus depresijai. Jūs vis dar turite valios 
daryti ką panorėję, net jeigu ir nejaučiate norintys tai daryti. 


Juk daugybę dalykų darote tik valios pastangomis, visai to 

nenorėdami, pavyzdžiui, rengiate ataskaitas, pietaujate, skal- 
biate. Reikalas tas, kad jūs tiesiog nepritaikėte to paties principo 
depresijai gydyti. Taip iš esmės yra dėl to, kad daugelis psicho- 
logų jus įtikino, kad nesugebėsite to padaryti. 


Galite išvengti depresijos 


Kartą kuo nors patikėjęs žmogus iš prigimties yra linkęs ne- 
bekreipti dėmesio į priešingą informaciją, nes mano, jog ji 
klaidinga ar nereikšminga. Todėl taip sunku ištrūkti iš depre- 
sijos valios pastangomis, kai gerbiami žmonės nuolat teigia, 
jog mes negalime to padaryti. 

Ištrūkti iš depresijos daug sunkiau nei papietauti ar 
skalbti, bet reikia pripažinti, kad tai irgi įmanoma. Ypač kai 
žinote skirtumą tarp valios ir motyvacijos. Net sirgdamas pa- 
čia sunkiausia depresijos forma žmogus vis dar sugeba bet 
kuriuo metu pakeisti savo elgesį. Juk liautis verkus ir atlik- 
ti kelis proto pratimus yra gana paprasta. Visai paprasta ne- 
kreipti dėmesio į blogus pojūčius ir, tarkim, sutelkti dėmesį 
į sofos audinio raštą. Tai nėra lengva, nes jums trūksta mo- 
tyvacijos, bet tikrai galite tai padaryti prisiminę, kad vis dar 
įmanoma pasikliauti laisva valia. 

Apėmus depresijai iš pradžių sunku imtis kokių nors 
veiksmų, nes visiškai nėra motyvacijos. Tačiau jeigu atsi- 
minsite, kad vis dar turite valią ir gebėjimų, depresijai ne- 
pavyks jūsų apkvailinti ir, atėmus motyvaciją, padaryti be- 
jėgiu. 

Kuo dažniau sau priminkite, kad turite valią, ir tada, kai 
jūsų nekankina depresija, kai galite į tai sutelkti visą dėmesį. 


Tokiu būdu suformuosite mintis, kurios, sukeltos anksčiau 

patirtų asociacijų, pačios pasirodys, nes jas būsite susieję su 
depresija. Apėmus depresijai vis dar jausite tą patį skausmą, 
bet į galvą ateis nauja mintis: „Aš vis dar turiu valią, galiu 
padaryti pratimą ir ištrūkti iš depresijos.“ Tai tik vienas iš 
daugelio pavyzdžių, kaip galite fiziškai pakeisti savo smege- 


nis, pakeisdami mąstymą ar elgesį. 


Užbėkite depresijos gudrybėms už akių 


Mes turime užbėgti už akių įsitikinimui, kad, apėmus depre- 
sijai, nieko nebegalime pakeisti. Tada depresija mūsų taip 
lengvai neįtrauks į savo pinkles. Jau esant gilioje depresijoje 
neįmanoma tikėti, kad dar galime tai kaip nors pakeisti. Tai ir 
yra depresijos tikslas — priversti jus visiškai patikėti savo beribiu 
bejėgiškumu. Sunku pasakyti, bejėgiškumas susilpnina mo- 
tyvaciją ar atvirkščiai. Natūralus būdas apsisaugoti atsigręžė 
prieš šiuolaikinį homo sapiens. 

Mūsų smegenyse yra labai sudėtingas gynybos me- 
chanizmas, pasižymintis daugeliu nebūtinų biocheminių 
savybių. Jis išsivystė iš ankstesnės „sustok, neik į priekį, 
pavojus priešais“ reakcijos. Sustok niekur nedingo, jis yra 
depresijos giliai saugomas. Mes akimirksniu atsitraukiame ir 
pasiduodame. Tačiau žinojimas, kad pirmasis instinktas yra 
sustoti, liautis ir atsitraukti, gali padėti nepaisyti pirminių 
nurodymų. 

O visa gudrybė yra iš anksto nuspręsti, kad darant nau- 
ją pratimą automatiškai pakeisite motyvaciją, nesvarbu, norite 
tai daryti ar ne. Neturime gyventi vadovaudamiesi jausmais, 
kaip ir nevairuojame automobilio be vairo. Jausmai suteikia 


mums jėgų, bet jie visiškai nepadeda orientuotis. 

Veikla nugali tikėjimą 


Depresija yra įsitikinimas, kad vis tiek niekas nepadės, tad 
kam stengtis ką nors daryti? Tačiau pakanka šį įsitikinimą 
nors minutei pakeisti tokiomis mintimis kaip „žalia varlė“, ir 
jis nebebus toks tvirtas. Į įprastą slegiančią rutiną nuspren- 
dus įtraukti naują veiksmą, senoji po truputį pradeda netekti 
galios. Depresija yra tam tikras mąstymo būdas, proto „ka- 
nalas“. Ir jums nereikia gydyti savo proto — tereikia tiesiog 
perjungti kanalą. 

Atsikratykite vienintelio dalyko — įprastos reakcijos į 
depresiją. Išvis nebūtina jos gydyti, nes, pasitelkdami minčių 
kaitymą, galite tiesiog persikelti į kitą smegenų dalį ir de- 
presijos nebejausti. Kai jai „pradės stigti degalų“ — tam tikro 
mąstymo, ji pamažu pavirs į ciklines prastovas. 

Pratimai fiziškai pakeis jūsų smegenis, neuroną po 
neurono. Jose visai šalia takelio į depresiją atsiras takelis iš 
depresijos! Štai kodėl depresija daugiau manęs nebegąsdina. 
Aš tiesiog labai gerai žinau savo kelią iš jos. 

Įsivaizduokite: jūsų smegenyse — du skirtingi nerviniai 
minčių modeliai. Vienas modelis yra jūsų įprasta slegianti 
tvarka, o kitas — nauji proto pratimai. Abu modeliai visada 
bus jūsų smegenyse, nes kartą suformuotas nervinis minčių 
modelis niekada nedingsta. Tai yra vienas iš keblumų kalbant 
apie depresiją, bet jūsų pratimų programai tai labai padeda. 
Šiek tiek atpalaiduokite savo slegiančių minčių tvarką ir vietoj 
jos pradėkite naudoti pratimus. Tokiu atveju slegiančių min- 
čių modelis neformuos tiek daug dabar naudojamų anksčiau 


išmoktų asociacijų, kaip naujasis proto pratimų modelis. 

Gyventi DABAR 


Galbūt mes patys to ir nematome (nors mūsų draugai ir mus 
mylintys žmonės tikrai pastebi), bet daugeliu atvejų nesą- 
moningai renkamės skausmą vietoj gyvenimo, praeitį vietoj 
dabarties. Tai sukuria iliuziją, kuri leidžia mums manyti, jog 
nesusidorojimo su depresija simptomai sukurti pačios de- 
presijos. 

Depresija yra priešingybė gyvenimui DABAR. Galima 
net sakyti, kad depresija yra bausmė mums už tai, kad ne- 
gyvename DABAR. Visai nebūtina gyventi remiantis senais 
slegiančių minčių modeliais — tai visiškai nepadeda spręsti 
problemų. Dar tiksliau — depresija niekada mūsų neužklum- 
pa dėl to, kad turime rūpesčių. Slegiančios nuotaikos mus 
kankina tik dėl pačios depresijos. Juk problemos gali būti 
išspręstos tik DABAR, o depresija ir nerimas nėra realybė. 
Jeigu tik mus pradeda kankinti depresija, vadinasi, mes jau 


nebegyvename realybėje. 


Kaip iš depresijos grįžti į DABARTĮ? 


DABAR nėra nei laikas, nei vieta — tai judėjimas į priekį. Bet 
koks jūsų priimtas sprendimas, kad ir visai menkas, jus tuoj 
pat sugrąžina į DABARTĮ. Gyvenimas visada yra užduotis — 
įveikta arba ne. Gyvenimas visada yra rizika — pasverta arba 
ne. Mes visada, kiekvieną akimirką esame „taip“ arba „ne“; 
„yra“ arba „nėra“; „dabar“ arba „vėliau“. Pagrindinis skirtu- 


mas — sprendimas. 

O kaipgi neigiami sprendimai? 


Nėra tokio dalyko kaip savaime neigiamas sprendimas. Mes 
ne visada iš anksto žinome visas aplinkybes, taigi galime pri- 
imti, kaip paaiškėja vėliau, prastus ir neteisingus sprendimus. 
Be to, niekas neapsaugotas nuo kvailų poelgių. Taigi spren- 
dimai gali būti neigiami padarinių ir turinio atžvilgiu. Bet 
kaip procesas sprendimas visada yra teigiamas dalykas. Štai 
kitas būdas tai pasakyti. 

Pats sprendimo priėmimas visada yra teigiamas, nors 
sprendimas ateityje ir gali turėti neigiamų padarinių. Ši pro- 
blema iškyla ir kovojant su alkoholizmu. Pirminis sprendimas 
išgerti kaip procesas yra teigiamas ir skatina mus galvoti, kad 
esame padėties šeimininkai, nors padariniai ir būna neigia- 
mi — apgirstame ir nebesugebame savęs kontroliuoti. Supra- 
tę sprendimo svarbą proceso atžvilgiu, sugebėsime priimti 
tinkamo turinio sprendimus. Remiantis tyrimais, pastarieji 


sprendimai yra visų depresija sergančių žmonių problema. 


Depresija sergantys žmonės patys siekia 
negatyvumo 


Depresija sergantys žmonės vengia palankių atsakomųjų re- 
akcijų ir teigiamų situacijų bei aktyviai siekia neigiamų re- 
akcijų ir nepalankių situacijų. Jie linkę į tokį elgesį, kuris 
apibūdinamas kaip išmoktas bejėgiškumas. Iš įpratimo kalba 
monotoniškai ir neryžtingai, naudoja visiškai abejingą kūno 
kalbą ir beprasmes veido išraiškas, kad tik iš kitų sulauktų 
neigiamos reakcijos, kuri dar labiau sustiprintų jau ir taip 


neigiamą savęs vertinimą (Journal of Abnormal Psycholo- 

gy, Vol. 105, No. 3, pp. 358—368). Kodėl kai kurie žmonės 
taip elgiasi? 

Įdėmiau pagalvojus tai įgauna nemažai prasmės. Mes 
esame tik nedidelė minios dalis, taigi visiems reikia pajusti 
tam tikrą ryšį su kitais. Šį bendrumo jausmą įgauname savęs 
vertinimo procese, kuris verčia mus tirti supančią aplinką, 
atspindinčią savęs supratimą, savęs vertinimą, savo tiesą. 

Žmogus iš prigimties yra linkęs siekti, kad jo nuomonė 
būtų pripažinta. Kokia mūsų nuomonė apie save, kai serga- 
me depresija? Kad ir ką darytume, gyvenimas vis tiek yra 
beviltiškas, ir taip bus visada. Ši mintis neteisinga, bet mes 
net nesuvokiame, jog tai yra mintis, nes visiškai supainio- 
jome mąstymą su pojūčiais. Jeigu mūsų sąmonė nepakils į 
aukštesnį skirtumo tarp jausmų ir mąstymo supratimo ly- 
gmenį, ir toliau visada tikėsime tuo, ką jaučiame, tarsi tai 
būtų realybė. 

Taigi ką galime padaryti, kad, sirgdami depresija, ne- 
besiektume tik negatyvumo? Atsakymas: mes galime pasi- 
rinkti teigiamo elgesio įtaką. Turime atpažinti tikrąją prie- 
žastį, kodėl nenorime nieko daryti. Norėdami save pripažinti 
turime veikti prieš savo pirmąjį instinktą siekti negatyvumo. 
Kai mus kankina depresija, privalome pamiršti natūralų pa- 
togumą ir pradėti produktyviai bei teigiamai elgtis, nors tai 


nebūtinai reiškia visišką savęs pripažinimą. 


Jausmai dažnai klaidina 


Ar kada nors pagalvojote, kad kartais, sergant depresija, ne- 
būtina kreipti dėmesio į tai, ką sako jūsų smegenys? Ten glū- 


di tikrai daug senų ir beprasmiškų istorijų: gyvenimas yra 

siaubingas, viskas nieko verta, kam vargintis, man depresija, 
daugiau nebegaliu kentėti. 

Šiuos minčių modelius girdėjote metų metus, būtent 
todėl jie atrodo tokie savi. Tačiau taip nėra. Jūsų smegenys 
ir yra jūsų smegenys, o jūs esate jūs. Galite mąstyti apie ką 
tik norite, o jūsų smegenys gali mąstyti tik apie tai, kas jau 
yra atminties saugyklose, — apie tai, kas iškyla per anksčiau 
patirtas asociacijas. Netgi jeigu jūs atkakliai stengiatės galvoti 
apie ką nors kita. 

Kitaip nei automatinės smegenų funkcijos, jūsų pa- 
sirinktas mąstymas gali išeiti už instinktų ir anksčiau patirtų 
asociacijų ribų. Pasirinkti tam tikrą mąstymą gali paskatinti 
knyga ar išmintingas žmogus. Jūsų protas negali atsisakyti 
mąstyti tam tikru būdu, jeigu pats nusprendžiate, kad norite 
mąstyti būtent taip. Visada turite dvi pasirinkimo galimy- 
bes: galvoti ar jausti tai, ką siūlo smegenys, arba galvoti ką 
panorėjus ir tokiu būdu netiesiogiai prisiversti jausti tai, ką 
norėtumėte jausti. 

Lavinamas teisingas mąstymas stiprės, nes sukels vis 
daugiau dažniausiai naudojamų anksčiau patirtų asociacijų. 
Jūs taip pat tapsite stipresni, labiau pasitikėsite savo mąsty- 
mu, tad slegiančios ir nerimą keliančios mintys nebesugebės 
taip lengvai jūsų paveikti. Anot fiziko Stepheno Hawkingo, 
„laipsnis, iki kurio dalelė klaidžios neapibrėžtu, tiesiu arba 


siauru keliu, yra nulemtas masės trūkumo.“ 


Keturioliktas skyrius 


Ar iš tikrųjų kitaip 
mąstydami galime 
ištrūkti iš depresijos? 


Gyvenimas yra istorija, kurią sau pasakojate. 
Pasistenkite, kad ji būtų gera! 


Rizika prisiimti atsakomybę ir akis į akį susidurti su savo bai- 
mėmis visada turėjo priešnuodį — saugiai pasislėpti gilioje 
pasiteisinimų jūroje. Atsakingi žmonės elgiasi visai kitaip. Jei 
jie mano, kad yra apdrausti savo rizikingos elgsenos patei- 
sinimais, jų poelgiai tampa dar labiau rizikingi. Tai turi dvi 
pasekmes. Pirmoji — taip nesukuriama jokia pažanga kuriant 
apsauginius mechanizmus, nes asmuo neišnaudoja geriau- 
sių savo resursų. Antroji — sumažėjus pasitikėjimui savimi, 
susilpnėja ir tikėjimas laisve, taigi pradedame panikuoti ir 
pasijuntame įsprausti į rėmus. Visos proto ligų problemos su- 
sijusios su laisve. 

Kad ir kaip būtų gaila, yra svarbus pasiteisinimas, dėl 
kurio milijonai žmonių atsiduria beviltiškoje padėtyje. Šiuo 
metu vyraujanti visuotinai priimtina medicinos teorija apie 


depresiją teigia, kad mes esame bejėgiai ką nors pakeisti savo 

valios pastangomis. Taigi visi įgyja labai didelį pasiteisinimą. 
Mes neturime prisiimti atsakomybės dėl to, kad sergame de- 
presija. Galime kaltinti sutrikusią cheminę pusiausvyrą, savo 
mediatorius, problemas, epinefrino* perteklių. 

Šie pasiteisinimai neduoda nieko gero. Paklauskite sa- 
vęs, kodėl jums naudinga būti neatsakingam? Juk išmintingas 
žmogus nevyksta į tokią kelionę, kurios pabaigoje supras ne- 
gavęs jokios naudos. Pasiteisinimai nesuteikia jokio psicho- 
loginio išsigelbėjimo. Kai jau žinote, kaip veikia jūsų smege- 
nys, galite suvokti, kad tik jūs esate atsakingas už tai, apie ką 
mąstote ir ką jaučiate. 

Tai reiškia, kad tik pats esate atsakingas už savo mintis 
ir emocijas. Tiesa ta, kad nesvarbu, prisiimate atsakomybę 
ar ne, bet kokiu atveju jūs visada buvote atsakingas. Žmogaus 
siela negali liautis evoliucionuoti. 

Iš pradžių galvojame, kad pasiteisinimai iš kažko iš- 
laisvina, tačiau taip nėra. Tai mus tik dar labiau supančioja, 
trukdo atsiskleisti gerosioms savybėms, susilpnina mus. Pa- 
siteisinimas nėra bilietas į kažkur — tai tik dar vienas sielos 


kalėjimas. 


Iš kur atsiranda šis depresijos pateisinimas? 


Žmogui sergant depresija, gydytojas, vos žvilgtelėjęs į sme- 
genų nuotrauką, gali pamatyti, kad visi aktyvūs neuronai 
susitelkę smegenų požievyje, emocinėje smegenų dalyje. O 
smegenų žievėje, kognityvinėje smegenų dalyje, neuronai tik 
nežymiai aktyvūs. Tai klaidingai interpretuojama ir teigiama, 


jog depresija yra smegenų liga. O iš tikrųjų tai, ką jie priski- 


* Labai svarbus šerdinės antinksčių dalies hormonas. 

ria prie patologinės smegenų neuronų veiklos, geriau vadinti 
mąstymo pasirinkimu. Pasitelkime logiką ir sveiką protą. Ką 
iš tikrųjų mums įrodo neurologija? 


+ Tam tikra mintis sukelia nervinį aktyvumą smegenų po- 
žievyje; kitokios mintys sukelia nervinį aktyvumą sme- 
genų žievėje. 

+ Jeigu mąstysite emocionaliai, smegenų nuotraukoje do- 
minuos požievis, nes neuronai tuo metu perduoda infor- 
maciją. 

+ Jeigu sugalvosite neutralią arba beprasmę mintį, dėl tų 
pačių priežasčių dominuos smegenų žievė, padidės ner- 
vinis aktyvumas. 

+ Žmogus bet kuriuo momentu gali galvoti apie ką tik pa- 


norėjęs. 


Taigi puikiai matome, kad savo mąstymu patys ir sukeliame 
depresiją. Kodėl gi taip sunku įsivaizduoti, kad, pasitelkę ki- 
tokį mąstymą, galime iš jos ištrūkti? Tai neabejotinai įmano- 
ma. Tiesiog turime atsiminti, kad tiesioginis mąstymas neat- 
siranda pats savaime, — mes patys valios pastangomis turime 
jį pradėti. 

O tai galime padaryti davę savo protui užduotį — ne- 
svarbu, lengvesnę ar sudėtingesnę, nes pasiekti smegenų 
žievę yra kokybinis, o ne kiekybinis procesas. Arba jūs tai 
padarysite, arba ne. O supratę, kad depresija yra tik atsitikti- 
nė psichologinės gynybos sistema, nustebsite sužinoję, koks 
galite būti iniciatyvus. 

Minčių kaitymas leidžia suvokti, galbūt net pirmą 


kartą, kad, manipuliuodami savo mąstymu, galime tiesiogiai 

veikti savo nuotaikas. Ir toliau atkakliai tai darydami tampa- 
me ryžtingi ir pasitikintys savimi. Jau galime suprasti, kaip 
įmanoma priversti smegenis daryti tai, ko norime, o ne tai, 
ko jos pačios nori (remiantis anksčiau susiformavusiais įpras- 
tais minčių modeliais). 

Mūsų smegenys de facto yra gynybos mechanizmas. 
Būtent jos ir nori depresijos ir nerimo, kurie yra šalutinis 
„kovok ar bėk“ reakcijos rezultatas. Tiesiog negalėtume eg- 
zistuoti be tvirtos ir gerai veikiančios gynybos sistemos. Ta- 
čiau be depresijos ir nerimo kuo puikiausiai išsiverstume. Mes 
nenorime jų ir neturime su jais susitaikyti. Kai smegenys 
pradeda taikyti gynybinę taktiką, kaitydami mintis turime 


pereiti į puolimą. 


Mūsų jausmai nėra racionalūs 


Norėdami sėkmingai taikyti minčių kaitymą, turime išmokti 
atskirti mąstymą nuo jutimo. Smegenų požievyje kylantys 
jausmai yra gynybos mechanizmas; jų nereikėtų painioti su 
smegenų žievėje kylančiu racionaliuoju mąstymu. Nors jaus- 
mai ir įspėja mus apie pavojų, bet jie gali būti klaidingi. 

Iš tikrųjų pati depresija yra blogis. Jūs jaučiatės taip, 
lyg jūsų gyvenimas būtų nenusisekęs. Tačiau kai tik pakeisite 
tuos slegiančius pojūčius, net jeigu jūsų gyvenime daugiau 
niekas ir nepasikeis, iš tikrųjų pajusite, kad gyvenimas nėra 
toks jau blogas. 

Sergant depresija tarp mūsų ir proto vyksta vienpusis 
bendravimas. Protas mums nurodinėja, ką jausti, galvoti ir da- 
ryti. Tačiau mums reikia abipusio bendravimo sistemos, mūsų 


mintys turi būti tik tokios, kurios sukeltų teigiamus jausmus. 

Kalbant apie smegenis, galime teigti, kad yra pamatinis savo 
pojūčių suvokimas. Taigi mes galime įveikti depresiją. 

Mes patys suteikiame depresijai visą jos galią; galvo- 
dami apie ją patys nustatome jos trukmę. Taip, per anksčiau 
patirtas asociacijas depresija gali kilti automatiškai, už mūsų 
sąmonės ribų. Bet valandas, dienas ar net savaites sergant de- 
presija dar nereiškia, kad mums kažkas atsitiko. Vadinasi, pa- 


tys kažką padarėme. Ir galime išmokti to nedaryti. 


Tarpinis pasirinkimas 


Nors minčių kaitymas ir padeda, tačiau ne taip lengva pasi- 
rinkti mintis ar duoti laisvę valiai. Bet jeigu mintį „man de- 
presija“ pakeisite bet kokia neutralia fraze, skausmas iš karto 
sumažės. Taigi kaskart apėmus depresijai be jokių tolesnių 
nurodymų galite pasirinkti kokį nors vaikišką eilėraštuką ar 
besikartojančią frazę. 

Jei prieš pradedant daryti pratimus jums reikia daugiau 
paaiškinimų, pridedu šią analizę apie pasirinkimą, nes būtent 
pasirinktas teisingas mąstymas ir padeda ištrūkti iš depresi- 
jos. Nepamirškite: ši informacija nebūtina, kad galėtumėte 
taikyti minčių kaitymą. Ši dalis tiesiog išskaido pasirinkimą, 
kad jūs galėtumėte atidžiau patyrinėti jo dalis. Tik ši analizė 
yra sudėtinga, ir gana nuobodu visa tai aiškinti, taigi galite 


drąsiai ją praleisti. 


Kruopšti pasirinkimo analizė 


Minčių kaitymas yra labai greitas, nedidelis ir invazinis pa- 


sirinkimas. Nors pasirinkimas savaime ir yra paprastas, bet 

sunku jį įvykdyti, nes iš pradžių tai siejasi su supratimu, kad 
yra skirtumas tarp jūsų ir proto. Aš vadinu tai tarpiniu pasi- 
rinkimu, nes jis priklauso nuo skirtumo, šios mažos dvasinės 
erdvės, kuri yra tarp jūsų ir proto. 

Pasirinkti raudoną arba mėlyną automobilį yra lengva, 
nes automobilis — vienas daiktas, mes neturime jokių iliuzijų. 
Tuo tarpu jausmų pasirinkimas yra visai kas kita. Jausmai — 
lyg optinė proto apgaulė, kurioje du dalykai iš tikrųjų yra 
vienas, tad galime visai nesunkiai apsigauti. 

Negalime intelektualiai dalyvauti šioje iliuzijoje, bet 
įmanoma intelektualiai apsvarstyti pačią idėją. O jau tada, jei- 
gu su ja „susigyvensime“ ir darysime proto pratimus, sulauk- 
sime nedidelių užuominų, įprastame mūsų mąstyme atsiras 
nauja atšaka, o, žengę žingsnį į šoną, staiga pasijusime visiš- 


kai atsiskyrę nuo savo depresijos. 


Optinė jausmų apgaulė 


Štai kaip reikia išvengti optinės jausmų iliuzijos. Pirmiausia 
turime suvokti, kad jausmus sudaro dvi dalys. Pirmoji — bio- 
chemiškai paremtas jausmas savaime, antroji — mintis, kad 
mes žinom, kad tai jaučiam. 

Sveiku protu galime naudotis tik tada žinodami, jog 
kažką jaučiame. Juk prieš iš tikrųjų tampant laimingu reikia 
žinoti, kad mes jaučiamės laimingi. O prieš susergant de- 
presija dar turime sužinoti, kad jaučiamės prislėgti. Toliau 
skaitykite išsamesnį paaiškinimą apie tai, iš kur žinome, kad 
žinome. 

Senovės išmintis sako, kad žmogus yra labai protinga 


būtybė, nes mes ne tik galime kažką žinoti, bet dar ir žinoti, 

kad žinome. Dar labai svarbu paminėti, jog tai, ką žinome, 
nuolatos kinta, tačiau mūsų žinojimas, kad kažką žinome, nie- 
kad nesikeičia. 

Pajutę skausmą sužinome, kad sergame depresija. Pa- 
sikeičia mūsų būsena — prieš tai nejautėme skausmo, o tokius 
dalykus pastebime tada, kai jie pasikeičia. Vien žinojimas, kad 
žinome, dar nėra skausmingas, taigi, kitaip nei į skausmą, ne- 
kreipiame į jį jokio dėmesio. Žinojimas išlieka nepastebimas 
todėl, kad jis niekada nesikeičia. Jausmai yra viena, o žinoji- 
mas, kad jaučiame, — kita. Žinojimas, kad žinome, vėlgi yra 


visai kas kita. 


Supratimas, kad žinome 


Yra labai daug supratimo rūšių, pavyzdžiui, savo jausmų arba 
matematikos supratimas, bet yra tik viena supratimo, kad ži- 
nome, rūšis. Kalbant apie depresiją, tarp supratimo, ką jau- 
čiame, ir supratimo, kad žinome, yra labai mažytis galimybių 
langelis. Galimybių erdvė tarp žinojimo ir supratimo, kad ži- 
nome, yra tokio dydžio kaip suskaldytas atomas. Tačiau tose 
atplaišose ir egzistuoja didžiausia galimybė. Būtent ten jūs ir 
atrandate galimybę rinktis. 

Mums visai nesunku išsirinkti raudoną arba mėlyną 
automobilį. Tačiau kaip pasirenkame — sirgti depresija ar 
ne? Atsakymas štai koks: tą akimirką, kai suprantame, jog 
esame prislėgti, privalome prisiminti, kad yra kitoks žinoji- 
mas, — kai mes suprantame, kad žinome. Tai ir yra toji vie- 
ta, kuri suteikia mums galimybę rinktis. Galime pasirinkti 
neutralią arba bereikšmę mintį, kuri pakeis smegenų žievėje 


esančią mintį aš žinau, kad man depresija. Tada vietoj nuo- 

lat galvoje besisukančio supratimo, kad sergame depresija, 


atsiranda ir kita mintis. 


Kliudymas slegiančiai minčiai plėtotis 


Jeigu apsisaugosime nuo žinojimo, kad jaučiamės prislėgti, 
galėsime apsisaugoti ir nuo pačios depresijos. Žinodami, kad 
bet kada galime nutraukti tą vyksmą nuo žinojimo, kad jau- 
čiamės prislėgti, iki susirgimo depresija, nebegalvosime, kad 
ja sergantys žmonės neturi pasirinkimo. Mums tereikia ži- 
noti, kad, užuot suvokę, jog esame prislėgti, galime turėti ir 
kitokių minčių, pavyzdžiui, eilutę iš vaikiško eilėraštuko. Kai 
pasirinksime nežinoti, kad jaučiamės prislėgti, tai ir nesusirgsi- 
me depresija. Tai viena iš proto gudrybių. 

Mes negalėtume nieko žinoti, nežinodami, kad apie tai 
žinome, bet dažniausiai visą dėmesį sutelkiame į žinojimo, 
o ne į žinojimo, kad žinome, dalį. Kad galėtume jausti tam 
tikrus jausmus ar tęsti gyvenimišką intelektinę veiklą, mums 
nereikia žinoti, kad žinome. Norėdami nugalėti ir nukreipti 
savo jausmus tinkama linkme, o mes to norime artinantis 
depresijai, visą dėmesį turime sutelkti į žinojimą, kad žinome, 
nes būtent ten ir glūdi pasirinkimas. 

Kol visiškai tai įsisągmoninsime, galime tiesiog susi- 
draugauti su mintimi, kad yra tam tikra vieta, kurioje mes 
žinome, kad žinome. Nesvarbu, ką jaučiame, — šis žinojimas 
visada yra toks pats. Jis yra toks viską apimantis, akivaizdus ir 
niekad nesikeičiantis, kaip tyla, kurios pradedame ieškoti tik 
tada, kai kas nors apie ją užsimena. Tokius dalykus kaip šis 
mums išaiškindavo senieji filosofai — kol neparodoma pirštu, 


tol niekas nesupranta, kad kažko trūksta. 

Visuotinis pasirinkimo suvokimas 


Mums nebereikės ilgai kentėti, jeigu savo dėmesį perkelsi- 
me nuo žinojimo, ką jaučiame ar žinome, į žinojimą, kad 
jaučiame ar žinome. Armėnų mistikas George'as Gurdjieffas 
tai vadino „prisiminimu apie save“, Indijos dvasinis moky- 
tojas Nisargadatta Maharajas — „sąmoningumo liudininku“. 
Tai ne toks suvokimas, kurį galime suderinti su kasdiene 
veikla, stengdamiesi vienu metu padaryti kelis darbus. Tu- 
rime visiškai SUSTOTI. Tapti sąmoningu žmogumi — tur- 
būt mažiausiai pastangų reikalaujantis darbas, nes ir nereikia 
stengtis. Esmė — būti budriam, tyliam ir nepamiršti to galu- 


tinio tikslo. 


Pasirinkimo patyrimas 


Kovodami su depresija galime kalbėtis ir su savimi. „Aš žinau, 
kad jaučiuosi prislėgta, tačiau, užuot žinojusi kažką kitą, ren- 
kuosi žinoti kažką panašaus į „irkluok, irkluok savo valtelę“. 
Pasirinkimas ne tik perkels suaktyvėjusius neuronus iš sme- 
genų požievio į žievę, bet ir užblokuos depresiją sukeliančių 
minčių įsisągmoninimą joje. Tai paprasta proto gudrybė, pa- 
dėsianti atsikratyti depresija. Nors ir paprasta, bet iš pradžių 
sunku tai padaryti. Kita vertus, kiekvienas gali to išmokti. 


Penkioliktas skyrius 


Pratimai 


Mūsų protas jau žino, kaip mus valdyti. 

Dabar mums reikia išmokti, kaip valdyti savo protą. 
Mūsų protas jau žino, kaip apgaule priversti mus 
patikėti, kad nuotaikos yra realybė. Sios gudrybės 
yra natūralus mūsų psichologinės gynybos sistemos — 
„kovok ar bėk“ reakcijos — evoliucijos rezultatas. 
Mes turime išmokti išvilioti protą iš pirminių ir 
instinktyvių nuotaikų, kad galėtume atsikratyti 
depresijos ir grįžti į realybę. 


Depresija yra automatinė biocheminė smegenų strategija. 
Smegenys tiesiog negali liautis tai dariusios, tačiau jūs galite 
tai sustabdyti — išvengti įprasto nerišlaus mąstymo. Jūs galite 
tiesiog leisti šiam nerimastingam, bauginančiam ir menki- 
nančiam mąstymui praeiti pro jus ir patys neįsitraukti emo- 
ciškai. Mūsų neturi suvalgyti ydingas mūsų pačių mąstymas. 

Pratimai, kuriuos rasite šiame skyriuje, padės jums tai 
pasiekti. Nėra jokios priežasties, dėl kurios depresija mūsų 
mąstymą turėtų paversti didžiausiu priešu. Proto pratimai iš- 
mokys suprasti, kad tarp mūsų ir mūsų proto yra tam tikras 


psichologinis tarpas. 

Emocijos nėra realybė 


Kartą draugas man pasakė: „Sunku bendrauti su kenčiančiu 
žmogumi, nes prie savo kančių mes esame prisirišę labiau 
nei prie bet ko kito.“ Psichologai šiai problemai apibūdinti 
vartoja terminą „painiava“. Mums yra natūralu susitapatinti 
su savo emocijomis, tarsi jos būtų objektyvi realybė. 

Nė nepastebime, kaip ištrūkstame iš objektyvios realy- 
bės ir puolame tiesiai viliojančioms ir dažniausiai skausmin- 
goms emocijoms į glėbį, lyg jos būtų tikrasis pasaulis, mūsų 
gimtoji žemė. O vėliau staiga pasijuntame įstrigę, izoliuoti, 
susipainioję savo jausmuose ir beveik visai pasitraukiame iš 
tikrojo gyvenimo. 

Emocijos yra labai keistos jau dėl paties fakto, kad jos 
nebūtinai susijusios su tikruoju pasauliu. Geriau pagalvoję 
apie tai suprastumėte, kad pasirinktos tiesos visada kokiu 
nors būdu susijusios su tikruoju gyvenimu. Jos padeda jums 
gyventi racionaliau ir, paprastai kalbant, produktyviau. 

Tuo tarpu emocijos visiška priešingybė, jos trukdo pro- 
duktyviai gyventi. Tiesa, reikėtų nepamiršti, kad stresą kelian- 
tys hormonai mums suteikia jėgų imtis veiksmų. Bet kuo grei- 
čiau liausitės visą dėmesį telkti į emocijas ir susikoncentruosi- 
te ties pasirinktais tikslais, tuo geriau gyvensite. Visi geriausi 
sportininkai tai supranta. Jie ilgai mąsto, kaip tiksliai atliks kitą 
ėjimą, tačiau jiems nesvarbu — pelnys kitą tašką ar ne. 

Kuo labiau emociški ir subjektyvūs tampame, tuo ma- 
žiau realus ir objektyvus atrodo išorinis pasaulis. Štai ko- 
dėl pradedame tikėti, kad mūsų gyvenimas yra siaubingas 
ir beviltiškas, o iš tikrųjų tik mūsų jausmai yra beviltiški ir 


siaubingi. Nesuvokiame, kad, užuot siekę kitų dabarties ga- 


KELIAS IŠ DEPRESIJOS 167 


limybių, kurios yra daug tikresnės ir tvirtesnės nei jausmai, 


laikomės įsitvėrę būtent jausmų. 


Objektyvumas padeda 


Psichologiniai pratimai ir proto gudrybės leidžia atsiriboti 
nuo pojūčių, suteikia kelias ramaus objektyvumo akimirkas. 
Kartais jie padeda išspręsti problemas, kad įtemptas mąsty- 
mas nebeskatintų „kovok ar bėk“ reakcijos metu išsiskirian- 
čių stresą sukeliančių cheminių medžiagų gamybos. 

Proto pratimai suteikia šiek tiek erdvės tarp mūsų ir 
įprasto neigiamo mąstymo, o toje erdvėje dažnai gali įvykti 
stebuklingų dalykų, atsirasti naujų idėjų. Pratimai smegenyse 
sukuria naują neuronų ryšį, kuriuo galime pasinaudoti, kad, 
apėmus stresui ar panikai, sureguliuotume emocinę pusiaus- 
vyrą. Šie pratimai smegenų struktūroje padeda padaryti kon- 
krečius fizinius pokyčius, kurie netiesiogiai pakeičia cheminę 
smegenų sudėtį ir mūsų nuotaikas. 

Nesvarbu, kaip giliai leidome paskęsti savo nuotaikose 
ir mąstyme, šie pratimai vis tiek gali padėti išsikapstyti. Nors 
protas ir bandys mus įstumti į depresiją ar paniką, bet netu- 
rime jam pasiduoti. Vietoj to galime daryti pratimus tol, kol 
depresija ir panika išnyks savaime. 

Na taip, iš tikrųjų jie neišnyksta savaime. Jie išnyksta 
tik todėl, kad mes mokomės su jais nebendradarbiauti. Pra- 
timai moko smegenis plėtoti apėjimo strategijas, kuriomis 
galėtume pasinaudoti lyg liftu, kuriuo ištrūktume iš įkyrių, 
smukdančių žemyn ir skausmingų emocijų. Jūs suprantate, 
kad visai nereikia slopinti savo jausmų. Mes tiesiog keičiame 


mąstymą, kad atsirastų kitokie jausmai. 

Protas turėtų būti įrankis, o ne spąstai 


Galbūt protą pradėsime suprasti kaip mechanizmą, o ne tam 
tikrą įprastą mąstymą painioti su tuo, kas mes esame iš tikrųjų. 
Pratimai padeda nugalėti įprotį nuolat skęsti savo jausmuose, 
suteikia mums platesnių ir veiksmingesnių galimybių, kurios 
leis matyti pasaulį ir jame gyventi. 

Protas turėtų būti mūsų įrankis, o ne atvirkščiai. Sme- 
genys gali jaustis prislėgtos, neramios, apimtos panikos, bet 
mes neturime to pajusti. Mūsų smegenys turi būti nuola- 
tos kintantis ir tobulėjantis tiesioginio mąstymo ir veiklos 
rezultatas. O mes neturime priklausyti nuo savo pasyviojo 
mąstymo. 

Baimė, kurią sukėlė tikras ar popierinis tigras, turi pra- 
eiti. Neracionali, neapibrėžta ar įsivaizduojama baimė kūną 
veikia lygiai taip pat kaip tikra. Nepanaudotą baimę, kuri 
natūraliai nelėmė jokio veiksmo, turime nugalėti atlikdami 
kokį nors fizinį ar protinį pratimą, kuris gali užkirsti kelią 
„kovok ar bėk“ sindromui. Tada kūnas gali grįžti į normalią 
būseną, kurioje nėra streso. Proto „tigrai“ sukelia tikrą stresą, 


o proto pratimai jį gydo. 


Stresas pasiduoda, ir ne tik 


Pratimai gali suteikti tiek naudos, kiek anksčiau net negalė- 
jome įsivaizduoti: mažina stresą, depresiją ir negatyvų mąs- 
tymą. Susidūrus su sunkumais šie pratimai gali suteikti entu- 
ziazmo ir iš naujo užgimusios vilties. Nepatogioje situacijoje 
padeda pasitikėti savimi. Kai kurios proto gudrybės yra lyg 


stebuklingos laiko kapsulės, kurios gali priversti protą nuola- 

tos kurti teigiamus nervinius ryšius, iš kurių apėmus stresui 
ar nerimui būtų galima gauti užkoduotą informaciją. 

Visi mes esame unikalūs ir bet kuriuo gyvenimo mo- 
mentu negalime būti panašūs į nieką kitą. Taigi tik patys 
galime geriausiai nuspręsti, koks pratimas ir kada geriausiai 
tinka, o taip yra todėl, kad tuo metu jis mus nepaaiškinamai 
traukia. 

Proto gimnastika nelabai skiriasi nuo fizinės. Kai mes 
mankštiname rankos ar blauzdos raumenis, galime fiziškai 
pamatyti, kur slypi mūsų jėga, leidžianti daryti tam tikrus 
pratimus. Nors žmonės niekada apie tai nesusimąsto, iš tiesų 
mes galime mankštinti ir proto „raumenis“ bei matyti, kur 
slypi mūsų galia galvoti, jausti ir daryti ką tik panorėję. Mūsų 
protas panašus į rankos ar kojos raumenis tuo, kad galime 
stiprinti tas dalis, kurias naudojame dažniausiai, o nenaudo- 


jamos dalys tampa vis silpnesnės. 


Šešioliktas skyrius 


Minčių kaitymo pratimai 


Minčių kaitymo pratimai yra geriausia pirmoji 
pagalba susirgus depresija. [ie yra tas dalykas, 
į kurį pirmiausia turėtumėte tiesti rankas kai tik 


smogia depresija. 


PRATIMAS Nr. I: ŽALIA VARLĖ 


Išsirinkite kokį nors žodį ar frazę, ar beprasmius žodžius iš 
vaikiško eilėraštuko ar dainos. Juos atsiminkite, o, užklupus 
depresijai, tiesiog sutelkite visą dėmesį į tą vienintelį žodį, 
mintį, beprasmį eilėraštuką. Tiks bet kas: „žalia varlė“, „ir- 
kluok, irkluok, irkluok savo valtelę“, „viens du — užsirišk ba- 
tus ir tu“. Atkakliai laikykitės tos minties. Atkakliai laikyki- 
tės! Atkakliai laikykitės! 

Tai toks paprastas, nedidelis ir, rodos, kvailas pra- 
timėlis, kad iš pradžių, palyginti su depresijos sukeliamu 
skausmu, gali pasirodyti visai nereikšmingas. Bet, kaip ir 
daugelis kitų paprastų dalykų, jis stebuklingai padeda. La- 
vindami savo vaizduotę skatiname neuronus sukibirkščiuoti 


smegenų žievėje — toje vietoje, kurioje slypi mūsų kūry- 

biškumas. Žmogus vienu metu gali galvoti tik apie vieną 
dalyką, taigi, visą dėmesį sutelkus į neutralią mintį, nerimą 
kelianti mintis „aš prislėgtas“ kurį laiką nebegaus mūsų dė- 
mesio. Nustojus kreipti dėmesį į depresiją, ji nebegali tęstis 


savaime. 


Šie pratimai veikia net tada, kai juos darote 
iš pykčio 


Net kai žmonės šį pratimą daro tik iš pykčio, norėdami įro- 
dyti, jog „neįmanoma, kad toks kvailas dalykas kada nors 
padėtų“, tai vis tiek veiksminga. Vien tik kognityvaus mąsty- 
mo „šis kvailas pratimas vis tiek nepadės“ pakanka, kad savo 
dėmesį nors kelioms sekundėms atitrauktume nuo minties 
„aš prislėgtas“. 

Darant šį pratimą jūsų gebėjimas visą dėmesį sutelkti 
vienai minčiai laikui bėgant taip pagerės, kad depresija jus 
veiks vis mažiau. Ji nebesugebės jūsų įtraukti ir suardyti pu- 
siausvyros. 

Neigiami pojūčiai turėtų paskatinti naudoti pirmąją 
pagalbą — minčių kaitymą, pavyzdžiui, „žalią varlę“. Taip blo- 
kuodami mintis apie blogus pojūčius, iš lėto pradėkite namų 
ruošos ar kasdienius darbus, o vėliau užsiimkite dar rimtesne 
veikla. Ji privers sukibirkščiuoti neuronus smegenų žievėje, 
mažiau cheminių medžiagų pateks į smegenis ir sulėtės ner- 
vinis aktyvumas smegenų požievyje. 

Kai gerai sekasi produktyviai elgtis ir mąstyti, chemi- 
nės medžiagos išsisklaido, emocinė trauma susilpnėja. Pama- 
žu sulauksime mums taip reikalingo pagerėjimo. Visada gali 


padėti koks nors produktyvus darbas, netgi maža veikla. 

Nebūtina skausmingus pojūčius kęsti ilgiau nei kelias 
minutes. O gaišti laiką ir galvoti apie tai, kodėl tokie jausmai 
kilo, išvis neverta. Juk jie visada kyla dėl tam tikro mąsty- 
mo būdo ar kelių anksčiau patirtų asociacijų. Priežastimi gali 
tapti bet kokia savarankiška mintis: debesuota diena, rožinė 
spalva ar liūdna daina. Visai nesvarbu, kas jas sukelia, — mes 
tiesiog turime aiškią užduotį pakeisti savo mąstymą, o tada 
pasikeis ir pojūčiai, kurie atspindės naująjį mąstymą. 

Dažniausiai mes tam neteikiame per daug reikšmės. 
Sutikime, kad mūsų nuotaikos keičiasi, nors situacija ir išlie- 
ka ta pati, o mus parklupdo faktas, kad smegenys iš tikrųjų 
yra gynybos mechanizmas. Tai leidžia mums išgyventi net 
nedraugiškoje aplinkoje. Tarkim, uolai nereikia savaime vei- 


kiančios gynybos sistemos, o žmonės yra labai pažeidžiami. 


PRATIMAS Nr. 2: TIESIOG TAIP SAKYMO PRATIMAS 


Tiesiog kartokite sau: „taip, taip, taip, taip...“ Galite tai daryti 
dvi, tris minutes ar net ilgiau. Jei šį pratimą atliksite ryte, 
prieš saulėtekį, iš karto po to imkitės nedidelių namų ruošos 
darbų, kurie jus nuteiks visai dienai. 

Kartą išmokę šios kalbos, mintyse, už savo suprati- 
mo ribų, ja kalbėsime visą laiką. Kai mintys nėra natūraliai 
nukreiptos į kokią nors besitęsiančią veiklą, mūsų gynybos 
mechanizmas — protas — savaime pradeda ieškoti neigiamų ir 
nepriimtinų dalykų. Kai be jokios priežasties jaučiamės pris- 
lėgti, visai įmanoma, kad jau valandų valandas mintyse be 
perstojo kartojame „ne“. Kiekvienas „ne“ yra mažas nervinis 
ryšys su mūsų prote esančia neigiama arba bauginančia min- 
čių eiga. Dėl pavojaus, kurį sukelia „ne“, mūsų smegenys gali 


tapti stresą sukeliančių cheminių medžiagų gamykla. 

Tikriausiai pirmą kartą pajutome siaubą, kai dar vai- 
kystėje staiga išgirsdavome kažką mums šaukiant „NE, NE, 
NE, neliesk to!“ Mums tereikia „ne“ minties, kad paskatin- 
tume „kovok ar bėk“ reakcijos metu išsiskiriančių hormonų 


gamybą. 


Teigiamų dalykų primetimo pratimas 


Šis pratimas visko neišsprendžia. Mes nesakome „taip, taip“ 
tik dėl to, kad pritariame viskam, kas tuo metu vyksta. Tai 
tiesiog proto gudrybė. Tas „taip“, kurį valingai primetame 
savo protui, daro labai didelį poveikį smegenų neuronams. 
Šis poveikis yra visiška priešingybė „ne“ minčiai, kurią anks- 
čiau galbūt primetė mūsų gynybos mechanizmai. Specialiai 
ištartas „taip“ yra natūralus priešnuodis nevalingai ištartam 
„ne“. Kai „taip, taip, taip“ mintis pakeičia „ne, ne, ne“ mintį, 
cheminių medžiagų gamykla užsidaro. 

Tiesą sakant, aš tikėjausi, kad „taip“ mintis per anksčiau 
patirtas asociacijas sužadins ir kitas teigiamas mintis, — tokias, 
kurios būtų labiau susijusios su „taip“ negu su „ne“. Tokiu 
būdu gerokai padidėtų nervinis smegenų žievės aktyvumas. 
Savo teisumu įsitikinau išbandžiusi šį pratimą. 

Labai dažnai pabudus iš miego man galvoje sukasi ko- 
kia nors nesąmoninga frazė iš sapno. Kartais tai būna sakinys, 
kurį sapne kažkam sakau, ir kaip tyčia dažniausiai tie pokal- 
bių fragmentai būna labai keisti. Pavyzdžiui: „Skaitmuo be 
fizinės liekanos.“ Arba: „Tai štai kaip tu neleidi viskam tapti 
netvarka?“ 

Vieną rytą atsibudusi nesijaučiau labai gerai, tad iš kar- 


to pasinaudojau „taip, taip, taip“ pratimu, kad atitraukčiau 

savo mintis nuo blogos savijautos ir galėčiau susikurti geresnę 
nuotaiką. 

Tada vėl užsnūdau vos kelioms minutėms. Visai nebū- 
čiau nustebusi, jeigu, prieš užmigdama galvojusi „taip, taip, 
taip“, ir būčiau pabudusi su ta pačia mintimi. Tačiau, kad ir 
kaip būtų keista, atsikėliau galvodama „en en en“. Be abejo- 
nės, tai galima susieti su žodžiu „taip“, tačiau „en“ taip pat 


yra veidrodinis žodžio „ne“* atspindys. Labai įdomu. 


Pozityvumas gali sukelti ir negatyvumą 


Išskyrus šį „taip, taip, taip“ pratimą, mintims kaityti ir protui 
apkrauti aš dažniausiai nesiūlau teigiamų minčių ar asmeni- 
nių teiginių, nes teigiama mintis per anksčiau patirtas asoci- 
acijas gali sužadinti jai priešingą, neigiamą mintį. Teigiamos 
mintys ir teiginiai yra labai naudingas ir greitas minčių kai- 
tymo tęsinys. 

Man iš tikrųjų labai patinka šis „taip“ pratimas, nuola- 
tos jį darau. Kai esu tikrai sunerimusi, pasitelkiu „taip, taip, 
taip“, o vėliau, priklausomai nuo to, kokie rūpesčiai mane 
kankina, — kelis gydytojo Emile Coue teiginių variantus, pa- 
vyzdžiui, „kasdien stengiuosi valgyti vis sveikiau“, „kasdien 
visais atžvilgiais jaučiuosi vis geriau“. 

Taip pat šis pratimas labai naudingas, kai naktį pabun- 
du sujaudinta kokios nors problemos, arba prieš einant mie- 
goti. Tai labai padeda įveikti mintis apkraunantį ir skausmą 
keliantį mąstymą bei neleisti šioms mintims užvaldyti viso 


dėmesio. 


* Angl. „on“, kaip ir „yes“, gali reikšti teigiamą veiksmą. Autorė pagalvojo 
„On“, o tai veidrodinis „no“ atspindys. 

PRATIMAS Nr. 3: UŽ KĄ NORS MELSKITĖS 


Galbūt jau dabar tai puikiai mokate, bet aš nemokėjau. Man 
reikėjo išsiaiškinti, kaip tai daroma. Įsivaizduodavau žmo- 
nes, sunerimusius dėl susiklosčiusios padėties, fantazuoda- 
vau, kaip paimu kažkam už rankos arba kuždu į ausį: „Aš su 
tavim, tu ne vienas“, „Prašau, leisk man padėti tau įveikti 
šią nepakeliamą naštą“. Jeigu jie nuo kažko gindavosi, įsi- 
vaizduodavau, kad sakau „daryk tai“ arba šnabždu „tu gali 
tai padaryti“. Jeigu jie sirgdavo, siųsdavau angelus, kad jiems 
padėtų ir nugabentų reikiamų vaistų. Net nežinau kodėl, bet 
mano angeliukai visada būdavo maži ir balti. Šis pratimas pa- 
deda atitraukti dėmesį nuo skausmingų pojūčių ir susitelkti į 
kitų skausmą. Be to, kas gali žinoti, galbūt jūsų maldos kam 


nors iš tikrųjų padės. 


PRATIMAS Nr. 4: PROTO PILOTAS 
Kai suprasite, kad esate pasinėrę į labai gilią depresiją, įsivaiz- 
duokite, jog sėdite lėktuvo piloto vietoje, rankomis ieškote 
valdymo pulto ir prieš akis matote juodą plastikinį šturvalą. 
Dabar traukite į priekį ir kilkite, traukite į priekį ir kilkite, 
traukite į priekį ir kilkite, kilkite, kilkite... Matote, kaip lėk- 
tuvo priekis pamažu traukiasi iš prarajos ir pradeda kilti, kilti, 


kilti... Jis pakyla iš tamsos į saulę ir mėlyną dangų. 


PRATIMAS Nr. 5: ATIDĖKITE RYTDIENAI 
Neturime nusileisti depresijai. Juk depresija yra tik mintis, 
kad esame bejėgiai, o ne objektyvioje realybėje egzistuojantis 
faktas, kad tokie esame. Kai depresija dar tik pradeda mus 


pulti, ir jeigu esame greiti bei iniciatyvūs, galime nuspręsti 

ją kuriam laikui „atidėti“ Galime sau pasakyti: „Ak taip, ji 
ateina, bet aš galiu daryti savo pratimus dar prieš jai pasi- 
rodant.“ Arba: „Ak, tik pasitikrinsiu savo elektroninį paštą, 
išsiurbsiu kilimą, kol nepasidarė visai blogai.“ Jeigu galutinę 
kapituliaciją atidėtume pasitelkę kelis pratimus, kuriuos pa- 
darome anksčiau, tiesioginis mūsų kelias į depresiją kuriam 
laikui būtų užtvertas. Praktikuodamiesi nuolat tobulėjame. 
Per prievartą daroma kad ir mažiausia veikla, norime mes tuo 
metu to ar ne, dažnai visiškai sulaiko depresiją. Užsiimant ko- 
kia nors kita veikla, smegenys tiesiog pamiršta depresiją. Kai 
sužadinamas kitas neuronų kelias, depresija tiesiog nebegau- 


na jai gyvybiškai reikalingos energijos. 


Septynioliktas skyrius 


Tiesioginio mąstymo 
pratimai 


Tiesioginio mąstymo pratimai, formuodami išpuoselėtus 
nervinius minčių modelius, kuriuos ateityje galėsite panau- 
doti vietoj skausmingų ir žalingų minčių modelių, dažniau- 
siai lemiančių nerimą ir depresiją, jūsų smegenyse gali su- 
kurti ramius ir patikimus minčių centrus. Šie pratimai vietoj 
anksčiau naudotų leis pasirinkti naują, į depresiją nevedančią 
kelio atšaką. 

Pratimus galima daryti be jokios iš anksto nustatytos 
tvarkos. Tiesiog pamėginkite. Jeigu prisirišite prie kurio nors 
vieno pratimo ir jums nepasiseks, pasirinkite kitą ir pradėkite 
iš anksto. O jeigu vienas kurį laiką bus labai veiksmingas, o 


jūs pasirinksite kitą, — viskas bus gerai, nieko neprarasite. 


PRATIMAS Nr. I: ŠIEK TIEK ŠVIESOS TUNELIO GALE 
Šią gudrybę sukūriau tam, kad ji padėtų objektyviau įver- 
tinti savo nuotaikas. Kai jaučiausi nusiminusi ir prislėgta, įsi- 
vaizduodavau, jog dalį to jausmo saugau savo rankose, kad 


galėčiau jį pasiimti pasijutusi geriau ir atsiminti, kaip jau- 

čiausi, kai buvau nelaiminga. Tai nebuvo labai sunku. O kai 
jausdavausi gerai, saugodavau dalį to jausmo savo rankose, 
kad galėčiau jį pasiimti pasijutusi prislėgta ir atsiminti, kaip 
jaučiausi, kai buvau laiminga. 

Kadangi depresija jau iš prigimties yra beviltiška, ji bū- 
tinai atrodo ir nesibaigianti. Taigi, kai jautiesi blogai, sunku 
prisiminti gerus pojūčius, tačiau galime daryti išvadą, kad 
greitai pagerės. Bet aš vis tiek atkakliai dariau pratimus ir 
iš lėto, po truputį, pasiekiau tokią būseną, kurioje galėjau 
atkakliai laikytis minties, jog abu kraštutinumai tėra laikinos 
nuotaikos. Pereidama iš minties apie vieną nuotaiką į realiai 
egzistuojančią kitą, pirmyn ir atgal, pirmyn ir atgal, nesvar- 
bu, kokia tuo metu būna nuotaika, aš išmokau jausti pačius 
stipriausius pojūčius neprarasdama sveikos nuovokos, kad aš 
pati nesu tie jausmai, aš tiesiog juos jaučiu. Apimta gilios de- 
presijos išmokau didinti savo sąmoningumą ir atidžiai save 
stebėti, tačiau buvau labai atsargi, kad nepasiekčiau tos ribos, 
kai pajunti, jog tave kankina depresija. Vieną dieną mano de- 
presija buvo padalyta į kelias dalis, ir aš buvau už jos ribų, 


žvelgiau į ją iš šalies. 


PRATIMAS Nr. 2: KITA VEIKLA 

Apimti nevilties jaučiamės bejėgiai, ir nėra nieko, kas ga- 
lėtų mums padėti. Nėra jokio saugumo jausmo. Jaučiamės 
tokie sutrikę, lyg po kojomis būtų ką tik prasivėrusi žemė, ir 
didžiulė praraja jau kėsintųsi mus praryti. Tai labai baisu ir 
priverčia mus tarsi apmirti, nebežinome ko griebtis. Tiesiog 
nesijaučiame norintys ką nors daryti. 

Mes turime ką nors daryti, nes tai yra geriausias kelias 


ištrūkti iš nevilties. Tačiau kodėl turėtume ko nors imtis? 

Atsakymas: mes visada galime padaryti kokį nors kitą daly- 
ką, pavyzdžiui, paskaityti knygą, palaistyti gėles, apmokėti 
sąskaitas, pasidėti batus į kitą vietą. Bet ką, kas iš naujo mus 
„užvestų“. Pradėjus daryti pirmąją užduotį, antroji pasirodys 
dar akivaizdesnė. Mes nenorime, bet galime tai daryti. 
Rimčiau apie tai pagalvoję suprasite, kad faktas, jog vi- 
sada yra kita užduotis, teikia nemažai paguodos. Labai pato- 
gu pasikliauti tuo, kas niekada nedings. Mūsų sveikam protui 
tai užtikrina saugumą. Visada galime padaryti kitą dalyką, ir 


jis visada mūsų lauks kaip ištikimas draugas. Amžinai. 


PRATIMAS Nr. 3: OBJEKTYVUS PIRAMIDINIŲ 
MINČIŲ PRATIMAS 
Šią 
Dieną 
Aš atsikelsiu. 

Pasirinksiu užduotį, 
Kurią tučtuojau pradėsiu. 
Sukaupsiu visas savo jėgas 

Ir padarysiu viską, ką galėsiu. 
Galvosiu tik apie tai, ką tuo metu darau. 


Ir atsisakysiu galvoti apie tai, kaip jaučiuosi. 


PRATIMAS Nr. 4: TALISMANAS 


Materialusis pasaulis — medis, stiklas ar metalas, kurį galite 
laikyti savo rankoje — yra labai tvirtas, įtikinamas ir objek- 
tyvus. Tai yra kažkas, kuo galime atremti subjektyvius jaus- 
mus, kai jie labai įsisiautėja. Apėmus panikai ar labai giliai 


depresijai, galime pamiršti, kad reikia pasitelkti minčių kai- 

tymą. Galime pamiršti, kad nenorime ištrūkti iš depresijos jį 
naudodami, bet vis tiek visada turime tai daryti. 

Prisiminti objektyviai egzistuojančią realybę gali padė- 
ti koks nors talismanas. Be to, mes visada galime rinktis, ar 
norime ištrūkti iš depresijos. Jis gali padėti prisiminti, kad iš 
tikrųjų tuo metu mes nesame bejėgiai ir įvilioti į spąstus, kad 
tai tik mūsų įsivaizduojama realybė. 

Nusipirkite pakabuką, apyrankę ar segę, kurie visada 
bus šalia ir visą laiką primins, kad nesate bejėgiai ir galite 
rinktis. Aš nusipirkau grandinėlę su sidabriniu ereliu. Ne- 
šiojau ją metus ar dvejus, kol mano smegenyse susiformavo 
tokia nervinė struktūra, kuri kildavo tuo pat metu, kai už- 
puldavo depresija, ir primindavo, kad aš viską įsivaizduoju. 
Kadangi man jos nebereikėjo, atidaviau draugei. Po kelerių 
metų, kai ir jai pakabutis buvo nebereikalingas, ji pasiūlė jį 
atgal. Tačiau aš patariau perduoti jį kitam likimo broliui, irgi 


keliaujančiam tuo pačiu keliu. 


PRATIMAS Nr. 5: TAI BLOGAS PASIRINKIMAS 


Kokia yra beprasmiškiausia veikla pasaulyje? Apkrauti save 
neigiamomis arba skausmingomis mintimis. Suvokę, kad 
mūsų galvoje sukasi tik drąsą atimančios ir stresą keliančios 
mintys, galėsime sau pasakyti: „Iš tokių minčių tikrai nebus 
nieko gero. Nėra visiškai jokios priežasties galvoti apie šiuos 
siaubingus dalykus. Nors visi šie dalykai ir yra gryna tiesa, ta- 
čiau galvojimas apie juos neatneš nieko gero nei man, nei kam 
nors kitam. Jeigu mąstau apie šiuos dalykus, vadinasi, galvoju 
tik apie save. Galvojimas apie save yra tiesus kelias į pragarą. 
Kodėl turėčiau galvoti apie tai, kad blogai jaučiuosi? 


Nėra jokios priežasties taip galvoti. Todėl aš taip nebegal- 

vosiu. Užuot galvojęs „aš jaučiuosi siaubingai“, galvosiu „aš 
jaučiuosi vis geriau“. Užuot galvojęs „mano vaikas sužeistas“, 
galvosiu „„mano vaikas jaučiasi vis geriau“. Užuot galvojęs „aš 
tuoj bankrutuosiu“, galvosiu „pinigai jau pakeliui“. Užuot 
galvojęs „namuose didžiulė netvarka“, galvosiu „namai tam- 
pa vis švaresni'. 

Tai ne namų ruošos, 0 „proto ruošos“ pratimas. Jis 
skirtas sunaikinti skausmą, kurį sukelia slegiančios mintys. 
Juk protas vienu metu gali turėti tik vieną mintį, taigi jis 
negali sukurti nerimą keliančios minties, jeigu jam atkakliai 
peršame kitą mintį. Tiesiog turime nesustoti ir laikytis pasi- 
rinktos minties. 

Galime pergudrauti protą ir nesunkiai priversti jį pa- 
sirinkti norimą mintį. Vienintelis sunkumas tas, kad mes iš 
tikryjų turime tai daryti. Kiekvienas yra gudresnis už savo nei- 
giamas mintis. Žinoma, jeigu leisimės įbauginami ir būsime 
bejėgės aukos, depresija mus palauš be jokio pasigailėjimo. 
Kam iš viso rodytis depresijai? Kodėl gi nepasislėpus smege- 
nų žievėje, kur jos nėra? Viskas, ką reikia padaryti, — kelioms 
minutėms perjungti smegenis ir patekti į smegenų žievę, o 
depresija, stresas ir nerimas vienui vieni, be mūsų, liks sme- 


genų požievyje. 


PRATIMAS Nr. 6: KETURI DRAUGAI 
Kai jausitės prislėgti ir nesugebėsite pakilti iš lovos, įsivaiz- 
duokite, kad kažkur pasaulyje tuo pat metu yra dar keturi 
žmonės, kenčiantys lygiai taip pat, kaip ir jūs. Įsivaizduokite, 
kaip tie žmonės išsitiesia, giliai įkvėpia, atsikelia iš lovos ir 
pradeda naują dieną. Vienas gali būti mokytojas, kitas karei- 


vis, trečia motina, ketvirtas berniukas, kuris išnešioja laikraš- 

čius. Stebėkite, kaip jie vienas po kito pradeda kažką veikti, 
nors ir kenčia lygiai taip pat. Įsivaizduokite, kaip vienas iš jų 
atsisuka į jus, nusišypso ir paduoda ranką, kad padėtų jums 
atsikelti. Galbūt jiems taip pat reikia jūsų energijos, galbūt 
visas pasaulis taps nors truputį geresnis vien dėl to, kad šian- 


dien jūs atsikėlėte. 


PRATIMAS Nr. 7: DEPRESIJOS LIUDININKAS 


Įsivaizduokite kaip moteris susitinka su savo psichiatru. Ji 
sėdi patogioje kėdėje priešais tamsų medinį stalą. Moteris 
jums atrodo kažkur matyta, į kažką panaši. Psichiatro plaukai 
ir ilga barzda balti. Jis maloniai ir labai susidomėjęs į ją Žiūri. 
Ji atrodo siaubingai liūdna ir prislėgta, nors jos gyvenime 
nėra nieko, kas galėtų sukelti tokį nepakeliamą sielvartą. 

Įsivaizduokite, kad psichiatras atsisuka į jus ir klausia: 
„Apie ką ji galvoja?“ 

Įsivaizduokite, kad jūs atsakote: „Ji galvoja, kad blogai 
jaučiasi“. 

Įsivaizduokite, kad psichiatras jūsų klausia: „Ar ji gali 
galvoti apie ką nors kita?“ 

Įsivaizduokite, kad ši moteris užuot jautusis blogai nu- 
sprendžia jausti ką nors kita. Jūs, šios moters depresijos liudi- 


ninkas, matote, kaip ji gali nuspręsti galvoti kitaip. 


PRATIMAS Nr. 8: IMKITĖS PIRMO PASITAIKIUSIO DALYKO, 
KURIAM GALITE PASAKYTI TAIP 
Jeigu ilgai mąstysite „ne, ne, ne“, tai reikš, kad dar ilgai būsite 
įstrigęs depresijoje. Mes esame paralyžiuoti, nes mūsų prote iš 


tikrųjų veikia „taip“ sistema. Kad ir kaip paprastai tai skambė- 

tų, bet ilgesnį užsibuvimą „ne“ būsenoje lemia neapsisprendi- 
mas patekti į „taip“ būseną. Sužinojus, kaip veikia smegenys, 
depresija tampa tiesiog sprendimo jaustis žvaliai trūkumu. 

Kai mes aimanuojame „aš noriu jaustis gerai“, iš pra- 
džių turime mąstyti gerai. Pirmą kartą darydama šį pratimą 
buvau apimta baisaus sielvarto. Sukau galvą, kaip atrasti ką 
nors, kas sukeltų teigiamus jausmus. Mano vaikai? Ne. Mano 
vyras? Ne. Aš buvau visiškoje neviltyje. Jeigu jus šokiruoja 
mano elgsena, prisiminkite, kad, apimti baimės ir siaubo, ne- 
norime būti klausinėjami ir trokštame tik ramybės. 

Turbūt todėl, kai viskas prarasta, mes mieliau renka- 
mės kokį nors negyvą daiktą. Juk jis iš jūsų nieko nenori, o 
mes turime taip mažai energijos, kad neturime ką jam duoti. 
Būtent todėl sugalvoti kokią nors teigiamą mintį atrodo neį- 
manoma, nors protu ir suvokiame, kad mums jos gyvybiškai 
reikia, jeigu norime ištrūkti iš šios sunkios padėties. Jeigu 
savo galvose neturime iš anksto užprogramuotos minties, kad 
turime judėti būtent ta kryptimi, užklupus depresijai mes pa- 
prasčiausiai pasiduosime, nieko nedarysime ir toliau liksime 
tūnoti toje prarajoje. 

Vieną dieną mintyse aš perbėgau visas galimybes, ku- 
rios galėtų man sukelti teigiamas mintis. Galiausiai pagalvo- 
jau apie savo šunį. Pamaniau, kad galėčiau sugalvoti kokią 
nors teigiamą mintį apie savo gyvūnėlį, galėčiau jam pasaky- 
ti „taip“. Nors ir nedidelė pradžia, bet tai padėjo. Įmanoma 
perjungti savo protą iš „ne“ į „taip“ ir per anksčiau patirtas 
asociacijas paskatinti neuronus pajudėti produktyvesnio mąs- 
tymo link. 

Tai nėra nauja mintis. Pardavėjai žino, kad jeigu privers 


klientą pasakyti „taip“, inercijos dėsnis padidins pardavimą. 

Dėl inercijos kliento mintyse gali kilti noras „taip“ pakeisti 
į „ne“. Todėl pirmasis visų tų pardavėjų telefonu klausimas 
ir yra: „Kaip jums šiandien sekasi?“ Jie tikisi iš jūsų sulauk- 
ti teigiamo atsakymo: „Dėkui, gerai.“ „Ar tai ponia Jones?“ 
„Taip.“ Tokiu būdu pardavėjas sukuria nervinius ryšius, ku- 
rie paskatins jus pasakyti „taip“ ir pirkiniui. Kai esame pras- 
tos nuotaikos, mes linkę „parsiduoti“ vien tam, kad nuotaika 
pagerėtų. 

O štai ir pratimas: Pagalvokite apie ką nors, kam ga- 
lėtumėte pasakyti „taip“ ir kas paskatintų teigiamas mintis. 
Pirmasis žingsnis ištrūkti iš „ne“ būsenos yra atrasti ką nors, 


kam galėtume pasakyti „taip“. 


PRATIMAS Nr. 9: TIKROVĖS PATIKRINIMAS 


Sirgdamas depresija jūs niekada nebūnate tuo metu esančioje 
realybėje. Tuo įsitikinsite įsitraukęs į pokalbio realybėje testą. 
Paklauskite savęs, kas tiksliai šiuo metu, būtent šią sekundę 
yra blogai. Suprasite, kad jūsų baimės yra arba sielvartas, arba 
apgailestavimas dėl to, kas nutiko praeityje, ko esate netekęs; 
arba baimė dėl ateities ir dėl to, ko neturėsite. Kaskart, kai 
tam tikroje konkrečioje situacijoje rimtai savimi suabejosite, 
visada galite pamatyti, kad būtent tuo metu jūs nesate toks 


jau blogas. 


PRATIMAS Nr. 10: APSIMESKITE 


Jeigu negalite atsipalaiduoti, apsimeskite, kad atsipalaiduo- 
jate. Jeigu negalite juoktis, apsimeskite, kad juokiatės. Jeigu 
negalite būti laimingas, apsimeskite, kad toks esate. Kodėl? 
Dažniausiai šių dalykų negalite padaryti, nes jie yra visiškai 


priešingi tam, ką tuo metu jaučiate. Tačiau jeigu apsimesite, 

smegenys nepastebės skirtumo, o jūsų jausmai pamažu pra- 
dės atspindėti tuo apsimetinėjimus. Po kurio laiko neberei- 


kės apsimetinėti, jūs būsite atsipalaidavę. 


PRATIMAS Nr. II: VISAIS ĮMANOMAIS BŪDAIS UGDYKITE 
SAVYJE POZITYVUMĄ 
Kai esate apimti gilios depresijos, pozityvumą ugdote tie- 
siog eidami pasivaikščioti, klodami lovą, valydamiesi dantis, 
prausdamiesi duše, tvarkydami kambarį ar stalą. Vien tai, kad 
sergate depresija, jau reiškia, jog esate pripratęs prie neigiamų 
dalykų. Imdamiesi net pačios mažiausios teigiamos veiklos jūs 
apsukate savo mąstymą 180 laipsnių. Antrą teigiamą veiksmą 
padarysite daug paprasčiau. Net jeigu negalite atsikelti iš lo- 
vos ir neturite jokios fizinės veiklos, į kurią galėtumėte su- 
telkti dėmesį, jūs vis dar mintyse galite atrasti šiek tiek vietos 
proto mankštai ir padaryti kelis pratimėlius. Tai pakeičia tą 
jėgą, kuri jus traukia atgal, ir skatina judėti į priekį. Bet koks 


žingsnis į priekį yra žingsnis tolyn nuo depresijos. 


PRATIMAS Nr. I2: SVARSTYKLIŲ PRATIMAS 
Už šį pratimą esu dėkinga savo draugei Sofijai Shafguat, taip 
pat gavau leidimą jį atkartoti jos pačios žodžiais: 

„Vakar baseino valytojas man pasakė, kad, jo nuomone, 
gyventi neverta. Jis teigė nekenčiantis savęs ir kasmet nuo to 
vis labiau pavargstantis. Aš papasakojau jam apie savo vertini- 
mo skalę nuo nulio iki dešimt, kurioje nulis — netoli savižudy- 
bės ribos, dešimt — laiminga ir apimta ekstazės, o penki — kai 
išvis nieko nejaučiu. Pasakiau jam, kad pagal tą skalę išmokau 
vertinti savo dieną, o atsidūrusi ant trečio, ketvirto ar bet kokio 


kito laiptelio, galėdavau stengtis pasikelti bent vienu aukščiau. 

Tai akimirksniu būdavo galima padaryti ką nors įver- 
tinant, pavyzdžiui, savo batų patogumą ar plastmasinės są- 
varžėlės spalvą. O vėliau, radę ką nors, ką galima dar labiau 
branginti, galite pasikelti dar aukščiau. Dar prieš suvokdamas 
atsidursite teigiamoje skalės pusėje, virš penkių, ir štai tada 
jūsų gyvenimas pradės neatpažįstamai keistis. Nepasitenki- 
nimas ateina ir išeina, įvertinimas ateina ir išeina. Man tai 
tikrai padėjo. Baseino valytojas buvo tiesiog priblokštas, jis 
prasitarė jau dabar mintyse puikiai matantis tą skalę ir tikrai 
žinantis, kad ja galės naudotis visą laiką. Taip pat jis pasakė, 
kad tai kuo puikiausiai paaiškinama sveiku protu ir kad jis 
visą laiką žinojęs, koks yra prislėgtas, tik nesugebėdavęs rasti 
savyje jėgų ką nors keisti. Dabar jis jau matė, kaip gali iš es- 
mės pakeisti savo gyvenimą. 

Juokingiausia tai, kad vakar vos nenuvažiavau į tą ba- 
seiną, kuriame dažniausiai lankausi, bet paskutinę minutę 
nusprendžiau nuvykti į senąjį baseiną, kuriame beveik ne- 
besilankau. Kodėl? Manau, man buvo lemta pasirodyti šio 
baseino valytojo kelyje ir pasiūlyti šią mažą smulkmeną. Ne- 


didelė, bet labai reikšminga skalė. 


PRATIMAS Nr. 13: NEPAMIRŠKITE, KAD JŪSŲ SMEGENYS 
VISKĄ GIRDI 


Jūsų smegenys tiki viskuo, ką sau sakote, taigi galvokite, ką 
kalbate. Galbūt jums reikėtų liautis vartojus tokias mėgsta- 
mas frazes kaip: ,, Tai rakštis užpakalyje“, „Negaliu to pakęsti“ 
arba „Aš nenoriu to girdėti“. Pasitelkdamas anksčiau patirtas 
asociacijas jūsų protas padarys viską, kad žodžius paverstų 
realybe. Aš įspėjau savo vyrą, kad vieną dieną jis apkurs, nes 


nuolat kartodavo: „Aš nenoriu to girdėti“. Mano hipnozės 

dėstytojas buvo tikras, kad jo žmonai kojos auglys atsirado 


todėl, kad visada kartodavo: „Aš negaliu to pakęsti“" 


PRATIMAS Nr. 14: BŪKITE MALONUS SAU 


Nuolat sau sakykite: Būk malonus sau. Būk malonus sau. Būk 
malonus sau. Tuo pat metu darykite pratimus „Dviem sekun- 
dėms nuleiskite pečius ir atpalaiduokite nugarą“ (dvidešimtas 
skyrius, pratimas Nr. 1) ir „Suskaldykite akmeninę veido iš- 
raišką“ (dvidešimtas skyrius, pratimas Nr. 2). 

Clay E., dabar jau į pensiją išėjęs ligoninės administra- 
torius, man papasakojo, kad dvidešimt trejų metų jo sūnus 
nusižudė. Po to laiko jį kartais aplanko sielvarto ir nevilties 
kupini jausmai, smogiantys staiga ir netikėtai, „lyg smūgis į 
pilvą“. Kartais jis nesugebėdavo išsėdėti svarbiame susitikime 
ir tiesiog išeidavo. Negalėdavo miegoti, atsikelti ir eiti į darbą, 
įprasta veikla jam nebeteikdavo jokio malonumo. Vieną die- 
ną į galvą jam šovė puiki mintis: „Tiesiog būk malonus sau.“ 
Jis iš karto pasijuto ramesnis ir mielesnis, įprato tai kartoti 
kaskart, kai jį užklupdavo sielvartas ir depresija. Iš pažiūros 
tai paprastas, bet iš tikrųjų labai nesudėtingas ir veiksmingas 
pratimas. 

Mano draugas šia fraze pasidalijo su daugeliu kitų. Jie 
tai kartodavo norėdami ištrūkti iš savo sielvarto ir nevilties. 
Tai nėra tik idėja apie frazę, kuri padeda, o pati frazė yra 
naudinga, nes, užuot mąstę apie savo išgyvenimus, mąstome 
apie šią frazę. Tuo metu protas tampa labai panašus į užguitą 
vaiką. Turime jį įtikinti, kad nebūtina žiauriai su savimi elg- 
tis, — juk protas pats nesuvokia, kol jam to nepasakome. 


* Angl. „I can't stand it“ („Aš negaliu stovėti“; kita „stand“ reikšmė — pa- 
kęsti). 

PRATIMAS Nr. 15: RYTINIAI MARKO AURELIJAUS 
APMĄSTYMAI 
Šią proto gudrybę įkvėpė Markas Aurelijus: „Kai ryte tingiai 
stengsiesi prabusti, prisimink, kad keliesi dirbti.“ 


PRATIMAS Nr. 16: PRATIMAS APIE PRINCIPUS 
Principai mums gali padėti išvengti streso, nerimo ir depresi- 
jos. Ir ne paprasčiausias tikėjimas, bet naudojimasis jais. Kaip 
pasakė XVIII amžiaus anglų poetas Edwardas Youngas, „savo 
principų turime laikytis taip tvirtai, kaip jūreivis laikosi įsi- 
tvėręs paskutinės lentos, kai naktį aplinkui siaučia audra“. 

Skirtumas tarp emocijų ir principų yra tas, kad emo- 
cijos yra automatinė gynybos sistema, jos nėra nei geros, nei 
blogos, ir mes negalime jų tiesiogiai pasirinkti. Tuo tarpu 
principai iš prigimties yra geri arba blogi. Mes negalime pa- 
sirinkti jausmų ir emocijų, tačiau galime pasirinkti, kokiais 
principais vadovautis, kai tos emocijos kyla. 

Jausmai gali užklupti nepriklausomai nuo to, ar mes 
juos pasirenkame, ar ne. O principai yra visiškai neveiksmin- 
gi, jeigu mes nenusprendžiame jais naudotis. Jausmai ir emo- 
cijos, net ir depresija, patys savaime nėra problema; problema 
jie tampa tik tada, kai pradedame beviltiškai jiems pataikauti. 
Principai gali mus apsaugoti nuo to pataikavimo. 

Principais gali tapti net patys mažiausi dalykai. Ma- 
žytis principas „daryk ką nors“ sergant depresija yra daug 
veiksmingesnis nei nenugalima pasirinkimo stoka, kurią 
sukelia depresija. Sergant depresija prisiversti padaryti pra- 
timą — net tai yra principu paremtas veiksmas. Turime ne- 
pamiršti, kad pasirinkimo laisvė yra pats vertingiausias da- 


lykas, kurį mes turime. Ir vis tiek daugelis žmonių, kuriuos 

kankina depresija, tiesiog nesupranta, kad gyvenime viską 
pasirenkame patys. 

Taip, depresija mus labai baugina. Tačiau žmogus gali 
susidoroti su baime keliančiais dalykais. Nesinaudojimą prin- 
cipais galime paversti pačia didžiausia savo gyvenimo baime, 
kuri apsaugos mus nuo bet kokios baimės ar depresijos, ku- 
rios kliudytųy mums vadovautis savo pasirinktais principais. 
Tai žino kiekvienas kareivis. Baimė neatlikti savo pareigos yra 
daug didesnė už baimę kovoti. Turime galvoti, kad esame 
kareiviai, — kai tik depresija kyla į kovą su mumis, turime su 


ja kovoti. 


PRATIMAS Nr. 17: LAIŠKŲ RŪŠIAVIMAS 


Neseniai sulaukiau laiško, kuriame buvo pasiūlytas dar vie- 
nas puikus pratimas. Jo autorius — Johnas Winstonas Bushas. 
Ačiū Jums! 

„Žinau pratimą, labai panašų į jūsiškį „Šiukšliavežį“, 
kurį vadinu „Laiškų rūšiavimu“. Šiais laikais dauguma laiškų 
yra tiesiog reklamos, lankstinukai ir kitoks šlamštas. Šlamštu 
galime vadinti ir didžiąją dalį savo minčių. Įsivaizdavimas, 
kad rūšiuojate krūvą beverčių minčių, gali padėti atsijoti pa- 


čias blogiausias.“ 


PRATIMAS Nr. 18: MINČIŲ NAIKINIMAS 


Šis pratimas ypač naudingas tada, kai bandau užmigti, tačiau 
labai sunku išmesti iš galvos visas neramias mintis. Įsivaiz- 
duoju, kaip mintys lenda man iš galvos ir pavirsta didžiule 
ant popieriaus lapo parašyta pastraipa. Tada leidžiu popie- 
riaus lapui iš lėto įkristi į milžinišką popieriaus pjaustymo 


mašiną, kuri paverčia tą lapą baltais skuteliais, besisukančiais 

aplinkui ir krentančiais taip lengvai ir minkštai, kaip sniegas. 
Tokiu būdu mintys sunaikinamos man dar nespėjus apie jas 


pagalvoti. 


PRATIMAS Nr. 19: NUSITEIKITE KITAIP, KAD 
PAMATYTUMĖTE TIESĄ 


Pagalvokite apie ką nors ir tada permąstykite iš naujo. Kas 
atsitiko mūsų gyvenime ar santykiuose, kad nebeatrandame 
tinkamų žodžių? Užuot vadinę save išsigandusiais, galime 
vadinti droviais. Drąsa galėsime pasikliauti tik prisipažinę, 
kad esame išsigandę. Galime sakyti, kad nemėgstame konf- 
liktų, nors būtų daug tiksliau sakyti, kad tiesiog ištyžtame. 
Tai suvokę dar galime nuspręsti būti nuoširdesni ir atviresni. 
Kartais buvimas teisiam yra tik buvimo žiauriam pasiteisini- 
mas. Pastebėję, kad esame nemalonūs, galime nuspręsti tapti 
meilesni. 

Dar šiek tiek apie ištižimą ir drovumą. Galite pakliūti 
į didelę bėdą, jeigu neparodysite savo tikrojo veido ir jei- 
gu nieks nežinos, kokiomis tiesomis gyvenime vadovaujatės. 
Nelabai patiksite žmonėms, jeigu niekada neišdrįsite pasakyti 
savo nuomonės tam tikru klausimu. Pirma, jie negali jumis 
pasitikėti, nes jūsų nepažįsta. Antra, jie negali su jumis žaisti, 
nes nepasitiki jumis. Įsivaizduokite, kad jūsų gyvenimas yra 
Monopolis. Jūs su draugais žaidžiate, ir, kai kauliukas pa- 
tenka jums, atsisakote žaisti. Ar ilgai žmonės norės su jumis 


bendrauti? 


PRATIMAS Nr. 20: PAKVIESKITE BAIMĘ ARBATOS 
eigu jūs venime iškyla kokia nors siaubinga problema, 
gu jusų gy y ga p 


kuri jus nuolat gąsdina ir baugina, pasikvieskite ją įsivaiz- 

duojamos arbatos. Stebėkite, kokį pavidalą, paskambinusi į 
duris ir įžengusi į vidų, ji įgaus. Galbūt tai bus monstras, 
vaikas, senas žmogus, graži moteris ar paprasčiausias daiktas. 
Neįsileiskite iš karto monstro, tegu jis įeina iš lėto. Iš pradžių 
apžiūrėkite kojas, o galbūt jis bus su batais, vėliau kūną, o 
galiausiai galvą. Ant stalo paruoškite nuostabius porceliani- 
nius indus ir sidabrinius įrankius. Pakvieskite padavėjų, ku- 
rios delikatesus patieks pagal etiketą. Papasakokite problemai 
apie visas savo baimes, neapykantą ir kančias. Paklauskite ko 
nors patys, pradėkite raudoti ir aimanuoti. Pasiteiraukite, ko 
ji iš jūsų nori, ką galėtų jums pasiūlyti, kaip galėtumėte ją 
išspręsti. Tai puikus pratimas, padėsiantis atsiskleisti mūsų 


užslėptai išminčiai ir nuovokai. 


PRATIMAS Nr. 21: NEKANTRAUTI IŠKVĖPTI 


Šis pratimas skirtas tikrai prastai, juodai ir skausmingai nuo- 
taikai gydyti. Mes galime įsivaizduoti, kad su kiekvienu iš- 
kvėpimu iš mūsų kūno pasišalina dalis nuodingo, tamsaus, 
kartaus ir niūraus purvo. O su kiekvienu įkvėpimu įkvepia- 
me gydomąjį šviesos ruoželį. Iškvėpkite purvą, įkvėpkite 
šviesos. Pasistenkite, kad iškvėpimas tęstųsi dvigubai ilgiau 
negu įkvėpimas. Iškvėpkite iki paskutinio lašo. Nors iš pra- 
džių dėl streso ir sunku kvėpuoti, tačiau stipriai iškvepiant 
įkvėpti bus tik lengviau. Atrodys lyg visas kūnas atsivertų ir 
siektų naujo gyvenimo. 

Galime įsivaizduoti, kaip visą kūną užpildome ta gy- 
dančia šviesa, leidžiame ramybei prasiskverbti į kiekvieną 
mūsų kūno dalį, nuo viršugalvio iki kojų pirštų galiukų. Lyg 
ne mes kvėpuojame, o gyvenimas mus įkvepia. Turbūt taip 


ir yra. 

PRATIMAS Nr. 22: NUOŠIRDUMO PRATIMAS 


Alcatrazas anksčiau buvo San Francisko kalėjimas, kuriame 
bausmę atlikdavo sunkiausius nusikaltimus padarę žmonės. 
Jis veikė 1933—1963 metais, o dabar yra labai garsių nusi- 
kaltėlių muziejus. Ten kalėjusių nusikaltėlių pokalbių įrašai 
tiesiog stulbinantys. Ypač pamačius, kokiose mažose, anglies 
juodumo vienutėse jie turėjo kalėti. Nusikaltėliams reikėjo 
labai daug valios pastangų, kad neišprotėtų. Tuo metu ne- 
buvo jokių psichologinių programų. Vyrai žinojo, kad viskas 
priklauso tik nuo jų pačių. 

Ar mes taip pat nesijaučiame vieniši trečią valandą ryto, 
kai apima baimė ir stresas? Iš tų kalinių galime pasimokyti, 
kaip darant nuoširdumo pratimus savyje ieškoti ir atrasti būdą 
išsigelbėti. 

Teologas Williamas Channingas kartą pasakė: „Nuošir- 
džiai ieškodamas žmogus randa priemonių, o jeigu nesugeba 
rasti, pats jų susikuria.“ XIX amžiaus anglų rašytojas Bulwe- 
rus-Lyttonas teigė labai panašiai: „Nuoširdumas yra geriau- 
sias proto gabumų šaltinis.“ Nuoširdumas šiais laikais — labai 
retas žodis. Manau, kad nuoširdume slypi didelė jėga, tokia 
pati kaip ir pasirinkime. Galbūt tai net tas pats. 

Vienas nuteistasis, ilgą laiką praleidęs atskirtas nuo kitų, 
pasakojo išplėšdavęs viršutinę kelnių sagą ir mesdavęs ją į orą. 
Tuo metu patalpoje būdavo taip tamsu, kad, mojuodamas sau 
po nosimi, jis negalėjęs matyti savo rankos ir ropodavęs ketu- 
riom lyg aklas. Jis turėdavęs apčiuopomis ištyrinėti grindis, 
kol rasdavęs tą sagą. Tada atsistodavęs ir vėl mesdavęs tą pačią 
sagą. Tai darydavęs valandų valandas. Jis sakė tik tokiu būdu 
galėjęs išsaugoti sveiką protą. 


KELIAS IŠ DEPRESIJOS 195 


Kitas vyras, taip pat ilgai kalėjęs vienutėje, pasakojo, 
kad, labai pasistengęs, jis sugebėdavo įsivaizduoti, kaip ant 
sienos pasirodo didžiulis kino ekranas. Vaizduotėje jis su- 
kviesdavo visą savo šeimą, draugus prie ekrano ir gana ilgai 
su jais kalbėdavo. Jis net aplankydavo tariamus kalnus ir pa- 
plūdimius, kuriuos įsivaizduodavo tame ekrane. Vyras sakė: 
„Šiek tiek pasitreniravęs kiekvienas gali tai padaryti. Spalvos 
visada būdavo gražios ir ryškios.“ Mes turime išmokti nau- 
dotis savo protu, nes kitaip protas pasinaudos mumis, kad ga- 
lėtų niekieno netrukdomas pasyviai mąstyti ir skatinti mūsų 


baimę, siaubą ir paranoją. 


Aštuonioliktas skyrius 


Stebuklingo Mąstymo 
pratimai 


Norėdami gyvenime pasiekti tam tikrų tikslų, neturėtume 
pasikliauti tik stebuklingu mąstymu, bet ir nepamiršti padir- 
bėti iš peties. Tačiau yra sričių, kur galima išnaudoti stebu- 
klingą mąstymą. 

Įsivaizduojamas mąstymas, įskaitant kontroliuojamus 
vaizdus, yra netiesioginis būdas priversti smegenis padėti 
gydyti ligas. Kūne niekas nevyksta, kol žinia apie tai nepa- 
siekia smegenų. Žinome, kad smegenys yra labai galingos. 
Stebuklingas mąstymas yra būdas, kuriuo galime nustatyti 
smegenų galią, kad jos mums padėtų, ir nesvarbu, kad tiksliai 
nežinome tos galios dydžio. Naudodami šią smegenų ir ste- 


buklingo mąstymo derinį, galime daug pasiekti. 


PRATIMAS Nr. I: EMILIO COUE „KASDIEN, VISAIS 
ATŽVILGIAIS“ 


Tai yra pats žinomiausias, plačiausiai naudojamas ir turbūt 
pirmas kada nors sukurtas proto lavinimo pratimas. Emilis 


Coue — prancūzų vaistininkas, 1880 metais pirmą kartą pri- 

statęs hipnoze paremtą psichoterapiją. Tais laikais tai buvo 
vadinama „sugestija“. E. Coue buvo pirmasis naujos kartos 
psichologas (Mesmeris ir Paracelsusas gyveno anksčiau), iš- 
kėlęs mintį, jog mūsų problemas sukelia neišprusimas ir sil- 
pnumas, o ne kokios nors užvaldančios išorinės jėgos. Tapęs 
stipriu ir įgijęs žinių, galėjai išspręsti problemą, o tai reiškė, 
kad bet kas galėjo tai pasiekti. 

Emilis Coue taip pat buvo kalbėjimosi su savimi pradi- 
ninkas ir naują pacientą gydydavo tik tada, kai šis sutikdavo 
kasdien, vėl ir vėl, kartoti vieną frazę: „Kasdien visais atžvil- 
giais aš jaučiuosi vis geriau.“ 

Protas per anksčiau patirtas asociacijas padeda šiems 
teiginiams užmegzti ryšį su žiniomis ir patirtimi, kurie jau 
yra užprogramuoti atminties saugyklose, ir padėti juos įgy- 
vendinti. Šiuo atžvilgiu protas yra nuostabus tarnas. Vaiz- 
džiai sakant, jis jau turi kamuolį ir gali pelnyti taškus — jums 
tereikia parodyti reikiamą kryptį. 

O stai ir pratimas: Garsiai arba tyliai kartokite sau: 
„Kasdien visais atžvilgiais aš jaučiuosi vis geriau. Kasdien vi- 
sais atžvilgiais aš jaučiuosi vis geriau.“ Taip kartokite dvi, 
penkias minutes — tiek, kiek reikės. Tai nėra laiko švaistymas. 
Laiko švaistymas yra galvoti: ,Aš toks įsitempęs, neramus ir 
prislėgtas.“ Kalbant apie odos būklę: „Kasdien visais atžvil- 
giais mano veidas tampa vis švaresnis.“ Kalbant apie nešva- 
rius namus: „Kasdien visais atžvilgiais mano namai tampa vis 
švaresni.“ Kalbant apie užmaršumą: „Kasdien visais atžvil- 
giais mano atmintis vis gerėja“ ir t. t. 

Kai, pasitelkus minčių kaitymą, nuslopinamas depresi- 
jos skausmas, galima pradėti taikyti truputį kitokią tiesiogi- 


nio mąstymo techniką. Galime pasirinkti minčių šablonus, 

kurie sureguliuoja smegenis, kad jos spręstų tuo metu aktua- 
lią problemą, nors ir simboliškai. Taigi, kai mes sprendžiame 
problemas, mūsų protas stebuklingai nukrypsta tinkama lin- 


kme, kad atrastų geriausius sprendimus. 


PRATIMAS Nr. 2: ĮSIVAIZDUOJAMAS 
PAGALBININKAS 


Įžymus rašytojas atsisėda rašyti, o Dickensas ar Shakespeare'as, 
lyg dvasiniai globėjai, žiūri jam per petį. Galime įsivaizduoti 
bet kokį pagalbininką, kuris padeda kasdieniuose darbuose 
ar ko nors ieškant. Pavyzdžiui, aš turiu būrį mažyčių įsivaiz- 
duojamų plaukų fėjų, apsirengusių permatomais rausvais si- 
jonėliais ir su įvairiaspalviais sparneliais, kurias bet kada galiu 
pasikviesti ir paprašyti: „Prašau, pasitelkite savo stebuklus ir 
padarykite, kad mano plaukai atrodytų gražiai.“ 

Žinau, kad tai skamba kiek nerūpestingai ir kvailai, bet 
patikėkite manimi, kai prašau pagalbos, esu varganoje ir ap- 
gailėtinoje padėtyje. Kažkodėl atvirumas ir bet kokios pagal- 
bos priėmimas yra teigiamas psichologinis pratimas, nurami- 
nantis mūsų protą. 

„Įdarbinusi“ fėjas pastebėjau, kad mano plaukai atrodo 
daug geriau nei anksčiau. Bet svarbiausia tai, kad nebesirū- 
pinu dėl savo plaukų ir nespaudžiu savo smegenų požievio, — 
vietoj to naudoju smegenų žievę, kad galėčiau įsivaizduoti 
savo fėjas. Kuo išsamiau mintyse nusipieši įsivaizduojamus 
pagalbininkus, tuo geriau jautiesi. Du violetinės spalvos ats- 
palviai yra geriau nei vienas. Kuo detalesnė vizualizacija, tuo 
daugiau neuronų įsižiebia smegenų žievėje. Tai reiškia, kad 


požievyje nervinė veikla bus silpnesnė. 

PRATIMAS Nr. 3: LAIKYKIS, ĄŽUOLO ŠAKA 
Stebuklingas mąstymas padeda atsikratyti veido defektų, 


blogų įpročių ir baisių minčių. Įsivaizduokite vienišą medį, 
stovintį vidury didelio tuščio lauko. Tai stebuklingas medis, 
pritraukiantis viską, ko norite atsikratyti: spuogus, blogus 
įpročius ir skausmingas mintis. Visus juos galite nusiųsti į 
tą medį. Įsivaizduokite, kaip spuogai nyksta nuo jūsų veido, 
blogos mintys palieka protą ir skrenda link to medžio, kuris 


traukia juos lyg magnetas. 


PRATIMAS Nr. 4: PRAŠYKITE PAGALBOS 


Bet kuriuo momentu, kai tik pasijuntame labai vieniši, ga- 
lime prašyti pagalbos. Nesvarbu nei iš kur, nei iš ko. Tokia 
jau Žmogaus prigimtis — sutrikti ir kankintis dėl ankstesnių 
sprendimų. Be abejo, mes juk nesame visiškai apleisti šiame 
gyvenime, tad galime prašyti pagalbos. 

Vieną kartą, kai, apimta nevilties, išėjau į parką pasi- 
vaikščioti ir praskaidrinti protą, paprašiau medžio man pa- 
dėti. Jis, žinoma, nieko neatsakė, tačiau aš iš karto pajutau, 
kad nesu tokia vieniša. Kiekviename gyvame daikte, netgi 
akmenyje, slypi kažkokia šventa, nežemiška būtybė. Kažko- 
kiu būdu mes esame sujungti su viskuo, kas mus supa. Kar- 
tais tiesiog išėję ir pažiūrėję į mėnulį ar žvaigždes, galime 
pajusti visuotinę vienybę. 

Kartais naudinga būti tikslesniam, kaip plaukų fėjų 
atveju, ir prašyti pagalbos dėl konkrečios problemos. Kitais 
kartais galima paprašyti pagalbos ne vien dėl apėmusio visiš- 
ko bejėgiškumo ir tuštumos, kurią tuo metu jaučiate. Taip, 
jūs prašote pagalbos ne iš konkretaus asmens ar esybės. Kar- 


tais galime tikėtis, kad jeigu nuoširdžiai šauksimės pagalbos, 

kas nors išgirs ir pasirūpins mumis. „Ei, aš jaučiuosi sutriku- 
si. Ar galėtų man kas nors padėti?“ Tai tikrai stebuklingas ir 
kognityvus mąstymas. Tad leisdami savo smegenims spręsti 
kokią nors problemą, pradedame judėti reikiama kryptimi — 


kuo toliau nuo streso ir nerimo. 


PRATIMAS Nr. 5: BRUKLINE AUGA MEDIS 


Įsivaizduokite, kad esate medis. Ar jūs aukštas, platus lapuotis, 
o gal belapis? Ar turite žiedų? Kokios jūsų šaknys? Tvirtos ar 
paviršutiniškos? Jeigu jums atrodo, kad medžiui kažko trūks- 
ta, paprasčiausiai persodinkite jį savo vaizduotėje ir duokite 


viską, ko trūksta, arba kokiu nors būdu jį sutvirtinkite. 


PRATIMAS Nr. 6: LAIKO DĖŽUTĖS 


Laiko dėžutės yra nuostabus būdas patraukti problemas į šalį 
ir suteikti sau truputį ramybės, kad galėtumėte pailsėti nuo 
erzinančio nerimo. Galime padėti nerimą į dėžutę ir užrakin- 
ti. Ant dėžutės galime užklijuoti lipduką su užrašu: „Vieną 
valandą neatidaryti.“ Suvokę, kad galime, nors ir trumpam, 
atidėti savo rūpesčius į šalį, pajuntame, kad pradedame kon- 
troliuoti savo mąstymą. Galime sau pasakyti: „Žinau, kad 
turiu dėl to nerimauti, bet nesiruošiu to daryti tuojau pat. 
Aš atidėsiu tai į šalį, palauksiu valandą ir tada pradėsiu tuo 


rūpintis.“ 


PRATIMAS Nr. 7: STEBUKLINGA LAZDELĖ 


Kai mano vaikai dar buvo maži ir mudu su vyru būdavo- 
me vakarėlyje ar restorane, mane kartais apimdavo panika 


dėl jų saugumo. Aš negalėdavau padaryti nieko, kad pažabo- 

čiau savo baimę, todėl pakeisdavau nerimo kupinas mintis į 
mintis, kad galingas jėgos laukas supa ir saugo mano vaikus. 
Netgi sugalvojau dainelę, kurią dainuodavau mintyse: „Aš 
nupiešiau ratą aplink savo vaiką, kad jis visad būtų saugus ir 
sveikas.“ Geriau savo vaizduotėje kurti vaizdus apie ką nors 
gero ir malonaus, o ne leisti neigiamoms mintims suktis apie 
tai, kad kas nors gali nepasisekti, kelti mums skausmą. Juk 
baimė yra įsivaizduojamas dalykas, argi ne taip? Tad jei ruo- 
šiatės ką nors įsivaizduoti, įsivaizduokite teigiamus dalykus. 
Kas žino, galbūt kažkokiu nežemišku būdu apsauginis laukas 


vis dėlto veikia. 


PRATIMAS Nr. 8: INVESTUOKITE SAVO BAIMĘ 


Remontuodama savo namą viršijau tam skirtą biudžetą. Kas- 
kart, kai darbų vadovas pranešdavo apie papildomas išlaidas, 
mano širdis sustingdavo. Pradėjau jausti vis stiprėjančią įtam- 
pą ir nerimą, nes kasdien laukdavau blogų žinių. 

Tada man kilo idėja pasukti baimę kita linkme. Pasa- 
kiau sau, kad pardavusi namą už kiekvieną investuotą dolerį 
gausiu du dolerius pelno; tai turėjo greitai nutikti, nes, įpu- 
sėjus remontui, mano vyrą perkėlė į naują darbovietę. 

Taigi kai kitą kartą darbų vadovas parodė naują daiktą, 
aš pagalvojau: „Gerai, tai man uždirbs dar šimtą penkiasde- 
šimt dolerių.“ Taip, tai gryna fantazija, stebuklingas mąsty- 
mas. Bet kadangi nežinome, kas bus ateityje, kodėl negalime 
svajoti apie gerus dalykus? Dauguma baimių taip niekada ir 
netampa realybe, bet kol mes tai sužinome, baimė jau būna 
padariusi daug žalos. Beje, pardavę namą mes tikrai gavome 


pelno. 


Devynioliktas skyrius 


Savimonės pratimai 


Savimonės pratimai egzistencine prasme padeda užmegzti 
ryšį su savimi. Ar norėtumėte pažinti savo tikrąjį „aš“? Galite 
nustebti savyje jį atradę. Kai kuriuos pratimus galima atlikti 


ir grupėje. 


PRATIMAS Nr. I: MANO SKAUSMAS - TAI NE AŠ 


Aš tikrai manau, kad yra toks dalykas kaip deramas elgesys, 
ir išlavintame prote jis užima svarbesnę vietą nei depresija. 
Žinoma, mūsų tikslas — įsitikinti, kad depresija iš tikrųjų yra 
elgesys. Kad tai taptų aišku, turime išmokti, nuolatos lygin- 
dami, suvokti skirtumą tarp „aš“ ir „ne aš“. „Aš“ ir „ne aš“ 
egzistuoja abiejose žodžio „esu“ pusėse. Skirtumas tas, kad 
„ne aš“ yra viskas, ką pasakote po „aš esu“, pavyzdžiui, „aš 
esu prislėgtas“. 

Galime pasinaudoti tuo „ne aš“, tačiau negalime pa- 
sinaudoti „aš“ Vienintelis dalykas, kurį galime padaryti su 
„aš“, — būti juo. Atrodo, kad depresijos atveju vadovauja ne- 
žemiškai inertiškas „ne aš“. Tai yra žmogaus psichologinės 


gynybos sistemos triukas. Visos mūsų galios šaltinis yra „aš“. 

Bet kokios rimtos akistatos metu „ne aš“ nedelsiant privalo 
duoti kelią „aš“. 

Šio pratimo patartina nedaryti, jeigu tuo metu jaučia- 
te stiprų depresijos skausmą. Šį pratimą geriausia naudoti 
tada, kai nesate apimtas didelio streso. Taip jį geriau supra- 
site. Tada, kai jau būsite jį išbandę ir protu suvoksite, kaip 
jis veikia, galite išbandyti ir apėmus didelei įtampai. Tačiau 
kiti pratimai labiau tinka kovoti ir išplėšti save iš streso bei 


depresijos gniaužtų. 


Tai ne pirmosios pagalbos pratimas 


Šis pratimas yra per švelnus patiriant labai didelį skausmą. 
Tai ne pirmosios pagalbos, o egzistencinis pratimas, pade- 
dantis geriau suvokti save. Bet reikėtų pridurti, kad tai veiks- 
mingiausias abstraktus pratimas iš visų čia pateiktų. Jis toks 
veiksmingas, kad jums net nereikia jo atlikti. Tai vienintelis 
man žinomas pratimas, kuris pats save atlieka. 

Tai reiškia, kad vos tik perskaitote pratimo aprašymą, 
jis iš karto įsiskverbia į jūsų protą ir nuo pat pirmo karto pra- 
deda nepastebimai veikti kaip suvokimo pavojaus signalas. 
Vos perskaitę pratimą nebebūsite tokie patys, kokie buvote. 
Jūs būsite pradėję šiek tiek peržengti susitapatinimą su savo 
jausmais. Pratimas gali apimti ir kitus dalykus, ne tik jaus- 
mus. Galite susigalvoti sau tinkančių pratimo variantų. 

O štai ir pratimas: Sakykite sau: „Mano skausmas — 
tai ne aš. Aš esu savo skausmo stebėtojas.“ 

Arba: „Mano stresas — tai ne aš. Aš esu savo streso ste- 


bėtojas.“ 

Šis pratimas padės sąmoningai susigrumti su depresija 
(arba stresu). Mes pradėsime skirti savo valią nuo gynybi- 
nio depresijos mechanizmo. Pratimas padės atskirti fizinį ir 
psichologinį depresijos fenomeną ir leis pasirinkti produkty- 
vesnį atsaką į jį. Mes nesame mūsų lūžusi ranka, taip pat ir 
nesame mūsų depresija. 

Atrodo, kad mūsų principai skatina susitapatinti su savo 
depresija. Tai padarome labai greitai, o su teigiamais gyve- 
nimo atvejais tapatinamės labai lėtai. Metų metus dirbame, 
kuriame, keliaujame, tačiau vis tiek nesijaučiame jaukiai save 
vadindami aktoriais, teisininkais, muzikantais, pardavėjais, 
studentais ar rašytojais. Lankomės pas psichologus ieškodami 
savo tikrosios asmenybės, esminio „aš“. 

Bet tik leidžiame depresijai smogti ir štai — akimirksniu 
tampame prislėgtaisiais. Mes susitapatiname su savo jausmu ir 
visiškai įsitraukiame. Šis pratimas padeda sukurti šiokią tokią 
erdvę tarp savęs ir depresijos. 


Pateiksiu keletą pratimo variantų. 


Aš nesu sunerimęs. Aš esu savo nerimo stebėtojas. 
Aš nesu laimingas. Aš esu savo laimės stebėtojas. 

Aš nesu apimtas streso. Aš esu savo streso stebėtojas. 
Aš nesu piktas. Aš esu savo pykčio stebėtojas. 

Aš nesu pavydus. Aš esu savo pavydo stebėtojas. 

Aš nesu mąstytojas. Aš esu savo mąstymo stebėtojas. 
Aš nesu išmintingas. Aš esu savo išminties stebėtojas. 
Aš nesu rašytojas. Aš esu savo rašymo stebėtojas. 

Aš nesu turtingas. Aš esu savo gerovės stebėtojas. 


Aš nesu patirties ieškotojas. Aš esu savo patirties stebėtojas. 

PRATIMAS Nr. 2: MŪSŲ JAUSMAI - TAI NE MES 


Lengviau atlikti pratimus, kurie mums padeda suvokti, kad 
malonūs jausmai — tai ne mes, nei pradėti nuo pratimų, kurie 
parodo, kad mes nesame mūsų neigiami ir prislėgti jausmai. 
Kalbėdami apie malonius jausmus esame objektyvesni, nes 
dauguma iš mūsų gana nedrąsiai kalba apie gerus jausmus ir 
mintis. Niekada jais tvirtai nepasitikime — lyg laimingi daly- 
kai bet kurią akimirką ims ir paliks mus. 

Tam yra svarių priežasčių. Besikartojančios mintys, 
kad prarasime savo laimę anksčiau, nei norėtume, pačios 
būdamos baisios, anksčiau ar vėliau sukels blogus jausmus. 
Dažniausiai laimė yra laikina, nes baimę keliančios mintys, 
virsdamos nerimastingais jausmais, išpranašauja, kad laimė 
ilgai nesitęs. 

Mums baimė visiškai skiriasi nuo blogų jausmų. Mums 
atrodo, kad esame amžiams susieti su savo skausmingais jaus- 
mais ir mintimis, ir tikime, jog tik išorinė pagalba gali mus iš 
ten išlaisvinti. Šiuo atveju bijome, kad tie jausmai ir mintys 
niekur nedings, ir mes visą gyvenimą blogai jausimės. 

Šios baimės kupinos mintys sukelia daugiau blogų 
jausmų. Ir tada baimė vėl tampa tikrove. Štai todėl neveikia 
nei atkaklus bandymas iš baimės ištrūkti į laimę, nei noras, 
kad skausmą keliantys jausmai kuo greičiau baigtųsi. Taigi 
jeigu norėtume, kad mūsų skausmingi jausmai tęstųsi, ir ban- 
dytume juos išlaikyti, jie pranyktų taip pat greitai, kaip ir geri 
jausmai. Bet tam skirtas jau kitas pratimas. 

Šis pratimas leidžia mums išlaikyti tam tikrą atstumą 
tarp savęs ir savo jausmų. Galime atskirti savo patiriamus po- 
jūčius nuo tikrojo „aš“. Tai kažkiek panašu į pratime Nr. 1 


aprašytą metodą, padedantį atskirti „aš“ nuo „ne aš“. Len- 

gviausia pastebėti, kad mūsų pojūčiai — tai ne mes, nors fizinį 
pasaulį suvokiame tik dėl savo pojūčių. 

O pratimas yra toks: Jeigu girdime čiulbantį paukš- 
tį, galime perjungti savo dėmesį iš girdimosios patirties į ste- 
bėjimą, kad paukštis čiulba. Jeigu pamatome gražų debesį, 
galime perjungti dėmesį iš regimosios patirties į stebėjimą, 
kad plaukia debesis. Jeigu labai norime gerti ir esame pasi- 
ruošę ištuštinti visą stiklinę vandens, galime pastebėti, kad 
troškulys yra patenkinamas. Vietoj įprastų „aš esu piktas“, „aš 
esu liūdnas“ ar „man baisu“ galime sakyti „pyktis atsitinka“, 


„liūdesys atsitinka“, „baimė atsitinka“. 


PRATIMAS Nr. 3: PALENGVĖJIMO JAUSMAS 
Kai kuriems žmonėms sunkiai sekasi suvokti subtilesnes 
emocijas. Palengvėjimas yra viena iš jų. Atlikite kokį nors 
nemėgstamą namų ruošos darbą ir pabaigę iš karto pajusite 
palengvėjimą. Žinoma, kai kurie žmonės metų metus nei- 
gia, kad yra apimti baimės. Jie net nesuvokia, ką reiškia iš 
tikrųjų bijoti. Tokiais atvejais aš dažniausiai pasiūlau lankyti 
tarptautinius tostų sakytojų kursus. Juos galima lankyti be- 
veik kiekviename JAV didmiestyje, tačiau jie labai brangūs. 
Tiems, kas niekada nėra to darę, viešas kalbėjimas gali būti 


labai bauginantis. 


PRATIMAS Nr. 4: TYLUS KAIP AKMUO 
Mes labai dažnai pamirštame tylos galią ir tai, kad protas jos 
nekenčia. Protas visada nori būti užimtas ir jaustis svarbus. 
Dešimčiai minučių pavirskite akmeniu. Užsimerkite, leiskite 
sustingti savo ląstelėms, sulėtėti kūno molekulėms ir visam 


pasauliui. Leiskite samanoms pradėti augti ant jūsų. Leiskite 

sau grimzti į žemę. Sunkią. Tylią. Neskubančią. Laukiančią. 
Garbingą. 


PRATIMAS Nr. 5: AŠ ESU DABARTIS 


Dažnai susimąstome, kas mes esame, ką turime ir ką prara- 
dome, ko tikimės, kas mums ką negerai padarė ir ką nuvylė- 
me, ar mums nutiks tai, ko bijome, ir kokio praeities įvykio 
nenorime prisiminti. 

Tampame bailūs, kandūs, bjaurūs ir atsargūs. Mūsų šir- 
dys kietėja, nes jas užlieja stresas. Judame per gyvenimą 150 
kilometrų per valandą greičiu, tačiau vis tiek pastebime, kad 
nedarome jokios esminės pažangos. Nujaučiame, kad vis dar 
esame įstrigę didžiulėje užburtoje laimėjimų ir pralaimėjimų 
karuselėje. Judame aukštyn ir žemyn, aukštyn ir žemyn. Ar 
tai viskas? 

Galbūt gyvenime yra daugybė dalykų, kurių net neį- 
sivaizduojame. Anksčiau galvodavau, kad gyvenimas keičiasi 
kas minutę. Dabar manau, kad galbūt jis keičiasi kas sekun- 
dės dalį. Tik dabar. Greita dabartis. Bent jau kitas pratimas 
yra paguodžiantis. Jis galbūt nepavers mūsų laimėtojais, bet 
tikrai pradėsime lengviau ir paprasčiau galvoti apie dalykus, 
kurių netenkame. 

O pratimas yra toks: Galime sau pasakyti: „Aš tikrai 
esu niekas. Aš neturiu jokios ateities. Aš neturiu jokios pra- 
eities. Aš niekur nesu buvęs. Aš niekur nevykstu. Aš tiesiog 


esu dabar.“ 


PRATIMAS Nr. 6: PERSEKIOJIMO LIUDYTOJAS 


Veiksmingiausias pratimas yra tiesiog stebėti savo skausmin- 


gus jausmus ir mintis. Jausmus sukelia autonominis mąstymas 

(kalbėjimas su savimi), kuris gali būti virš mūsų suvokimo 
ribų. Valios pastangomis nusprendus stebėti savo skausmin- 
gus jausmus ir tapti nesuinteresuotais, su jais nesusijusiais 
liudytojais, neutralus, kognityvus jausmų stebėjimas perrašo 
ir pakeičia emocinį turinį. Vienintelė gudrybė ta, kad turime 
įsitikinti, jog mūsų mąstymas yra paprasčiausias stebėjimas 
nepareiškiant jokios nuomonės, lyg visi tie jausmai kiltų ki- 
tam žmogui. 

O pratimas yra toks: Mes paprasčiausiai tampame 
savo jausmų stebėtojais. „O, ateina dar viena skausmo ban- 
ga“ — pasakome tokiu pačiu tonu, lyg kalbėtume apie į krantą 
lūžtančią jūros bangą. Stebėtojas dažniausiai yra labai palan- 
kus viskam. O jausti jausmus ir būti jiems palankiam yra du 


visiškai skirtingi dalykai. 


PRATIMAS Nr. 7: VAIDINTI SAVO ŠEŠĖLĮ 


Labai naudinga stebėti savo nuolatinę emocinę būseną — ly- 
giai taip pat, kaip tyrinėjame savo nuolatinę mąstymo būseną. 
Stebėkite savo atvaizdą veidrodyje ar šešėlį ant sienos. Stovite 
išsitiesę ar sulinkę? Jūsų pečiai išdidžiai atlošti ar palinkę į 
priekį, o krūtinė įdubusi, lyg dar vaikystėje kažkas sužeidė 
jums širdį? Geriausi mūsų draugai, jeigu nori tokiais likti, 
niekada nepasakys, kad dažnai atrodome lyg „nušiurę šunys“. 
Jeigu pastebite, kad jūsų fizinė būklė atspindi sutramdytą bai- 


mę, pats laikas su ja artimiau susipažinti (žr. pratimą Nr. 27). 


PRATIMAS Nr. 8: KALBĖKITE SU SAVO PRIGIMTIMI 
Visada labai naudinga būti savo minčių stebėtoju. Iš pradžių, 
jeigu jaučiamės prastai, mus tai nuliūdina, nes viskas atrodo 


lyg atliekų krūva. Tačiau gilindamiesi išmokstame daug nau- 

jų dalykų apie autonominio proto veikimą. Vėlgi svarbiausia 
yra pažinti savo mintis neišreiškiant jokios nuomonės apie 
jas. Negalima taip galvoti: „Aš neturėčiau galvoti apie tai“ 
arba „Apie kokius gražius dalykus aš mąstau.“ 

Tiesiog stebėkite mintis, kai jos keliauja jūsų proto ke- 
liu. Lyg jos būtų eilė žmonių, praeinančių pro stebėjimo pos- 
tą. O, raudonplaukė! Tik pažiūrėk koks jis aukštas! 


PRATIMAS Nr. 9: SĖDĖKITE IR NIEKO NEDARYKITE 


Tai galbūt trumpiausias pratimas pasaulyje. Jis trunka tik vie- 
ną sekundę. Kad išgelbėtume bent dalį savo gyvenimo nuo 
nekontroliuojamos ir nesąmoningos užmaršties būsenos, 
turime įprasti stebėti arba, kaip tai pavadino paslaptingasis 
George'as Gurdjieffas, — „prisiminti save“. 

Šį pratimą galime atlikti bet kada, kai tik apie jį pagalvo- 
jame, nesvarbu, ką tuo metu veikiame: vaikščiojame, ką nors 
perkame parduotuvėje, dirbame, kalbame telefonu, skundžia- 
mės, baramės, kenčiame ir staiga NUSTOJAME tai daryti. 
Visiškai sustojame, lyg sustabdytume automobilį prie „Stop“ 
ženklo. Esame visiškai tylūs. Nejudame. Galime atpalaiduoti 
pečius. Mes sustojame sekundei ir leidžiame, kad viskas, net- 
gi mūsų protas, pabūtų be mūsų, kol mes paprasčiausiai stebi- 
me, kad ten esame, kad mes esame dabartis, egzistuojame toje 
vietoje, tuo metu. Mes esame šios realybės liudininkai; mes 
šloviname kiekvieną savo fizinio gyvenimo akimirką. 

Tas sustojimas yra toks staigus, kad mūsų protas ne- 
sugeba taip greitai sugalvoti naujos minties. Šis pratimas 
padeda suvokti, koks lėtas yra protas, palyginti su realybe. 
Retkarčiais turime susiimti ir vienai sekundei visiškai sustoti. 


Kelis kartus atlikę šį pratimą tapsime budresni ir sąmonin- 

gesni. Gali pasikeisti visa mūsų energija. Kiti žmonės netgi 
gali pradėti sakyti, kad tapome energingesni ir gyvesni. Tada 
pradėsime suvokti, kad šis vieną sekundę trunkantis sustoji- 
mas iš tikrųjų trunka ilgiau. Jis yra nesibaigiantis. Jis trunka 


ne mažiau nei amžinybė. 


PRATIMAS Nr. 10: LAIKYKITĖS VIDURIO 


Atsisėskite kokioje nors ramioje vietoje, kur dvidešimt mi- 
nučių jūsų niekas netrukdys. Užsimerkite. Atsipalaiduokite. 
Bandykite nusigauti į patį savo sielos vidurį. Jeigu jus kas 
nors sutrukdys, vėl bandykite susikoncentruoti į save. Kai 
kurie Žmonės savo sielos vidurį apibūdino kaip „saulėtekį 
širdyje“. Jeigu tik pajusite, kad atradote savo sielos centrą, 
bandykite ten patekti. Tai taip pat yra Visatos centras. Kartais 
jums nereikia niekur eiti, kad atsidurtumėte ten, kur turėtu- 


mėte būti. 


PRATIMAS Nr. II: KĄ SLEPIA MŪSŲ VARDAS? | 


Paverskite savo vardą spektaklio scenarijumi ir išreikškite jį 
skirtingomis emocijoms. Būkite liūdnas, užtariantis, piktas, 
guodžiantis, patiklus, draugiškas ir t. t. Kurias emocijas vai- 
dindamas geriausiai jautėtės? Kurias emocijas buvo sunkiau- 


sia išreikšti? 


PRATIMAS Nr. I2: KĄ SLEPIA MŪSŲ VARDAS? II 
Parašykite savo vardą atvirkščiai, tada parašykite pirmą į galvą 
atėjusį to žodžio apibūdinimą. Nieko netaisykite. Mano var- 
das Arline, parašytas atvirkščiai, atrodo taip: Enilra. Pirmoji 


mintis, kuri atėjo į galvą pamačius šį žodį, buvo „elfų fėja su 

sparnais“. Galbūt tokiam apibūdinimui įtakos turėjo neseniai 


perskaityta knyga „Žiedų valdovas“ 


PRATIMAS Nr. 13: JŪS ESATE SAVO REGĖJIMO OBJEKTAS 


Pasirinkite kokį nors kambaryje esantį daiktą, kuris simboli- 
zuotų jus. Tada greitai apibūdinkite save vartodami žodžius, 
tinkančius tam daiktui. Greitai užrašykite visas į galvą atei- 
nančias mintis. Tai knyga? („Galėčiau pasakyti labai daug, 
tačiau daug nekalbu“). Televizorius? („Aš esu dramatiškas“ ). 
Arbatinukas? („Turiu kai ką, ką galiu pasiūlyti kitiems“). 
Pamąstykite, kaip tas daiktas jus apibūdina. Atlikdami tokį 
žaismingą pratimą, visada galime išmokti šį tą naujo iš savęs 


ir apie save. 


PRATIMAS Nr. 14: TAPKITE GYVŪNU 


Tai dar vienas „greitai užsirašinėkite“ tipo pratimas. Koks 
gyvūnas norėtumėte būti? Gyventumėte miške ar narve? 
Greitai pasirinkite gyvūną, kuris, jūsų manymu, yra kažkuo 
panašus į jus. Apibūdinkite jį. Tegu gyvūnas papasakoja apie 
savo gyvenimą. Tada užsimerkite ir įsivaizduokite, ką galėtu- 
mėte padaryti, kad gyvūnui būtų geriau gyventi. Padėkokite 


jam. Atsimerkite. 


PRATIMAS Nr. 15: AKLASIS, VEDANTIS KITĄ AKLĄJĮ 


Dar vienas pratimas, galintis padėti geriau suvokti realybę, 
kuri yra visiškai kitokia, nei mes įsivaizduodavome. Jums rei- 
kės pagalbininko. Tai gana neįprastas ir bauginantis pratimas, 
tad susiraskite labai drąsiai mąstantį žmogų. Juo turite labai 


pasitikėti ir viską atlikti labai atsargiai. 

O štai ir pratimas: Nuvažiuokite prie kokio nors ke- 
lio, kuriuo nuolat važinėja mašinos. Nebūtina, kad tai būtų 
koks nors greitkelis, kuriuo nuolat lekia automobiliai ir sun- 
kvežimiai. Geriausiai — kaimo keliukas, kuriuo kas vieną dvi 
minutes pravažiuoja automobilis ar sunkvežimis. Paprašyki- 
te, kad draugas užrištų jums akis. Paimkite draugo ranką, 
laikykitės įsikibęs ir eikite išilgai kelio. Laikykitės saugaus 
atstumo, bet žmogus užrištomis akimis turi būti arčiau, o 
vedantis asmuo — toliau nuo važiuojamosios kelio dalies. 
Pirmą kartą, kai pro jus pravažiuos automobilis ar sunkve- 
žimis, o jūs būsite užrištomis akimis, pajusite realybę. Jums 
bus baisu. Jūsų protas tarsi klyks iš baimės. Galvosite, kad jus 
tuoj pervažiuos mašina. Bet tuo metu kiekvienas jūsų kūne 
esantis neuronas bus budrus ir pasirengęs visais penkiais ju- 
timais fiksuoti jus supančią erdvę. Jūsų protui tai bus nauja 
patirtis, todėl nesugebėsite gerai įvertinti atstumų. Galbūt 
nusiplėšite raištį nuo akių ir šoksite į šalį. Viskas gerai, tai 


yra pratimo dalis. 


Įsijungia racionalus protas 


Kai pirmus porą kartų pro jus pralėks automobilis ar sunkve- 
žimis, tai bus įkvepianti, nors ir bauginanti, tikrovės patir- 
tis. Manau, pasivažinėjimas amerikietiškais kalneliais suteikia 
panašų pojūtį. Bet pakelės pratimas yra mažiau intuityvus ir 
labiau psichologinis. Kai pro jus pravažiuos daugiau automo- 
bilių, baimė po truputį mažės, o jūs būsite labiau įsitikinęs, 
kad jūsų nepartrenks. Pirmajam automobiliui pralėkus pro 
šalį, jūsų protas iš karto pradėjo bandyti nuspėti ir apskai- 


čiuoti triukšmo kiekį, vėjo šuorus ir virpesius, kuriuos sukėlė 

automobilis, ir nuo tada tampate vis labiau užtikrintas, kad 
nenutiks nieko blogo. 

Kai pro jus pralėks maždaug pustuzinis automobilių, 
protas supras, kad jūs puikiai prisitaikėte prie triukšmo, vėjo 
ir virpesių. Baimė visiškai pranyks. Protas jau bus įsisąmoni- 
nęs „pralekiančio automobilio“ pojūtį. Dabar protas kartu su 
skaičiavimais ir žinojimu, kas turi nutikti, vis labiau perims 
patirtį. Tai, ką patyrėte pirmą kartą, patirsite vis mažiau. 

Nuo tada jūs automatiškai persijungsite iš realybės į 
atminties saugyklas. Bet tai tokia įspūdinga patirtis, kad jums 
vis tiek išliks prisiminimai apie neapdorotą, tikrą realybės 


pojūtį. 


PRATIMAS Nr. 16: KATĖS SUGRĮŽIMAS 


Dar vienas būdas susipažinti su savo nematomomis baimėmis 
ar stimulais — vaidinti teatro vaidinimą. Jis puikiai tinka tiek 
suaugusiems, tiek vaikams. Geriausia jį atlikti kambaryje, 
kurio viduryje yra šiek tiek erdvės ir nereikės bijoti, kad į ką 
nors atsitrenksime. Pavirskime kate. Atsistojame ant keturių, 
užsimerkiame, išriečiame nugarą, išsitiesiame, leidžiame savo 
ląstelėms pavirsti į katės ląsteles, leidžiame savo akims matyti 
katės akimis. Tegul mūsų siela reinkarnuojasi į katės kūną. 
Šokinėkime, sėlinkime, raitykimės ant žemės. Normali pra- 
timo trukmė — dvidešimt minučių. Taip pat visa tai galime 


atlikti skambant afrikietiškiems būgnams. 


PRATIMAS Nr. I7: RAITELIS BE GALVOS 
Kai baltaodžiai pirmą kartą atvyko į Šiaurės Ameriką, vietiniai 
indėnai galvojo, kad jie yra pakvaišę, nes vadovavosi protu, o 


ne širdimi. Evoliucijos metu turėjo įvykti mutacija, kuri taip 

pakeitė žmones, kad jie skirtingai jautė juos supantį pasaulį: 
vieni — širdyje esančia jausmų sritimi, o kiti — galvoje esančia 
mąstymo sritimi. Matyt, įvyko koks nors mažas nukrypimas 
nuo normos, kai aukštesniosios smegenys evoliucionavo, kad 
galėtų prisijungti primityvesnes žemesniąsias smegenis. 

Pratimas suteikia įdomią galimybę įsivaizduoti, kad 
esame be galvos. Tiesiog galime vieną dieną pagyventi be 
jos. Pabandykite tik širdimi suvokti dangų, medžius ar kitus 
žmones. Pirmiausia turime pabandyti įsivaizduoti, kaip tai 
turėtume padaryti ir kaip tai veiks. Turėsime reaguoti į mus 
pasiekiančių žinučių visumą, o ne pasirinksime tik tas, į ku- 
rias ruošiamės atkreipti dėmesį. 

Reikia pasakyti, kad nebus jokio greito atmetimo ar 
neigiamų emocijų, nes širdis paprasčiausiai nemoka būti nei- 
giama. Tik protas gali toks būti, nes jis yra gynybos mechaniz- 
mas. Protas atskiria mus nuo pasaulio, kad galėtume atskirti 
vienus dalykus nuo kitų. O širdis nėra gynybos mechanizmas. 
Ji yra imli viskam ir nesugeba atskirti vienų dalykų nuo kitų. 
Ji yra tikrasis mūsų ryšys su pasauliu ir leidžia mums su juo 


susilieti. Protas kalba ir sprendžia. Širdis klauso ir pažįsta. 


PRATIMAS Nr. 18: NENULEISKITE AKIŲ NUO OBUOLIO 


Kaskart valgydami obuolį ar apelsiną, galime atkreipti dėme- 
sį į kiekvieną kąsnį ar skiltelę. Pastebėkite, kad, pradėdami 
valgyti obuolį ar apelsiną, mes labai mėgaujamės pirmuoju 
kąsniu: „Oho, kaip skanu!“ Tačiau paskui mūsų dėmesys pra- 
deda mažėti. Po vieno ar dviejų kąsnių galime suvalgyti visą 
obuolį ar apelsiną ir to net nepastebėti. 

Mes, ko gero, pramiegame 90 procentų savo gyveni- 


mo patirties, nebent išmokstame savęs stebėjimo meno. Juk 

kaip sunku stebėti save, suvalgantį visą obuolį. Mes lyg ir 
pasitikriname pirmą kartą kąsdami, o paskui viskas vyksta 
savaime. 

Skambant mėgstamiausiai dainai, įdėmiai klausomės 
tik pirmųjų natų, o paskui viskas vyksta lyg ir be mūsų. Visa 
tai suvokus gali kilti keista mintis, kodėl depresija ir nerimas 
nevyksta be mūsų žinios. Todėl gali atrodyti, kad mes patys, 
to nesuprasdami, jų laikomės. Galime pradėti stebėtis, kodėl 
įsikimbame į kiekvieną nerimo, streso ar depresijos smul- 
kmeną, tačiau negalime išklausyti bent pusės savo mėgsta- 


mos dainos natų. 


PRATIMAS Nr. 19: TYLOS MENAS 


Daugelis žmonių savo vidinei tylai neteikia per daug reikš- 
mės. Netgi kai nekalbame, mūsų galvoje greičiau už žaibą 
triukšmingai laksto mintys. Mes jaučiame panieką, kenčiame 
neteisybę, švenčiame mažas pergales, kankinamės dėl mažų 
nesėkmių, apmąstome savo ligas, planuojame mažą kerštą ir 
rengiame atsitraukimo planus. 

Mes esame meilės, neapykantos, norų, poreikių, svajo- 
nių, baimių ir susierzinimų sūkurys, ir visi šie dalykai vienu 
metu konkuruoja dėl mūsų dėmesio. Nieko stebėtino, kad 
dažniausiai, sėdėdami vienas šalia kito, jaučiamės susvetimė- 
ję ir nutolę. Prisimenate fizikos dėsnį — kiekvienas veiksmas 
turi tokį patį, tik priešingą atoveiksmį? Mūsų mintys yra bio- 
elektrinės. Jos egzistuoja kaip fizinė realybė. Mūsų mintys 
„šaukia“ vienos ant kitų. 

O pratimas yra toks: Galime atsiriboti nuo siaučian- 
čių minčių, išlaisvinti ir jas, ir jausmus, nuspręsdami kasdien 


tuo pačiu metu pasėdėti tyloje ir taip priprasti matyti, koks pa- 

šėlęs mūsų protas. Tam tinka ankstyvas rytas, kol dar nepradė- 
jome dienos darbų, arba vėlūs vakarai, kai namiškiai miega. 

Iš pradžių žiūrėjimas į praplaukiančias proto šiukšles 
atrodys kaip laiko švaistymas. Bet tiesiog žiūrėkite — be jokios 
nuomonės, be jokio nusiskundimo, ir viskas tuoj pradės lė- 
tėti. Mintys nebebus tokios dažnos. Žiūrėkite taip, lyg būtu- 
mėte nuolatinis kino teatro lankytojas, kuris tiesiog sėdi kine 
ir stebi ekrane vykstantį veiksmą. O mes stebime veiksmą, 
vykstantį mūsų proto ekrane. Ramu, tylu, nereikia niekur 
eiti, nieko daryti. Paliekame neatsakytus klausimus, neuž- 
baigtus sakinius. Kai kurie žmonės pamažu ryžtasi tai daryti 
ištisas valandas. Tyla — tai ne tik triukšmo nebuvimas, bet 
kartu ir mūsų būtis. 

Dalelė tos tylos ir ramybės visą dieną liks su jumis. 
Žmonės ims pastebėti, kad esate malonesni ir linksmesni. 
Dėl to labiausiai nustebs tie, kurie kažkaip jaučia, kad, būda- 


mi šalia jūsų, turi daugiau erdvės. 


PRATIMAS Nr. 20: PROTO ATLAISVINIMO PRATIMAS 


Tai patobulinta gerai žinomo pratimo „Atlaisvinkite savo 
protą“ versija. DĖMESIO: Pratimas „Atlaisvinkite savo pro- 
tą“ dažnai naudojamas įvairiose psichologinės pagalbos gru- 
pėse, tačiau aš jo nerekomenduočiau. Pratimas „Atlaisvinkite 
savo protą“, užuot privertęs mus susitapatinti su savo proto 
stebėtoju, klaidingai sutapatina mus su tuštuma. Mano prati- 
mo tikslas yra padėti suprasti, kad mūsų protas — tai ne mes. 
Stebėdami savo protą, netgi paviršutiniškai, susitapatinsite su 
proto stebėtoju, o ne su pačiu protu. 

Jeigu kovojame su visomis mus kankinančiomis proto 


šiukšlėmis, tai galbūt tuštuma suteiks laikiną palengvėjimą, 

tačiau ji neveda jokio abstraktaus supratimo link. Palengvinti 
kančias — ne tas pats, kas išsilaisvinti nuo jų. Privalome atlikti 
šį pratimą, tad darykime taip: Turėtume išlaisvinti save iš savo 
proto. Tai padeda! 

O pratimas yra toks: Sėdėkite tyliai ir įsivaizduokite, 
kad jūsų protas yra didelė dėžė, pilna šiukšlių — minčių, vaiz- 
dų, garsų, spalvų. Iškviečiame šiukšliavežį, kad šis atvažiuotų 
ir surinktų visas šiukšles. Į šiukšliavežį po vieną sumeskite vi- 
sas mintis ir vaizdus, ir kai šiukšlių konteineris bus jau beveik 
tuščias, išmeskite ir jį. Taigi kur dabar gyvens mintys, jeigu 
nėra proto? Kokią nors atėjusią niūrią mintį pakabinkite kur 
nors toli, ant skalbinių virvės, kad ją vėjas nuneštų dar toliau, 


kur nors už kalvos. 


PRATIMAS Nr. 21: ALISA STEBUKLŲ ŠALYJE 


Atlikdami šį pratimą įsivaizduosime, kad augame vis didesni. 
Iš pradžių esame savo ūgio. Tada tampame tokie dideli, net 
didesni nei medžiai ar pastatai. Tiesą sakant, dabar medžiai 
ir pastatai yra mūsų viduje. Praryjame visą dangų, debesys 
juda viduje to milžino, kuriuo mes tapome. Po kiek laiko 
tampame tokie dideli, kad visas pasaulis yra mumyse, o ne 
atvirkščiai. 

Labai malonus jausmas ateina su žinojimu, kad esame 
didesni nei gyvenimas, didesni nei visas pasaulis ir visos jame 
esančios problemos. Mes esame visiškai beribiai. Atsimin- 
kite, kad mūsų protas, žvelgdamas į praeitį, nemoka atskirti 
realios ir įsivaizduotos patirties. Tiesiog po visko jūs to ne- 
pripažintumėte kaip tikro nutikimo, tačiau protas užregis- 
truos „išskirtinumo“, „vadovavimo“, „didėjimo“ ir „ramybės“ 


jausmą. 

PRATIMAS Nr. 22: KLAUSYKITĖS MUZIKOS 


Ar kada nors susimąstėte, kodėl jums nusibosta mėgstama 
daina? Kodėl, klausant šimtąjį kartą, ji nebesuteikia tokio pa- 
ties susijaudinimo, kaip pirmąjį kartą? Taip yra todėl, kad 
protas ją iš mūsų pavagia. Nuo tos minutės, kai protas su- 
pranta muziką, jis verčia mus „skristi“ savaime, tai yra klau- 
syti prote įrašyto dainos kartojimo nuo tos akimirkos, kai iš- 
girstame pirmąsias dainos natas. 

Šis pratimas yra geras tuo, kad priverčia mus naujai 
klausytis muzikos. Sutelkite savo dėmesį į tarpus tarp natų. 
Tai taip supainios protą, kad vėl galėsite mėgautis daina, lyg 
būtumėte pirmą kartą ją išgirdęs. Protui labai lengva mus 
apkvailinti, jeigu mums užtenka tik girdėti muziką, o ne tapti 
muzika. 

Arba turime būti tikri, kad priimsime muziką širdimi, 
o ne protu. Tačiau kai kurios dainos yra parašytos klausant 
proto, todėl jos niekada nepasieks širdies gelmių. Bet muzi- 
ką, kuri buvo sukurta širdies, galima labai lengvai sugadinti 
įsileidžiant ją į protą. 

Mes galime perkelti dalį energijos iš smegenų į šir- 
dį, taip sukurdami šiek tiek erdvės, kuri gali priimti muziką. 
Žinoma, tam tikra muzika, pavyzdžiui, rokenrolas gali su- 
žadinti mažesnės galios kūno centrą. Muzika mums suteikia 
galimybę išlaikyti atstumą tarp minčių ir jausmų. Mes galime 
sau leisti pasinerti arba į protą, arba į muziką. Štai todėl mu- 
zika labai atpalaiduoja nuo mūsų pačių proto. 

Aš taip pat esu bandžiusi pasveikti klausydama už šir- 
dies griebiančios muzikos. Jeigu esu peršalusi ar išsinarinusi 
koją, bandau įsivaizduoti, kad muzika keliauja į skaudamą 


vietą ir ją gydo (reikėtų dažniau prisiminti šį metodą). 


220 A. B. Curtiss 


PRATIMAS Nr. 23: DEVYNIASDEŠIMTMETIS 
MIRTIES PATALE 


„Dėl ko aš gyvenau?“ Tokie buvo paskutiniai Mosso Harto iš 
populiaraus dueto Rogersas ir Hartas, kurių Brodvėjaus miu- 
ziklai tapo legendiniais, žodžiai. Galbūt gyvenimo pabaigoje 
visi užduosime sau tokį klausimą. Ir nesulauksime jokio at- 
sakymo. Bet šis pratimas leis objektyviau peržvelgti savo gy- 
venimą. Gal pastebėsime kokią nors smulkmeną, kurią šiaip 
praleistume pro akis. 

Kartą skaičiau apie moterį, kuri papasakojo savo psicho- 
logui, kad ji šiame gyvenime neturi nieko, išskyrus protiškai 
atsilikusį sūnų, kurį augina viena. Vaikas, kuriam reikalinga 
nuolatinė priežiūra, pats nekalba ir visiškai jos nesupranta, 
bet, anot jos, tikrai nugyvens dar bent keturiasdešimt metų. 
O ji tuo metu bus devyniasdešimties. 

„Taigi, — pasakė psichologas, — jeigu jūs visą savo likusį 
gyvenimą praleisite besirūpindama vaiku, suteiksite jam jau- 
kumą, draugystę ir meilę, tai ar paskui galėsite pasakyti, kad 
iššvaistėte savo gyvenimą veltui?“ 

Moteris minutėlę pamąstė ir, lyg pirmą kartą tai suvo- 
kusi, atsakė: „Manau, kad ne. Jeigu rūpinsiuosi savo vaiku 
visą gyvenimą, iki pat jo mirties, suteiksiu jam meilę ir kom- 
fortą, tai tikrai nebūsiu praleidusi gyvenimo veltui.“ 

O pratimas yra toks: Įsivaizduokite, kad netrukus 
mirsite. Jūs gulite lovoje, prašmatniuose baltuose pataluose. 
Lova stovi kambaryje baltomis sienomis ir netikrais langais. 
Jūs gulite ramiai, nejudėdamas, jūsų rankos ir kojos ištiestos 
į šalis. Kambaryje niekas nejuda ir nepatraukia jūsų dėmesio. 
Jūs esate vienas kaip pirštas. Kambaryje tvyro visiška tyla. Jūs 


esate labai senas. Gyventi jums liko tik kelios minutės. Kas 

jums svarbiausia dabar, kai žinote, kad po to, kai jūsų nebe- 
bus, tai liks kažkam kitam? Ką galvojate apie visus rūpesčius 
ir baimes, kurioms skyrėte tiek daug savo laiko? Ar mirdamas 
pasiimsite juos su savimi, o gal paliksite ateities kartoms? Da- 
bar, kai netrukus mirsite, ar visi rūpesčiai, baimės ir apgailes- 


tavimai atrodo tokie svarbūs? 


PRATIMAS Nr. 24: GYVOS ARBATOS PUODELIS 


Miręs žmogus negali pasimėgauti arbatos puodeliu. Bet kar- 
tais mes arbatą geriame taip, lyg skristume savaime, tad kiek 
gyvi tada esame, jeigu negalvodami pasineriame į kasdienes 
banalybes? 

Galėtume sustoti penkioms minutėms ir atsigerti puo- 
delį gyvos arbatos. Galėtume atkreipti dėmesį į tai, kaip mus 
ramina šiltas, rankose laikomas puodelis. Galėtume įkvėpti 
arbatos aromato ar paklausyti ant stalo dedamo puodelio gar- 
so. Galėtume atsiverti ir įsileisti visą arbatos skonį bei malo- 
numą. 

Gyvos arbatos puodelis visiškai neįdomus mūsų protui. 
Jis jau seniai nusprendė, kad arbatą jau yra išbandęs, ir nuo 
pirmojo gurkšnio bando mums įpiršti savo netikrą arbatą. Kai 
arbatos gėrimo ceremoniją atimsite iš proto, pradėsite suvok- 


ti, kad jūsų protas — tai ne jūs. 


PRATIMAS Nr. 25: JEIGU PASAULIS YRA SAPNAS, 
KOKIĄ VIETĄ JAME UŽIMATE:? 


Dar vienas geras pratimas, padedantis išmokti stebėti kasdie- 
nius proto modelius. Analizuodami sapnus psichologai mums 
padeda valdyti savo užslėptas baimes ir motyvus. Mūsų sa- 


pnai gali būti painūs ir bauginantys, tačiau galime suprasti, 

kad patys užpildome juos savo mintimis ir jausmais, kurie 
„vaidina“ žmones, daiktus ir įvykius. 

Kai savo psichologui papasakojame, kad konkurentas, 
kurio labai nemėgstame, sapne padarė mums ką nors labai 
nemalonaus, mus iš pradžių gali šokiruoti psichologo klau- 
simas: „Taigi kurią jūsų savybę simbolizuoja šis Žmogus?“ 
Mes galime išmokti suvokti, kad net baisiausi mūsų košmarų 
monstrai iš tikrųjų atspindi mūsų pačių baimes ir motyvus. 

Vienas iš būdų apibūdinti žmonių patirtį yra pasakyti, kad 
mūsų fizinės aplinkybės kažkokiu nesuprantamu būdu atspindi 
kurią nors mūsų savybę. Niekada nesuklysime sakydami, kad 
viskas, kas mums nutinka, yra fizinis mūsų būties atspindys. Tai 
mums suteikia esminę užuominą, kad, norėdami pakeisti išorines 
savo gyvenimo aplinkybes, privalome pradėti keistis nuo savęs. 

Pratimas yra toks: Galime analizuoti savo gyvenimą 
taip, lyg tai būtų sapnas, kurį sapnavome praėjusią naktį. Kuri 
mūsų dalis atsispindi sapne? Kurią mūsų savybę simbolizuoja 
agresyvus kaimynas, kuris ginčijasi dėl teritorijos ribų? Kurią 
mūsų savybę atspindi sutuoktinio pasakytas įžeidimas? 

Pasakysiu užuominą: pyktis yra išeinanti (nukreipta 
nuo savęs), o silpnybė — įeinanti baimė. Tai dar vienas būdas 
praplėsti savo akiratį ir objektyviau suprasti, kokius iššūkius 
mums skiria gyvenimas, kad nepasimestume savo problemo- 


se, bet galėtume jas pralenkti. 


PRATIMAS Nr. 26: PYKTIS YRA BAIMĖ, 
O DIDELIS PYKTIS - DAR DIDESNĖ BAIMĖ 


Kažkur giliai savyje mes nekenčiame to, ko bijome. Panašu, 
kad tai tikrai turi prasmę, nes šis mechanizmas — baimė — 


ankstyvoje žmonių vystymosi stadijoje buvo vienintelis da- 

lykas, padėjęs mums išgyventi šioje nedraugiškoje aplinkoje. 
Mes, būdami urviniai žmonės, viską darėme gana primity- 
viai: kilus pavojui kyla ir baimė, tad mes arba puolame, arba 
nešame kudašių. 

Toliau vystantis kognityviniams mūsų gebėjimams at- 
sirado daugiau pasirinkimo galimybių nei tik puolimas ar at- 
sitraukimas. Šiais laikais ne visuomet yra praktiška, legalu, 
moralu ar etiška rinktis primityviausią kelią. Tai gali virsti 
pykčiu kelyje ar kurios nors sporto šakos gerbėjų psichoze. 

Mūsų baimės yra painios ir klastingos. Siena tarp bai- 
mės ir puolimo ar atsitraukimo yra nepermatoma. Tam, kad 
baimė nebūtų vienintelis dalykas, apsaugantis mus nuo pavo- 
jaus, socialiai tobulėdami mes per amžius išsiugdėme nemė- 
gimo ir vengimo metodikas. Tokiame sudėtingame organiz- 
me kaip žmogus gali sugesti netgi maži dalykai. Kai baimė 
nesibaigia kokiu nors mums naudingu veiksmu, dažniausiai 
nebežinome, ką daryti su nepanaudota baime. Ji lieka mūsų 
kūne, o mes tampame prislėgti ir priešiški. Net savo arti- 
miausiems ir brangiausiems žmonėms tampame nemalonūs. 
Mus apima pyktis, pradedame visų nekęsti. 

Pratimas yra toks: Jeigu esame labai pikti, labai nau- 
dinga prisiminti, kad pyktis yra baimė, o didelis pyktis — di- 
delė baimė. Turime save labiau saugoti nuo baimės, nei nuo 
priešo. O geriausias būdas apsisaugoti nuo baimės — papras- 
čiausiai ją jausti tol, kol susitaikysime su faktu, kad ji egzis- 


tuoja. Tai tikrai mūsų nepražudys. 


PRATIMAS Nr. 27: UŽMEGZKITE RYŠĮ SU SAVO BAIME 


Mes per daug bijome savo baimės. Jeigu bijotume savo kie- 


me augančių žolių taip, kaip bijome savo baimės, vengtume 

jų ir nuspręstume negalvoti apie jas, nedarytume nieko, kas 
leistų joms mus kontroliuoti, bet mūsų kiemas greitai pavirs- 
tų džiunglėmis. 

Jeigu norime užmegzti ryšį su savo baime, nereikia il- 
gai jos ieškoti. Visą laiką mumyse yra mažų baimių, bet mes 
išmokome jų vengti. O dabar galime atkreipti į jas dėmesį. 
Viena pirmųjų mano atskleistų baimių buvo baimė skambinti 
telefonu, nes visada maniau, kad išgirsiu kokį nors nemalonų 
dalyką arba turėsiu kitam žmogui pasakyti ką nors nemalo- 
naus. Pastebėjau, kad nuolat atidėliodavau, visai užmiršdavau 
paskambinti arba pamesdavau telefono numerį. Dėl to, kad 
neskambinu, buvo lengviau kaltinti tingumą, nesugebėjimą 
planuoti savo laiko ar užmaršumą, nei pripažinti faktą, kad 
bijau tai daryti. Žinojau, kaip atsikratyti savo trūkumų, bet 
neturėjau nė menkiausio supratimo, kaip pažaboti baimę. 

Susidraugavusi su savo baime, drąsiai žiūrėjau jai į akis. 
Užuot jos bijojusi, pradėjau suvokti, kiek mažai galios turė- 
jau. Mano baimė — tai tik didelis šuo, grasinantis dideliais 
dantimis ir garsiu lojimu, kuris inkščia ir gūžiasi iš baimės, 
kai duodi jam atkirtį. Šiandien, kai pagalvoju apie nenorą 
skambinti telefonu, mano krūtinėje, lyg silpnas elektrošokas, 
suzvimbia baimė. Aš nešuosi tą baimę prie telefono aparato 


ir skambinu. 


Kaltė ir baimė 


Su užslėptomis savo baimėmis galime netikėtai susitikti, kai 
ką nors dėl kažko kaltiname. Nukreipkite dėmesį nuo kalti- 
nimų objekto į save ir pabandykite išgyventi tuo metu esan- 


čius jausmus. 

Vienas iš jų bus tas, kad baimė ŽEIDŽIA! Netgi ma- 
žytė baimė gali šmižinėti aplink širdį, pilvą ar gerklę. Kvė- 
pavimas bus paviršutiniškas. Aš vis dar jaučiu baimę, tačiau 
išsiugdžiau kitokius santykius su ja. Aš ją pasikviečiu ir įsilei- 
džiu pas save, o ne ignoruoju. Aš vėl įsileidau baimę į kasdie- 
nį gyvenimą. Ji man reiškia ne daugiau, nei pasivažinėjimą 
amerikietiškais kalneliais. Aš buvau mirtinai išsigandusi. Ak! 
Čia buvo neįtikėtina! 

Savo užslėptą baimę dar galime atrasti darbuose, kurių 
nemėgstame. Neapykanta yra ta pati baimė, tik nukreipta į 
kažką ar į ką nors. Pavyzdžiui, man nesunku sudėti indus 
į indaplovę, tačiau nemėgstu jų iš ten išimti. Atitraukdama 
savo dėmesį nuo fakto, kad nemėgstu ištuštinti indaplovės, 
aš atkreipiu dėmesį į tuo metu vyraujančią baimę. Visada 
pajuntu tą zvimbimą, imu negiliai kvėpuoti, gerklė išsausėja, 
pečiai įsitempia. Suvokimas indų išėmimą iš indaplovės pa- 
kėlė į aukštesnį lygį. Susipažinę su mažomis baimėmis, gali- 
me kovoti su didelėmis. Kuo daugiau mes tai praktikuosime, 
tuo geriau žinosime, ką turėtume daryti. 

Įsileisdami baimę tampame nuo jos laisvi (atminkite, 
kad jausti baimę ir įsileisti baimės jausmą yra du skirtingi 
dalykai). Įsileista baimė nustoja būti slaptu veiksniu jūsų san- 


tykiuose su pasauliu. 


Baimė ir nebrandumas 


Padariau išvadą, kad užslėpta baimė trukdo žmonėms su- 
bręsti. Metų metus bandžiau išsiaiškinti priežastį, dėl kurios 
atrodo, kad Žmonės nesuspėja su gyvenimu. Jie neįgyja gero 


išsilavinimo ar nesusiranda gero darbo. Jiems nesiseka ben- 

drauti, kalba arba per daug arba per mažai. Greitai prade- 
da kaltinti kitus dėl kokių nors matomų trūkumų — valdžią, 
visuomenę, turtinguosius, korporacijų godumą, fanatikus, 
rasistus, „svarbius“ Žmones, kurie yra kitokie nei jie, vadina- 
mieji „mažesni“ žmonės, ir t. t. 

Bandžiau išsiaiškinti, ko trūksta jų mąstymui. Anksti 
supratau, kad kalta ne savigarba. Tačiau kas? Koks pamoky- 
mas leistų jiems pakilti, kad galiausiai pradėtų matyti gyve- 
nimą tokį, kokį jį mato kiti žmonės? Pagaliau supratau, kad 
senos, užslėptos baimės neleidžia jiems rizikuoti ir patirti 


normalaus gyvenimo pojūčių. 


Rizika visada baugina 


Rizika mums visiems atrodo sunkiai suvokiama dėl įprastos 
baimės, kurią mes siejame su bet kokiais naujais siekiais. Tie 
„mažesni“ žmonės tiesiog nesistengia susidoroti su dabartine 
baime. Jie niekada nekovojo su savo vaikystės baimėmis (kad 
ir kokios jos buvo — motina, kuri ant jų nuolatos šaukdavo, 
alkoholikas tėvas, kuris prisigerdavo ir juos mušdavo, mo- 
kyklos chuliganai ar vyresni broliai, kurie be jokio gailesčio 
tyčiodavosi ar seksualiai priekabiaudavo). 

Todėl jie labai atsilieka nuo savo bendraamžių. Jiems 
gali kilti sunkumų, kai pirmąją dieną naujoje mokykloje 
bando susirasti naujų draugų, pirmą kartą nueiti į diskoteką, 
pirmą kartą užkalbinti merginą ar vaikiną, pakviesti į pasima- 
tymą. Jų bendraamžiai gali tai padaryti, nes jie moka sukaup- 
ti pakankamai drąsos, kad galėtų įveikti paprastą baimę. Bet 
žmogui, kuris turi krūvą užslėptų baimių, apie kurių egzista- 


vimą net nenutuokia, šios situacijos baugina. Jiems reikia kur 

kas daugiau drąsos nei kolegoms. Jeigu jie suvoktų, kad trūks- 
ta drąsos, turbūt ją lavintų. Bet nežinodami, kad pagrindinė 
to priežastis yra užslėptos baimės, jie, užuot stengdamiesi at- 
rasti savyje drąsos, visą dėmesį sutelkia į situacijos baisumą ir 
nusprendžia tame nedalyvauti. Nė vienas žmogus negali būti 


ir subrendęs, ir bailus. 


PRATIMAS Nr. 28: ĮVARDYKITE TĄ JAUSMĄ. 

KOKS GALUTINIS JŪSŲ ATSAKYMAS:? 
Kalbėdamiesi su savimi priverčiame įsižiebti šiek tiek neuro- 
nų smegenų žievėje, o tai automatiškai sukelia sveiką „užte- 
mimą“ požievyje. Mes turime ribotą energijos kiekį. 

Kartais jausmai gali įsitaisyti mūsų prote, kai to nepa- 
stebime. Kad išlaikytume pusiausvyrą, bet kuriuo metu gali- 
me „išsikviesti save“ ir paaiškinti, kas vyksta. Galime pasakyti 
kažką panašaus į: „O taip, žinau, kas tai yra. Tai depresija“ 
arba „Gali būti, kad po truputį apima manija.“ 

Kaip tai gali padėti? Kalbant apie jausmus, blogiausia 
yra tai, kad pamiršę, jog mūsų jausmai — tai ne mes, apsiribo- 
jame jutimu, o ne žiūrime į jausmus, kaip į vieną iš gyvenimo 
piešinių. Į piešinį, kurį akimirksniu galime pakeisti, nes esa- 
me dailininkai, o ne drobė. 

Viena iš priežasčių, kodėl pagalbos linijos dirba taip 
veiksmingai, yra ta, kad žmonės skatinami išsipasakoti. Api- 
būdindami savo jausmus ir kalbėdami apie juos — kas yra ko- 
gnityvi, o ne emocinė veikla, — jie iš lėto išsilaisvina iš savo 
baimės gniaužtų. Kai tik žmonės priverčia kognityvius neu- 
ronus judėti, iš karto gali priversti smegenis perkelti nervinę 
veiklą iš požievio, kuriame kyla skausmingi jausmai, į žievę, 


kurioje skausmą keliančių jausmų niekada nebūna. 


228 A. B. Curtiss 


PRATIMAS Nr. 29: AUTONOMINIS RAŠYMAS 

Tiesiog sėdint ir užsirašinėjant viską, kas ateina į galvą, gali- 
ma puikiai pamatyti, kokie dalykai vyksta mūsų prote, kurie 
mums daro įtaką tokiais būdais, apie kuriuos net neįsivaizda- 
vome. Galime „susisiekti“ su ilgai saugotomis nuomonėmis 
ar principais, kuriuos nešiojamės su savimi, bet nesuvokia- 
me, ar jie tikrai egzistuoja. Kuriam laikui viską atidėkite į 
šalį — pakaks dešimties minučių, bet ir valandos nebus per 
daug. Užsirašinėdami leisimės į kelionę po slaptas savo mąs- 
tymo ir būties vietas. 

Galime užsirašyti ir savo tikslus bei troškimus — gal- 
būt jie mums taps aiškesni ir lengviau pasiekiami. Galime 
užsirašyti dalykus, dėl kurių esame dėkingi, teiginius, kurie 
turės įtakos pozityvesniam mąstymui. Mūsų rašyseną ir protą 
jungia stiprus ryšys. Jie gali daryti įtaką vienas kitam. Jeigu 
visiškai nežinome, ką rašyti, galima sudaryti sąrašą žodžių, 
kuriuos vėliau skaitydami sugalvosime, ką toliau rašyti. 

Tūkstančio mylių kelionė prasideda nuo vieno mažo 
žingsnio. Tūkstančio puslapių dienoraštis prasideda nuo vie- 
no žodžio. Tad užrašykite jį. Antras žodis jau formuosis jūsų 


galvoje. 


PRATIMAS Nr. 30: KAS AŠ ESU 


Kas aš esu? Per penkias minutes užrašykite kiek galite dau- 
giau atsakymų į šį klausimą. Išsaugokite šį lapą, o praėjus 
šiek tiek laiko pratimą dar atlikite keletą kartų. Ant lapelių 
užrašykite rašymo datas ir saugokite juos kitiems kartams. 
Kartais juos perskaitykite. Stebėkite, kaip keičiasi atsakymai. 
Aš esu gydytoja, aš esu nevykusi, aš esu mama, aš esu liūdna, 


aš dainuoju, aš esu neteisi, aš sergu, aš esu visatos dalis. 


Dvidešimtas skyrius 


Streso Mažinimo 
pratimai 


Šie pratimai padeda pakeisti į save sutelktą mąstymą, kuris 
atskiria mus nuo realybės. Daug kartų buvo įrodyta, kad pa- 
prasčiausi sekundės trukmės pratimai padeda sumažinti stre- 
są. Paprasčiausias bandymas suglamžyti popieriaus gabalėlį 
ir, suformavus kamuoliuką, mesti jį į šiukšliadėžę, pamėg- 
džiojant krepšininkų metimą, gali pralaužti įtampos ledus ir 


leisti nuo jos pailsėti. 


PRATIMAS Nr. I: DVIEM SEKUNDĖMS NULEISKITE PEČIUS IR 
ATPALAIDUOKITE NUGARĄ 


Šis pratimas puikiai tinka stresui sumažinti, taip pat padeda 
suprasti, kurie dalykai mums jį sukelia, nors ir nesuvokiame, 
kad jie gali būti streso priežastis. Šį pratimą atlikite dešimtis 
kartų per dieną, kai tik jį prisiminsite. Kūno stresas sukelia 
proto stresą, o šis — nerimą, kuris lemia cheminių medžiagų 
kiekio pokytį kūne. Tai gali peraugti į depresiją. 

Pratimas yra toks: Iš savo įtempto gyvenimo pavo- 
kite dvi sekundes. Sutelkite dėmesį į pečius ir leiskite jiems 


leistis žemyn. Sutelkite dėmesį į nugarą ir leiskite jai sugleb- 

ti. Leiskite visai viršutinei kūno daliai palinkti į priekį. Pa- 
lenkite galvą į priekį ir atpalaiduokite sekundei ar dviem. 
Apžiūrėkite kitas įsitempusias kūno dalis — raumenis, gerklę, 
liežuvį ir rankas — ir jas taip pat atpalaiduokite. 

Kartą paklausiau moters, kuriai padėjau spręsti santuo- 
kinio gyvenimo problemas, ar ji bet kuriuo momentu žino, 
kad ją yra apėmęs stresas. Ji atsakė: „O taip, mane visada ap- 
ima stresas, kai jis...“ Čia aš ją pertraukiau ir kaip įmanoma 
mandagiau pasakiau, kad žodžiai kai jis reiškia, jog ji gerai 
nepažįsta savo jausmų. 

Daugelis žmonių nejaučia ryšio su savo kūnu, kuris 
leistų suvokti, ar bet kuriuo metu juos yra apėmęs stresas, ar 
ne. Streso stiprumą jie nustato ne savo kūno pojūčiais, bet 
pagal tam tikrą pastovią situaciją, kurios metu stresas smogia 
visu stiprumu. Savo jausmus jie vertina pagal tai, kas vyks- 
ta juos supančioje aplinkoje: nesėkmės, nusivylimai, blogos 
naujienos, tai, ką kiti žmonės sako ar daro. 

Apskritai žmonės supranta, kad jie turi jausmus. Tačiau 
dažniausiai jie nepažįsta savo jausmų nuo to momento, kai 
jie atsiranda, iki tol, kol baigiasi. Mes dažniausiai pastebime 
jau įsisiautėjusius jausmus, kai jie jau būna tiek pablogėję, kad 
pritraukia mūsų dėmesį, nes sukelia diskomfortą. 

Labai pravartu pažinti aplinkybes, kurios sukelia stresą, 
kad galėtume tam pasiruošti iš anksto. Tačiau stresas, pasie- 
kęs aukščiausią tašką, nelabai gali „papasakoti“ ką nors nau- 
dingo. Ne tokiais svarbiais momentais turėtume pasitikrinti 
save, kad suvoktume, kas mums paprastą dieną kelia stresą, 
nors, atrodo, nieko įtempto nevyksta. 

Jei galėtume save patikrinti, pastebėtume, kad per die- 


ną vis labiau įsitempiame, prisisukame tarsi laikrodžio spy- 

ruoklė, po truputėlį, nes nesuvokiame, jog tai darome. Tada 
dienos pabaigoje mumyse susikaupia labai daug veikloje ne- 


išnaudoto streso. 


Nepanaudotas stresas kaupiasi kūne 


Jeigu streso neišeikvojame ką nors veikdami arba jo neat- 
pažįstame ir neišleidžiame, jis pradeda kauptis kūne ir ga- 
liausiai kokiu nors būdu sukelia nerimą Vieniems stresas 
pasireiškia kaip nugaros, kitiems — kaip galvos, tretiems — 
kaip skrandžio skausmas. Šis pratimai leidžia išleisti dieną 
sukauptą stresą. 

Kai nemiega, mūsų kūnas dėl žemės traukos poveikio 
visada patiria šiek tiek fizinio streso. Be streso negalėtume 
padidinti savo raumenų jėgos. Todėl, jeigu visada patiriame 
įtampą, lygiai taip pat valios pastangomis galime atpalaiduoti 
savo kūną. Kai įprasime tai daryti nuolatos, dešimtis kartų 
per dieną, pastebėsime, kad kartais mūsų pečiai ir nugara yra 
labiau įsitempę, nei mums atrodo. Tada pradėsime suvokti, 
kad netgi įprasta veikla skatina stresą. 

Kartą atlikau šį pratimą per rašytojų susitikimą. Mane 
labai nustebino faktas, kad vien klausydama, kaip kiti žmo- 
nės skaito savo darbus, patiriu tiek daug streso. Nuolat 
galvojau apie tai, kad reikia atpalaiduoti nugarą. Niekados 
nebūčiau pagalvojusi, kad tokia veikla man sukelia stresą. 
Kaip tik maniau, kad klausydama, kaip kiti žmonės skaito, 
atsipalaiduoju. 

Šis pratimas puikus ne tik dėl to, kad padeda atsikratyti 
streso, bet ir todėl, jog padeda suprasti, kurie dalykai mums 


jį sukelia. 

PRATIMAS Nr. 2: SUSKALDYKITE AKMENINĘ 
VEIDO IŠRAIŠKĄ 


Abrahamas Lincolnas kartą pasakė, kad žmogus, kuris iki ke- 
turiasdešimties metų nesirūpina, kaip atrodo jo veidas, yra 
gamtos išdaiga. Tačiau po keturiasdešimties veido išraiška 
priklauso nuo paties žmogaus ir jo temperamento. Vienas iš 
mėgstamiausių mano močiutės pasakymų nuolat susirauku- 
siems ir nemaloniems žmonėms būdavo toks: „Atrodo, kad 
šypsena suskaldys jo veidą.“ 

Šypsenos pratimą aš naudoju kasdien, apie jį pagalvoju 
darydama bet kokius kasdienius darbus. Pratimas trunka tik 
dvi sekundes. Tai nuostabi priemonė, leidžianti akimirksniu 
atsipalaiduoti bei padedanti išsaugoti lygią veido odą ir ma- 
lonią išraišką, taip pat pozityviau nusiteikti. Tai lyg psicholo- 
ginė proto ir veido korekcija. 

Mes dažniausiai nesuvokiame, kad mūsų veidus sukaus- 
to ryžtingumo, susikaupimo, nerimo ir nuovokumo kaukės. 
Šias išraiškas atspindi gilios raukšlės ir suraukti antakiai. Mes 
net nenutuokiame, kiek streso ir įtampos sukaupiame ir lai- 
kome tuose nedideliuose raumenyse. 

Kartais taip susikoncentruojame, kad atrodo, jog mus 
sukaustė skausmas ar pyktis. Veidas įsitempia, sustingsta ir 
tampa panašus į veidus, iškaltus Rašmoro kalne*. Kai mūsų 
raumenys yra tokios būsenos, veidą sukausto stresas. O kai 
kuri nors kūno dalis jį patiria, protas pradeda jausti nerimą. 
Šis pratimas padės atsikratyti didelės dalies susikaupusios 

* Rašmoro kalnas Šiaurės Amerikos Pietų Dakotos valstijoje yra savotiškai 

šventa vieta kiekvienam Amerikos piliečiui. Paminklas vienija keturis lyde- 

rius, kurie vedė tautą nuo kolonijų laikų iki pat XX amžiaus. Tai prezidentai 


George'as Washingtonas, Abrahamas Lincolnas, Theodoras Roosveltas, Tho- 
mas Jeffersonas. 

frustracijos, neigiamų jausmų, samprotavimų ir užsispyri- 
mo. 

Pratimas yra toks: Sakykite sau: „Suskaldyk akmeni- 
nę veido išraišką“ ir atkreipkite dėmesį į įsitempusias veido 
vietas. Atpalaiduokite veido raumenis ir iš lėto n-u-s-i-š-y-p- 
s-o-k-i-t-e. Tuo pat metu nuleiskite ir atpalaiduokite pečius. 

Nesijaudinkite, jeigu šį pratimą atliksite viešumoje ir 
žmonės atkreips į jus dėmesį. Kartą, išspaudus lėtą šypseną, 
akys užkliuvo už savęs veidrodyje. Toji šypsena, kuri man 
atrodė be galo plati, iš tiesų veidrodyje buvo vos pastebi- 
ma. Bet žinote ką? Galiu lažintis, kad prieš tą atliktą pratimą 
mano veide įžvelgti nerimą galėjo bet kuris į mane pažiūrėjęs 


žmogus. 


Stresas yra baimė 


Neseniai atlikau šį pratimą klausydamasi ilgų vienos pažįsta- 
mos postringavimų apie kažką, ką laikiau didžiausia nesąmo- 
ne. Toji jos kalba man kėlė vis daugiau įtampos, bet norėjau 
pasirodyti mandagi ir priimti kito žmogaus nuomonę. Ga- 
liausiai supratau, kad priešinga mano nuomonė tuo klausimu 
atsispindėjo mano veide, nes tuo metu buvau labai įsitem- 
pusi. Bet vos tik atpalaidavau savo veido raumenis ir išspau- 
džiau lėtą šypseną (pratimą atlikau intensyviai žiūrėdama į 
kalbančiąją), pajutau, kaip atsipalaiduoja visas kūnas, tapau 
palankesnė kito žmogaus nuomonei, nors visiškai jai nepri- 
tariau. Tad visada turėtume prisiminti, kad bet koks stresas 
tam tikra prasme yra baimė. 

Kartais, prieš eidama miegoti, atlieku šį pratimą, 


nes nenoriu užmigti su piktu žvilgsniu veide. Tai užtrun- 

ka tik vieną ar dvi sekundes. Jeigu įprasite dieną galvoti 
apie šį pratimą, nustebsite, kiek kartų savo veide pastebėsi- 
te akmeninę išraišką. Galbūt net pasijuoksite iš tokio savo 
RIMTUMO. 


PRATIMAS Nr. 3: KVĖPAVIMAS PILVU 
Kvėpavimas pilvu per penkiolika ar dvidešimt minučių turėtų 
sustabdyti panikos priepuolius. Pastebėkite, kad, pasirodžius 
pirmiesiems simptomams, kvėpuojate viršutine krūtinės da- 
limi. Kad išvengtumėte bauginančių simptomų (svaigulio, 
baimės nualpti ir t. t.), turite pakeisti kvėpavimo būdą. Turė- 
site nukreipti orą į pilvą, taigi kvėpuoti visais plaučiais. Šios 


instrukcijos padės tai padaryti: 


1. ATSIPALAIDUOKITE darydami „Nuleiskite pečius ir 
atpalaiduokite nugarą“ (pratimas Nr. 1) ir „Suskaldyk 
akmeninę veido išraišką“ (pratimas Nr. 2) pratimus. 

2. Vieną ranką uždėkite ant krūtinės, o kitą — ant pilvo. 

3. Lėtai ir palengva penkias sekundes traukite orą pro nosį. 
Stenkitės, kad krūtinė nejudėtų. Jūsų pilvas išsipūs. To- 
kiu būdu kvėpuosite visais plaučiais. 

4. Sulaikykite kvėpavimą ir suskaičiuokite iki penkių. 

5. Vėl per penkias sekundes iškvėpkite. Iškvėpdami išgau- 
kite švilpimo garsą. Atkreipkite dėmesį, kaip iškvepiant 


susitraukia pilvas ir kaip jis išsipučia įkvepiant. 


Susitelkite į kvėpavimą. Šį pratimą kartokite tiek kartų, kiek 
jums reikia. Net kai nejaučiate jokių simptomų, irgi galite 
treniruotis. Patys tai susiplanuokite. Pavyzdžiui, kaskart, kai 


sustojate užsidegus raudonam šviesoforo signalui, ar suskam- 

bus telefonui, įkvėpkite pilvu. Taip, užklupus panikos prie- 
puoliui, būsite pasiruošę daryti šį pratimą. 

Jeigu sunku įkvėpti, galite padidinti iškvepiamo oro 
kiekį. Kai jau atrodys, kad iš plaučių iškvėpėte visą orą, dar 
kartą ilgai pūskite, kad tikrai ištuštintumėte plaučius. Kai 
plaučiai bus visiškai tušti, jūs natūraliai įkvėpsite, kad juos 
vėl pripildytumėte. 

Susitelkite į patį kvėpavimą. Nekreipkite dėmesio į ne- 
rimą, kad negalite kvėpuoti. Sąmoningai pasirinkite iš dviejų 
dalykų: nerimo dėl kvėpavimo ar paties kvėpavimo. Nebūtina 
nervintis dėl panikos priepuolių. Tiesiog kvėpuokite. Netru- 


kus ramias mintis apie kvėpavimą atspindės ramūs jausmai. 


PRATIMAS Nr. 4: KAI DAIKTAI ARTĖJA, 
PRAPLĖSKITE HORIZONTĄ 


Kai mus kamuoja didelė problema, esame linkę į ją sutelkti 
visą dėmesį. Mes ją uždarome į dėžutę, atskiriame nuo savo 
gyvenimo, kad galėtume aiškiai ją matyti. Viskas gerai, kol 
mūsų dėmesys lemia kokius nors veiksmus. Bet jeigu nega- 
lime atlikti jokio veiksmo, o vis tiek esame sutelkę dėmesį į 
problemą, tai tas dėmesys, užuot baigęsis veiksmais, baigiasi 
savimi. Mes patys atsiduriame dėžėje kartu su problema, at- 
skirti nuo viso pasaulio, ir stebimės, kodėl atrodo, kad daiktai 
artėja į mus. Niekas nesiartina; mes patys leidžiame atsargiam 
problemų sprendimo mechanizmui tapti tikslu savaime, o ne 
priemone tikslui pasiekti. 

Kelias iš problemos yra lygiai toks pats, kaip ir į pro- 
blemą. Galime išlįsti iš dėžės ir sugrįžti į normalų gyvenimą. 
Jeigu mūsų problema yra prasta sveikata, pavyzdžiui, galime 


išplėsti savo suvokimą ir į jį įtraukti šeimos išradingumą, savo 

laimėjimus ir dvasinį gyvenimą. Problemą turėtume matyti 
ne kaip atskirą laiko tarpą, kaip savaitę ar mėnesį, bet kaip 
aštuoniasdešimt metų trunkančio gyvenimo dalį. Galime 
žiūrėti į mažus gamtos dalykus, į milžiniškus kalnus ar beribį 
dangų ir suvokti, kad jokia problema negali būti didesnė nei 


pats gyvenimas. O gyvenimas visada yra mūsų pusėje. 


PRATIMAS Nr. 5: NESISTENKITE VISU ŠIMTU PROCENTŲ 


Tai senas dzenbudizmo pratimas. Siekdami tobulumo pasi- 
neriame į kokį nors sumanymą ir pradedame jausti, kad per- 
vargstame. Kartais labai naudinga atiduoti ne šimtą procentų, 
o tik tris ketvirtadalius pastangų. Tai geras būdas suklaidinti 
protą. Kai jaučiame spaudimą, dvidešimt penkis procentus 
mūsų pastangų išeikvoja nerimas ir nesėkmės baimė, tad 
dažniausiai būna taip, kad tikslui pasiekti panaudojame tik 


septyniasdešimt penkis procentus pastangų. 


PRATIMAS Nr. 6: NUSPALVINK MANE MĖLYNAI, 
RAUDONAI ARBA TAŠKELIAIS 

Šis pratimas remiasi svarbiausiais principais, dėl kurių hipno- 
zė yra įmanoma: vienu metu protas gali apdoroti tik vieną 
mintį, ir mes galime pasirinkti bet kokią mintį. Šis pratimas 
leidžia atsiriboti nuo neramių jausmų ar skausmą keliančių 
minčių. Tai pasiekiama ugdant gebėjimą stebėti neramius 
jausmus, bet nepasiduodant prievartai pasinerti į juos. 

Kai kurie žmonės šį pratimą daro norėdami atsikraty- 
ti skausmingų jausmų ir minčių, o kiti — galvos skausmo. 
Galvos skausmą šis pratimas ypač padeda gydyti. Bet vertin- 
giausia šio pratimo savybė yra skatinti suvokimą, kad esame 


galingesni už savo jausmus, netgi už skausmo pojūtį. Galime 

išmokti save kontroliuoti, o ne leisti jausmams mus valdyti. 
Patartina pirmą kartą šį pratimą išbandyti apėmus nesmar- 
kiam skausmui ar įtampai. Pratimas per daug sudėtingas, kad 
galėtų greitai nuslopinti labai stiprų nerimą. 

Pratimas yra toks: Kaip įmanoma išsamiau apibū- 
dinkite savo jausmus ar skausmą. Kokios spalvos mano galvos 
skausmas? Ar jis labai stiprus? Kurioje galvos vietoje jis sly- 
pi? Įvertinkite skausmą balais nuo vieno iki dešimties. Ku- 
rioje kūno vietoje yra nerimo ar baimės jausmas? Kokios jis 
formos? Jis juda ar stovi vietoje? 

Neutralios mintys apie skausmo spalvą, formą ir vietą 
gali pertraukti arba visai pakeisti mintį „Man skauda“. Ka- 
dangi šioms neutralioms mintims reikia kognityvių ir žodi- 
nių pastangų, sutelkdami dėmesį į jas paskatiname nervinę 


veiklą smegenų žievėje, kartu ją slopindami požievyje. 


PRATIMAS Nr. 7: KALBĖJIMAS LIEŽUVIU 
Tai dar vienas žaismingas pratimas. Raskite kokią nors ramią 
vietelę. Atsistokite, kad galėtumėte judėti ir gestikuliuoti. 
Užsimerkite. Pradėkite kalbėti nesuprantama kalba, skie- 
menimis — uš, ūū, ach, eoeolala. Tiesiog darykite tai dešimt 
minučių. Į savo kalbą įdėkite šiek tiek energijos ir jausmų. 
Kalbėdami šia ne-kalba, pasakokite apie savo baimes, skaus- 
mą, viltis, išdavystes. Pastebėsite, kad lengva kalbėti neaiškiai, 
tačiau visai nelengva neaiškiai mąstyti. Šis pratimas puikiai 


tinka norint atsikratyti užgniaužtos baimės. 


PRATIMAS Nr. 8: TRISDEŠIMT SEKUNDŽIŲ PAPLŪDIMYJE 
Ant savo stalo nuolatos turėkite jūros kriauklę. Galėsite klau- 


sytis jūros ošimo. 

PRATIMAS Nr. 9: IEŠKOKITE TYLOS 
Gyvenant šiame judriame pasaulyje lengva užmiršti, kokia 
saldi gali būti tyla. Kur ją rasti? Apsilankykite mažame sena- 
me knygyne. Dar galite nueiti į bažnyčią ar kapines. 


PRATIMAS Nr. 10: UŽDARYKITE SAVO BĖDAS 


Įsivaizduokite bėdų dėžutę. Užrašykite savo problemas ant 
įsivaizduojamo popieriaus ir padėkite saugiai į dėžutę, kad 


jos nekamuotų jūsų, kol miegosite. 


PRATIMAS Nr. II: SULĖTINKITE LAIKĄ 
Šį pratimą darykite, kai jus užlieja erzinantis nerimas, kad 
kur nors vėluojate. Nutraukite šį smegenų požievyje esantį 
nerimą persijungdami į smegenų žievę ir įsivaizduokite lai- 
krodį. Pasukite rodykles atgal. Dar galite įsivaizduoti Žemę, 
besisukančią aplink savo ašį. Vaizduotėje sustabdykite ją. Pa- 
sitelkdami tokį stebuklingą mąstymą suklaidinsite smegenų 
požievį. Jis „galvos“, kad dėl vėlavimo kažkas daroma, ir ne- 
rimas sumažės. Protas nėra toks protingas kaip jūs. Pratimą 
darykite tol, kol jausite nerimą. Bet kokia smegenų žievės 
veikla ramina protą, nes kol galvojate apie streso nekeliančias 


mintis, jūsų dėmesio negali patraukti neramios mintys. 


PRATIMAS Nr. I2: CHAOSAS, ARBA PURVO VALYMO TEORIJA 


Šis pratimas skirtas žmonėms, kurie visur siekia tobulumo 
ir jaučiasi prastai, jeigu jų gyvenime nevyrauja ideali tvar- 
ka arba jų verslas ne visada duoda maksimalų pelną. Vienas 
anglų poeto Rudyardo Kiplingo eilėraštis prasideda tokiais 


žodžiais: Jeigu sugebėsi išlaikyti šaltą protą, kai visi aplink tave 

pames galvas ir dėl to kaltins tave...“ Kadangi šiuolaikinis gy- 
venimas yra sudėtingas, ir, atrodo, mes nesuspėjame su laiku, 
norėdami išgyventi turime tapti savo uragano akimi. 

Kaip tai padaryti? Manau, norėdami to pasiekti, turi- 
me pradėti filosofiškai mąstyti. Taip mąstydami pradedame 
objektyviau vertinti daiktus. Kai objektyviau vertinate daik- 
tus, tampate ramesni. Nereikia tiek daug tikėtis iš savęs, nes 
tai pavirsta nuolatine lenktynių būsena, kai kovojate vienas 
prieš kitus. 

Kalbant apie visatą galima pastebėti, kad visame tame 
chaose yra tam tikra tvarka. Tad galime siekti tos tvarkos ir 
savo chaotiškame gyvenime. Visą laiką mes ir mūsų gyve- 
nimas sunkiai randame bendrą kalbą. Visada stengiamės ką 
nors pabaigti, tačiau gyvenimas parodo, kad visada liks ne- 
užbaigtų dalykų. 

Mes statome sau namus, bet nuo pat pradžių galime 
matyti, kaip jų būklė po truputį blogėja. Niekas netrunka 
amžinai, todėl neturėtume nusiminti, jeigu sienų spalva ne 
visai tokia, kokios tikėjomės. Aš apie gyvenimą galvoju kaip 
apie purvo valymą. Mano name suklotos gražios medinės 
grindys ir patiesti rytietiški kilimai, bet aš ne visada sugebu 
padaryti taip, kad jie būtų švarūs. Nė kiek nesiskiriu nuo 
moters, gyvenančios trobelėje su plūktine asla. Taip, aš gy- 
venu geresnį gyvenimą, bet tikrai negaliu ištverti daugiau 
nei ji. Taip pat nedarau jokios svarbios pažangos. Taigi vie- 
nokiu ar kitokiu būdu mes visi valome purvą, kad susikur- 
tume mažą jaukią vietą, kurioje galėtume atsisėsti ir išgerti 
puodelį arbatos. 

Pratimas yra toks: Kai nebegalite daugiau ištverti, 


kai vakar atliktus darbus šiandien reikia daryti iš naujo, apie 

gyvenimą galvokite taip, lyg jame nebūtų jokios pažangos, 


lyg mes plaukiame ta pačia valtimi ir tiesiog valome purvą. 


PRATIMAS Nr. 13: PASIVAIKŠČIOKITE GAMTOJE 
Jūs apimti streso, neramūs ar pervargę veikiausiai dėl to, kad 
nuolatos, namie ir darbe, esate užsidarę tarp keturių sienų. 
Žmogus pirmiausia yra gyvūnas. O gyvūnai nemėgsta būti 
uždaryti narve. Iš savo tvarkaraščio išbraukite penkias minu- 
tes ir išeikite į lauką. Natūralioje aplinkoje yra mažiau stre- 
są sukeliančių dirgiklių. Pažiūrėkite į medžius, tamsiu paros 
metu —į žvaigždes. Jei galite sau tai leisti, suplanuokite išvy- 
ką į laukinę gamtą. Daugelis žmonių mano, kad tai yra gyve- 
nimą keičianti patirtis, nes egzistencinė vienatvė reikalinga. 

„Laukinės būtybės bandė mums pasakyti didelę paslap- 
tį, kurios dar neišgirdome. Tačiau kartais mums labai nedaug 
trūksta, kad ją sužinotume. Kai esame liūdni ir pavargę, pasi- 
žiūrime į spindinčias žvaigždes ir įsivaizduojame, kad ir jos į 
mus žiūri. Kai esame išsigandę ir vieniši, parko medžiai mus 
kažkaip pralinksmina. Galime bėgti kietu keliu ir netikėtai 
išvysti kokį nors nedidelį laukinį dalyką. Tada mes stabtelime 
ir pasižiūrime į jį. Akimirką pailsime. Beveik suvokiame.“ 


(Ištrauka iš vaikiškos knygos „Laukinis laikas“. ) 


PRATIMAS Nr. 14: TEGUL VISI RŪPESČIAI IŠNYKSTA 
KAIP DŪMAI 


Ant lapelio užrašykite visus savo rūpesčius. Lapelį sudeginkite. 


PRATIMAS Nr. 15: NORĖČIAU, GALĖČIAU, TURĖČIAU 
Nesuprantu, kaip šis pratimas padeda. Žinau tik tiek, kad jis 


mažina stresą — galbūt dėl to, kad mes daugiau nebekovo- 

jame su savo nesėkmėmis, o laikome jas nesvarbiu dalyku. 
Mes laikomės įsikibę į erzinantį nerimą ir kaltę dėl neuž- 
baigtų ar neišbandytų darbų. Laikomės įsikibę ne dėl to, kad 
ruošiamės jų imtis, bet kad galėtume kaltinti save. Tai tapo 
užslėptu nesąmoningu įpročiu. Jį turėtume padaryti geriau 
matomą, kad daugiau neužkliūtume už jo. 

Kai tik tampame nepatenkinti savimi, pavydime ki- 
tiems ar liūdime dėl nesėkmės, galime sakyti: „O aš norė- 
čiau, galėčiau, turėčiau. Norėčiau, galėčiau, turėčiau. Norė- 
čiau, galėčiau, turėčiau.“ Kartokite tai trisdešimt sekundžių. 
Netgi galite bandyti padainuoti. Po kurio laiko sugebėsite 
greitai atsikratyti ilgai trunkančio, skausmingo ir erzinančio 


nerimo. 


PRATIMAS Nr. I6: TIK TO NEDARYKITE! 


Ant lapelio surašykite visus darbus, kuriuos planuojate pada- 


ryti tą dieną. Vieną darbą iš sąrašo išbraukite. 


PRATIMAS Nr. 17: PASIKVIESKITE Į NAMUS GREITKELIŲ 
VALYTOJUS 


Mūsų aplinka turėtų mus maitinti energija, o ne traukti ją 
iš mūsų. Važiuoti švariu greitkeliu malonu, galima atsipa- 
laiduoti, tuo tarpu važiavimas šiukšlių pilnu greitkeliu ke- 
lia stresą ir nemalonius pojūčius. Mūsų namai taip pat kelia 
stresą, jei būna apkrauti daiktais, kuriuos galėtume sukrauti 
kur nors kitur ar paprasčiausiai išmesti. Greitkeliai, kaip ir 
mūsų namai, užsiteršia tokiu pat būdu — daiktas po daikto. 
Visi mes esame užsiėmę ir ne visada galime skirti penkias 
minutes tvarkymuisi. Bet eidami pro šalį visada galime skirti 


penkias sekundes. 

Kaskart eidami per netvarkingą kambarį galime paimti 
vieną daiktą ir padėti jį į vietą arba išmesti į šiukšliadėžę. Taip 
pat padėti pieno pakelį atgal į šaldytuvą, pakabinti rankšluos- 
tį ar marškinėlius, išmesti laikraštį, įdėti lėkštę į indaplovę ar 
nuvalyti dalį virtuvės stalo. Labai pasistengę galime išspręsti 
susikaupusias problemas. Tačiau bendras rezultatas vis tiek 
nėra mums naudingas. Galime priversti sukauptas pastangas 
„dirbti“ mums — tuomet mūsų namai ar automobilis stebu- 


klingai taps švarūs. 


PRATIMAS Nr. 18: BET KOKS PLANAS YRA GERIAU 
NEI JOKIO 


Bet koks veiksmų planas yra geriau nei jokio. Kartais tiesiog 
turėti planą jau yra pusė darbo. Kaip sakė JAV politikas, pu- 
blicistas ir mokslininkas Benjaminas Franklinas: „Gera pra- 
džia — pusė darbo.“ 

Kai mano vaikai buvo maži, namuose būdavo baisi ne- 
tvarka, jeigu visi penki ten dūkdavo. Supratau, kad bet koks 
tvarkymosi planas yra geriau nei jokio. Todėl sukūriau porą 
planų. 

Vieną pavadinau „MŠK rinkimas“ Visus sukviesdavau 
į krūvą ir pareikšdavau: „Vaikinai, MŠK svetainėje, ir jų skai- 
čius yra 20.“ Tai reiškė, kad kiekvienas vaikas svetainėje turi 
paimti ir išmesti po 20 šiukšlių (MŠK — mažos šlamšto krū- 
velės). Sulūžęs kalėdinis žaisliukas, blizgutis, popieriaus ga- 
balėlis — viską vadinome šlamštu, todėl galite būti tikri, kad 
kai kurios šiukšlės buvo mikroskopinio dydžio. Bet skirtu- 
mas būdavo tikrai matomas, kai per mažiau nei minutę vaikai 
surinkdavo 100 šiukšlių. Daug greičiau ir lengviau būdavo 


paimti didelius daiktus nei mažus. 

Kitas planas vadinosi ,ABC rinkimas“. Kiekvienas vai- 
kas turėdavo surinkti kuo daugiau abėcėlės, tai yra surinkti ir 
išmesti kuo daugiau daiktų, prasidedančių raidėmis A, B, C 
ir t. t. Abu planai turėjo kažkokių mistinių galių. 


PRATIMAS Nr. I9: TIESIOG SUMAŽINKITE 
DARBŲ KIEKĮ 
Šis pratimas labai panašus į aprašytą prieš tai. Tik jis padės 
ne tik tvarkyti namus, bet ir užbaigti kokį nors didelį pro- 
jektą ar susikaupusius darbus, apie kuriuos vien pagalvojus 
apima nuovargis. Nukreipkite dėmesį nuo viso darbų sąrašo 
ir tiesiog darykite po vieną darbą. Netgi galite sakyti sau: „Aš 


tiesiog turiu mažinti darbų kiekį.“ 


PRATIMAS Nr. 20: SĄMONINGAS NERIMAS 


Kalbant apie nerimą, pavojingiausias dalykas yra tas, kad jūs 
retai suvokiate nerimaujantys, kol įklimpstate taip giliai, jog 
negalite sustoti. Pagrindinė to priežastis — labai sunku nustoti 
ką nors daryti valios pastangomis, nes ilgą laiką tai darėte au- 
tomatiškai. O įprotis nerimauti yra ypač sunkus atvejis. 

Vienas iš būdų, padedančių pakeisti šį įprotį, — perkel- 
ti tam tikrą ilgalaikį nerimą iš savaiminės būsenos į tyčinę. 
Daug lengviau tyčia nustoti daryti kai kuriuos dalykus, kai 
įprantame juos daryti tyčia. Suplanuokite trisdešimt sekun- 
džių nerimauti dėl kokios nors konkrečios problemos. Neri- 
maukite. Nerimaukite. Nerimaukite. O dabar nustokite. Šį 
trisdešimt sekundžių trunkantį pratimą galite atlikti bet kada, 
kai tik pradedate dėl ko nors nerimauti. 

Yra dar viena nerimo rūšis — nekonkretus nerimas. Mes 


nerimaujame ir rūpinamės be jokios konkrečios priežasties. 

Tai irgi įprotis. Suplanuokite trisdešimt sekundžių nerimauti 
be konkrečios priežasties. O dabar nustokite. Jeigu norite, 
galite suplanuoti nerimą vėlesniam laikui — tokiu atveju tu- 


rėsite šiek tiek ramybės tarp suplanuoto nerimo. 


PRATIMAS Nr. 21: NUKREIPKITE DĖMESĮ NUO STRESO 
Pakelkite akis nuo darbo stalo. Įsitikinkite, kad jūsų akys į 


nieką nenukreiptos, o tada tingiai žiūrėkite į tolį. Darykite 
tai dešimt sekundžių. 

Tada atlikite „Nuleiskite pečius ir atpalaiduokite nuga- 
rą“ (pratimas Nr. 1) ir „Suskaldyk akmeninę veido išraišką“ 


(pratimas Nr. 2) pratimus. 


PRATIMAS Nr. 22: ŠTAI JŪS MATOTE, ŠTAI NEBE 


Protas yra puikus kompiuteris. Jeigu protingai juo naudo- 
simės, galėsime išvengti didelio streso ir visose gyvenimo 
srityse viską darysime veiksmingai. Kartais susikaupia daug 
darbo — namų ruoša, darbas biure, projektai. Lakstant pir- 
myn ir atgal dažnai kyla netikėtų minčių apie neapmokėtas 
sąskaitas, nepristatytas darbo ataskaitas ar paprasčiausiai mūsų 
akys užkliūna už dulkino staliuko svetainėje. 

Šiuos pastebėjimus galime išnaudoti — juos dar labiau 
sutirštinti. Šį mėnesį man nebeužteks pinigų, kitą savaitę 
laukia dar didesnė ataskaita, o dar vėliau — metinė ataskaita. 
Reiktų gerai išvalyti visą namą, o tam visiškai neturiu laiko. 
Toks mąstymas paverčia visą mūsų gyvenimą siaubo filmu. O 
visa tai sukelia didelį nerimą ir blogą nuotaiką. 

Toliau apie tai galvodami vis labiau pasineriame į stre- 
są. Tačiau šiuos nedidelius pavienius darbus galime padaryti 


vos tik juos pastebėję — taip kaskart mus aplankys gera nuo- 

taika, kad kažką atlikome. Užuot pastebėję nešvarų staliuką ir 
pradėję galvoti, kad visai neturime laiko tvarkytis, o visame 
name vyrauja netvarka, tiesiog galime paimti skudurėlį ir nu- 
valyti tą prakeiktą staliuką. Taip pat galime apmokėti nerimą 
sukėlusią sąskaitą ar parašyti vieną darbo ataskaitą. 


Pamačiau problemą, ją išsprendžiau ir matau, 
kaip ji pranyksta 


Nuvalę staliuką galime pastebėti vonią, kuri tarsi šaukte šau- 
kia: „Aš purvina!“ Galime išvalyti ir ją. Tai bus visai neblo- 
gas namų ruošos planas, jeigu tikėsimės, kad mūsų protas 
pastebės atliktinus darbus. Nebūtina pulti daryti darbų vos 
juos pastebėjus. Tiesiog turime prisiminti, kad kai tik rasime 
laisvą minutėlę, turime atlikti tam tikrą pareigą. Galvoje su- 
siplanavus kokius nors darbus, protas jaučia, kad kažkas yra 
daroma, ir atsipalaiduoja. 

Likus dienai iki kalėdinės vakarienės pastebėjau, kad 
reikia išblizginti sidabrines šakutes ir šaukštus. Pirmoji į gal- 
vą atėjusi mintis buvo ta, kad neturiu tam laiko, nes tada 
turėsiu nemiegoti visą naktį. Pradėjau nerimauti. Jau buvo 
vėlu, bet vis tiek pradėjau blizginti šakutes. Tuomet paste- 
bėjau, kad kiti įrankiai visai neblogai atrodo. Todėl mečiau 
viską į šalį ir nuėjau miegoti. 

Tokie yra dauguma darbų. Tai, kas kelia mums stresą, 
yra tik ledkalnio viršūnė, todėl kartais, kai pasirūpiname ja, 
visa kita ledkalnio dalis palieka mus ramybėje. Po to, kai nu- 
blizginau nerimą kėlusius sidabrinius įrankius, mano protas 
nebepastebėjo daugiau įrankių, kuriuos reikėtų išblizginti, 


todėl nebereikėjo blizginti visų įrankių. Galbūt įrankiai ne- 

buvo ypač švarūs, bet mano protas to nepastebėjo, o akys 


neieškojo daugiau problemų. 


PRATIMAS Nr. 23: VISĄ DĖMESĮ SUTELKITE Į DABARTĮ 


Neleiskite savo mintims nuklysti toli už esamos situacijos 
ribų. Galime išvengti nemažai streso galvodami apie dalykus, 
kuriuos darome tuo metu, ir vengdami minčių apie praeities 
įvykius arba apie tai, kas bus ateityje. Turime pasistengti leis- 
ti mintims kiek įmanoma mažiau pasyviai klajoti už dabar- 
ties ribų. Tai nereiškia, kad negalite planuoti jokios ateities 
veiklos ar apmąstyti kokių nors praeities veiksmų, kuriuos 
ne taip atlikote. Veiksmų nagrinėjimas ir planavimas yra pa- 
grįsta tikrovės situacija. Tačiau dažniausiai mes nerimaujame 
dėl praeities ar ateities įvykių ir realybėje neužsiimame jokia 


produktyvia protine ar fizine veikla. 


Dvidešimt pirmas skyrius 


Įsitraukimo iš naujo 
pratimai 


Įsitraukimo iš naujo pratimai gali padėti nebegalvoti vien 
apie save ir pakeisti tą paranojišką mąstymą, kuris atitolina 
mus nuo realybės ir kitų žmonių. Kai kurie mūsų mąstymo 
įpročiai visiškai netinkami norint artimai bendrauti su kitais 


žmonėmis. 


PRATIMAS Nr. I: AŠ MIRŠTU, TU MIRŠTI 


Šį pratimą, kuris tikrai yra labai veiksmingas, aš išmokau iš 
jėzuitų kunigo ir psichoterapeuto Anthony de Mello. Gal- 
vodami tik apie save mes visiškai susvetimėjame. Tai tuščias, 
vienišas ir labai skausmingas pojūtis. Mes prisigalvojame vi- 
sokiausių neigiamų ir nedraugiškų dalykų apie kitus, apie 
tai, ką jie galbūt galvoja arba negalvoja apie mus, kaip mes jų 
nemėgstame ir nesižavime jais. 

Štai puikus būdas atnaujinti santykius su draugais ir vėl 
užmegzti ryšį su savimi, tik šį kartą dar tvirtesnį. Darydami 
šį pratimą jūs liausitės lyginti save su kitais, nesvarbu, gerąja 


ar blogąja prasme. Jis neleis piktintis ir nervintis dėl to, ką 

padarėte arba ko nepadarėte. Jis staiga nukreips jus dosnu- 
mo, palankumo, bendrumo ir visuotinės harmonijos keliu. 
Atsiminkite, kad nors visi ir esame skirtingi, tačiau turime tą 
pačią paslaptingą praeitį ir bendrą neužtikrintą ateitį. Juk visi 
kažkada gimėme, taigi kažkada ir mirsime. 

O štai ir pratimas: Kai sutiksite seną pažįstamą, su 
kuriuo praeityje dėl kokių nors priežasčių nerasdavote ben- 
dros kalbos, arba naują žmogų, dėl kurio dar nesate tikras, 
tiesiog pasakykite sau: „Aš pats mirštu ir tas žmogus miršta.“ 


Pasistenkite įsijausti į tikrąją šių žodžių prasmę. 


PRATIMAS Nr. 2: ŠTAI ATEINA TEISĖJAS 
Man vis dar būdingas apgailėtinas polinkis vertinti žmones. 
Juk mes visi kilę iš urvinio žmogaus, galbūt todėl mano ge- 
nuose užkoduotas tas bandos išlikimo jausmas. Ar šis žmo- 
gus yra man gimininga siela, mano padermės žmogus, o gal 
nežymus, svetimas? Šioje srityje labai stengiuosi ką nors pa- 
keisti, nes noriu, kad kiti mane labiau mėgtų. 

Maždaug prieš savaitę su vyru laukėme eilėje prie kino 
teatro kasos. Priešais mane stovėjo niekuo neišsiskiriantis, 
maždaug penkiasdešimties metų juodaodis. Aš esu baltaodė 
ir šiek tiek vyresnė. Akimirksniu ėmiau nekreipti į jį dėme- 
sio, suvokiau, kad man visiškai į jį nusispjaut. Jis man buvo 
niekas, man būtų visiškai vienodai, jeigu jis visam laikui 
išnyktų nuo žemės paviršiaus. O tada pradėjau galvoti apie 
Amerikoje buvusį Pasaulio prekybos centrą*, kuriame visiš- 
kai svetimi žmonės rizikavo savo gyvybe, kad vienas kitam 
pagelbėtų. Paklausiau savęs, ar šis žmogus man labiau rūpėtų, 
jeigu atsidurtume panašioje situacijoje. 


* Šis centras sunaikintas per 2001 m. rugsėjo 11 d. teroristų išpuolį. 

Mano mintyse savaime iškilo įsivaizduojamas scena- 
rijus, tačiau į galvą atėjo visai ne Pasaulio prekybos centro 
vaizdas. Vietoj jo įsivaizdavau, kad visas pasaulis buvo su- 
naikintas ir mes su tuo juodaodžiu likome vieninteliai gyvi 
žmonės žemėje. Menkai apstatytame kambaryje, šviečiant 
blausiai žibalinės lempos švieselei, sėdėjome vienas priešais 
kitą prie mažyčio stalelio. Norėdami kaip nors „prastumti“ 
laiką ir pasilinksminti, įdėmiai žaidėme žodžių loto. Vėl pa- 
žvelgiau į tą vyrą. Juokinga, bet dabar man tas žmogus rū- 
pėjo, lyg būtų artimas draugas. Jis man patiko, atrodė tikrai 
mielas. Jis man buvo labai svarbus. Taip pat pajutau daug 
stipresnį ryšį su visu likusiu pasauliu. 

Nuo to laiko dažnai susimąstau apie žmones, ypač mo- 
teris, kurios anksčiau man galėjo pasirodyti neįdomios dėl 
savo amžiaus ar aprangos stiliaus. Bandau įsivaizduoti, kaip 
jų namuose, kuriuose aš esu svečias, sėdime viena priešais 
kitą ir gurkšnojame arbatą. Dažnai įsivaizduoju, kad jos taip 
pat turi nemažai savotiškos patirties, kuria galėtų su manimi 


pasidalyti. 


PRATIMAS Nr. 3: BŪSENA, KAI GERAI JAUČIATĖS 
Šis pratimas padės užmegzti labai glaudų ryšį su savimi ir geriau 
jaustis šalia kitų. Mes dažnai nepaisome nežymaus diskomfor- 
to ar nervingumo, tačiau jeigu tai darysime visą laiką, visiškai 
prarasime ryšį su aplinkiniais. Taip yra todėl, kad, atsiribojus 
nuo savęs, daug sudėtingiau rasti bendrą kalbą su kitais žmo- 
nėmis. Kitą kartą, kai eisite į kokį nors susitikimą ar vakarėlį, 
išmėginkite tai: vaikščiokite tol, kol kambaryje rasite savo vie- 
tą. Jeigu tikrai į save įsiklausysite, atrasite bent vieną kambario 


vietą, kurioje tikrai žinosite, kad esate savimi. Pamėginkite. 

Aš tai darau gana dažnai. Kartais tik įėjusi į kambarį 
prisėdu, bet po kelių akimirkų suvokiu, jog tai ne mano vie- 
ta, joje jaučiuosi šiek tiek suirzusi. Tada atsistoju ir susirandu 


kitą vietą, kur dažniausiai jaučiuosi gana patogiai ir jaukiai. 


PRATIMAS Nr. 4: SĄMONINGAS GINČIJIMASIS: 

GRYNAS SIELVARTAS 
Nežinojimas yra daugelio mūsų ginčų priežastis. Mes iš ti- 
krųjų per daug negalvojame apie tai, koks bus ginčo rezul- 
tatas. Būtent todėl negalime aiškiai prisiminti, kokie pikti 
buvome praėjusią savaitę, mėnesį ar net pernai. Net nega- 
lime atsiminti, kas tiksliai mus taip supykdė. Nesuvokiame, 
kad turime užslėptą polinkį, seną įprotį laimėti tik tam, kad 
laimėtume. 

O štai ir pratimas: Pasižadėkite sau, kad kitą kartą, 
įsivėlę į ginčą, būtinai jį pralaimėsite. Tiesiog pasiduosite ir 
leisite laimėti kitam žmogui. Gali būti šiek tiek nemalonu, 
kai nesugebate kažkam įpiršti savo nuomonės, tačiau, užuot 
galvoję apie savo nuomonę, visą dėmesį sutelkite į skausmą. 
Turite jį priimti ir ištverti. Neužkraukite visos atsakomybės 
ant kito žmogaus pečių, tikėdamiesi, kad jis viską sutvarkys. 
(Juk būtent to ir norite, ar ne? Priversti kitą žmogų sutikti su 
jumis ir taip pašalinti jus kankinantį skausmą?) 

Tačiau jūs nesuvokiate, kad šiuo atveju pats skausmo 
suvokimas ir yra didžiausia dovana. Jis jau ilgą laiką tūnojo 
jūsų viduje. Ir niekas jūsų neskaudino, nes kai tampate suau- 
gusiu žmogumi, skausmo nebesukelia kiti žmonės. Kai susi- 
taikysite su savo skausmu (iš tikrųjų tai yra baimė), jis liausis 
jus kankinęs, ir jūs tapsite daug geresniu žmogumi, kuriam 


nebus taip svarbu, kad jo žodis būtų paskutinis. 

O dabar šiek tiek apie baimę. Kiekvienas turime ko- 
kių nors baimių, ir visai nesvarbu, susitaikome su jomis ar 
ne. Priimdami savo baimę ir susigyvendami su ja galite jos 
atsikratyti. Pripažinta ji akimirksniu išnyksta, tačiau ji neiš- 
nyks, jeigu apie ją galvosite. Jūs pats lemiate savo skausmą, 
kai galvojate, kad kažkas kitas jį sukelia. Taip, netgi smurtas 
šeimoje. Jis (dažniausiai vyras) tiesiog pats jums perkelia savo 
skausmą. Atskirai susidorojusi su savo baime, daug tinkamiau 
reaguosite į smurtą. Auka daug lengviau protu suvokia bijan- 
ti nei smurtautojas. Jeigu atskirai nesusidorosite su savo bai- 
me, smurtas jums abiem taps blogu sumanymu ir pramoga, 
taigi nė vienas iš jūsų negalėsite tobulėti. 

Nepamirškite — kaltinimai yra vienas iš būdų išvengti 
baimės. Jeigu norite suprasti, kaip labai ko nors bijote, tiesiog 
stebėkite, kaip dažnai kažkuo kaltinate savo antrąją pusę. Ne- 
gausite teigiamo atsakymo, jeigu kaltinate tik dėl mažmožių. 
Bus tik dar paprasčiau pateisinti visas tas peštynes ir rietenas. 
Svarbiausia yra pats kaltinimo procesas, o ne turinys. Kai tik 
pagausite save ką nors kaltinant, iš karto sutelkite visą dėmesį 
į save ir pasistenkite atpažinti jus kankinančią baimę. 

Susitaikius su savo baime ji tampa aiškiu, grynu siel- 
vartu be jokio išankstinio nusistatymo, kaltinimų, savęs gai- 
lėjimo. Ji nekelia jokių simpatijų — jums tiesiog reikia, kad 


visas pasaulis jus stipriai apkabintų. 


PRATIMAS Nr. 5: GYVENIMO PRATIMAS 


Mes turime atrasti ryšį su pasauliu, nes jis tikrai nesistengs 
atrasti ryšio su mumis. Pasaulis mums naudingas tik tada, 
kai stengiamės kažkaip patys su juo susijungti. Jeigu ko nors 


atsisakome, jis tampa mums svetimas. Taigi, kai jaučiamės 

vieniši ir atstumti, turime suaktyvinti savo ryšį su pasauliu, 
ir visai nesvarbu, kokia abejotina ir baugi atrodo ši mintis. 
Dažniausiai sunku pačiam sukrusti, nes daug lengviau išvis 
nieko nedaryti. Tačiau nesvarbu, suprantame tai ar ne, sau 
mes esame vienintelis pasaulio šaltinis, taip kaip savo kūnui 
esame vienintelis maisto šaltinis. 

Niekas negali už mus valgyti ir niekas negali sujung- 
ti mūsų su pasauliu. Mūsų susijungimas su pasauliu ir yra 
tas jungiklis, kuris mums atveria pasaulį. Pats pasaulis negali 
mūsų priversti — jis gali tai tik pamėginti pasitelkęs terapiją. 
Tačiau psichoterapeutas, norėdamas mums padėti, naudoja 
vienintelį dalyką — mus pačius. 

Kartą, užklupus depresijai, aš dienų dienas slapsčiau- 
si namuose. Pasyvumas mane prikaustė prie nykių sienų ir 
niūrios, abejingos ramybės. Vieną dieną mane aplankė vai- 
kaičiai. Jie norėjo išeiti pasivaikščioti. Širdyje atradau kruo- 
pelytę entuziazmo, ir mes išėjome. Tačiau po dvidešimties 
minučių aš staiga praregėjau ir su didele nuostaba suvokiau, 
kad buvau pamiršusi visą pasaulį. Įsivaizdavau, kad tamsūs 
ir liūdni mano namai ir yra visas pasaulis. Tuo tarpu čia 
buvo dangus, debesys, medžiai, taip pat čia buvo visi tie na- 
mai, ir, be jokios abejonės, juose gyveno kažkokie malonūs 
žmonės. 

Pagalvojau, kad galbūt kai kurie iš tų Žmonių šiandien 
buvo tokie pat liūdni kaip ir aš. Nežinojau, kad buvau prara- 
dusi ryšį su pasauliu, kol po savo kojomis vėl pajutau tvirtą 
žemę. Visiems žmonėms linkėjau tik gero, džiaugiausi, kad 
jie vėl tapo dalimi mano pasaulio, o aš tapau jų pasaulio da- 
limi. Gyvenimas neegzistuoja tik mintyse, teoriškai; jis egzis- 


tuoja tik tada, kai mes jį praktikuojame. 

PRATIMAS Nr. 6: ATRASKITE RYŠĮ SU GYVENIMU 


Kartais vakarėlio ar susitikimo metu, net kai esame artimų 
žmonių būryje, staiga pasijuntame atstumti ir vieniši, lyg 
nederėtume toje kompanijoje. Mums gali atrodyti, kad nie- 
kam nerūpime, galime jaustis susinervinę, įsitempę, lyg ne- 
žinotume, ką toliau daryti ar sakyti. Galime jaustis socialiai 
neišprusę, nevikrūs ir išsigandę. Taip yra todėl, kad visiškai 
nekreipiame dėmesio į kitus, į tai, ką jie daro ir kalba. Vie- 
toj to mes visą dėmesį sutelkiame į save, savo pojūčius ir 
mąstymą. 

Mes susidrovime kaskartą, kai visą dėmesį nukreipiame 
į save. O kai susidrovime, arba per daug kalbame, arba esame 
per daug aktyvūs ir tokiu būdu atkreipiame į save nereikalin- 
gą dėmesį. Arba tampame vis tylesni, kol galiausiai visiškai 
savyje užsisklendžiame. Abu keliai yra skausmingi. 

Norėdami ištrūkti iš šios dilemos, pirmiausia turime ją 
atpažinti. Galime sau pasakyti: „Aš jaučiuosi labai drovus ir 
atsiribojęs nuo kitų, taigi turbūt tapau pernelyg egocentriš- 
kas.“ Antras žingsnis — pasistenkite nesutelkti viso dėmesio į 
save. Galite sau pasakyti: „Šie žmonės nėra šalti ir bejausmiai. 
Aš pats praradau susidomėjimą jais. Šie žmonės nėra atitolę, 
aš pats nuo jų atitolau. Privalau liautis kreipti dėmesį į savo 
baimes ir pojūčius bei sutelkti dėmesį į kažką kita.“ 

Galime pateikti kažkam klausimą ir išklausyti atsakymą. 
Susitelkti ties jais ir nebegalvoti apie save. Šioje srityje visi 
turime sunkumų, mes norime kalbėti su žmonėmis, tačiau 
gėdijamės, nes pamiršome jų vardus. Taigi drovimės prieiti 
prie jų ir pradėti pokalbį, nes iš baimės, kad nežinome, kas 
jie tokie, galime pasakyti ką nors netinkamo. Žmonės, kurie 


geriau jaučiasi tokiuose susibūrimuose, tiesiog turi daugiau 

patirties. Jie daug dažniau rizikavo ir suprato, kad nenumirsi 
vien dėl to, jog pasakysi ką nors kvailo. 

Nėra jokios magiškos formulės. Žmonės, kurie mano, 
kad tokia yra, galiausiai tampa nenuoširdūs ir paviršutiniški. 
Tiesiog turime prisiminti, kad mes patys esame geros valios 
žmonės, norime bendrauti ir šiaip ar taip išsikapanosime. Ga- 
lime pamėginti atpažinti tą ribą, kai jau peržengiame liniją, 
atsitraukti atgal ir pradėti iš naujo bei dar labiau stengtis. Ži- 
noma, mes ne visada sužibėsime. Ar ištversite tai? Dažniau- 
siai, prieš tampant pernelyg keistais, mes dar galime kažkaip 


išsisukti. Juk mes visi esame tik žmonės. 


PRATIMAS Nr. 7: SVARBUS PRANEŠIMAS 


Visai neseniai supratau, kad, kalbėdama su žmonėmis, turiu 
išmokti pati atsirinkti, kas jų žodžiuose yra svarbiausia ir ką 
jie man atskleidžia. O norėdama tai padaryti, turiu išmokti 
atskirti esminius dalykus nuo antraeilių. 

Po truputį pastebiu, kad visi neigiami dalykai yra ne- 
esminiai. Kartais mes ko nors nemėgstame arba mus kas 
nors erzina, tačiau visa tai yra tik mūsų pačių požiūrio, 
mūsų neigimo, baimės ir skuboto vertinimo padarinys. Tai 
neturi nieko bendra su ta žinia, kurią žmonės bando mums 
perduoti. 

To, kaip aš vertinu tą žinią, nereikėtų tapatinti su pačia 
žinia. Tačiau jeigu aš nuolat galvosiu apie tai, kaip ko nors 
nemėgstu, kad tik veltui gaištu laiką ir mane tai erzina, tai 
praleisiu esminę žinutę tik todėl, jog pati būsiu ją užbloka- 
vusi. Neteksiu galimybės suvokti esminę žinutę, nes būsiu 


pernelyg užsiėmusi galvodama apie neesminius dalykus. 

PRATIMAS Nr. 8: MES ESAME BLOGESNI, 
NEI MUMS ATRODO 


Mes tampame vis daugiau atleidžiantys, nes nelabai krei- 
piame į save dėmesį. Žiūrėdami į veidrodį jame nematome 
absoliutaus ir neginčijamo grožio — matome „grožio krei- 
vę“, taigi ir iš artimiausių bei brangiausių žmonių nesitikime 
visiškos fizinės tobulybės. Jie neturi atrodyti visai kaip kino 
žvaigždės. 

Tačiau, negalėdami taip paprastai pamatyti savo psi- 
chologinių trūkumų, nesuvokiame, kad yra ir psichologinės 
tobulybės kreivė. Esame linkę manyti, kad patys esame labai 
protingi, taigi iš savo antrųjų pusių tikimės to paties, nesu- 
prantame, kodėl jie kartais būna blogos nuotaikos, nuvilia 
mus, nuolat verkšlena ir skundžiasi, nenori mylėtis tada, kai 
mes to norime. 

Jeigu mūsų antroji pusė negražiai su mumis elgiasi, vi- 
sai gali būti, kad tai yra kerštas už kažkokį mažmožį, kurio 
gal net nepastebėjome. Taip yra todėl, kad niekšybės, kurias 
iškrečiame savo antrajai pusei, dažniausiai visiškai skiriasi nuo 
tų, kurias jie iškrečia mums. Mano brolio žmona mėgdavo 


sakyti: „Mergaitės žnaibosi, o berniukai daužo kumščiais.“ 


PRATIMAS Nr. 9: TURIME GYVENTI TOKIAME PASAULYJE, 
KOKS JIS YRA 


Turime gyventi tokį gyvenimą, kokį turime, o ne tokį, kokį 
norėtume turėti. „Geresnis“ gyvenimas visada yra ateityje, 
tačiau mes negalime gyventi ateitimi — turime gyventi dabar. 
Nors tai ir skamba kaip visiems žinoma banalybė, tačiau jeigu 


iš tikrųjų ja tikėsime, suprasime, jog tiesiog negalime laukti 

ir savo meilę parodyti tik tada, kai mūsų antroji pusė pradės 
geriau elgtis. Labai sunku, galbūt net skaudu, maloniai elgtis 
su žmogumi, kuris mus yra nuvylęs ir ant kurio pykstame. 
Nors galime pasijusti išduodantys save, tačiau iš tikrųjų mes 
tik apgauname savo protą. 

Mūsų protas jau būna nusprendęs, kad gyvensime taip, 
kaip gyvenome iki tol. Labai baisu išmėginti ką nors naujo. 
Baisu būti žvaliam, kai mūsų protas sako mums: „Vyksta 
negeri dalykai, ir, kad galėčiau atsipalaiduoti, jie turi page- 
rėti.“ 

Taigi iš pradžių turime elgtis taip, kad atrodytų, jog 
mylime savo artimiausius ir brangiausius žmones, net jeigu 
tai netiesa. Turime apsimesti, kad nėra jokio kito laiko, tik 
DABARTIS. Taigi galime imtis kokių nors teigiamų veiks- 
mų, nes „tai yra viskas, ką turime“. Nors tai ir labai sunku, 
tačiau rezultatai jus nustebins. Dažniausiai tereikia šiek tiek 
pastangų, kad viskas pradėtų gerėti savaime. 

Iš tikrųjų jūs tiesiog naudojate savo protą, kad gyven- 
tumėte savo gyvenimą, užuot leidę protui jus išnaudoti. Kad 
atsiskirtumėte nuo gyvenimo tik tam, jog protas galėtų ramiai 
jaustis. Jūs turite pasakyti savo protui, kad norite imtis ko 
nors naujo, o ne paprasčiausiai vadovautis senais įpročiais. 

Pagalvokite apie tai. Juk mes nesame šiurkštūs, pikti 
ir atšiaurūs žmogžudžiui, kurio rytoj laukia egzekucija. Mes 
esame kupini pakantumo, klausiame, ko jis norėtų vakarie- 
nei, paruošiame skanų valgį, padengiame stalą, įpilame taurę 
vyno. Mes šypsomės, esame mandagūs ir net persimetame 
keliais žodžiais. Galbūt su savo trūkumų turinčia, paklydusia 
ir vis dar esančia šuns vietoje antrąja puse galėtume elgtis 


taip pat gerai, kaip su tuo žmogžudžiu. Kodėl mums atro- 

do, kad mirtume, jeigu taip pasielgtume? Kas gi tokiu atveju 


mumyse žūtų? Nebent mūsų baimė. 


PRATIMAS Nr. 10: PASAKYTI KITIEMS ŽMONĖMS, 

KOKIŲ TRŪKUMŲ JIE TURI 
Kartą sulaukiau klausimo: „Kaip neįskaudinant žmogaus pa- 
sakyti, kad jis turi tikrai siaubingų trūkumų?“ Mano atsaky- 
mas buvo: „Labai atsargiai.“ Labai sunku pamatyti savo trū- 
kumus net tada, kai jų ieškome, tad galime tik įsivaizduoti, 
kaip sunku priimti neigiamus atsiliepimus iš kito. Aš pati, 
būdama psichoterapeutė, didžiausius savo trūkumus paste- 
bėjau, kai nuolat juos matydavau žmonėse, kurie ateidavo į 
mano kabinetą. 

Tačiau labai keblu tuos trūkumus parodyti žmonėms, 
kurie neprašė jų gydyti, patarinėti jiems ar juos kritikuoti. 
Naudodamasi savo, kaip psichoterapeutės, patirtimi, norė- 
čiau jums patarti, kad, norint asmeniui A parodyti jo trūku- 
mus, geriausia tokius pačius trūkumus parodyti ir asmenims 
B ir C. Kaip pavyzdį paimkime blogas manieras prie stalo. Jūs 
galite A paklausti: „Ei, jeigu pamatysi mane srebiant sriubą 
taip, kaip dabar tai daro B ir C, prašau, pasakyk.“ O tada, 
jeigu A pradės srėbti sriubą, jūs galite pasakyti: „Ei, tu sre- 
bi sriubą lygiai taip pat kaip B. Negaliu pakęsti, kai jis taip 
daro.“ Jūs nesakote: „Negaliu pakęsti, kai TU tai darai.“ 

Nenustebkite, kai pats gausite dozę tų pačių vaistų, ir A 
staiga visiškai laisvai ir nesivaržydamas pradės laidyti neigia- 
mus komentarus apie jus. Juk iš pradžių pats paprašėte, kad 
prireikus jus kritikuotų. 

Yra bendra taisyklė, kuri geriausiai veikia, kai norime 


pagerinti savo artimiausių ir brangiausių žmonių, nesvarbu, 


suaugusiųjų ar vaikų, elgesį. Jeigu norime, kad žmogus ir 
toliau taip elgtųsi, turime jį pagirti, o jeigu norime, kad tam 
tikras elgesys išnyktų, turime jį ignoruoti. Smerktinas elgesys 
baigiasi tada, kai kaltininkas verčiau liaujasi taip elgęsis, negu 


kenčia nuo padarinių. 


Dvidešimt antras skyrius 


Tobulėjimo pratimai 


Siekdami tobulybės ir precizišikumo mažuose dalykuose, pa- 


keičiate visą savo gyvenimą. 


PRATIMAS Nr. I: PRIŽIŪRĖTOJAS 

Daugelį dalykų mes darome aplaidžiai, tiesiog iš įpročio. Ta- 
čiau bet kurią minutę pratimo forma galime nuspręsti juos 
daryti rūpestingai. Tai padės išgelbėti dalį savo gyvenimo iš 
savaiminio režimo. Turiu omenyje labai paprastus dalykus, 
pavyzdžiui, taip padėti knygą ant stalo, kad jos kraštai visiškai 
atitiktų stalo kraštus. Arba, apmokėdami sąskaitą, čekį galime 
išrašyti tvarkingai, dailyraščiu. Jeigu baigėme šluostytis, prieš 
pakabindami rankšluostį, galime jį tvarkingai sulankstyti. 
Kiekvienas sąmoningas veiksmas mus šiek tiek atitraukia nuo 
nesąmoningos būsenos, kurioje pamirštame dabartį. 

Kai skubiai brūkšteliu padėkos raštelį draugui arba išra- 
šau viso mėnesio čekius, visada susimąstau apie JAV aktorių 
Christopherį Reeve'ą. Kaip jis vertintų galimybę ant laiško 
užrašyti adresą? Ar galimybė pakelti ranką ir iš lėto judin- 
ti plaštaką ant popieriaus lapo nebūtų jam pati didžiausia ir 


nuostabiausia dovana po to, kai per nelaimingą atsitikimą 


260 A. B. Curtiss 


jojant buvo paralyžiuotas? Ar paprasčiausias adreso užrašy- 
mas nebūtų atrodęs didžiausias stebuklas? O aš skubu kuo 
greičiau užrašyti, lyg tai visiškai neturėtų reikšmės. Tačiau 
tada pastebėjau, kad jau vien tai, jog galiu laikyti parkerį ir 
rašyti, — didžiulė privilegija. Tai stebuklas, ir aš turiu stengtis 
iš visų jėgų. 

Senieji filosofai ėjo teisingu keliu, nuoširdžiai ir pa- 
prastai tikėdami, kad jeigu ko nors imamės, turime įdėti visas 
savo jėgas ir puikiai atlikti darbą. Šiuolaikinis neurologijos 
mokslas mums aiškiai parodo, kad sąmoninga veikla, stimu- 
liuodama nervinį aktyvumą smegenų žievėje, apsaugo nuo 
smegenų požievyje slypinčios depresijos. 

XIX amžiaus katalikų dvasininkas R. W. Faberis užbė- 
go neurologijos mokslui už akių: „Tikslumas darant mažus 
dalykus yra puikus linksmumo šaltinis.“ Šį principą jis su- 
prato daug anksčiau, negu kas nors tai paaiškino moksliškai. 
Kai mes sutelkiame dėmesį tam, kad būtume kruopštesni, 
darbas vyksta smegenų žievėje, o ten nebūna niūrių jausmų. 
Juk neviltis gali kilti tik smegenų požievyje. Rūpestingai at- 
liktos nesunkios pareigos gali padėti nebegalvoti tik apie save 
ir patekti į daug didesnę bendruomenę, kurioje jausime kur 


kas stipresnį ryšį su dabartimi. 


PRATIMAS Nr. 2: IŠVAIZDOS GRAŽINIMAS 


Prie kasdienio išvaizdos gražinimo ritualo pridėkite dar vie- 
ną dalyką, kurio įprastai nedarytumėte eidama į darbą ar su- 
kiodamasi namuose. Visai nesvarbu, koks mažas tas pokytis. 
Vėlgi pagrindinis tikslas yra daryti ką nors, ko nenorime da- 
ryti, nes turime lavinti savo valią prieš faktinę proto būseną, 


kuri nuolat bando įteigti, kad mums niekas nerūpi. 

Iš tikrųjų tai ne mums nerūpi. Nerūpi mūsų globėjiš- 
kam, sveikai mąstančiam ir nepataisomam protui. Jis nori, 
kad mes paslėptume savo talentą ir niekas mūsų netrukdytų, 
kai bandysime atsistoti ir užimti savo vietą po saule. Įpras- 
tas mūsų mąstymas tiesiog atbaido drąsą. Įprastas mąstymas 
jaučiasi laimingas ir saugus, kai gali iš anksto žinoti, kas 
bus toliau. Kai kelyje pasitaiko išsišakojimų, protas bando 
mus sustabdyti. Turime galimybę važiuoti greitkeliu, nes 
neįmanoma iš anksto numatyti, kokie bus drąsaus veiksmo 
padariniai. Štai kodėl mes dažniausiai bijome teisingai pa- 


sielgti. 


PRATIMAS Nr. 3: PURVINŲ DARBŲ SĄRAŠAS 


Užsirašykite visus racionalius paaiškinimus, kuriuos jums už- 
kraus instinktyviai jus saugantis protas, norėdamas įkalbėti 
jus nedaryti tų dalykų, kurių nenorite daryti (padarysiu tai 
vėliau, nusipelniau kelių minučių poilsio, nes vakar keturias 
minutes dariau namų ruošos darbus, ir t. t.). Atkreipkite dė- 
mesį, kokie gudrūs gali būti pasiaiškinimai. Kalbėkite apie tai, 
kaip galite save pergudrauti! Galutinis mus saugančio proto 
tikslas — sugundyti mus, kad gyventume iš įpročio, o ne va- 
dovaudamiesi savo sprendimais; klausytume jausmų, užuot 
vadovavęsi principais. Jeigu negalime visiškai išvengti nau- 
joviškos veiklos, sugalvosime labai įtikinamus paaiškinimus, 
kodėl reikėtų atidėti neįprastus veiksmus. „Tik ne šiandien, 
aš jaučiuosi šiek tiek pavargęs. Padarysiu tai rytoj.“ 
Nenustebkite, jeigu jūsų protas sugalvos labai protingą 
paaiškinimą, kodėl nereikėtų daryti pirmiau aptarto išvaiz- 
dos gražinimo pratimo. „Galbūt pernelyg sureikšminti išorinį 


grožį nėra tokia jau gera mintis.“ Kažkur girdėta? Taip veikia 

ne visa jūsų vidinė vertybių sistema; tai tik instinktyviai sau- 


gantis protas stengiasi jūsų neišleisti už įpročio ribų. 


PRATIMAS Nr. 4: TIESIOG TAI PADARYKITE 


Kasdien tuo pačiu metu padarykite nedidelį namų ruošos 
darbą, kurio nenorite daryti, tokį, kurį padarius jus supanti 
aplinka taps šiek tiek tvarkingesnė. Šis darbelis turėtų už- 
trukti ne daugiau nei dvi minutes. Nebūtina daryti iš karto 
viso darbo, pavyzdžiui, galite nesugebėti surūšiuoti visų savo 
dokumentų, bet galite sudėti visas sąskaitas į vieną aplanką 
ir kaip nors jį pavadinti. Jeigu šis pratimas jums bus visiškai 
nauja patirtis, jam labai priešinsitės. Stengsitės racionaliai pa- 
aiškinti, kodėl geriau jo nedaryti, kad jis yra kvailas, visiškai 
jums nepadės ir nėra prasmės jo daryti. Tačiau vis tiek pada- 
rykite. Šiuo atveju visą dėmesį reikėtų sutelkti į procesą, o ne 
į turinį. Visai nesvarbu, ką darote; svarbu tik tai, kad darote. 
Pagrindinė mintis — valios pastangomis išmokti nekreipti dė- 


mesio į įprastą mąstymą. 


PRATIMAS Nr. 5: MANIJA, MANIIJA... 

KODĖL GI TU EGZISTUOJI, MANIJA? 
Kai jums šaus į galvą kokia nors puiki idėja, patikrinkite, 
kokio stiprumo yra ją lemiantis susijaudinimas. O jis neturi 
nieko bendra su idėjos gerumu ar blogumu — jis susijęs tik su 
tuo, ar labai norime tą idėją įgyvendinti. Labai lengva supai- 
nioti susijaudinimą su verte. Sugalvokite mažiausiai tris kitas 
puikias idėjas, kurios sukėlė didelį susijaudinimą, tačiau taip 
ir neišpildė jūsų lūkesčių. Kodėl dabartinė idėja taip skiriasi 
nuo pastarųjų? Galbūt jaučiate kokias nors abejones ar ne- 


saugumo jausmą? Abejonės ir nesaugumas yra nuolatiniai ra- 

cionalaus mąstymo palydovai. Pagalvokite dar kartelį! Manija 
negali atsilaikyti prieš savianalizę. O ji yra vienintelis rimtas 
manijos priešnuodis, tačiau priversti kitą žmogų suvokti savo 
silpnybę beveik neįmanoma. Niekaip negalime padėti žmo- 


gui, kuris neabejoja savimi. 


PRATIMAS Nr. 6: LAZDOS IR AKMENYS GALI SULAUŽYTI 
MAN KAULUS, BET ŽODŽIAI MANĘS NIEKADA NESUŽEIS! 
Atkreipkite dėmesį, kokie jaučiamės įžeisti, kai mus kas nors 
kritikuoja arba nukreipia į mus visą savo pyktį ir agresiją. Ant 
lapo surašykite priežastis, kodėl jaučiatės emociškai sužeisti, ir 
pažiūrėkite, kokios jos neracionalios. Visiškai normalu jaustis 
įžeistam, nors tai ir yra neracionalu. Taigi leiskite, kad mūsų 
skausmo supratimas suteiktų mums stiprybės jį iškęsti. Skaus- 
mas nėra kas nors labai ypatinga — tai tiesiog normalus kasdienis 
reiškinys, kurį turi iškęsti kiekvienas žmogus. Visi turime kokių 

nors siaubingų trūkumų, todėl vienas kitą ir skaudiname. 

Pyktis yra į išorę, o emocinis skausmas — į vidų nu- 
kreipta baimė. Tai žinodami galime labiau analizuoti savo 
skausmą. Kai suprasime, kad skausmas iš tikrųjų ir yra baimė, 
jis pradės nykti lygiai taip pat, kaip ir bet kokia kita gyve- 
nimo patirtis. Apie mus žeidžiantį kitų žmonių elgesį ne- 
begalvosime kaip apie „žeidžiantį mūsų jausmus“ — tai bus 
paprasčiausias kito žmogaus elgesys. 

Kol nesuprasime, kad skausmas iš tikrųjų yra mūsų 
pačių baimė, kuri atsisuka prieš mus, tol mūsų gyvenimas 
nuolatos priklausys nuo piktų, savanaudžių, bejausmių, ne- 
dėmesingų ir užgaulių žmonių malonės. Mes pavargsime 
stengdamiesi pasiteisinti tiems žmonėms dėl savo veiksmų ir 


įsitikinimų, norėdami juos pakeisti ir stengdamiesi nuteikti 

juos savo naudai, kad jie liautųsi darę ar kalbėję tokius da- 
lykus, kurie mus skaudina. Užuot visa tai darę, sudėtingose 
situacijose turime išmokti tinkamai savimi pasirūpinti. 

Pamatę, kaip skausmas iš tikrųjų mus psichologiškai 
veikia, suvoksime, kad tie šiurkštūs ir apie kitus negalvojan- 
tys žmonės, kurių bijodami išeikvojome tiek energijos, iš 
tikrųjų yra tiesiog socialiai neišprusę. Tie žmonės labiau ne- 
susivokę nei pikti, labiau nesubrendę nei neatidūs. Žinoma, 
pasaulyje apstu ir tokių žmonių, kurie iš tikrųjų yra tiesiog 
savanaudžiai, ir mes jiems nelabai rūpime. Tačiau patys el- 
giamės kvailai, kai asmeninius jų trūkumus paverčiame savo 
skausmu ir be reikalo gaišiname savo laiką. 

Visą tą įsisenėjusį priekabiavimą sukelia tik baimė. 
Agresorius pats nukreipia savo baimę į aplinkinius ir pradeda 
agresyviai elgtis. Tuo tarpu auka priima tą agresiją ir giliai 
širdyje ją išgyvena kaip emocinį skausmą. Tokie nemalonūs 
žmonės negali jums psichologiškai ar emociškai „primesti“ 
skausmo, nebent kalbėtume apie fizinį smurtą, o tokiu atveju 
jau reikia skambinti pagalbos telefonu. Jūs patys tai darote, 
kai į save nukreipiate jų agresiją (į išorę nukreiptą baimę). 
Šitaip elgiatės todėl, kad jums trūksta drąsos iškilus pavojui 
savimi pasirūpinti. Tai dar vienas pavyzdys, kai, kaltindami 


kitus, stengiamės nematyti savo pačių baimės. 


PRATIMAS Nr. 7: ATSIPRAAAAAŠAU! 


Pasielgus netaktiškai ar patyrus socialinę nesėkmę patirtas 
skausmas ir gėda yra puikus būdas išmokti šiek tiek atlai- 
džiau save vertinti. Noriai iškentus viešą sumišimą mūsų siela 
gerokai patobulėja. Turime tiesiog atsipalaiduoti ir leisti tam 


„elektros šokui“ ramiai perskrosti visą kūną. Toks įspūdis, kad 

mirštame, tačiau iš tikrųjų mirštame ne mes, o mūsų baimė. 
Galvojate, kad baimė — artimiausias mūsų kompanionas — pa- 
bėgs kaip naktį pagautas vagis? Tikrai ne. Iš pradžių ji mus 
apkabins taip, kad net kaulai braškės. Susidūrę su baime mes 
ją sutinkame kaip seną draugą ir leidžiame lyg bangai užlieti 
visą mūsų kūną. Panorėję visada galime ant jos plūduriuoti; 
tai ypač tinka, jeigu bijote didelių erdvių (agorafobija), nes 


galima tiesiog ramiai pasroviui išplaukti tiesiai pro duris. 


PRATIMAS Nr. 8: NORŲ SĄRAŠAS 
Per penkias minutes sudarykite sąrašą dalykų, kurių nėra 
jūsų gyvenime, bet norėtumėte juos turėti. Tada kitoje to 
paties lapo pusėje išvardykite dalykus, kuriuos darote, nors 
to visai nenorite. Šie dalykai taip pat yra jūsų norai, nors jūs 
ir galite tvirtinti, kad jų nepasirinkote. Juk jie egzistuoja tik 
todėl, kad jūs visiškai nesistengiate įvykdyti kitame sąraše 


esančių dalykų. 


PRATIMAS Nr. 9: STEBĖKITE, KAIP ELGIATĖS I 
Pagalvokite, kokius standartus turėtų atitikti mūsų mintys. 
Pavyzdžiui, ar tai, ką ruošiamės daryti, atitinka mūsų gyve- 
nimo tikslus? O galbūt tai net tiesiogiai nesusiję su jais? Ar 
mes ką nors darome tik tam, kad pasijustume geriau, ar iš 
tikrųjų ketiname padaryti ką nors gero? Nepamirškite, kad 
jaustis gerai yra daug maloniau, negu daryti ką nors gero. Da- 


ryti kažką labdarai nebebus taip įdomu. 


PRATIMAS Nr. 10: STEBĖKITE, KAIP ELGIATĖS II 
Geriausias būdas praregėti — sudaryti penkių labiausiai ver- 


tinamų dalykų sąrašą, vėliau šalia tų penkių dalykų reikėtų 

parašyti kiek minučių per dieną dažniausiai skiriame savo 
svarbiausioms vertybėms. Dar galime sudaryti sąrašą dalykų, 
kuriuos darome, bet pernelyg nevertiname. Šalia taip pat pa- 
rašykite kiek minučių per dieną dažniausiai paaukojate daly- 


kams, kurie jums nelabai rūpi. 


PRATIMAS Nr. II: VISUOTINAI PRIPAŽINTOS TAISYKLĖS 
Aš visiškai neprisidėjau kuriant šį pratimą. Jį išmokau daly- 
vaudama Silva Mind Control kursuose, kuriems ir priskirsiu 
nuopelnus už šį pratimą, nors, mano nuomone, jis gerokai 
senesnis už XX amžiaus išmintį. Iš pasaulio jūs gaunate tik 
tai, ką anksčiau laisva valia esate jam davę. Taigi, jeigu norite 
būti mylimi, iš pradžių patys turite mylėti. Jeigu norite pini- 
gų, iš pradžių turite jų duoti. Ko norėtumėte iš gyvenimo? 
Kad ir kas tai būtų, iš pradžių pats tai duokite! 

Šis pratimas remiasi tikrais faktais, kad, norėdami pra- 
dėti semti vandenį iš šulinio, iš pradžių turite pripilti vandens 
į siurblį, kad šulinys būtų pilnas. Apie tai sukurta net liaudies 
daina. Ištroškęs vyras prieina prie dykumoje esančio šulinio, 
o šalia jo stovi pilnas butelis vandens. Raštelis šalia jo įspėja 
keliautoją, kad troškuliui numalšinti jis negertų vandens iš 


butelio, o supiltų jį į vandens siurblį. 


Turi pripildyti siurblį. Privalai tikėti ir turėti vilties. 
Pats turi kažką duoti, kad nusipelnytum gauti atgal. 
Gerk vandens, kiek tik tilps. Nusiprausk veidą ir 
atvėsink kojas. 

Bet palik pilną buteliuką kitiems. Širdingai ačiū, 
Dykuma Petė. 

PRATIMAS Nr. I2: VISOS BLOGYBĖS SLYPI PASIRINKIME 


Mes ne visada suvokiame, kad dalykus, kurie mums visai 
nesvarbūs, darome tik todėl, kad tiesiog nesugebame kon- 
krečiai, savu laiku, čia ir dabar nuspręsti, ar iš tikrųjų nori- 
me juos daryti. Jeigu nesugebame apsvarstyti kito veiksmo, 
tiesiog darysime taip, kaip jau esame įpratę. Dažniausiai tai 
būna blogi įpročiai. Pavyzdžiui, pastebėjau, kad po pastarųjų 
atostogų, norėdama užsisegti džinsus, turėjau atsigulti ant l0- 
vos. Taigi nusprendžiau, kad turiu numesti kelis kilogramus. 
Po kelių dienų suvokiau, jog visiškai nesuplonėjau. 

Vieną vakarą paklausiau savęs (po to, kai suvalgiau): 
„Kodėl aš vis tiek valgau šokoladinius saldainius?“ „Ar ne- 
nusprendžiau šį vakarą jų nevalgyti?“ Žinoma, nebuvau taip 
nusprendusi. Suvokiau, kad nors ir priėmiau bendro pobū- 
džio, minutėmis ar valandomis neapibrėžtą sprendimą neval- 
gyti saldainių, kai atėjo tam tikras laikas, iš karto po vakarie- 
nės, aš nuėjau į virtuvę ir pradėjau iš įpročio juos valgyti (na 
taip, dar juos valgiau iš godumo ir rajumo, bet juk tai irgi 
blogi įpročiai, ar ne?). Blogus įpročius visada galima nugalėti 
priėmus gerus sprendimus. 

O stai ir pratimas: Kitą vakarą, valgydama vakarie- 
nę, paklausiau savęs: „Ar nusprendžiau šį vakarą nevalgyti 
saldainių?“ Suvokiau, kad šiuo klausimu vis dar nieko kon- 
kretaus nenusprendžiau. Taigi pagaliau pasiryžau susilaikyti 
(protas negali padaryti neiginio, taigi labai svarbu priimti tokį 
sprendimą, kuris būtų paremtas kokiu nors teiginiu, nes ki- 
taip nebegalėsime kontroliuoti savo proto). Protas pamėgins 
padaryti tai, ko prašome, tačiau, prieš tai padarydamas, bet 
kokį neiginį turi paversti teiginiu. Taigi dėl šios priežasties 


sprendimo akimirką aš pasakiau „susilaikyti“, o ne „tiesiog 

nevalgyti“ Žinau, kad tarp šių žodžių labai mažas skirtumas, 
tačiau tokie yra ir mūsų nervai. 

Norėdama sutvirtinti savo sprendimą pasirėmiau tai 
progai pritaikyta eilute iš Shakespeare'o kūrybos: „Susilaikyk 
šiandien, ir rytoj susilaikyti bus daug lengviau.“ (Originalas 
skamba taip: „Susiturėkite šiandien, ir tai suteiks malonaus 
lengvumo kito susilaikymo metu“) Tai padėjo. Tą vakarą ne- 
suvalgiau nė vieno saldainio. Dabar, kai jau žinau, kas man 
gali padėti, nusprendžiau tučtuojau patobulinti savo sprendi- 
mų priėmimą. 

Kitą dieną, eidama pietauti su draugais, paklausiau sa- 
vęs: „Argi nenusprendžiau vietoj didžiulio viliojančio kala- 
kutienos muštinio su bulvių koše ir riebiu spanguolių pada- 
žu, kuriuo ir garsėja ši maža kavinukė, suvalgyti lėkštę vai- 
sių?“ (pastaruosius kelis kartus, nepaisydama savo ketinimų, 
specialiai valgiau kalakutieną — tiesiog ji mažiau kaloringa). 
Daug geriau pasakyti protui: „Suvalgyk vaisių“ negu „Neval- 
gyk kalakutienos“. Šį kartą sėkmingai užsisakiau vaisių. 

Per pusantros savaitės atsikračiau beveik pusantro ki- 
logramo. Galbūt tai nėra labai daug, tačiau, užuot netekusi, 
galėjau tiek priaugti. Tada būtų reikėję numesti jau šešis ki- 
logramus, o dabar tereikia dar tris. Ir nereikia dramatizuoti, 
jeigu reikia numesti gerokai daugiau kilogramų. Juk neten- 
kame po vieną kilogramą, o ne dešimt ar dvidešimt iš karto. 
Jeigu ir toliau rūpinsimės ledkalnio viršūne, netrukus ištirps 
visas ledkalnis. 

Siekdama saldainių ar pyrago, paklausiu savęs: „Kada 
tiksliai nusprendžiau juos valgyti?“ Taip darau, kai tik atsi- 
menu, ir dar stengiuosi tai įtraukti į ilgalaikę atmintį. Man 


atrodo, kad galbūt net susigėstu. Jeigu jau savęs to paklausiu, 

beveik visada susilaikau. Ir apetito mintims darosi vis sunkiau 


nepastebėtoms prasmukti pro klausimų mintis. 


Duokite protui užduotį, ir jis ją atliks 


Nevalingai ištiesta ranka kaskart pamačius desertą ir mintys 
apie jį pradėjo formuoti stiprų nervinį ryšį su mintimi „ar 
aš tikrai dėl to apsisprendžiau?“ Šis klausimas labai išryški- 
na kovą tarp apetito ir valios stiprybės (pasirinkimą tarp il- 
galaikės ir trumpalaikės naudos). Dabar rajumas taip greitai 
manęs nebeužvaldo, ir kai kurie mano sprendimai po truputį 
virsta gerais įpročiais. Juk visi įpročiai — nesvarbu, geri ar 
blogi — prasideda nuo vieno sprendimo. Norėdama šį pratimą 
dar labiau sutvirtinti, dažnai sau kartoju: „Aš kasdien valgau 
vis sveikesnį maistą.“ 

Yra dar vienas labai įdomus dalykas apie sprendimų 
priėmimą — mūsų protas yra toks pareigingas tarnas, kad kai 
tik priimame kokį nors sprendimą ir atkakliai jo laikomės, 
protas pats padaro viską, kas įmanoma, kad tik įgyvendintų šį 
sprendimą. Visiškai normalu nuspręsti ko nors imtis, net jei- 
gu neturime nė menkiausio supratimo, kaip iš tikrųjų galė- 
tume tai padaryti. Visas detales galime palikti protui — jis pats 
nuspręs, kaip geriausia elgtis. Ši maža aplinkybė ne mūsų 
naudai veikia jau tada, kai nepriimame sprendimo. Leidžiant 
protui spręsti už mus, per anksčiau patirtas asociacijas jis gali 
laisvai disponuoti visa mūsų patirtimi, žiniomis, gabumais ir 
silpnybėmis. Protas, naudodamasis visais šiais dalykais, truk- 
do atsikratyti blogų įpročių. 

Nusprendus imtis ko nors naujo ir atkakliai to sie- 


kiant, protas, iš prigimties linkęs spręsti problemas, pasinau- 


270 A. B. Curtiss 


dos visomis turimomis galimybėmis, kad tik sugalvotų, kaip 
įgyvendinti mūsų sprendimą. Kartais, negalėdama užmigti, 
irgi pasinaudodavau šiuo sprendimų priėmimo pratimu. Sa- 
kydavau sau: „Dabar aš miegu“, atsipalaiduodavau, leisdavau 
protui pačiam nuspręsti, kaip nugabenti mane ten, kur no- 


rėčiau būti. 


Turime domėtis tuo, ką darome 


Kartais atrodo, kad maištaujame prieš save ir mums nė velnio 
nerūpi, ką darome. Būtent dėl šios priežasties mūsų gyveni- 
me yra tiek nedaug gerų pokyčių. Reikia iš anksto apgalvotų 
ir sąmoningų pastangų, kad pamatytume, ką ruošiamės da- 
ryti; pastebėtume, apie ką mąstome. Vienas iš geriausių man 
žinomų būdų pamatyti, ką ruošiatės daryti, yra paklausti sa- 
vęs: „Ar aš tikrai dėl to apsisprendžiau?“ Tai išjungia mumy- 
se esantį „autopilotą“ ir priverčia pažvelgti sau tiesiai į akis. 

„Autopilotas“ suteikia galimybę būti tvirto charakte- 
rio, bet vis tiek galvoti, kad esame pūkuoti kačiukai. Dėl 
šios priežasties priaugame svorio greičiau nei suvokiame, kas 
įvyko. Tai sudaro mums puikias sąlygas iš lėto nugrimzti į 
depresiją, nes nepastebime pirmųjų neigiamų ir slegiančių 
minčių, kuriomis kur kas lengviau atsikratytume, juk jos 
mums dar nedaro tokios didelės įtakos. 

Savo veiksmų nesuvokimas yra automatinė savigynos 
strategija, kurią protas naudoja, kad mus išlaikytų stabilios 
būsenos. Ir visai nesvarbu, kokia siaubinga toji būsena ir 
kaip mes jos nekenčiame. Protas pasitiki stabilia būsena, nes 
mes jau tiek laiko joje „išgyvenome“. Taigi ši būsena turės 


aukščiausią valdžią tol, kol nuspręsime ją pakeisti. Štai kodėl 

dažniausiai pasirenkame žinomus dalykus ir šiek tiek bijome 
geresnės, bet dar nežinomos galimybės. Taigi protas verčia 
mus mąstyti tam tikrais ciklais, užuot leidęs visą dėmesį su- 
telkti į tai, ką darome. Mes nenorime žinoti paprasčiausių savo 
gyvenimo problemų, nes visada mus saugantis protas nenori, 
kad spręstume paprastas problemas ir tokiu būdu pakeistume 
stabilią savo būseną. 

Priklausomybė maistui, depresijai, alkoholiui, lošimui, 
seksui ar bet kam kitam prasideda todėl, kad tam tikrų poel- 
gių atžvilgiu gerokai sumažėja mūsų budrumas, taigi galime 
ir toliau taip elgtis, o protas ir toliau išlaiko nusistovėjusią, 
gynybinę poziciją. Kaip sako psichologas Nathanielis Bran- 
denas: „Geriausiai save žlugdome tamsoje.“ 

Mus saugantis protas nori, kad prisirištume prie sava- 
noriško neišmanymo ir tokiu būdu būtume „saugūs“. Kai 
turime žalingų įpročių ir esame nuo ko nors priklausomi, mūsų 
saugoti linkęs protas gali pats jaustis saugus. Žinoma, racionaliai 
to paaiškinti neįmanoma. Reikėtų nepamiršti, kad protiniai 
gabumai nėra mus saugančio proto tikslas; didžiausias tikslas 
yra baimė. O protiniai gabumai priklauso tik nuo mūsų są- 


moningumo. 


Mus saugantis ir globojantis protas mėgsta tokią 
būseną kaip priklausomybė 


Tos senosios roplių smegenys, pirmoji išsivysčiusi smege- 
nų sistema, klaidingai tiki, kad turi mus prižiūrėti lyg būtų 
naujasis „krikštatėvis“. Jis yra visiškai atsidavęs ir neketina 
pasitraukti, jeigu nesistengsime apriboti pernelyg didelių jo 
strategijų: baimės ir jausmų. Pajutę, kad kažką darome tik iš 

įpročio, turime paklausti savęs: „Palauk minutėlę, ar aš tikrai 
jau visiškai dėl to apsisprendęs?“ 

Kuo pagunda toliau, tuo lengviau jos išvengti. Pavyz- 
džiui, mane ir šimtą penkiasdešimt kilogramų sveriančią 
moterį skiria tik maisto prekių parduotuvė. Jeigu nusipirkusi 
pyrago parsinešiu jį namo, tai tikrai nebeišmesiu ir galiausiai 
suvalgysiu. Dabar, kai priėmiau tokį sprendimą, galiu suval- 
gyti tą pyragą per dvi savaites, taigi žala mano sveikatai gero- 
kai sumažės, o aš vis tiek anksčiau ar vėliau jį suvalgysiu. 

Tas pats tinka ir žmonėms, kurie turi polinkį nesaikin- 
gai lošti. Daug geriau apskritai vengti lošimo namų, negu jau 
nuėjus į kazino nuspręsti nepralošti daugiau negu dvidešimt 
dolerių. Taip sprendimų priėmimo procesą galime sutvirtinti 
pasitelkę tam tikras proto gudrybes. Tarkim, prieš eidama į 
parduotuvę aš visada pavalgau, nes apžiūrinėjant sluoksniuo- 


tą šokoladinį tortą alkis gali pakišti mums koją. 


PRATIMAS Nr. 13: IŠSIKRAUKITE RĖKDAMI BASEINE 
ARBA Į PAGALVĘ 


Tokiems baikštiems kačiukams ir kuklumo įsikūnijimams 
kaip mes, metų metus slopinusiems savo pojūčius, kad tik 
nieko nesupykdytų, šis pratimas suteiks nemažą emocinį pa- 
lengvėjimą. Kartais man į galvą šauna mintis, kad mes žai- 
džiame gyvenimą, o žaidimo taisykles sukūrė žmonėms, ku- 
riems visai nesvarbu, kad mus skaudina ar priverčia mus ant 
jų pykti. Kodėl leidžiame kitiems žmonėms prarasti savitvar- 
dą ir rėkti ant mūsų bei visiškai nesistengiame apsiginti? 
Jeigu būtume kalėjime, geriausia, matyt, būtų per daug 
neburnoti ant sargybinio. Jeigu gyventume totalitariniame 


režime, turbūt neturėtume jokių realių galių ką nors pakeis- 

ti. Tačiau laisvoje šalyje mes turime galimybę būti laisvais ir 
nepriklausomais žmonėmis; tiesiog turime išmokti tinkamai 
išnaudoti savo laisvę. O tinkamai elgtis galime tik tada, kai 
mūsų nuolatos nekankina baimės jausmas, nes viskas, kas pa- 
daroma iš baimės, tam tikru atžvilgiu yra netinkama. Taigi 
pirmiausia reikia susipažinti su užslėptomis savo baimėmis — 
tai padės geriau išsiaiškinti ir kasdienes baimes, tokias, su ku- 
riomis kovojame dabar. 

Pratimas yra toks: Galime rėkti į pagalvę, voliotis 
ant grindų. Visai nesvarbu, dėl ko rėkiame. Kai imame rėk- 
ti apie nekonkrečius dalykus, pradeda kilti vaizdai, idėjos ir 
seni prisiminimai, kurie mus paskatina. Nors pratimas ir la- 
bai paprastas, tačiau tiems, kas drovisi savo jausmų, jis gali 
pasirodyti sudėtingas. 

Man reikėjo ištisus mėnesius dirbti su psichoterapeu- 
tu, kol pagaliau galėjau atvirai išreikšti savo pyktį, kaip kad 
praleidau trisdešimt metų mokydamasi jį sulaikyti. Emoci- 
nis atsipalaidavimas nėra tas dalykas, kurį tinka demonstruo- 
ti viešai, pavyzdžiui, nirštant ant kitų vairuotojų kelyje ar 
šiurkščiai elgiantis su pardavėjais ar padavėjais. Jo taip pat 
negalima išlieti ant savo brangiausių ir artimiausių Žmonių 
vien dėl to, kad užsipuolę juos pasijaučiame geriau. Jie nuo 
to geriau tikrai nesijaučia. Geriau jau prisijungti prie kokios 
nors emocinių kančių palengvinimo grupės arba bandyti su- 
sidoroti patiems. 

Jeigu sunku pradėti, galbūt nereikia iš karto rėkti į pa- 
galvę. Galime pabandyti dejuoti, aimanuoti ar lėtai šokti ju- 
dindami klubus į šalis. Pamažu pereikite prie rėkimo dalies. 
Galime tai daryti nestebint svetimoms akims; niekam nerei- 


kia mūsų matyti. Bet anksčiau ar vėliau šis pratimas turi būti 

padarytas, jeigu norime gyventi pilnavertį gyvenimą, o ne 
būti sukaustytiems savo pačių baimės. 

Aš taip pat turėjau keletą užsiėmimų su grupe žmonių, 
kurie kartu mokėsi išreikšti ilgai slėptus jausmus ir emocijas. 
Mušant būgnams dejuodami ir aimanuodami mes voliodavo- 
mės ant grindų. Būdavome išsibarstę po didžiulę auditoriją, 
o kad nematytume vieni kitų veidų ir netrukdytume vieni 
kitiems, dėvėdavome akis dengiančias kaukes. Darbas kartu 
suteikė kur kas daugiau energijos ir patirties, nei būtume 
gavę dirbdami atskirai. Bet dirbti vienam geriau nei nedirbti 


iš viso. 


Emocinis atsipalaidavimas leidžia objektyviau 
vertinti jausmus 


Nuėję į baseiną ir panėrę po vandeniu galime išrėkti savo 
kančią, depresiją, nusivylimą ir kaltės jausmą, kol pašalinsime 
juos iš organizmo. Tai labai atpalaiduoja. 

Tai geras pratimas, leidžiantis suprasti, kaip valios pa- 
stangomis galime pašalinti mus varginančius jausmus. Jeigu 
vengsime emocinio skausmo, galiausiai mums pasidarys nuo 
jo bloga. Pats skausmo jutimas negali padaryti žalos, jeigu 
susitaikysime su faktu, kad jį jaučiame. 

Mus žudo vengimas pajusti skausmą, nes nuslopinti 
jausmai kaupiasi raumenyse ir sausgyslėse. Kad šių nuslo- 
pintų jausmų nesinešiotume savyje, turime žaisdami juos pa- 
jausti ir išlaisvinti. Tai nereikalingas ir pavojingas bagažas. 

Rėkti baseine ar į pagalvę ypač tinka tais atvejais, kai 
atrodo, kad nuo įtampos, pykčio, nusivylimo ir sielvarto iš- 


sinersime iš savo odos. Jis leidžia akimirksniu fiziškai atsipa- 

laiduoti nuo nerimo ir streso. Kartais mes darome siaubingų 
klaidų. Mus atleidžia iš darbo; mes pasakome ką nors kvailo 
ir paskui gailimės. Kartais mums ar mūsų artimiesiems gali 
nutikti baisių dalykų. Mąstymas apie tuos siaubingus dalykus 
sukelia skausmingus ir bauginančius jausmus, o mes griebia- 
mės bet ko, kad numalšintume skausmą. 

Mes patys nesukeliame skausmo — jį sukelia mūsų jaus- 
mai. Mums reikia išmokti atsiskirti nuo savo jausmų — tada 
galėsime daug objektyviau vertinti jų tikroviškumą, ir nebe- 
reikės galvoti, kad esame mūsų jausmai ar mūsų jausmai — 
tai mes. Darydami šiuos pratimus galime pradėti jaustis savo 


jausmų savininkais ir sergėtojais, o ne jų aukomis. 


PRATIMAS Nr. 14: JUOKIS IR PASAULIS JUOKSIS SU TAVIMI 


Jeigu norite šiek tiek atsiriboti nuo savo jausmų, tyliai juo- 
kitės dešimt minučių (arba garsiai, jei esate vieni). Tai bus 
labai sunku, nes mes tokius dalykus laikome kvailais ir neno- 
rime jų daryti ilgiau nei tris sekundes. Iš karto pasakysime: 
„Ak, nepadeda.“ Bet reikia toliau daryti ši pratimą; jis ypač 
veiksmingas juokiantis garsiai. Atkreipkite dėmesį, koks juo- 
kas kyla: drovus, kvailas, netikras pilvo juokas, nuolankus, 
„nekenčiu juoktis“ juokas, aštrus, džiaugsmingas ar silpnas. 
Tai labai retai iškart pavyks, todėl nepasiduokite. Kitą kartą 
vėl bandykite. 

Kai primygtinai stengsimės atlikti šį pratimą, galiausiai 
vis tiek pralinksmėsime. Ir nesvarbu, kad prieš pradėdami jį 
daryti jautėmės išsekę, pikti ar priešiškai nusiteikę. Taip pat, 
daug kartų kartodami tą netikrą juoką, dažniausiai bent kartą 
nuoširdžiai nusijuokiame. Tai labai mus nustebina, bet kartu 


galime pastebėti, kad mūsų nuotaika šiek tiek pakito. 

Šio pratimo tikslas nėra padaryti mus laimingus. Tiks- 
las — suprasti, kad galime šiek tiek pakeisti savo jausmus, 
nors jie iš pradžių atrodo visiškai nejuokingi. Bet mes visa 
tai galime padaryti tyčia, nepaisydami savo proto norų. Pro- 
tas nenori, kad mes juoktumės. Jis iš visų jėgų priešinsis 
šiam pratimui. Bet jeigu mes vis tiek jį darysime, tai daug 


išmoksime. 


PRATIMAS Nr. 15: GERAI. AŠ PASIDUODU. 


Šis pratimas dar vadinasi „Pasiduok realybei'“. Kartą ant po- 
pieriaus lapelio parašiau kažką apie jį ir kaip visada įkišau į 
stalčių. Po kiek laiko lapelį radau. Jame buvo parašyta: „Aš 
turėsiu drąsos išjoti į plačią savo vienatvės dykumą, atsisėsiu 
tenai ir lauksiu mirties.“ 

Kartą manęs kažkas paklausė, ar aš rašau savo, kaip ra- 
šytojos, dienoraštį. Atsakiau nerašanti, bet rašanti „rašytojo 
popiergalius“ Radau dar vieną lapelį ta pačia tema, kuriame 
buvo parašyta: „Jeigu tavo pasaulis tikrai tuščias, tu negalė- 
si lengvai pasislėpti nuo savo sielos.“ Dar vienas popiergalis: 
„Kaip keista, kad kažko baimė kelia skausmą, o jo realybė — 
ne.“ Tai aš patyriau: realybė niekada nekelia skausmo. 

Taigi, jeigu jums skauda, vadinasi nesate realybėje. Jūs 
patekote į smegenų požievyje vykstančią emocinę suirutę ir 
buvote įtraukti į tam tikrą senų įvykių kartojimą. Visa tai lei- 
džia daryti išvadą, kad jausmų nereikia painioti su realybe. 

Pratimas yra toks: Prisimenu, kad kartą jaučiausi 
siaubingai išduota geros draugės. Mane apėmė tokia depresi- 
ja, kad galvojau numirsianti. Praeityje tokie dalykai mane be 
perstojo kankindavo ir slėgdavo dvejus ar trejus metus. Pa- 


maniau: jeigu tas skausmas savaime praeina per trejus metus, 

kodėl negaliu visko pradėti daryti iš karto, pabaigti per tris 
savaites ir sutaupyti trejus savo gyvenimo metus? 

Taigi ryžtingai atsiguliau ant lovos ir išsikviečiau 
„skausmo žvėrį“. „Tučtuojau duok viską, ką turi. Jei tai žudys 
mane, aš tiesiog mirsiu. Viską, ką esi parengęs mesti man 
per ateinančius trejus metus, kad padarytum mano gyvenimą 
apgailėtiną, duok man DABAR. Aš pasiruošusi kentėti.“ Iš 
visų jėgų susikaupiau, kad galėčiau tai pajausti. Nenorėjau, 
kad koks nors skausmas paspruktų ir vėliau mane medžiotų. 
Praėjus maždaug dvidešimčiai minučių, depresija jau buvo 
beveik pradingusi. 

Nežinau kodėl, tačiau nusprendžiau, kad galiu viską 
„suspausti“ ir tris savaites tiesiog kęsti skausmą. Taip pat neži- 
nau, kodėl pasirinkau būtent tokį laiko tarpą. Bet svarbiausia, 
kad tai padėjo. Per kitas dvi savaites mane užplūsdavo skausmo 
bangos, bet vėl pakartodavau savo pasidavimo sceną, ir, nors 
viską galėjau kęsti daug ilgiau, skausmas netrukdavo nė dvi- 
dešimties minučių. Kartais jis trukdavo tik dvi ar tris minutes. 
Aš buvau nustebusi. Po trijų savaičių viskas buvo baigta. Dar 


specialiai bandžiau pajausti skausmą ar gailestį, bet veltui. 


PRATIMAS Nr. 16: DAR KARTĄ, JAUSMINGIAU 


Šis pratimas parodys, kad jausmai, mūsų gynybos mechaniz- 
mai, yra linkę keistis judant mūsų kūnui. Jausmai yra bioche- 
minės reakcijos, vykstančios mūsų kūne. Kartais atrodo, kad 
jausmai mus paralyžiuoja. Norit tikėkit, norit — ne, tačiau 
būtent tai jie ir daro. 

Wilhelmas Reichas pirmasis atkreipė dėmesį į mūsų 
„kūno apsaugą“, kurią sukėlė susitraukę raumenys ir sunkus 


kvėpavimas — nuolatinės laikysenos padarinys. Laikysena yra 

mūsų atsakas į baimę keliančius jausmus, kuriems dėl tam ti- 
krų mūsų veiksmų, atkuriančių gerumo jausmą, neleidžiama 
patiems pasibaigti. 

Psichologinės nuslopintų jausmų reakcijos išreiškiamos 
kūnu. Kūno laikysena, kai susitraukiame ar susigūžiame, ir 
proto laikysena, kai ko nors vengiame ar ką nors kaltiname, 
per tam tikrą laiką gali atsispindėti pakitusiose mūsų ląstelių 
sistemose. 

Skausmingi prisiminimai taip pat gali būti saugomi 
mūsų kūno audiniuose. Širdis plyšta matant mažus vaikus ar 
paauglius, kurių pečiai palinkę į priekį, krūtinė nenatūraliai 
įdubusi, — tokia gynybinė poza liudija apie įskaudintą širdį. 

Nepasibaigusius jausmus galima išlaisvinti atliekant pa- 
prastus vaidybos pratimus, kuriais pamėgdžiojamas veiksmų, 
kurie šiaip buvo nutraukti, užbaigimas. 

Pratimas yra toks: Išjudinus vienus jausmus, kiti ne- 
išreikšti jausmai gali atsipalaiduoti, paklaidžioti po kūną ir 
pasibaigti. Šokant galima juos „iššokti“, bėgiojant — „išbėgio- 
ti“. Kai mane kankina mintys apie kokį nors kvailą poelgį ar 
kai mane kas nors įžeidžia, darau vieną iš savo mėgstamiau- 
sių pratimų — atsistoju ant keturių ir garsiai dejuoju. Turiu 
omenyje, tikrai dejuoju ir elgiuosi kaip gyvūnas. Arba galiu 
staugti kaip vilkas. Galiu būti pikta, nors tuo metu nėra jokios 
priežasties, dėl ko turėčiau ant ko nors ar ant kažko pykti. 
Žinoma, visada būna koks nors konkretus žmogus ar inci- 
dentas, kuris mane supykdo, tačiau greitai situacija tampa 
valdoma. Nors koks nors dabartinis incidentas gali priminti 
labai seną mano emocinę istoriją. 

Šis pratimas padeda prisiminti emocijas, su kuriomis 


yra nutrūkę automatiški ryšiai. Per dažnai mes būname tie- 

siog robotai, kurie pasineria į jausmus net nesuvokdami, kad 
tie jausmai tuo metu vyksta. Mes netgi nežinome, kad esame 
pikti ar išsigandę. Nežinome, kad užimame kūno padėtis, 
kurios yra grėsmingos ir verčia mus susigūžti. O mūsų reak- 
cijos būna įprastos ir automatiškos. 

Šį pratimą mėgstu daryti būdama viena. Jo nesinori 
atlikti stebint kitiems žmonėms (nors esu dalyvavusi grupi- 
niuose užsiėmimuose, kurių metu visiems užrišamos akys ir 
jie skatinami „iššokti“ ir „išdejuoti“ savo skausmą; tai labai 
padeda). Jūsų protas, gynybinio mechanizmo vadovas, neno- 
ri, kad prasidėtumėte su savo užslėptais jausmais ir, atsistoję 
ant keturių, dejuotumėte, šliaužiotumėte ir urgztumėte. Ta- 


čiau vis tiek tai darykite. 


PRATIMAS Nr. I7: NEGALVOKITE APIE DRAMBLĮ 


Negalvokite apie dramblį. Yra senas posakis, kad neįmanoma 
negalvoti apie dramblį. Kad negalvotume apie jį, turime pasi- 
rinkti kokią nors kitą mintį ir galvoti apie ją. Pasirinkite bet 
kokią kitą mintį, tik ne dramblį. Mūsų protas vienu metu gali 
aptarnauti tik vieną mintį, o mes galime pasirinkti, apie kurią 
mintį norime galvoti. Turime šiek tiek pakovoti su protu, kad 
išsikovotume aukščiausią valdžią, kuriai paklus visos mintys. 
Mūsų pasirinkta mintis ar „dramblys“. Mūsų pasirinkta min- 
tis ar proto pasirinkta mintis. Šis pratimas padės susitelkti ties 


viena mintimi. Mūsų pasirinkta mintimi. 


PRATIMAS Nr. 18: KELIAS, KURIUO EINAME 


Jeigu gyvenate šalia mažos gatvelės, kuria važiuojate nuo 
savo namų iki kokio nors didelio kelio, važiuodami stebėkite 


spidometrą ir stenkitės neviršyti dvidešimties kilometrų per 

valandą greičio. Iš pradžių tai jus labai erzins, o protas norės 
lėkti kuo greičiau. Nuolat darydami šį pratimą pastebėsite, 
kaip visi jūsų judesiai sulėtėja, tampa ne tokie nerimastingi; 
jūsų nugara atsipalaiduoja; jūs galite mėgautis įvairiais vaiz- 
dais, tokiais kaip nupjauta kaimyno pievelė, medis ar hori- 
zonto linija. Dar pratimas naudingas tuo, kad jūs dažniau 
išeisite laiku iš namų, nes žinosite, jog šiuo keliu negalėsite 
greitai važiuoti. Šis kelias yra šventas. Galbūt ši idėja plėsis 


tol, kol suvoksite, kad visa mūsų egzistencija yra šventa. 


PRATIMAS Nr. 19: PER VALANDĄ PAKEISKITE VISĄ 
SAVO GYVENIMĄ 


Galbūt šis pratimas nebus iš tų, kuriuos norėsite visą laiką da- 
ryti. Tačiau bent kartą jį padarius galima prisiliesti prie kokių 
nors esminių žmogaus egzistencijos savybių, kurių dažniau- 
siai nepastebėdavome. Gyvenimas tikrai turi kažką stebu- 
klingo, ko mes nepastebime, nes esame per daug užsiėmę jį 
vertindami. Vertinti gyvenimą yra ne tas pats, kas jį gyventi, 
todėl šis pratimas padės suprasti, kad gyvenimas yra didesnis, 
nei mes matome, o laiko tam yra mažiau, nei atrodo. 

Šis pratimas puikiai tinka įpusėjus dienai, kai nesame 
patenkinti savimi ir visu gyvenimu, nes ryte neįvykdėme už- 
sibrėžtų tikslų ir nerimaujame dėl išeikvoto laiko, prarastų 
galimybių bei laiko trūkumo, ir mums atrodo, kad visa die- 
na jau sugadinta. Esame nusivylę savimi, jaučiamės tingūs ir 
neveiksnūs. Todėl nesimėgaujame tuo metu turimu laisvu 
laiku, nes visas jis yra užimtas kalte, kad galėtume mėgau- 
tis tuo laiku, jeigu anksčiau būtume daugiau padarę. Galime 
visą dieną jaustis šiek tiek neramūs ir „neužbaigti“ arba ga- 


lime nuspręsti per vieną valandą pakeisti savo gyvenimą ir 

gyventi taip, kaip norime. Kaip tai padaryti? Tarkime, dabar 
yra sekmadienis, dvi valandos po vidurdienio, o mes buvome 
suplanavę pasimankštinti, bet to nepadarėme. Netgi nepasi- 
varginome pasipuošti, nors planavome tai padaryti iš karto 
po mankštos. Taigi jaučiamės menkaverčiai ir nepatenkinti 
diena bei savimi. Turbūt norėtume, kad būtume sportavę ir 
pasipuošę, tiesa? 

Įsivaizduokite, kad jūsų norai gali išsipildyti, bet va- 
landa vėliau. Ar tai vis dar būtų puiku? Žinoma! Ar galėjote 
pagalvoti, kad, pamoję burtų lazdele, lyg kokia fėja po valan- 
dos galime turėti tai, ko norime? Kai tik suvoksite, kad jūs ir 
esate tai, ko laukėte, visas jūsų gyvenimas pasikeis. 

Pratimas yra toks: Pažiūrėkite į laikrodį ir panorėki- 
te, kad jau būtumėte pasimankštinę. Dabar padarykite taip, 
kad tas noras išsipildytų. Nedelsiant pasimankštinkite. 

Užuot nerimavę, kad ko nors nepadarėme, galime imti 
ir tai padaryti. Ar žinojote? Kas iš to, kad kažką žinome, bet 
nesiimame jokių veiksmų? Galime pamiršti pirmąją dienos 
pusę. Atsikratykite to; juk tai vis tiek nebuvo puiku. Be to, 
tai jau praeitis, nesvarbu, atsikratysime to ar ne. Tik per va- 
landą galime padaryti taip, kad likusi dienos dalis būtų puiki. 
Galime paimti visą energiją, kurią eikvojame save kaltindami 
dėl to, kas buvo praeityje, ir dabar panaudoti ją mankštai. 
Tai tikra magija. Magija! Tačiau turime padirbėti, kad triukas 
pavyktų. 

Galite pamanyti, kad tai kvaila. Bet iš tikrųjų kvaila visą 
likusią dieną jaustis blogai dėl to, kad pirmąją dienos valan- 
dą kažko nepadarėme. Kvaila, nes galime dabar tai padaryti 
ir pakeisti likusią dieną. Patikėkite manimi, jeigu atliksite šį 


pratimą, tikrai nesijausite kvailai. 

PRATIMAS Nr. 20: LYG NULENKTA ŠAKELĖ 


Šį pratimą mano sūnus ir marti darė holistinėje sveikatingu- 
mo mokykloje „Gydančios rankos“. Jis grafiškai parodo, kokį 
poveikį mūsų fizinis kūnas daro mūsų protui. Kai suprantame 
ryšį tarp savo fizinio kūno ir emocijų, galime manipuliuoti 
kūnu, kad pakeistume emocijas. Darydami šį pratimą supra- 
sime ryšį tarp kūno ir proto. 

Pratimas yra toks: Pasirinkite kelias skirtingas kūno 
padėtis ir sustinkite, kol pastebėsite kylančius jausmus, su- 
sijusius su tomis padėtimis. Susikūprinkite lyg išsigandusi 
auka ir sustinkite. Netrukus pradės kilti jausmai apie aukas. 
Truputį praskėskite kojas, rankas sulenkite ties krūtine ir lyg 
karatė kovotojas nutaisykite piktą veido išraišką. Stebėkite, 
kaip pradės kilti galios ar pykčio jausmai. Apkabinkite save ir 
ramiai siūbuokite į šonus. Kils užuojautos jausmas. Raudoki- 
te, dejuokite ir blaškykitės, kol kils nevilties jausmas. Tyliai 
verkite, ir apims liūdesys. Stokite į gynybinę padėtį, tyliai 
šaukite ir protestuokite. Kils baimės jausmas. Šios pamokos 
tikslas yra suprasti, kokie pataikūniški yra jausmai. Kaip grei- 
tai jie gali pasikeisti, kai pateikiate skirtingas situacijas, idėjas 


ar kūno padėtį. 


PRATIMAS Nr. 21: DŽIAUKITĖS 
Kaip ir daugelis žmonių, aš turbūt ilgai galvojau, kad džiaugs- 
mas yra retas ir ateina kada pats to nori, kokiomis nors ste- 
buklingomis akimirkomis, pavyzdžiui, laimėjus loterijoje ar 
įsimylėjus. Galvojau, kad džiaugsmas yra tai, ką gauni, o ne 
tai, ką pats padarai. Kartą klausiau kalbos, kuri baigėsi tokiais 
kalbėtojo žodžiais: „Kodėl negalime priimti džiaugsmo kaip 


gyvenimo realybės?“ 

Nuo to laiko apie džiaugsmą negalvoju kaip apie kažką, 
ką kažkas padarė: tarsi nuėjo nusiprausti ar išėjo pasivaikš- 
čioti. Ar negali džiaugsmas būti toks pat tikras, kaip ir drąsa, 
laisvė bei sąžinė? Šie dalykai taip pat ateina tik juos ugdant. 
Jų mes iš niekur negauname, o turime patys padaryti. 

Būti dėkingam už laisvę yra ne tas pats, kas susijaudinti 
išgirdus savo šalies himną. Jausti skirtumą tarp gėrio ir blogio 
ne tas pats, kas grąžinti pinigus kasininkui, kai jis atiduoda 
per daug grąžos. Intelektinis drąsos suvokimas yra ne tas pats, 
kas žiūrėti tiesiai į akis kieno nors teisėtam pykčiui, rankose 


turint tik niekingą tiesą. 


Ar galima išsiugdyti džiaugsmą? 


Žinau, kad galime nuspręsti nustoti meluoti. Žinau, kad ga- 
lime pakeisti savo elgesį, kad taptume geresni. Bet ar galime 
išsiugdyti džiaugsmą, kad galėtume turėti jį kada tik pano- 
rėję? Jaučiausi lyg entomologas džiunglėse su tinkleliu virš 
reto ir nepagaunamo drugelio. Tad ką iš pradžių geriau ana- 
lizuoti, jeigu ne save? 

Vieną ankstų sekmadienio rytą mano vyras paprašė, 
kad kažką jam atneščiau iš vidinio kiemo. Pakeliui stabtelė- 
jau ir paklausiau savęs, kodėl tą akimirką (jeigu ruošiamės 
save analizuoti, geriau tai daryti akimirka po akimirkos) aš 
nesidžiaugiu šiuo gražiu kiemu, žydinčiomis gėlėmis, ma- 
loniu vėjo dvelksmu ir virš galvos spindinčiu žydru dan- 
gumi? 

Mane nustebino mano pačios atsakymas. Negalėjau 
džiaugtis, nes vis dar buvau su naktiniais, nepersirengusi, ne- 


pašėrusi nei šunų, nei kačių. Aš negaliu džiaugtis, kol viso to 

nepadarysiu, tiesa? Bet ar kada nors užbaigsiu visus darbus? 
Ar kada nors būsiu pasiruošusi? 

Kitą dieną paklausiau savo dukros, kuri pati neseniai 
tapo mama, ką ji mano apie džiaugimąsi kuo nors. Ji gana 
keistai atsakė, kad kai pasakiau žodį džiaugsmas, pirmoji jos 
mintis buvo apie baimę. Kažkas, susijęs su kalte. Kažkas, su- 
sijęs su tuo, kad gyvenimas neteikia džiaugsmo, nors turėtų. 


Tai, kas teigiama, visada yra rizikinga 


Manau, mano dukra atrado kažką svarbaus. Mes niekada ne- 
same labiau atviri nei džiaugsmo akimirką. Mes esame pažei- 
džiami. Mus gali įskaudinti. Kad ir kaip mes to nekęstume, 
saugu ir jauku yra tik tai, kas neigiama ir sukelia skausmą. 
Viskas, kas teigiama, visada yra labai rizikinga, nesvarbu, kad 
mes taip ilgai to laukėme. 

Žinoma, tai turi prasmę, nes mūsų protas, kalbant apie 
evoliuciją, yra gynybinis mechanizmas. Todėl mes su savo 
problemomis, nesėkmėmis ir nerimu dėl neatliktų darbų 
jaučiamės kaip namie. Džiaugsmas, būdamas pozityviau- 
siu jausmu iš visų, mūsų protui yra visiška paslaptis. Kuo 
džiaugsmas gali būti geras mūsų gynybos mechanizmui? Jis 
mūsų nemaitina, nerengia, nesuteikia pastogės nuo pavojų. 
Jis neskaičiuoja. 

Mes renkamės puolimą; kažko siekiame; leidžiamės 
nugalimi; rūpinamės; geriame vaistus; sergame; bet niekada 
negirdėjau, kad kas nors džiaugtųsi. Reikėtų daugiau pagal- 
voti apie tai. 

Po kelių dienų nusiskyniau keletą rožių ir parsinešiau 


namo. Man patinka, kai namuose yra gėlių. Bet staiga supra- 


KELIAS IŠ DEPRESIJOS 285 


tau, kad mėgti gėles namuose nėra džiaugsmas, ar ne? Netgi 
būti dėkingam už tai, kad gali aplinkui matyti gėles, nėra tas 
pats, kas džiaugtis. Kodėl aš nesidžiaugiu tomis gėlėmis? Su 


gėlėmis rankose nusprendžiau tuojau pat tai daryti. 


Ar galime džiaugtis tyčia? 


Nežinojau, ar galiu džiaugtis tyčia. Net neįsivaizdavau, kaip 
tai padaryti. Tapau nebyli ir nejudri, sustabdžiau viską, su- 
stabdžiau visą save. Giliai įkvėpiau ir iškvėpdama pajutau, 
kaip atsipalaidavo pečiai. Visa pasinėriau į gėles. Tiesiog 
miriau. 

Atrodė, kad laikas sustojo. Gėlėse pajutau kažką svar- 
besnio nei tik tai, kad man jos patinka. Tas jausmas buvo 
panašus į meilę, nors ir ne tokią jaudinančią, kaip įsimylėjus 
iki ausų. Tai buvo lyg švelni mano krūtinę užpildžiusi meilės 
banga. Lyg saulė patekėjo širdyje. Kadangi tai buvo pirmasis 
mėginimas džiaugtis tyčia, nustebau, kad taip puikiai pavyko. 
Tai buvo jis. Džiaugsmas. 

Po šio pirmojo sėkmingo bandymo džiaugtis likusi 
diena buvo tikra nesąmonė. Išgirdau liūdnų žinių dėl savo 
atostogų planų. Nepavyko papietauti su drauge. Tikrai nesi- 
jaučiau laiminga. Tada man šovė mintis. Pagalvojau, ar ga- 
lėčiau džiaugtis visada, kai tik man pasidaro liūdna. Apsidai- 
riau aplinkui ieškodama ko nors, kas keltų džiaugsmą. Akys 
užkliuvo už mėgstamiausios įrėmintos nuotraukos su dukra. 
Nusprendžiau ja pasidžiaugti. Prasikeiksiu, jeigu nepavyks. 
Kaip kad pavyko su rožėmis. 

Nuo to laiko, kai pirmą kartą džiaugiausi tyčia, nuolatos 


tai darau. Tai visada veikia, jeigu tik prisimenu tai padaryti. 

Mes galime džiaugtis natūraliai, jeigu tik to pareikalausime. 
Kada tik norime. Netgi kai esame prislėgti. Mums tiesiog 
reikia lėčiau elgtis. Viską trumpam sustabdyti. Visiškai at- 
sipalaiduoti. Paieškoti ko nors, kas mums kelia džiaugsmą. 
Džiaugsmas yra visur. Visą laiką. Mums tiesiog reikia jį pa- 


siimti. 


PRATIMAS Nr. 22: MĄSTAU, TODĖL ESU 


Kai jaučiatės keistai, pradėkite analizuoti savo mąstymą. At- 
kreipkite dėmesį, kaip tuo metu mąstote. Objektyviai ar su- 
bjektyviai? Tyčia ar pasyviai? Mąstymas iniciatyvus ar reak- 
tyvus? 


PRATIMAS Nr. 23: PADARYKITE TAIP, KAD TAI 
BŪTŲ JUMS SVARBU 
Žmogaus prigimtis — rūpintis mums svarbiais dalykais. Tai- 
gi, pagal elementarią logiką, jeigu norime ko nors pasiekti, 
atsikratyti kokio nors įpročio ar išsiugdyti kokį nors įprotį, 
pirmiausia turime padaryti, kad tai mums būtų svarbu. Nes 
kitu atveju nepasiseks. 

Apgaudinėjame save galvodami, kad galime prisimin- 
ti pakabinti automobilio raktus ant kabliuko, vos tik įeina- 
me į namus, arba kiekvieną naktį pasikrauti savo mobilųjį 
telefoną, nebent nuspręsime, kad TAI MUMS YRA SVAR- 
BU. Jūsų protas žino, kas jums yra svarbu, ir nelabai krei- 
pia dėmesį į dalykus, kuriuos jūs mintyse pažymėjote kaip 
nesvarbius. Galite apgauti savo protą, kad jis pradėtų „sukti 
galvą“ dėl smulkių įpročių; tereikia nuspręsti, kad tai yra 
SVARBU. 


KELIAS IŠ DEPRESIJOS 287 


PRATIMAS Nr. 24: PASISTENKITE NEBŪTI PER DAUG 
IŠSKIRTINIS 


Kartą vakarėlyje sutikau devyniasdešimt trejų metų vyrą. 
Paklausiau, kaip jam pavyksta tokiame amžiuje atrodyti taip 
patraukliai ir energingai. Jis atsakė: „Aš stengiuosi nebūti per 
daug išskirtinis.“ Bandau tai prisiminti kiek įmanoma daž- 


niau, ypač kai mėginu įrodyti pasauliui savo vertę. 


PRATIMAS Nr. 25: MITAS APIE LENGVUMĄ 
Naudinga prisiminti, kad yra daug lengviau būti prislėgtam, 
kai dėmesys sutelktas į smegenų požievį. Daug sunkiau nu- 
kreipti mintis į smegenų žievę. Tai gali pasirodyti nesvarbu, 
tačiau supratau: kai pripažįstu, kad kas nors yra nelengva, apie 
tai susidarau geresnę nuomonę. Kai pripažįsti, kad kažkas yra 
sunku, atsiranda papildoma motyvacija tai atlikti. 

Daug dalykų atrodo lengvi todėl, kad dažniausiai jūs 
jų nedarote. Atrodo, labai lengva daug kartų dainuoti lopšinę, 
kad nuslopintume skausmą keliančią mintį „aš esu prislėg- 
tas“. Yra daug dalykų, kurie atrodo tokie lengvi, kad mes 
atmetame juos kaip nereikšmingus ir jų nedarome. Kalbant 
apie tuos dalykus, lengva yra tik jų nedaryti. 

Pavyzdžiui, nusprendusi numesti šiek tiek svorio, kas- 
dien norėjau išgerti aštuonias stiklines vandens. Iš pradžių, 
kai buvo laikas išgerti dar vieną stiklinę, o tuo metu veikiau 
kažką kitą, padėjau ją į šalį galvodama, kad tai labai lengva 
užduotis ir atsigriebsiu vėliau. 

Po kelių dienų supratau, kad „vėliau“ iš tiesų reiškia 
„niekada'. Tuo metu iš viso buvau išgėrusi tik dvi ar tris sti- 


klines. Tada nusprendžiau, kad per dieną išgerti aštuonias 

stiklines yra sunki užduotis. Atėjus laikui išgerti dar vieną 
stiklinę, o tuo metu aš buvau užsiėmusi, pagalvojau: „Sunku 
išgerti aštuonias stiklines vandens per dieną, todėl geriau pa- 
daryk tai DABAR!“ 

Pratimas yra toks: Jeigu norite pasiekti netgi papras- 
čiausią užsibrėžtą tikslą, bet dažnai jį pamirštate, pasakykite 
sau: „Tai nėra taip paprasta, kaip gali atrodyti. Jį pasiekti sun- 
ku, todėl leisk man nuspręsti, kaip tai padarysiu.“ 


PRATIMAS Nr. 26: KAIP LIAUTIS MELUOTI AR PERNELYG 
SUREIKŠMINTI 

Mūsų asmenybę formuoja gyvenimo įpročiai. Jeigu nusprę- 
site, kad tiesiog iš įpročio pernelyg sureikšminate dalykus ar 
meluojate, nors lygiai taip pat lengvai galite sakyti tiesą, tai 
šis pratimas skirtas kaip tik jums. Pastebėję, kad kam nors 
papasakojote ką nors, kas yra ne visai tiesa, garsiai, lyg viešai 
sakydami kalbą, išrėžkite: „Tai melas.“ O tada pasakykite tie- 
są. Arba galite ištarti švelniau: „Ak! Tai yra melas.“ 

Šį pratimą dariau norėdama atsikratyti ilgai trukusio 
įpročio pasakyti ne visą tiesą. Buvau nustebusi, nes kai pasa- 
kiau: „Luktelėkite, tai yra melas“, atrodė, jog nedaug kas tai 


pastebėjo. 


Dvidešimt trečias skyrius 


Pratimai nemigai gydyti 


Daugelis žmonių nesuvokia, kad miegas sutrinka dėl to, kad, 
užuot galvoję apie tai, kaip užmigti, jie galvoja apie NEGA- 
LĖJIMĄ užmigti. Nemigos baimė sukelia „kovok ar bėk“ re- 
akciją, todėl streso hormonai neleidžia visiškai atsipalaiduoti. 
Jūs privalote ištrūkti iš smegenų požievio į žievę. Ten būda- 


mi sugebėsite apgauti savo protą, ir jis nurims. 


PRATIMAS Nr. I: PROBLEMĄ PAVERSKITE 
SPRENDIMU 
Įsivaizduokite, kad, bandydami užmigti, girdite lašantį čiau- 
pą, garsus iš lauko ar ką nors knarkiant. Erzinančius garsus 
paverskite meditacija arba mantra, kuri padės jums užmigti. 
Užsimerkite ir atsipalaiduokite. Tada sakykite sau: „Su kie- 
kvienu lašu iš varvančio čiaupo užmiegu vis giliau.“ Kaskart, 
išgirdę krentantį lašą, pakartokite meditaciją. Kiekvieną kartą 
išgirdę garsą įsivaizduokite kritimo pojūtį: „Krentu vis giliau. 
Giliau ir giliau.“ Jeigu gana dažnai darysite šį pratimą, jūsų 
smegenyse susiformuos nervinė struktūra, kuri žodžius „vis 


giliau“ susies su miegu. 

PRATIMAS Nr. 2: AŠ MIEGU 


Visi mes kartais susiduriame su nemiga, ypač kai senstame. 
Žmogaus prigimtis yra tokia, kad tam, kad kentėtume nuo 
nemigos, nebūtina turėti didelių problemų ar apskritai kokių 
nors problemų. Kartais netikėtai gali kilti kokia nors savaran- 
kiška mintis, kuri, dar mums to nesuvokiant, pati pasididina, 
tampa aktyvi ir priverčia mus vartytis lovoje. 

Vieną vakarą vakarieniavau ne namuose (tą dieną pus- 
ryčius ir pietus valgiau taip pat ne namuose). Žinojau, kad 
tos vaišės man nebuvo būtinos, be to, subliūško geri mano 
ketinimai numesti šiek tiek svorio. Todėl nenuostabu, kad, 
eidama miegoti, jaučiausi kalta. Kaltės jausmas tikrai nepa- 
deda ramiai užmigti. Tada pradėjau nerimauti, kad per daug 
nerimauju ir kad negalėsiu ramiai užmigti, o anksti ryte turiu 
susitikimą. Nusprendžiau, kad turiu pradėti vadovauti savo 
protui; ir kad nebuvau tinkamos būsenos, kad užmigčiau. 

Pradėjau daryti „Tiesiog sakykite taip“ pratimą, kad 
užgožčiau ir atsikratyčiau kaltės jausmo. „Taip, taip, taip, 
taip, taip.“ Padėjo. Nustojau kaltinti save. Tada po vienos ar 
dviejų minučių atlikau „Kasdien, visais atžvilgiais“ pratimą: 
„Kasdien visais atžvilgiais aš plonėju. Kasdien visais atžvil- 
giais aš plonėju.“ Tai padėjo nukreipti protą labiau teigiama 
linkme. Paskui pradėjau skaičiuoti nuo 999 atgal; pasiekus 
970 skaičiavimas sulėtėjo, ėmiau painiotis. 


Laikrodis nutraukė mano pažangą 


Staiga, iš niekur nieko, laikrodis pradėjo mušti vienuoliktą 
valandą vakaro. Tai lyg žadintuvas išblaškė mane iš taip sun- 


kiai pasiektos beveik miego būsenos. Pasakiau sau, kad nuo 

tada, kai laikrodžio dūžiai sukėlė šį nemalonų emocinį šoką, 
naudosiu jį hipnozei, kuri mane užmigdys. Atlikau „Nuga- 
ros atpalaidavimo“ pratimą ir pasakiau sau, kad užmigsiu dar 
prieš laikrodžiui baigiant skambėti. Ką gi, pasibaigus dūžiams 
aš dar nemiegojau, bet man kilo kita idėja. 

Nusprendžiau apgauti savo protą, kad jis galvotų, jog aš 
miegu, nors iš tiesų nemiegojau. Pradėjau kartoti: „Aš mie- 
gu, aš miegu, aš miegu. Visos mintys yra tiesiog sapnas, nes 
aš miegu. Visi garsai yra tiesiog sapnas, nes aš miegu. Aš 
miegu, aš miegu.“ 

Tikriausiai iš karto praradau sąmonę, nes maniau, kad 
prasidėjo sapnai. Toliau kartojau savo sugalvotą minti: „Aš 
miegu. Aš miegu.“ Atrodė, kad mintis „aš miegu“ užpildė 
visą mano protą. Pradėjo kilti ir keisti formą kiti neaiškūs 
vaizdai ir frazės. „Aš miegu. Aš miegu.“ Tada užmigau. Dau- 
giau nebegirdėjau laikrodžio dūžių, nors jis skambina kas 


trisdešimt minučių. 


PRATIMAS Nr. 3: SUMANUS BUHALTERIS 


Kalbant apie emocijas, mes turime būti labai sumanūs bu- 
halteriai. Pavyzdžiui, neturėtume šiandienos nesėkmių neštis 
į rytdieną. Kai ruošiamės eiti miegoti, labai lengva pasiduoti 
sąžinės graužačiai, kad tą dieną per daug valgėme. Labai len- 
gva kaltinti save dėl to, kad neparašėme darbo ataskaitos ar 
nesutvarkėme namų. Kad ir kokios teisingos tos mintys būtų, 
visiškai nenaudinga apie jas galvoti. Galvojimas apie nesė- 
kmes priverčia mūsų smegenis prisijungti prie begalybės kitų 
neigiamų nervinių mazgų (per anksčiau patirtas asociacijas), 
kurie tiesiog sukels stresą. Vietoj to turėtume galvoti apie 


savo laimėjimus, kad ir kokie maži jie būtų. 

Jeigu mintyse nesugebame padidinti savo laimėjimų, 
galime kartoti mažas frazes, kurios bus lyg teigiamų minčių 
pratybos, galinčios apkrauti mūsų protą ir nutildyti neigia- 
mas emocijas keliančias mintis. Taip, galbūt šiandien ne- 
numetėme svorio, bet šią savaitę jau nukrito du kilogramai. 
Taip, galbūt šiandien persivalgėme, bet galbūt buvo kažkas, 
ko atsisakėme. „Ei, aš nesuvalgiau to trečio sausainio. Aš nu- 
galėjau jį. Be to, jis nebuvo labai skanus. Galbūt man prade- 
da atsibosti nesveikas maistas. Man atrodo, kad noriu pradėti 
valgyti geresnį ir sveikesnį maistą.“ Netgi sakyti tai yra šiokia 
tokia pergalė: „Ei, aš šiandien persivalgiau, bet tai jau praei- 
tis. Jos nebėra. Aš esu laisva nuo to, ką šiandien padariau, o 
ši diena netrukus baigsis, ir ačiū Dievui už tai.“ 

Maži mūsų laimėjimai nebūtinai turi reikšti pasiektus 
didelius gyvenimo tikslus. Tiesiog reikia, kad jie būtų teigia- 
mi, ir tokiu būdu per anksčiau patirtas asociacijas susijungtų 
su kitomis teigiamomis mūsų galvoje esančiomis mintimis. 
Tai yra proto pašaukimas, kaip buhalterija yra buhalterio pa- 


šaukimas, nors ir neturi jokios matematinės prasmės. 


Svarbiausia — procesas 


Jeigu mes ilgą laiką visiškai nieko neveikėme, dantų valy- 
masis ar nuėjimas į dušą yra tikra pergalė. O tie, kurie daug 
dirbo, šiemet galbūt nelaimėjo Pulitzerio premijos*, tačiau 
pirmą kitos knygos skyrių jau tikrai parašė. 

Nepamirškite, kad skausmas visiems vienodas, nepri- 
klausomai nuo to, ar daug dirbome, ar mažai. Taigi netgi 


* JAV skiriama premija už geriausius žurnalistikos, literatūros arba muzi- 
kos kūrinius. 

mažiausios pergalės suteikia tokį patį emocinį palengvėjimą. 
Tačiau pergalių svarba ne visiems yra vienoda. Kai esi teigia- 
mas, svarbiausias pats procesas, o ne turinys. Valytis dantis 
yra ne mažiau teigiamas darbas, nei parašyti pirmą knygos 
skyrių. Anksčiau patirtoms asociacijoms tai turės vienodą 
teigiamą efektą, nepriklausomai nuo to, kokie teigiami po- 
žiūriai jau egzistuoja smegenų neuronuose. 

Mes ne tik atrandame ryšį su smegenyse esančiomis 
teigiamomis emocijomis, bet ir tiesiame vis stipresnį teigia- 
mų neuronų kelią, kuris su kiekviena teigiama mintimi veda 
mus iš nevilties. Tada galime monotoniškai kartoti seną gerą 
Emilio Coue mantrą apie teigiamus savo veiksmus: „Kasdien 
visais atžvilgiais aš vis plonėju.“ „Kasdien visais atžvilgiais 
mano namai tampa vis švaresni.“ „Kasdien visais atžvilgiais 
aš maitinuosi vis sveikiau.“ „Kasdien visais atžvilgiais mano 
ataskaita vis artėja prie pabaigos.“ 

Kaip jau sakiau, teigiamos mintys nebūtinai turi turėti 
kokią nors racionalią ar gramatinę prasmę. Tiesiog jos turi 
būti teigiamos. Kartais, jeigu pažengiame toli, galime net- 
gi prajuokinti save, o tie maži vidiniai juokeliai taip pat yra 
teigiami. Bet kokios teigiamos mintys nugali net stipriausias 


neigiamas mintis. 


PRATIMAS Nr. 4: VIS GILIAU IR GILIAU 


Visą laiką, kad užhipnotizuočiau savo pacientus, aš kartoju 
frazę „vis giliau ir giliau“, taip paskatindama juos atsipalai- 
duoti. Šią frazę taip pat kartoju ir sau. Supratau, kad suge- 
bėjau susieti savo poilsį su šiais trimis žodžiais. Todėl kartais 
mano protui užtenka keletą kartų pakartoti mintį „Vis giliau 


ir giliau“, ir jis iš karto užmiega. Galvodami apie tą min- 

tį bandykite įsivaizduoti arba pajausti, kaip visas jūsų kūnas 


krenta žemyn ir gilyn į tamsą. 


PRATIMAS Nr. 5: TENEAPLEIDŽIA JŪSŲ RAMYBĖ; JŪS NESATE 
VIENAS 


Tai dar viena frazė, padedanti grįžti į normalią būseną. Ty- 
liai kartokite ją sau. Galvokite apie konkrečius žmones, kurie 
tuo metu turi rūpesčių, o galbūt rimtai serga. Žinoma, gali- 
te galvoti ir apie nepažįstamus žmones. Linkėdami ramybės 
kitiems, sau irgi linkėsite to paties. Jeigu to linkite man, aš 
jums irgi palinkėsiu: „Teneapleidžia jūsų ramybė. Jūs esate 


ne vienas.“ 

Paskutinė knyga apie depresiją, 
kurios jums kada nors prireiks 


Jeigu jūs ar jums brangus Žmogus kenčia nuo depresijos, minčių kaitymas 
galbūt bus tas dalykas, kuris padės visam laikui jos atsikratyti. 


Jūs negalite tiesiog ištraukti savęs iš depresijos gniaužtų. Ją sukelia 
sutrikusi cheminių medžiagų pusiausvyra smegenyse. Bet minčių kaitymas 
padeda! Tai paprasta mąstymo pratimų sistema, sukurta remiantis 
neurologiniais tyrimais ir smegenų kartografija. Pasitelkus šią minčių 
nukreipimo techniką mintis, jog jus yra apėmusi depresija, galite perkelti 
į kitą smegenų dalį. 


“Vaistų ir psichoterapijos poveikio gali tekti laukti savaites ar net mėnesius. 
Minčių kaitymas veikia akimirksniu. Kai depresinės mintys iš emocinės 
smegenų dalies (požievio) laikinai persikelia į mąstančiąją smegenų dalį 
(žievę), kurioje niekada nebūna depresijos, atsiranda galimybė greitai 
atsikratyti šios ligos. 


Depresija yra tikra. Mes galime ją pajausti. Nuskenavus smegenis galima 
ją pamatyti. Galime ją išmatuoti prarastomis gyvenimo akimirkomis, 
išreikšti ją chemiškai, biologiškai ir neurologiškai, patikrinti fiziškai ir 
psichologiškai. Ir dabar, laimei, galime ją sustabdyti naudodami minčių 

kaitymą. 


Arline Curtiss yra licencijuota kognityvaus elgesio terapeutė. Jos darbai 
buvo išspausdinti laikraščiuose „USA Today; „The New York Times“ ir 
„The Boston Globe: Ji yra parašiusi daug knygų, tarp kurių - „Depresija 

yra pasirinkimas: laimėti kovą nevartojant vaistų“ ir apdovanojimus 
pelniusios knygos vaikams „Meškų kompanijoje“ bei „Dievų vaikai“ 

